
PREFAŢĂ 


MĂRTURISESC CĂ 1NT1LNIREA CU M1RCEA 
Eliade dintr-o neuitata toamna pariziana în aparta¬ 
mentul sau din piaţa Charles Dullin — aflata undeva 
la poalele colinei Montmartre — m-a contrariat puţin 
prin aerul ei ireductibil simplu , fard nimic ceremonios , 
ţinînd de regimul obişnuitului. Eram oricum departe de 
şocul pe care-l trăisem cu doi ani înainte în „ mitologica" 
şi ireala mea întîlnire cu poetul Henry Michaux 
(unul dintre marii prieteni ai lui M. Eliade) Auto¬ 
rul marilor năluciri verbale , abandonat cu savanta pri¬ 
cepere tuturor dramelor şi experienţelor onirice , muzicii 
nelămurite a fiinţei ca şi unui stil al incomunicarii, 
frapa — după un scurt monolog de murmure şi incon¬ 
gruenţe — printr-o luciditate şi vivacitate intelectuala 
extreme. Michaux pregătea tocmai doua dintre testa¬ 
mentele sale de resemnata amărăciune : Poteaux d’angle 
şi Ideogrammes en Chine — aforisme poematice , cu o 
gramatică distorsionată de simbolistica hăului şi a ex¬ 
tincţiei. Speriat de neliniştea mea, poetul , purtat de nu 
ştiu ce stranie stare de vis cu ochii deschişi , mă fascina 
irepresibil. Virajul spontan către tantrism şi arta tan- 
trică m-a descumpănit definitiv. Eliade y dimpotrivă. 
Autorul unora dintre cărţile mele îndrăgite din anii 
studenţiei (Insula lui Euthanasius, Solilocvii, Fragmen- 
tarium, Oceanografie etc.) — autorul masivelor con- 

strucţii teoretice de mai tîrziu, cărţi care propuneau o 
altă viziune asupra yoginismului, şamanismului sau tan- 
trismului, părea un vechi cunoscut, poate prea intim 
spre a mai mima tehnici protocolare, prea deferent cor¬ 
dial spre a mai forţa locurile comune ale politeţii oca¬ 
zionale. Marele savant părea un alchimist uşor blazat şi 
surîzător, surîzător din scepticism şi prudenţă, interesat 
sincer mai puţin de volutele gîndului şi ascuţimea ex¬ 
presiei cit de soarta operei sale in România. în fond 
nici un titlu, nici o glorie, nici o aureolă nu acoperă 
în aur fiinţa unei opere, forţa unei idei sau a unui sis¬ 
tem de gîndire ca spaţiul de obîrşie spirituală, cutia de 
nepieritoare rezonanţă a pămîntului natal. Mircea 
Eliade n-a pierdut nici o ocazie de a-şi mărturisi im¬ 
presionanta comprehensiune pentru spiritualitatea ro¬ 
mânească, pentru dimensiunile ei istorice şi profunzi¬ 
mile ei. Comprehensiune e puţin spus. Cuvîntul ar tre¬ 
bui să fie, în orice caz, altul. Mircea Eliade trăieşte şi 
regîndeşte în toate ramificaţiile ei cultura românească 
de la începuturi. O tensiune aparte (a percepţiei pro- 
priu-zise ? a amintirii ?) îi ordonează motivele analizei, 
subsumîndu-le unei trăiri care ridică abstracţia în sfera 
muzicală a Ideii. Mircea Eliade iese din cotidian, ca 
în contemplaţia muzicală, şi compune un timp „sa¬ 
cru', un „timp liturgic " realizînd emoţionanta piesa 
dedicată lui Brâncuşi (o „Ifigenie" modernă, cum o nu¬ 
meşte cineva), „Coloana fără sfirşit". Mai mult decît 
o ilustrare a reprezentării timpului în teatru sau a ac¬ 
tor ismului şamanic „Modelul şamanic poate să se re¬ 
găsească pînă în Divina Comedie : drumul extatic al 
lui Dante — aidoma celui al şamanului — reaminteşte 
fiecăruia ceea ce este exemplar şi demn de credinţă u 1 , 
piesa e un mit modern al aspiraţiei româneşti, de care 
vorbea şi G. Călinescu 1 2 spre columna uriaşă, spre ab¬ 
solut. Nu intră în obiectul discuţiei noastre fon- 

1 Mircea Eliade : L'Epreuze du labyrinthe , Belfond, 1978. 

2 Ion Biberi : Lumea de mîine. 



dul romanesc şi romanesc al epicii sale realiste sau 
fantastice. Nici mărturisirea, profund semnificativă 
pentru ethosul eliadesc, rostită în numărul omagial din 
L’Herne, unde romancierul ne dezvăluie una din obse¬ 
siile începuturilor sale scriitoriceşti, şi anume, dorinţa 
de a construi un ciclu de romane sub titlul generic 
„Dacia felixNu există ocazie, în care scriitorul şi sa¬ 
vantul să nu vorbească despre splendoarea şi eternita¬ 
tea graiului romanesc : „Patria este pentru mine limba 
in care vorbesc... limba în care visez şi în care îmi 
scriu jurnaluD. Ba mai mult. Scrutător al orizonturilor 
mitologiei dacice, admirator al lui Cantemir, Eminescu, 
Hasdeu sau lor ga, cercetător de absolută autoritate al 
istoriei religiilor lumii, romancier, eseist, Mircea Eliade 
oferă în perspectiva umanismului său raţionalist, ar¬ 
gumente de incontestabilă soliditate ştiinţifică şi în fa¬ 
voarea profunzimii istorice şi continuităţii milenare pe 
aceste meleaguri a poporului nostru. Lucrarea mai re¬ 
centă, De la Zamolxis la Gingis-Han, amplu studiu 
comparatist dedicat marilor mituri folclorice naţionale 
înscrie teoretic aceeaşi tentativă de recuperare şi re¬ 
construcţie a unor valori fundamentale şi specifice mi- 
thos-ului romanesc. 


* 

Mircea Eliade reprezintă prototipul savantului ideal. 
Spun ideal gîndindu-mă şi la atributul salutar al unei 
„imperfecţiuni", la dublul său scriitoricesc, abia vizibil 
dar cu atît mai prezent în sistemul de vase comunicante 
al rădăcinilor operei. Un savant sensibil la vocile mis¬ 
terului e tot ce-şi poate dori mai mult o ştiinţă, după 
cum un scriitor hrănit de profunzimile cunoaşterii e tot 
ce-şi poate dori mai mult o literatură. Această numai 
aparentă dicotomie între planul real şi cel imaginar l-a 
preocupat în repetate rînduri pe autor : „Este, în orice 

caz, reala dependenţa unor scrieri literare de cele teo¬ 
retice, şi vice-versa. începînd cu exemplele cele mai 
evidente, aş putea numi Secretul doctorului Honigber- 
ger, care derivă direct din Yoga; piesa Oameni şi 
pietre din capitolul Les pierres sacrees din Trăite şi 
dintr-o lucrare neterminată Le Labyrinthe ; Domni¬ 
şoara Christine din Mitologiile morţii şi un curs de¬ 
spre moarte in folclorul romanesc; Ifigenia din Co¬ 
mentarii la legenda Meşterului Manole ; o altă piesă, 
inedită, Aventura spirituală din Mitologiile morţii ; şi 
poate vor mai fi şi altele “ 1 . 

Dacă este adevărat, ceea ce Mircea Eliade însuşi re¬ 
cunoaşte, transferul de filosof ie în opera literară, nu 
mai puţin adevărat e transferul de artă (acuitatea sim¬ 
ţirii, plasticitatea expresiei, „imaginarul " din spaţiul 
comentariului, ritmul mereu viu al ideii) în opera de 
exegeză ştiinţifică propriu-zisă. Nu mai e aşadar un 
secret pentru nimeni ce tulburătoare elanuri a dat 
savantului, exegezelor sale, romancierul, demiurgul de 
ficţiuni, antrenat în acelaşi zbor de cunoaştere şi re¬ 
cunoaştere a mitbos-ului originar, a infinităţii de drame 
ale acestuia, născute şi prezente pe toate meridianele. 

„Eu cu lumina mea sporesc a lumii taină“ pare să 
rostească blagian, marele mitologist, la începutul fie¬ 
cărui demers filozofic al său, lărgind perspective, re- 
dimensionînd universuri nepătrunse încă. 

Refuzîndu-şi poza vizionară, refuzîndu-şi de plano 
chiar aerul scriitoricesc, păstrînd din lungimea de undă 
a visului numai atît cit trebuie, Mircea Eliade îşi di¬ 
rijează cu răbdare benedictină efortul către spaţialita- 
tea şi profunzimea problemei, către demonstraţie şi ana¬ 
liză. Savantul străbate labirinturi impenetrabile cu 
eroismul îndărătnic al unui nou Sisif. 

Cotropit şi sedus de taină, Mircea Eliade parcurge 
nemărginite spaţii morale, deschide sesam-uri prin sub- 


1 La ţigănci şi alte povestiri. Cu un studiu introductiv de Sorin 
Alexandrescu, 1969, E.P.L., p. 9. 

teranele filologiei t istoriei , etnografiei , antropologiei etc. 
şi înregistrează , clasează y compara şi extrage — ca o 
încoronare a efortului — sensuri şi semnificaţii calita¬ 
tiv altele. Mitul eternei întoarceri, Iniţieri, rituri, so¬ 
cietăţi secrete, Tratatul de istoria religiilor. De la Za- 
molxis la Gingis-Han — între atîtea altele — probează 
vocaţia inimitabila a autorului de a sesiza , dincolo de 
noianul datelor , dincolo de incidenţe lingvistice , poli¬ 
semii , de multitudinea analogiilor şi similitudinilor , din¬ 
colo de tiranice , gordiene paradoxuri , faţete necunos¬ 
cute încă, multiplu grăitoare ale mitului. Comentariul 
cliadesc ridica întotdeauna noi orizonturi de înţelegere 
şi judecata asupra mitbos-ului. In marginea unui text 
al indianistului A. K. Coowaraswamy, Symplegades, 
Mircea Eliade-imaginează o nouă ipoteză de înţelegere: 
„Q simplegadă este un paradox care nu poate fi re¬ 
zolvat decit printr-un act de gîndire". Şi faptul e po¬ 
sibil ,, subliniază autorul în continuare , deoarece numai 
gîndirii ( imaginaţiei) îi este proprie libertatea faţă de 
materie: simplegadele efectuează o selecţie y o separa¬ 
ţie iniţiatică între cei care sînt incapabili să se detaşeze 
de realitatea imediată şi cei care descoperă libertatea 
spiritului , posibilitatea de a se elibera prin gîndire de 
legile materiei. 1 Reexaminînd Creanga de aur — ca¬ 
podoperă ştiinţifică a celebrului mitologist si antropolog 
James George Frazer (cu bogate referiri La mitologiile 
sumeriene y ebraice , babiloniene, hitite , japoneze , indo- 
europene etc.) y Mircea Eliade precizează că ceremonia 
expulzării la sfîrşit de an a demonilor , bolilor şi pă¬ 
catelor „este în fond o tentativă de restaurare , chiar 
momentană , a timpului mitic şi primordial , a timpului 
«pur» y acela al clipei Creaţiunii. Orice An Nou este o 
reluare a timpului de la începutul său y o repetare a 
cosmogoniei. Luptele rituale dintre două grupuri de fi¬ 
guranţi , prezenţa morţilor , saturnaliile şi orgiile sînt 
elemente care denotă... faptul că la sfîrşitul anului şi 


1 Initiations, ritcs, societes secretes, 1959. 

in aşteptarea Anului Nou se repeta momente mitice ale 
trecerii de la Haos la Cosmogonie “ 1 . Cu un misterios 
computer intr-o mina şi laserul percepţiei in alta , Mir- 
cea Eliade defrişează tărimuri enigmatice , sondează 
taine obscure , priveşte lucrurile în profunzimea şi ade¬ 
vărul lor y în dispunerea lor nestatornică şi fluctuantă 
(de la o generaţie la alta t de la un trib la altul , de la 
o istorie la alta) in creşterea , evoluţia şi întrepătrun¬ 
derea lor imprevizibilă. Tot astfel , întreaga întreprin¬ 
dere a lui Eliade — observă Charles Durând cu un 
efort de cuprindere a hermeneuticii savantului roman 2 
— deschide perspective asupra unui panteon colectiv de 
gesturi rituale , de mituri , de eroi , de situaţii mitice im- 
brăţişînd întreaga specie umană. Studiul minuţios al 
divinităţilor de legătură şi al procedurilor , al interdic- 
ţiilor t al obiceiurilor cu privire la legături , precum şi 
generalizarea miturilor , a riturilor , a practicilor reli¬ 
gioase selective la timpurile ciclice , la riturile de reîn¬ 
noire sau de origine , au început să întocmească harta 
în care apar pămînturile şi arhipelagurile unei posibile 
y,antropologii a adîncurilor". 

Epuizînd „biografia* unor religii sau mitologii t a 
unor mişcări esoterice , meditînd pe marginea megaliţi- 
lor funerari , a solidarităţii epifaniilor lunare t asupra 
geometriei misterioase a scoicilor , cercetînd riturile pu- 
bertăţiiy simbolurile celeste şi cultele solare , apropiin- 
du-se cu o sensibilitate îndelung reflexivă de dramele 
materiei şi ale spiritului , de timpi şi de spaţii , de moarte 
şi viaţă, descifrînd originile religioase ale numelui etnic 
al dacilor şi sensul iniţiatic al cultului lui Zamolxe , le¬ 
genda întemeierii Moldovei şi valoarea de mit a con¬ 
strucţiei din balada Meşterul Manole, Mircea Eliade 
readuce în discuţie — cu o intuiţie exemplară — indi¬ 
ferent de unghiul său de vedere , problema mitului. 
„Metaforă revelatorie y invoaltă şi stilistic structurală* 


1 Lc mythc de Veternel retour , Editions Gallimard, 1949. 

2 Mircea Eliade et Vanthropologie profonde, L’Herne, 1978. 

cum îl numea Bl aga, sau cum îl definea Bronislav Ma- 
linovski, „Mitul, într-o comuniune arhaica, adică în 
forma sa vie, originară, nu este o simplă istorie poves¬ 
tită, ci o realitate trăită. El nu este de tipul unei năs¬ 
cociri ca acelea pe care le citim în romanele noastre 
de astăzi, ci e * o realitate vie, despre care se crede că 
s-a petrecut în timpuri străvechi şi că influenţează în 
continuare lumea şi soarta oamenilor c ; mitul este tot¬ 
odată forma armonios concentrată a unor evenimente 
imaginare şi reale, toate exprimînd un mod fantastic 
dar şi specific de a înţelege, de a vedea şi aprecia lu¬ 
mea. Mitul exprimă evenimente, relaţii, conexiuni ; mi¬ 
tul exprimă caractere, „modele“ sau, dimpotrivă, tipuri 
vrăşmaşe, respingătoare. Mitul exprimă psihologii co¬ 
lective, structuri arhetipale sau voci individuale rămase 
necunoscute. E greu de închipuit istoria culturii, a va¬ 
lorilor spiritualităţii umane fără mituri. Nu-şi poate 
imagina nimeni sculpturile civilizaţiei Parasca-Nasca sau 
Chimu, poemele mayaşe sau aztece fără proiecţiile mito¬ 
logice precolumbiene. Nimeni nu şi-ar putea reprezenta 
cultura clasică greacă sau latină fără mithos-ul popoa¬ 
relor respective. Pictura sau sculptura renaşterii ar fî 
la fel de neînţeles fără elementele mitice care le-au 
hrănit. La fel creaţia lui Bach sau Haendel. Cum ar fi 
arătat creaţia eminesciană fără Hyperion, cea a lui 
Shelley fără Prometeu ? etc. 

Prometeu, spune Marx în prefaţa la Deosebirea din¬ 
tre filozofia naturii la Democrit şi filozofia naturii la 
Epicur, este „cel mai nobil sfînt şi martir din calen¬ 
darul filozoficCa multe „personaje “ sau tipuri ale 
diferitelor mitologii, Prometeu este mitul metamorfozat 
în idee, mitul-idee, mitul-simbol al răzvrătirii raţiunii 
împotriva tuturor rezistenţelor şi opacităţilor la cunoaş¬ 
tere şi adevăr. Pe scheletul unui mit imaginaţia folclo¬ 
rică aplică de-a lungul secolelor filosofia ei, sensurile 
şi adevărurile ei. Timpurile eroice dau trăsături eroice 
„personajului“ mitic : Beethoven , Goethe, Shelley trăind 

entuziasmul naşterii unei noi lumi aveau sa accentueze 
în Prometeu dimensiunea titanismului, a raţiunii teme¬ 
rare şi incoruptibile. Alta va fi parabola gidiană a mi¬ 
tului prometeic, abstractizat şi sofisticat, pus în relaţie 
cu eşecul şi destrămarea raţiunii. Intr-un fel, cartea lui 
Mir ce a Eliade Aspecte ale mitului (care apare pentru 
prima oara în româneşte ) se înscrie, indiscutabil po¬ 
lemic — în optica autorului de istorie a religiilor şi 
filosof al culturii — mai ales împotriva tentativelor de 
. 1 acest ultim fel de a goli mithos-ul de esenţa lui care 
înseamnă trăire reala, fapt petrecut aievea. Raţionali¬ 
zarea excesiva a miturilor, transformarea lor în ficţiuni 
duce practic — ne laşa sa înţelegem autorul — la anu¬ 
larea funcţiilor iradiante de semnificaţii ale acestora. 
Mircea Eliade înscrie aici o pledoarie pentru salvarea 
mithos-ului, a substratului folcloric al culturilor, al 
prospeţimii genuine a acestora. 

Din perspectiva unei poziţii umanist-raţionaliste, Mir¬ 
cea Eliade analizează diferite înfăţişări şi aspecte ale 
mitului, urmărind nu atît funcţia cognitiva, estetica a 
acestuia, cît mai ales cea etica, modelatoare : „Cerce¬ 
tarea noastră va avea în primul rînd drept obiect so¬ 
cietăţile primitive în care, mitul este — sau a fost pînă 
în timpul din urmă — «viu», în sensul că înfăţişează 
modele pentru comportarea omenească şi prin însăşi 
aceasta conferă existenţei semnificaţii şi valoare. A în¬ 
ţelege structura şi funcţia miturilor în societăţile tra¬ 
diţionale despre care este vorba nu înseamnă nu¬ 
mai a elucida o etapă din istoria gîndirii omeneşti, în¬ 
seamnă deopotrivă a înţelege mai bine o categorie de 
contemporani de-ai noştri“. (p. 2) O subtilă şi mai 
tranşantă disociere operează autorul în privinţa mitu¬ 
rilor cosmogonice, mituri ale originii pe care le vede 
dispuse deopotrivă nu „numai într-un trecut mitic, dar 
şi într-un viitor fabulosAceasta, subliniază autorul, 
■este „concluzia la care au ajuns stoicii şi neopitago- 
reicii, prin elaborarea sistematică a ideii veşnicei în¬ 
toarceri a lucrurilor. Dar noţiunea de origine e legată 



mai ales de ideea de perfecţiune şi beatitudine". ( p. 51) 
Pe cit de fecunde, de operante sînt analogiile şi conclu¬ 
ziile autorului în cercetarea mitului propriu-zis, pe cît 
de interesante şi inedite sînt observaţiile referitoare la 
gama larga a relaţiilor dintre mit şi cultura, dintre mit, 
saga şi basm, pe atît de puţin funcţionale mi se par 
cele tributare schemei (paradoxal moderne) după care 
orice ideologie ar fi o mitologie. Chiar daca concepţia 
revoluţionara a dialecticii materialiste presupune lupta 
lucida, subordonata unui ideal de perfecţionare a uma¬ 
nităţii, prin aceasta ea nu poate fi asimilata prin re¬ 
ducţie unui mithos. Sfîrşitul societăţii moderne nu în¬ 
seamnă sfîrşitul umanităţii, ci numai o treaptă dia¬ 
lectic necesară în desăvîrşirea acesteia din urmă. Apo- 
calipsa, viziunile eshatologice şi milenariste, examinate 
prin prisma aceleiaşi maniere a reducţiei, riscă uneori 
prin însăşi semnificaţia lor metaforică, uşor voalată, să 
facă mai puţin vizibil mobilismul real al timpului ca 
prospecţie a devenirii, ca înţelegere în ultimă instanţă 
a sensurilor multiple ale praxisului istoric. 

Consistente ni se par în schimb observaţiile care iau 
în discuţie unele aspecte ale crizei spirituale contempo¬ 
rane cu referire specială la declinul anumitor limbaje 
artistice, la experimentul în sine, la faptul că „elitele" 
găsesc în extravaganţa şi în neinteligibilitatea operelor 
moderne „posibilitatea unei gnoze iniţiatice". 

Meditaţii asupra destinului umanităţii, asupra căilor 
de regenerare spirituală a acesteia, asupra resurselor 
imaginarului. Aspecte ale mitului este o treaptă extrem 
de utilă în înţelegerea sistemului de gîndire al acestui 
homerid al istoriei religiilor care a transformat disci¬ 
plina cunoaşterii mitologice într-o epopee a ideilor. 

Capitolul I 

STRUCTURA MITURILOR 


Importanţa „mitului viu 66 

DE MAI BINE DE 9 JUMĂTATE DE VEAC, SA- 
vanţii occidentali au situat studiul mitului într-o pers¬ 
pectivă care contrasta în chip apreciabil cu, să zicem, 
aceea a veacului al XlX-lea. în loc de a trata, ca pre¬ 
decesorii lor, mitul în accepţiunea obişnuită a terme¬ 
nului, altfel zis, drept o „fabulă", o „ficţiune", o „in¬ 
venţie", l-au acceptat aşa cum era înţeles în societăţile 
arhaice, unde mitul desemnează, dimpotrivă, o „istorie 
adevărată" şi, mai mult încă, foarte preţioasă dat fiind 
că este sacră, exemplară şi semnificativă. Dar această 
nouă valoare semantică atribuită termenului de „mit" 
face destul de echivocă folosirea lui în limbajul curent, 
într-adevăr, acest cuvînt e folosit azi atît în sensul 
de „ficţiune" sau de „iluzie" cît şi în sensul, familiar 
mai ales etnologilor, sociologilor şi istoricilor religiilor, 
de „tradiţie sacră, revelaţie primordială, model exem¬ 
plar". 

Vom stărui mai încolo asupra istoricului diferitelor 
semnificaţii pe care cuvîntul „mit" le-a îmbrăcat în 
lumea antică şi creştină (cf. capitolele VIII—IX). Toată 
lumea ştie că de la Xenofon (aproximativ 565—47C 
î.e.n.) încoace — care a criticat şi înlăturat cel dintîi 
expresiile „mitologice" ale divinităţii folosite de ITomer 
şi de Hesiod — grecii au golit treptat mythos-uX de 
orice valoare religioasă şi metafizică. Opus atît lui 

logos cît şi mai tîrziu lui historia, mythos a sfîrşit prin 
a indica tot „ce nu poate exista cu adevărat". La rîndul 
său, iudeo-creştinismul considera de domeniul „min¬ 
ciunii" şi al „iluziei" tot ce nu era justificat sau validat 
de unul din cele două Testamente. 

Nu în acest sens (dealtminteri cel mai obişnuit în 
limbajul curent) înţelegem noi „mitul". Mai precis, nu 
stadiul mintal, sau momentul istoric în care mitul a de¬ 
venit o „ficţiune" ne interesează pe noi. Cercetarea 
noastră va avea în primul rînd drept obiect societăţile 
primitive în care mitul este — sau a fost pînă în timpul 
din urmă — „viu", în sensul că înfăţişează modele pen¬ 
tru comportarea omenească şi prin însăşi aceasta con¬ 
feră existenţei semnificaţie şi valoare. A înţelege struc¬ 
tura şi funcţia miturilor în societăţile tradiţionale des¬ 
pre care este vorba nu înseamnă numai a elucida o etapă 
din istoria gîndirii omeneşti, înseamnă deopotrivă a în¬ 
ţelege mai bine o categorie de contemporani de-ai 
noştri. 

Ca să ne mărginim la un exemplu, acela al aşa-numi- 
telor cargo cults 1 ale Oceaniei, ar fi greu să interpre¬ 
tăm o serie întreagă de comportări neobişnuite fără a ne 
referi la justificarea lor mitică. Aceste culte profetice şi 
milenariste proclamă iminenţa unei ere fabuloase de 
abundenţă şi de fericire. Indigenii vor fi din nou stă- 
pîni asupra insulei lor şi nu vor mai munci, căci morţii 
se vor întoarce în vapoare măreţe, încărcate cu mărfuri, 
asemenea cargoboturilor uriaşe pe care albii le întîm- 
pină în porturile lor. Iată pentru ce cele mai multe din 


1 Cargo cults — termen folosit pentru a desemna anumite culte 
religioase axate pe credinţa în instaurarea unei „împărăţii de o mie 
de ani" a dreptăţii, egalităţii şi prosperităţii, care au apărut în 
rîndul băştinaşilor din partea de est a Noii Guinee, de unde s-au 
propagat în alte regiuni ale Pacificului. Caracteristica acestor cre¬ 
dinţe constă în aceea că semnalul mileniului va fi dat de întoar¬ 
cerea spiritelor morţilor pe bordul unui cargobot minunat, în¬ 
cărcat tu nesfîrşite cantităţi de bunuri europene care vor fi dis¬ 
tribuite credincioşilor (n.r.). 

aceste cargo cults necesită, pe de o parte, distrugerea 
animalelor domestice şi a utilajului, şi pe de alta, con¬ 
strucţia unor mari magazii în care vor fi depozitate 
proviziile aduse de morţi. Cutare mişcare profetizează 
sosirea lui Cristos pe un vapor de mărfuri ; o alta 
aşteaptă sosirea „Americii“. O nouă eră paradiziacă va 
începe, şi adepţii cultului respectiv vor deveni nemu¬ 
ritori. Anumite culte implică de asemeni acte orgiace, 
căci interdicţiile şi obiceiurile pămîntului sancţionate de 
tradiţie îşi vor pierde raţiunea de a fi, şi locul lor va 
fi luat de libertatea absolută. Dar toate aceste acte şi 
credinţe se explică prin mitul înghiţirii Lumii de către 
neant , urmata de o noua Facere şi de înscăunarea Epocii 
de Aur, mit de care ne vom ocupa mai departe. 

Fapte similare s-au produs în 1960 în Congo cu pri¬ 
lejul dobîndirii independenţei naţionale. în cutare sat 
băştinaşii au scos acoperişurile colibelor ca să lase să 
treacă ploaia de monezi de aur pe care strămoşii aveau 
s-o faca să cadă. într-altă parte, în delăsarea generală, 
numai drumurile ce duc spre cimitir au fost întreţinute, 
pentru a da strămoşilor posibilitatea să ajungă în sat. 
Pînă şi excesele orgiace aveau un sens, de vreme ce, 
potrivit mitului, în ziua în care va începe Era Nouă, 
toate femeile vor aparţine tuturor bărbaţilor. 

E foarte probabil că fapte de acest gen vor deveni 
din ce în ce mai rare. Se poate presupune că, drept 
urmare a dobîndirii independenţei de către fostele co¬ 
lonii, „comportarea mitică" va dispare. Dar ceea ce se 
va întîmpla într-un viitor mai mult sau mai puţin 
îndepărtat nu ne va ajuta să înţelegem ceea ce s-a în- 
tîmplat recent. Ceea ce ne interesează înainte de toate 
e să sesizăm sensul acestor comportări stranii, să în¬ 
ţelegem cauza şi justificarea acestor excese. Căci a le 
înţelege înseamnă a le recunoaşte drept fapte omeneşti, 
drept fapte de cultură, drept creaţii ale spiritului, iar 
nu drept răbufniri patologice ale instinctelor, drept 
bestialitate sau infantilism. Nu există altă alternativă : 
sau ne străduim să negăm, să minimalizăm sau să uităm 

asemenea excese, considerîndu-le cazuri izolate de „săl¬ 
băticie", care vor dispărea cu totul, cînd triburile se 
vor fi „civilizat" ; sau ne dăm osteneala să înţelegem 
antecedentele mitice care explică, justifică excesele de 
acest gen şi le conferă o valoare religioasă. Această 
din urmă atitudine este, după părerea noastră, singura 
care merită să fie reţinută. Numai într-o perspectivă 
istorico-religioasă sînt asemenea comportări susceptibile 
să se impună drept fapte de cultură şi să-şi piardă 
caracterul aberant sau monstruos de joc copilăresc sau de 
act pur instinctiv. 


Interesul prezentat de „mitologiile primitive" 

Toate marile religii mediteraneene şi asiatice dispun 
de mitologii. Este însă preferabil să nu începem stu¬ 
diul mitului pornind, să zicem, de la mitologia greacă, 
sau egipteană, sau indiană. Majoritatea miturilor gre¬ 
ceşti au fost povestite şi, prin urmare, modificate, arti¬ 
culate, sistematizate, de Hesiod îşi de Homer, de rapsozi 
şi de mitografi. Tradiţiile mitologice ale Orientului 
Apropiat şi ale Indiei au fost cu grijă reinterpretate şi 
prelucrate de teologii şi ritualiştii respectivi. Ceea ce nu 
înseamnă desigur că : 1 — aceste mari mitologii şi-ar 
fi pierdut „substanţa lor mitică" şi că n-ar mai fi 
decît „literaturi", sau că 2 — tradiţiile mitologice ale 
societăţilor arhaice n-ar fi fost remaniate de preoţi şi 
de barzi. întocmai ca marile mitologii care au sfîrşit 
prin a se transmite prin texte scrise, mitologiile „primi¬ 
tive" pe care primii călători, misionari şi etnografi 
le-au cunoscut în stadiul oral, au o „istorie" ; altfel 
zis, ele au fost transformate şi îmbogăţite de-a lungul 
veacurilor sub influenţa altor culturi superioare, sau 
mulţumită geniului creator al anumitor indivizi excep¬ 
ţional de înzestraţi. 

E totuşi preferabil să începem cu studiul mitului 
în societăţile arhaice şi tradiţionale, chiar de va fi să 
abordăm mai tîrziu mitologiile popoarelor care au ju¬ 
cat un rol important în istorie. Aceasta deoarece, în 
ciuda modificărilor lor de-a lungul timpului, miturile 
„primitivilor" încă mai oglindesc o stare primordială. 
E vorba în plus despre societăţi în care miturile mai 
sînt încă vii, în care ele fundamentează şi justifică în¬ 
treaga comportare şi întreaga activitate a omului. Ro¬ 
lul şi funcţiunea miturilor sînt susceptibile (sau au fost 
pînă în timpul din urmă) de a fi observate şi descrise 
de etnologi. în legătură cu fiecare mit, precum şi cu 
fiecare ritual al societăţilor arhaice, a fost posibil să 
punem întrebări băştinaşilor şi să aflăm, cel puţin în 
parte, semnificaţiile date de ei. Evident, aceste „docu¬ 
mente vii" înregistrate în cursul anchetelor duse la faţa 
locului nu rezolvă toate dificultăţile. Ele prezintă în 
schimb avantajul, considerabil, de a ne ajuta să punem 
corect problema, adică să situăm mitul în contextul său 
sociologic originar. 


încercare de a da o definiţie mitului 


Ar fi greu să dăm mitului o definiţie care să fie 
acceptată de toţi savanţii şi care să fie în acelaşi timp 
accesibilă nespecialiştilor. Dealtminteri, este oare măcar 
posibil să găsim o singura definiţie susceptibilă să îm¬ 
brăţişeze toate tipurile şi toate funcţiunile mitului, în 
toate societăţile arhaice şi tradiţionale ? Mitul este o 
realitate culturală extrem de complexă care poate fi 
abordată şi interpretată în perspective multiple şi com¬ 
plementare. 

întrucît mă priveşte, definiţia care mi se pare cea 
mai puţin imperfectă, dat fiind că este cea mai largă, 
e următoarea : mitul povesteşte o istorie sacră ; el rela¬ 
tează un eveniment care a avut loc în timpul primor- 



dial, timpul fabulos al „începuturilor". Altfel zis, mitul 
povesteşte cum, mulţumită isprăvilor fiinţelor suprana¬ 
turale, o realitate s-a născut, fie că e vorba de realitatea 
totală, Cosmosul, sau numai de un fragment : o insulă, 
o specie vegetală, o comportare umană, o instituţie. 
E aşadar întotdeauna povestea unei „faceri" : ni se 
povesteşte cum ceva a fost produs, a început să fie. 
Mitul nu vorbeşte decît despre ceea ce s-a întîmplat 
realmente , despre ceea ce s-a întîmplat pe deplin. Per¬ 
sonajele miturilor sînt fiinţe supranaturale. Ele sînt cu¬ 
noscute mai ales prin ceea ce au făcut în timpul presti¬ 
gios al „începuturilor". Miturile revelează aşadar acti¬ 
vitatea lor creatoare şi dezvăluie sacralitatea (sau numai 
caracterul „supranatural") operelor lor. în fond, mi¬ 
turile descriu diversele şi uneori dramaticele izbucniri 
în lume a sacrului (sau a supranaturalului). Tocmai 
această izbucnire a sacrului fundamentează cu adevărat 
lumea şi o face aşa cum arată azi. Mai mult încă : toc¬ 
mai în urma intervenţiilor fiinţelor supranaturale este 
omul ceea ce e azi, o fiinţă muritoare, sexuată şi cul¬ 
turală. 

Vom avea prilejul să completăm şi să nuanţăm aceste 
cîteva indicaţii preliminare, dar se cuvine să subliniem, 
fără întîrziere un fapt care ni se pare esenţial : mitul 
este considerat drept o istorie sacră, aşadar o „istorie 
adevărată", dat fiind că se referă întotdeauna la reali¬ 
tăţi. Mitul cosmogonic e „adevărat", deoarece existenţa 
lumii stă mărturie în această privinţă ; mitul referitor 
la originea morţii este de asemeni „adevărat", deoarece 
faptul că omul e muritor îl dovedeşte ; şi aşa mai 
departe. 

Din faptul că mitul povesteşte aşa-zisele gesta ale 
fiinţelor supranaturale şi manifestarea puterilor lor 
sacre, el devine modelul exemplar al tuturor activită¬ 
ţilor omeneşti semnificative. Cînd misionarul-etnolog 
C. Strehlow îi întreba pe australienii arunta de ce 
celebrează anumite ceremonii, i se răspundea în chip in¬ 
variabil : „Pentru că aşa le-au statornicit strămoşii 



noştri" 1 . Iar populaţia kai din Noua Guinee refuza 
să-şi modifice felul de a munci şi de a trăi şi explica 
acest lucru în felul următor : „Aşa au făcut ai noştri 
Nemu (strămoşii mitici) şi noi facem la fel" 2 . întrebat 
care e explicaţia cutărui amănunt al unei ceremonii, 
cîntăreţul navajo răspundea : „Pentru că poporul sfînt 
a făcut aşa prima oară" 3 . întîlnim exact aceeaşi justi¬ 
ficare în rugăciunea care însoţeşte ritualul tibetan pri¬ 
mitiv : „Aşa cum ni s-a transmis de la începutul facerii 
lumii, aşa trebuie noi să jertfim [...]. Aşa cum au făcut 
strămoşii noştri în timpurile străvechi, aşa facem noi 
astăzi" 4 . Şi tot aceasta e justificarea invocată de teo¬ 
logii şi de ritualiştii hinduşi. „Trebuie să facem ceea 
ce zeii au făcut la început." (Satapatha Brâhmana y 
VII, 2, 1, 4.) „Aşa au făcut zeii ; aşa fac oamenii." 
(Taittiriya Brahmana , 1, 5, 9, 4, 6). 5 

După cum am arătat într-altă parte 6 , chiar şi com¬ 
portările şi activităţile profane ale omului îşi găsesc 
modelele în faptele fiinţelor supranaturale. La băştinaşii 
navajo „femeile trebuie să se aşeze cu picioarele încru¬ 
cişate sub ele şi într-o parte, bărbaţii cu picioarele 
încrucişate înainte, pentru că stă spus că, la început. 
Femeia schimbătoare şi Ucigaşul de monştri s-au aşe- 


1 C. Strdhlow, Die Aronda und Loritja-Stamme in Zentral-Austra- 
lien, voi. III, p. 1 ; cf. Lucien Levy-Briihl, La mythologie pri¬ 
mitive, Paris, 1935, p. 123. A se vedea şi T. G. H. Strehlow, 
Aranda Traditions, Melbourne University Press, 1947, p. 6. 

2 Ch. Keisser, citat de Richard Thumwald, Die Eingeborenen 
Australiens und der Sudseeinseln , în Religionsgcschichtliches Le- 
sebucb, 8, Tubingen, 1927, p. 28. 

3 Clyde Kluckhohn, Myths and rituals: A General Theory , în 
Harvard Theological Reviezv, voi. XXXV, 1942 (pp. 45—79), 
p. 66. Cf. Ibid. alte exemple. 

4 Mathias Hermanns, The Indo-Tibetans, Bombay, 1954, p. 66 

şi urm. 

6 Vezi M. Eliade, Le Mythe de VEternel Retour , Paris, 1949, 
p. 44 şi urm. (The Myth of Eternal Return, New York, 1954, 
p. 21 şi urm.). 

6 Le Mythe de l’Etcrncl Retour, p. 53 şi urm. 

zat în aceste poziţii 1 . Potrivit tradiţiilor mitice ale tri¬ 
bului australian karadjeri, toate obiceiurile pămîntului, 
toate comportările au fost întemeiate, în „Vremea Vi¬ 
sului", de două fiinţe supranaturale, Bagadjimbiri (de 
pildă, felul de a coace cutare grăunţe, sau de a vîna 
un animal cu ajutorul unui ciomag, poziţia anume ce 
trebuie luată ca să urinezi etc. 2 ). 

Inutil să înmulţim exemplele. După cum am arătat 
în Le Mythe de LLternel Retour (Mitul veşnicei în¬ 
toarceri) şi după cum se va vedea şi mai bine în cele 
ce vor urma, funcţia dominantă a mitului este de a în¬ 
făţişa modelele exemplare ale tuturor riturilor şi ale 
tuturor activităţilor omeneşti semnificative : atît ali¬ 
mentaţia sau căsătoria, cît şi munca, educaţia, arta 
sau înţelepciunea. Această concepţie nu este lipsită de 
importanţă pentru înţelegerea omului societăţilor ar¬ 
haice şi tradiţionale, şi vom stărui asupra ei în cele 
ce vor urma. 


„Istorie adevărată 44 — „Istorie falsă 44 

Vom adăuga că în societăţile în care mitul încă mai 
este viu, băştinaşii deosebesc cu grijă miturile — „isto¬ 
rii adevărate" — de fabule sau de basme, pe care le 
numesc „istorii false". 

Autohtonii pawnee „stabilesc o deosebire între «isto¬ 
riile adevărate» şi «istoriile false», şi rînduiesc printre 
istoriile adevărate în primul rînd pe toate cele care 
se refera la originile lumii ; protagoniştii acestora sînt 
fiinţe divine, supranaturale, cereşti sau astrale. Nu- 
maidecît după aceea vin basmele care relatează minu- 


1 Clyde Kluckhohn, op. cit., p. 61, îl citează pe W. W. Hill, 
The Agricultural and Hunting Methods of The Navaho Indians , 
New Haven, 1938, p. 179. 

2 Cf. M. Eliade, Mythes , reves et mysteres , Paris, 1957, 
pp. 255—256. 

natele aventuri ale eroului naţional, un om din popor 
care a devenit salvatorul poporului său, eliberîndu-1 
de monştri, scăpîndu-1 de foamete sau de alte cala¬ 
mităţi, săvîrşind alte isprăvi nobile şi aducătoare de 
bine. Urmează, în sfîrşit, istoriile în legătură cu aşa- 
numiţii mecLecine-men 1 şi care explică cum a dobîndit 
cutare vrăjitor puteri supranaturale, cum s-a născut 
cutare sau cutare asociaţie de şamani. Istoriile «false» 
sînt acelea care povestesc aventurile şi isprăvile nici¬ 
decum înălţătoare ale covotului, lupul cîmpiei. Pe scurt, 
în istoriile «adevărate» avem de-a face cu sacrul şi cu 
supranaturalul ; în cele «false», dimpotrivă, cu un con¬ 
ţinut profan, deoarece coyotul e extrem de popular în 
această mitologie ca şi în celelalte mitologii nord-ame- 
ricane, în care apare sub trăsăturile unui înşelător, ale 
unui mişel, ale unui prestidigitator şi ale unui desă- 
vîrşit ticălos." 2 

Indienii din tribul cherokee fac de asemeni deosebi¬ 
rea dintre miturile sacre (cosmogonia, crearea aştrilor, 
originea morţii) şi istoriile profane care explică, de 
pildă, anumite curiozităţi anatomice sau fiziologice ale 
animalelor. Regăsim aceeaşi deosebire în Africa ; negrii 
herero socotesc că istoriile care povestesc începuturile 
diferitelor grupe ale tribului sînt adevărate, dat fiind 
că se referă la fapte care au avut loc cu adevărat , în 
timp ce povestirile mai mult sau mai puţin comice n-au 
nici un temei. Cît despre băştinaşii din Togo, ei con¬ 
sideră miturile referitoare la origine drept „absolut 
reale" 3 . 

Iată motivul pentru care miturile nu se pot povesti 
oricum. In numeroase triburi ele nu sînt recitate în 


1 Medecine-tnen — în literatura engleză de specialitate — ter¬ 
men prin care sînt desemnaţi vracii şi vrăjitorii triburilor indiene 
din America de Nord. (n.r.). 

2 R. Pettazzoni, Essays on the History of Religion, Leiden, 
1954. pp. 11 — 12. Cf. de asemeni Werner Miiller, Die Religionen 
ilcr Waldlandindianer Nord-Amerikas, Berlin, 1956. p. 42. 

3 R. Pettazzoni, op. cit., p. 13. 

prezenţa femeilor şi a copiilor, adică în prezenţa n'e- 
iniţiaţilor. îndeobşte, miturile sînt împărtăşite neofiţilor 
de nişte bătrîni instructori, în timpul perioadei lor de 
izolare în junglă, şi aceasta face pane din iniţierea 
lor. în această privinţă, R. Piddington observă despre 
populaţia karadjeri : „Miturile sacre care nu pot fi 
cunoscute de femei se referă îndeosebi la cosmogonie şi 
mai ales la instituirea ceremoniilor de iniţiere 1#t . 

Spre deosebire de „istoriile false" care pot fi po¬ 
vestite oricînd şi oriunde, miturile nu trebuiesc reci¬ 
tate decît în cursul unui interval de timp sacru (în 
genere toamna sau iama, şi numai noaptea 1 2 ). Acest 
obicei s-a păstrat chiar şi la popoare care au depăşit 
stadiul culturii arhaice. La turco-mongoli şi la tibetani, 
recitarea cîntecelor epice ale ciclului Gesor nu poate 
avea loc decît în nopţile de iarnă. „Recitarea este asi¬ 
milată unui farmec puternic. Ea ajută la obţinerea unor 
avantaje de tot felul, îndeosebi succes la vînătoare şi 
la război [...]. înainte de a se recita se pregăteşte o 
arie presărată cu făină de orz prăjită. Ascultătorii sînt 
aşezaţi de jur împrejur. Bardul recită epopeea timp 
de mai multe zile. Altădată, zice-se, se vedeau atunci 
pe această arie urmele copitelor calului lui Gesor. Re¬ 
citarea provoca aşadar prezenţa reală a eroului." 3 


Ce dezvăluie miturile 

Deosebirea statornicită de indigeni între „istoriile ade¬ 
vărate" şi „istoriile false" este semnificativă. Cele două 
categorii de naraţiuni înfăţişează „istorii", adică re- 


1 R. Piddington, citat de L. Levy-Briihl, p. 115. Cu privire 
Ia ceremoniile de iniţiere, cf. M. Eliade, Naissancc mystique , Paris, 
1959. 

2 A se vedea exemplele în R. Pettazzoni, op. cit., p. 14, n. 15. 

3 R. A. Stein, Recherches sur Vepopee et le barde au Tibet y 
Paris, 1959, pp. 318—319. 

latează o succesiune de evenimente care au avut loc 
într-un trecut îndepărtat şi fabulos. Cu toate că per¬ 
sonajele miturilor sînt în genere zei şi fiinţe suprana¬ 
turale, iar cele ale basmelor nişte eroi sau nişte animale 
minunate, toate aceste personaje au o trăsătură co¬ 
mună : nu fac parte din lumea cea de toate zilele. Şi 
totuşi, indigenii au simţit că e vorba de „istorii" radi¬ 
cal diferite. Căci tot ce e relatat de mituri îi priveşte 
direct , pe cînd basmele şi fabulele se referă la eveni¬ 
mente care, chiar dacă au produs schimbări în lume 
(cf. particularităţile anatomice sau fiziologice ale anu¬ 
mitor animale), n-au modificat „condiţia" omului ca 
atare . 1 

Intr-adevăr, miturile descriu nu numai originea lumii, 
a animalelor, a plantelor şi a omului, ci şi toate eveni¬ 
mentele primordiale în urma cărora omul a devenit 
ceea ce e azi, adică o fiinţă muritoare, sexuată, orga¬ 
nizată în societăţi, nevoită să muncească şi muncind 
potrivit anumitor reguli. Dacă lumea exista , dacă omul 
exista , lucrul se explică prin aceea că fiinţele suprana¬ 
turale au desfăşurat o activitate creatoare „în vremea 
începuturilor". Dar alte evenimente au avut loc după 
facerea lumii şi a omului, iar omul, aşa cum arata azi , 
e rezultatul direct al acestor evenimente mitice, el este 
constituit de aceste evenimente. E muritor pentru că ceva 
s-a întîmplat in illo tempore. Dacă acest lucru nu s-ar 
fi întîmplat, omul n-ar fi muritor ; ar fi putut exista la 
infinit, ca pietrele, sau şi-ar fi putut schimba periodic 
pielea, ca şerpii ; drept care ar fi fost în stare să-şi 
primenească viaţa, adică s-o reînceapă la infinit. Dar 
mitul originii morţii istoriseşte ce s-a întîmplat in illo 


1 Evident, ceea ce într-un trib e considerat „istorie adevărată" 
poate deveni pentru tribul vecin o „istorie falsă". „Demitizarea* 
e un proces care se întîlneşte chiar şi în stadiile arhaice de cul¬ 
tură. Important e faptul că „primitivii" simt întotdeauna dife¬ 
renţa dintre mit („istorie adevărată") şi basm sau legendă („isto¬ 
rii false"). Cf. Anexa I : Miturile şi basmele cu zîne. 

tempore şi, povestind acest incident, explică de ce omul 
e muritor. 

Aşijderea, un anumit trib trăieşte de pe urma pescui¬ 
tului, şi face acest lucru pentru că în vremurile mitice 
o fiinţă supranaturală i-a învăţat pe strămoşi cum să 
prindă şi să frigă peştele. Mitul istoriseşte povestea pri¬ 
mului pescuit, efectuat de Fiinţa Supranaturală şi, fă- 
cînd acest lucru, revelează totodată un act supraome¬ 
nesc, îi învaţă pe oameni cum să-l săvîrşească şi, în 
sfîrşit, explică pentru ce tribul trebuie să se hrănească 
în felul acesta. 

Am putea uşor înmulţi exemplele. Dar cele care pre¬ 
cedă arată şi aşa îndeajuns de clar de ce, pentru omul 
arhaic, mitul prezintă cea mai mare importanţă, în 
timp ce basmele şi fabulele nu. Mitul îl învaţă „istoriile" 
primordiale care l-au constituit din punct de vedere 
existenţial, şi tot ce se referă la existenţa lui şi la pro¬ 
priul său mod de a exista în Cosmos îl priveşte direct. 

Vom vedea îndată consecinţele pe care această stranie 
concepţie le-a avut în ceea ce priveşte comportarea 
omului arhaic. E cazul să observăm că, aşa cum omul 
modern se socoteşte un produs al istoriei, omul socie¬ 
tăţilor arhaice se proclamă rezultatul unui anumit nu¬ 
măr de evenimente mitice. Nici unul, nici celălalt nu 
se consideră „dat", „făcut" o dată pentru totdeauna, 
aşa cum, de pildă, se face o unealtă într-un chip defi¬ 
nitiv. Un om modern ar putea raţiona în felul ur¬ 
mător : sînt aşa cum sînt azi pentru că un anumit 
număr de evenimente mi s-au întîmplat, dar aceste eve¬ 
nimente n-au fost cu putinţă decît pentru că agricultura 
a fost descoperită acum vreo 8.000—9.000 de ani şi 
pentru că civilizaţiile urbane s-au dezvoltat în Orien¬ 
tul Apropiat antic, pentru că Alexandru Macedon a 
cucerit Asia, iar August a întemeiat imperiul roman, 
pentru că Galileu şi Newton au revoluţionat concepţia 
despre univers, deschizînd calea descoperirilor ştiinţifice 
şi pregătind avîntul civilizaţiei industriale, pentru că 

Revoluţia franceză a avut loc şi pentru că după răz¬ 
boaiele napoleoniene ideile de libertate, de democraţie 
şi de justiţie socială au răscolit din temelii lumea occi¬ 
dentală şi aşa mai departe. 

Tot astfel, un „primitiv" şi-ar putea spune : sînt 
cum sînt azi pentru că o serie de evenimente s-au pe¬ 
trecut înaintea mea. Dar el trebuie numaidecît să 
adauge : evenimente care s-au petrecut în vremurile 
mitice , care constituie, prin urmare, o istorie sacra , dat 
fiind că personajele dramei nu sînt oameni, ci fiinţe 
supranaturale. Mai mult încă : în timp ce un om mo¬ 
dem, deşi se consideră produsul desfăşurării istoriei uni¬ 
versale, nu se crede dator s-o cunoască în totalitatea ei, 
omul societăţilor arhaice e nu numai obligat să-şi re¬ 
memoreze istoria mitică a tribului său, dar el reactuali¬ 
zează periodic o parte destul de mare din ea. Aici sesi¬ 
zăm deosebirea cea mai importantă dintre omul socie¬ 
tăţilor arhaice şi omul modern : ireversibilitatea eveni¬ 
mentelor care, pentru acesta din urmă reprezintă nota 
caracteristică a istoriei, nu constituie o evidenţă pentru 
cel dintîi. 

Constantinopolul a fost cucerit de turci în 1453, iar 
Bastilia a căzut la 14 iulie 1789. Aceste evenimente sînt 
ireversibile. Fără îndoială, 14 iulie devenind sărbătoarea 
naţională a Republicii Franceze, luarea Bastiliei se co¬ 
memorează în fiecare an dar nu evenimentul istoric 
propriu-zis 1 este reactualizat. Pentru omul societăţilor 
arhaice, dimpotrivă, ceea ce s-a petrecut ab origine e 
susceptibil să se repete prin forţa riturilor. Esenţialul 
pentru el e, aşadar, cunoaşterea miturilor. Nu numai 
pentru că miturile îi oferă o explicaţie a lumii şi a pro¬ 
priului său mod de a exista în lume, ci mai ales pentru 
că, rememorîndu-şi-le, reactualizîndu-le, el e în stare 
să repete ceea ce zeii, eroii sau strămoşii au făcut ab 
origine. A cunoaşte miturile înseamnă a afla originea lu- 


1 Cf. Mytbcs, rei'cs et mysteres, p. 27 şi urm. 

crurilor. Cu alte cuvinte, aflam nu numai cum lucrurile 
au ajuns să existe, ci şi unde le putem găsi şi cum le 
putem face să apară din nou atunci cînd ele dispar. 


Ce înseamnă „a cunoaşte miturile" 

Miturile totemice australiene constă de cele mai multe 
ori în povestirea destul de monotonă a peregrinărilor 
strămoşilor mitici sau ale animalelor totemice. Se po¬ 
vesteşte cum, în „vremea visului“ ( alcheringa ) — adică 
în vremurile mitice — aceste fiinţe supranaturale şi-au 
făcut apariţia pe pămînt şi au întreprins lungi călătorii, 
oprindu-se uneori spre a modifica peisajul sau spre a 
face anumite animale şi plante, şi în cele din urmă 
au dispărut sub pămînt. Dar cunoaşterea acestor mituri 
este esenţială pentru viaţa australienilor. Miturile îi 
învaţă cum să repete gesturile creatoare ale fiinţelor 
supranaturale şi, prin urmare, cum să asigure înmulţirea 
cutărui animal sau a cutărei plante. 

Aceste mituri se comunică neofiţilor în timpul ini¬ 
ţierii lor. Sau, mai curînd, ele sînt „celebrate", adică 
reactualizate. „Cînd tinerii bărbaţi străbat diferitele 
ceremonii de iniţiere, se celebrează în prezenţa lor o 
serie de ceremonii care, deşi sînt reprezentate exact ca 
acelea ale cultului propriu-zis — afară de anumite par¬ 
ticularităţi caracteristice — n-au totuşi drept scop în¬ 
mulţirea şi creşterea totemului de care e vorba, ci ur¬ 
măresc numai să arate felul de a celebra aceste culte 
celor care vor fi, sau care au şi fost, chiar atunci, pro¬ 
movaţi în rîndul bărbaţilor." 1 


1 C. Strehlow, Die Aranda und Loritja-Stamme in Zentml- 
Australien , voi. III, p. 1—2 ; L. Levy-Briihl, op. cit., p. 123. Re¬ 
feritor la iniţierile cu prilejul pubertăţii în Australia, cf. Naissances 
mystiqucs, p. 25 şi urm. 

Vedem aşadar că „istoria" povestită de mit consti¬ 
tuie o «cunoaştere» de ordin ezoterit, nu numai pen¬ 
tru că este secretă şi se transmite în cursul unei ini¬ 
ţieri, dar şi pentru că această „cunoaştere" este însoţită 
de o putere magică-religioasă. Intr-adevăr, a cunoaşte 
originea unui obiect, a unui animal, a unei plante etc., 
înseamnă a dobîndi asupra lor o putere magică, mul¬ 
ţumită căreia reuşim să le dominăm, sau să le înmul¬ 
ţim potrivit bunului nostru plac. Erland Nondenskiold 
a relatat cîteva exemple deosebit de sugestive, referi¬ 
toare la indienii cuna. Potrivit credinţei lor, vînătorul 
cu succes e cel care cunoaşte originea vînatului. Iar dacă 
izbutim să domesticim anumite animale, putem face 
acest lucru deoarece vrăjitorii cunosc secretul creării 
lor. De asemeni, sîntem în stare să ţinem în mînă un 
fier roşu, sau să apucăm cu mîinile şerpi veninoşi, dacă 
cunoaştem originea focului şi a şerpilor. Nordenskiold 
povesteşte că „într-un sat cuna, anume Tientiki, se 
găseşte un băiat de 14 ani care intră în foc fără să 
păţească nimic, numai pentru că cunoaşte vraja focu¬ 
lui. Perez a văzut adesea persoane apucînd cu mîna 
un fier roşu şi altele domesticind şerpi". 1 

E vorba de o credinţă destul de răspîndită şi care nu 
aparţine numai unui anumit tip de cultură. In insula 
Timor, de pildă, cînd o orezărie merge prost, cineva 
care cunoaşte tradiţiile mitice referitoare la orez se 
duce pe cîmp. „El îşi petrece noaptea în cabana plan¬ 
taţiei, recitînd legenda care explică cum s-a ajuns să 
se cultive orezul (mit de origine)... Cei care fac acest 
lucru nu sînt preoţi." 2 Recitînd mitul de origine, ei 
silesc orezul să se arate frumos, viguros şi des, aşa cum 
era cînd a apărut pentru prima oară. Nu spre a-1 „in¬ 
strui", spre a-1 „învăţa" cum să se poarte i se amin- 


1 E. Nordenskiold, Faiseurs de mir ades et voyants chez Ies 
Indiem Cuna, în Revista del lnstituto de Etnologia, Tucuman, 
voi. II, 1932, p. 464 ; L. Levy-Briihl, op. cit., p. 118. 

2 A. C. Kruyt, citat de L. Levy-Briihl, op. cit., p. 119. 

teşte cum a fost creat. El este silit în chip magic să se 
întoarcă la origine , adică să reitereze crearea sa exem¬ 
plară. 

Kalevala povesteşte cum bătrînul Văinămoinen s-a 
rănit grav pe cînd construia o barcă. Atunci „a început 
să ţeasă farmece, asemenea tuturor vracilor magicieni. 
Spuse vorbele de vrajă, / Lungi descîntece rostit-a, / 
Potrivi cum se cuvine / Preaascunsele cuvinte, / Dar 
nu-i mai veneau în minte / Vorbe despre fier, înalte / 
Ce i-ar fi închis şi rana, / Ar fi fost zăvor puternic / 
Pentru răni de fier făcute, / De oţelul cel albastru." în 
cele din urmă, după ce a cerut ajutor altor vrăjitori, 
Văinămoinen a exclamat : „Ştiu de und’ se trage fie¬ 
rul, / Unde se născu oţelul ; / Aerul fu-întîia mumă, / 
Cel mai vîrstnic din fraţi, apa ; / Fierul fu din toţi mai 
tînăr, / Se ivi, la mijloc, focul. / Ukko, zeul cel mai 
mare, / Cel Atoateziditorul, / Despărţi din aer apa, / 
A retras din mări pămîntul ; / Bietul fier nu se năs¬ 
cuse, / Nu avea puteri să crească. / Ukko, zeul cel din 
aer, / Amîndouă pălmi frecat-a, Degetele lui, pe toate, / 
Pe genunchiul lui, pe stîngul ; / S-au născut din el trei 
fete, / Mîndre fiice ale Firii ; / Cîteştrele fură mume / 
Ale fierului, — obîrşii / A’ oţelului albastru/' 1 

E cazul să notăm că, în acest exemplu, mitul originii 
fierului face parte din mitul cosmogonic şi îl prelun¬ 
geşte întrucîtva. Deţinem aici o notă specifică, extrem 
de importantă, a miturilor de origine, notă pe care o 
vom studia în capitolul următor. 

Ideea că un leac nu-şi produce efectul decît dacă-i 
cunoaştem originea e foarte răspîndită. -îl vom cita din 
nou pe Erland Nordenskiold : „Fiecare cînt magic tre¬ 
buie să fie precedat de un descîntec care vorbeşte des- 


1 Aili Kolehmainen Johnson, Kalevala. A Prose Translation 
Ir om tbc Finish, Hancock, Michigan, 1950, p. 53 şi urm. (Vezi 
Elias Liinnrot, Kalevala, în româneşte de Iulian Vesper, Bucureşti, 
Editura de Stat pentru literatură şi artă, 1959, pp. 104 şi 110.) 

pre originea leacului folosit, altfel acesta nu-şi pro¬ 
duce efectul [...]. Pentru ca leacul sau cîntul să-şi pro¬ 
ducă efectul, trebuie să cunoaştem originea plantei, fe¬ 
lul în care a fost zămislită de către cea dintîi femeie". 1 
In cînturile rituale na-khi publicate de J. F. Rock, se 
spune în mod expres : „Dacă nu se povesteşte originea 
unei doctorii, ea nu trebuie folosită". 2 Sau : „Nu tre¬ 
buie vorbit despre ea decît numai dacă se povesteşte 
originea ei". 3 

Vom vedea în capitolul următor că, întocmai ca în 
mitul lui Văinămoinen citat mai sus, originea leacurilor 
este strîns legată de povestirea originii lumii. Vom pre¬ 
ciza totuşi aici că e vorba de o concepţie generală care 
se poate formula în felul următor : nu se poate înde¬ 
plini un ritual daca nu i se cunoaşte „originea ", adie a 
mitul care povesteşte cum ritualul a fost îndeplinit pen¬ 
tru prima oara. în timpul serviciului funerar, şamanul 
na-khi, dto-mba, cîntă : 

„O să-l însoţim acum pe mort şi o sa avem parte de noi dureri 
O sa dansăm din nou şi o să-i doborîm la pămînt pe demoni. 
Dacă nu ştim de unde vine dansul, 

Na trebuie să vorbim despre el, 

Dacă nu cunoaştem originea dansului, 

Nu putem dansa". 4 

Ceea ce aminteşte într-un chip straniu de declaraţiile 
făcute lui Preuss de autohtonii uitoto : 


1 E. Nordcnskiold, La conception de lame chez Ies Indiens 
Cuna de Vlsthme de Panama , în Journal des Americaniste s, N.S.. 
t. 24, 1932 (pp. 5—30), p. 14. 

2 J. F. Rock, The Na-khi Ndga Cult and Related Ceremonies , 
Roma, 1952, voi. II, p. 474. 

3 Ibid.y voi. II, p. 487. 

4 J. F. Rock, Zhi-m'd fnneral ceremony of the Na-khi, Viena, 
Modling, 1955, p. 87. 

„Acestea sînt cuvintele (miturile) tatălui nostru, pro¬ 
priile sale cuvinte. Mulţumită acestor cuvinte dansăm, 
şi dansul n-ar exista dacă el nu ni le-ar fi dăruit" 1 . 

în cele mai multe cazuri nu ajunge să cunoaştem mi¬ 
tul de origine, trebuie să-l recităm ; ne proclamăm în- 
trucîtva ştiinţa, o arătăm. Dar asta nu e totul : re¬ 
citind sau celebrînd mitul originii, ne lăsăm pătrunşi de 
atmosfera sacră în care s-au desfăşurat evenimentele mi¬ 
raculoase. Timpul mitic al originilor este un timp „tare", 
deoarece el a fost transfigurat de prezenţa activă, crea¬ 
toare a fiinţelor supranaturale. Recitind miturile ne re¬ 
integrăm în acel timp fabulos şi, prin urmare, devenim 
intr-un fel „contemporanii" evenimentelor evocate, ne 
împărtăşim din prezenţa zeilor şi a eroilor. S-ar putea 
•spune, într-o formulă sumară, că „trăind." miturile ieşim 
■din timpul profan, cronologic, şi pătrundem într-un timp 
calitativ diferit, un timp „sacru", deopotrivă primor- 
•dial şi recuperabil la infinit. Această funcţie a mitului 
asupra căreia am stăruit în Le Mythe de VEternei Re- 
tour (îndeosebi p. 35 şi urm.) se va desprinde şi mai 
bine în cursul analizelor care vor urma. 


Structura şi funcţia miturilor 

Aceste cîteva observaţii preliminare ajung să preci¬ 
zeze anumite note caracteristice ale mitului. în linii 
generale se poate spune că 1 — mitul, aşa cum îl trăiesc 
societăţile arhaice, constituie istoria faptelor fiinţelor 
supranaturale ; 2 — că această istorie este considerată 
-ca fiind absolut adevărată (pentru că se referă la nişte 
realităţi) şi sacră (pentru că es 1- * opera fiinţelor supra¬ 
naturale) ; 3 — că mitul se referă întotdeauna la o 
„creaţie", el povesteşte cum a ajuns un lucru să existe, 


1 K. Th. Preuss, Rcligion und Mythologie der Uitoto, I—II, 
C-ottingen. 1921—1923, p. 623. 



sau cum au luat naştere o comportare, o instituţie, un 
fel de a munci ; acesta e motivul pentru care miturile 
constituie paradigmele oricărui act omenesc semnifi¬ 
cativ ; 4 — că, avînd cunoştinţă de mit, cunoaştem „ori¬ 
ginea" lucrurilor, şi astfel ajungem să le dominăm şi sa 
le manipulăm după bunul nostru plac ; nu este vorba 
de o cunoaştere „exterioară", abstractă, ci de o cunoaş¬ 
tere pe care o „trăim" în chip ritual, fie narînd mitul 
în cursul unei ceremonii, fie efectuînd ritualul căruia 
el îi serveşte drept justificare ; 5 — se poate spune,, 
în sfîrşit, că, într-un fel sau într-altul, „trăim" mitul, 
în sensul că sîntem pătrunşi de puterea sacră, exaltantă 
a evenimentelor pe care ni le rememorăm şi le reac¬ 
tualizăm. 

„A trăi" miturile implică aşadar o experienţă cu 
adevărat „religioasă" de vreme ce ea se deosebeşte de- 
experienţa obişnuită a vieţii cotidiene. „Religiozitatea" 
acestei experienţe se datorează faptului că reactualizăm 
evenimente fabuloase, exaltante, semnificative, asistăm 
la operele creatoare ale fiinţelor supranaturale ; înce¬ 
tăm de a mai exista în lumea de toate zilele şi pătrun¬ 
dem într-o lume transfigurată, aurorală, impregnată de 
prezenţa fiinţelor supranaturale. Nu e vorba de o co¬ 
memorare a evenimentelor mitice, ci de reiterarea lor. 
Personajele mitului redevin prezente, devenim contem¬ 
poranii lor. Aceasta mai implică de asemeni că nu mai. 
trăim în timpul cronologic, ci în timpul primordial,, 
timpul în care evenimentul a avut loc pentru prima 
oară. Iată motivul pentru care se poate vorbi despre 
„timpul tare" al mitului : e timpul prodigios, „sacru",. 
cînd ceva nou , ceva tare şi semnificativ s-a manifestat 
din plin. A retrăi acel timp, a-1 reintegra cît mai des- 
cu putinţă, a asista din nou la spectacolul operelor di¬ 
vine, a regăsi fiinţele supranaturale şi a învăţa din noi* 
lecţia lor creatoare, iată dorinţa pe care o putem des¬ 
cifra ca în filigran în toate reeditările rituale ale mi¬ 
turilor. Pe scurt, miturile revelează că lumea, omul şl 





viaţa au o origine şi o istorie supranaturală şi că această 
istorie e semnificativă, preţioasă şi exemplară. 

N-am putea încheia mai bine decît citind pasajele 
clasice în care Bronislav Malinovski a încercat să for¬ 
muleze natura şi funcţia mitului în societăţile primi¬ 
tive : „Considerat, din punctul de vedere a ceea ce e 
viu într-însul, mitul nu reprezintă o explicaţie menită 
să satisfacă o curiozitate ştiinţifică, ci o povestire care 
face din nou să trăiască o realitate originară şi care co¬ 
respunde unei profunde nevoi religioase, unor năzuinţe 
morale, unor constrîngeri şi unor imperative de ordin 
social şi chiar unor exigenţe practice. în civilizaţiile 
primitive, mitul îndeplineşte o funcţie indispensabilă : 
«1 exprimă, scoate în relief şi codifică credinţele ; salv¬ 
gardează şi impune principiile morale ; garantează efica¬ 
citatea ceremoniilor rituale şi oferă reguli practice ce 
urmează să fie folosite de om. Mitul e aşadar un ele¬ 
ment esenţial al civilizaţiei omeneşti ; el nu numai că 
nu reprezintă o vană afabulaţie, ci este, dimpotrivă, o 
realitate vie, la care nu încetăm să recurgem ; nu o 
teorie abstractă sau o desfăşurare de imagini, ci o ade¬ 
vărată codificare a religiei primitive şi a înţelepciunii 
practice [...]. Toate aceste naraţiuni constituie pentru 
băştinaşi expresia unei realităţi originare, mai amplă şi 
mai bogată sub aspectul semnificaţiei decît aceea actuală, 
şi care determină viaţa imediată, activităţile şi destinele 
omenirii. Cunoaşterea pe care omul o are despre această 
realitate îi revelează sensul riturilor şi al sarcinilor de 
ordin moral, precum şi modul în care trebuie să le în- 
«deplinească *. 1 


1 B. Malinovski, Myth in Primitive Psychology, 1926, repro¬ 
dus în volumul Magic, Science and Religion, New York, 1955, 
pp. ICI—1C8. 

Capitolul II 

PRESTIGIUL MAGIC 
AL „ORIGINILOR 46 


Mituri de origine şi 
mituri cosmogonice 

ORICARE ISTORIE MITICA RELATÎND ORIGI- 
nea a ceva presupune şi prelungeşte cosmogonia. Din 
punctul de vedere al structurii, miturile de origine pot 
fi asemuite cu mitul cosmogonic. Facerea lumii fiind 
creaţia prin excelenţă, cosmogonia devine modelul exem¬ 
plar pentru toate soiurile de „creaţii". Asta nu în¬ 
seamnă că mitul de origine imită sau copiază modelul 
cosmogonic, căci nu e vorba de o gîndire pusă la 
punct şi sistematică. Dar orice nouă apariţie — un 
animal, o plantă, o instituţie — implică existenţa unei 
lumi. Chiar cînd este vorba să explice cum, pornind 
de la o stare de lucruri diferită, s-a ajuns la situaţia 
actuală (de pildă, cum s-a îndepărtat cerul de pămînt, 
sau cum a devenit omul muritor), „lumea" exista deja, 
deşi structura ei era diferită, deşi ea nu era încă lumea 
noastră. Orice mit de origine povesteşte şi justifică o 
„situaţie nouă" — nouă în sensul că nu exista chiar 
de la începutul lumii. Miturile de origine prelungesc şi 
completează mitul cosmogonic : ele povestesc cum a 
fost lumea modificată, îmbogăţită sau sărăcită. 

Iată motivul pentru care anumite mituri de origine 
încep prin a schiţa o cosmogonie. Istoria marilor fa¬ 
milii şi a dinastiilor tibetane începe prin a reaminti 
cum cosmosul s-a născut dintr-un ou. „Din esenţa celor 
cinci elemente primordiale a ieşit un ou mare [...]. 

Optsprezece ouă au ieşit din gălbenuşul acestui ou. Oul 
care se afla în mijlocul acestor optsprezece ouă, un ou 
de melc marin, s-a despărţit de celelalte. Acestui ou de 
melc marin i s-au ivit mădulare, apoi cinci simţuri, 
totul desăvîrşit, şi a devenit un băiat de o atît de ex¬ 
traordinară frumuseţe, încît părea că nu este decît îm¬ 
plinirea unui legămînt (yid la smon). Drept care fu 
numit Ye-smon. Regina Tchu-lchag, soţia lui, a născut 
un fiu, Dbang-ldan în stare să se metamorfozeze cu 
ajutorul magiei". 1 Genealogia urmează mai departe, 
povestind originea şi istoria diverselor clanuri şi dinastii. 

Cînturile genealogice polineziene încep în acelaşi fel. 
Textul ritual hawaian cunoscut sub numele de Kumulipo 
este „un imn genealogic înrudind familia regală, a cărei 
proprietate era, nu numai cu zeii poporului întreg, 
slăviţi laolaltă cu celelalte grupuri polineziene aliate, 
nu numai cu şefii divinizaţi, Ao, născuţi în lumea 
vie, în spiţa familială, ci şi cu aştrii din cer, cu plan¬ 
tele şi cu animalele folosite zilnic de-a lungul vieţii 
pămînteşti..." 2 . într-adevăr, cîntul începe prin a evoca : 

Timpul în care pămîntul fu cu violentă schimbat, 
timpul în care cerurile se schimbară separat, 
timpul în care soarele răsărea 
spre a da lunii lumină etc. 3 


1 Ariane Macdonald, Im Naissance du Monde au Tibet , în : 
Sources Orientales, I, Paris, 1959 (pp. 417—452), p. 428. Cf. şi 
R. A. Stein, Recherches sur Vepopee et le barde au Tibet, p. 464. 

2 Martha Warner Beckwith, The Kumulipo. A Hawaiian Crea- 
tion Chant , The University of Chicago Press, 1951, p. 7. 

3 Ibid. p. 45. „Lumina care renaşte în fiecare zi, soarele care 
în fiecare an se întoarce din sud şi reînsufleţeşte pămîntul re¬ 
prezintă nu numai simboluri, ci şi imagini exemplare ale naşterii 
la om, sau factori determinanţi în progresiunea rasei către per¬ 
fecţiune... Aşa cum universul ceresc Wakea sfarmă lanţurile nopţii 
şi ţîşneşte din sînul apelor care-1 ţineau prizonierul beznei, copilul 
sfarmă învelişul care-1 ţinea prizonier în sînul maică-si şi răzbate 
la lumină, la viaţă, la lumea intelectului". (Ibid. pp. 182—183.) 

Asemenea cîntece rituale genealogice sînt compuse de 
barzi în timp ce principesa este însărcinată şi sînt trans¬ 
mise dansatorilor hula, spre a fi învăţate pe de rost. 
Aceştia din urmă, bărbaţi şi femei, dansează şi recită, 
cîntul fără întrerupere, pînă la naşterea copilului. Ca 
şi cum dezvoltarea embriologică a viitorului şef ar fi 
însoţită de recapitularea cosmogoniei, a istoriei lumii şt 
a istoriei tribului. Cu ocazia gestaţiei unui şef, se „re¬ 
face" simbolic lumea. Recapitularea este deopotrivă o 
rememorare şi o reactualizare rituală, prin cîntece şi 
dansuri, a evenimentelor mitice esenţiale de la facerea 
lumii încoace. 

întîlnim concepţii şi ritualuri analoge la populaţiile 
primitive din India. De pildă la santali guru ^ul, recita 
mitul cosmogonic în folosul fiecărui individ, dar numai 
de două ori : prima oară „cînd unui santal i se recu¬ 
noaşte deplinătatea drepturilor în sînul societăţii (...). Cu 
acest prilej guru -ul recită istoria omenirii de la facerea 
lumii ; el încheie povestind naşterea aceluia pentru care 
ritul e îndeplinit". Aceeaşi ceremonie se repetă în timpul 
serviciului funerar, dar de astă dată guru -ul transferă 
pe cale rituală sufletul decedatului în cealaltă Lume 1 2 . 
La indienii gondi şi la indienii baigas, cu prilejul ritua¬ 
lurilor celebrate întru slăvirea lui Dharti Mata şi a lui 
Thakur Deo, preotul recită mitul cosmogonic şi amin¬ 
teşte ascultătorilor rolul considerabil pe care tribul său 
l-a jucat la facerea lumii 3 . Cînd magicienii munda iz¬ 
gonesc spiritele rele, ei recită cîntecele mitologice ale as- 
surilor. Dar assurii au inaugurat o epocă nouă atît în 
ce priveşte zeii, cît şi în ce priveşte oamenii şi, pentru 


1 Guru — învăţător sau duhovnic (în limba sanscrită) (n. r.). 

2 P. O. Bodding, Les Santals, în Journal Asiatique, 1932, p. 5S 
şi urm. 

3 V. Elwin, The Baiga, Londra, 1939, p. 305 ; W. Koppers s 
Die Bhil in Zentralindien, Viena, 1948, p. 242. 

acest motiv, istoria isprăvilor lor poate fi considerată 
ca făcînd parte dintr-un mit cosmogonic. 1 

La indienii bhil, situaţia este întrucîtva diferită. Unul 
singur dintre cînturile magice urmărind un ţel medical 
înfăţişează caracterul unui mit cosmogonic, anume, Chi¬ 
lul Domnului. în schimb, cele mai multe din aceste 
cînturi sînt în realitate mituri de origine. Socotit că 
vindecă toate bolile, Cîntul lui Kasumor Damor , de 
pildă, povesteşte migraţiunile grupului bhil Damor din 
Gujerat spre Sudul Indiei centrale 2 . El este aşadar mitul 
aşezării teritoriale a grupului, cu alte cuvinte, istoria 
unui nou început , replică a facerii lumii. Alte cînturi 
magice revelează originea bolilor 3 4 . Ne referim la mi¬ 
turile bogate în aventuri din care sfîrşim prin a afla 
împrejurările ivirii bolilor, eveniment care, de fapt, a 
schimbat structura lumii. 


Rolul miturilor în materie de vindecări 

în ritualul de vindecare a bhil-ilor, un amănunt e 
deosebit de interesant. Magicianul „purifică" locul de 
lingă patul bolnavului şi desenează cu mălai un mandol. 
In cuprinsul desenului, el introduce casa lui Isvor şi a 
lui Bhagwân, şi desenează de asemeni şi chipurile lor. 
Imaginea astfel desenată e păstrată pînă la vindecarea 
totală a bolnavului însuşi termenul de mandol trădează 
originea indiană. E vorba, bineînţeles, despre mandala, 
desen complex care joacă un rol important în riturile 
tantrice indo-tibetane. Dar acest mandala este mai îna- 


1 W. Koppers, Die Bhil , p. 242 ; J. Hoft’mann et A. van 
Erneless, Encyclopaedia Mundarica , voi. III, Patna, 1930, p. 739. 

2 L. Jungblut, Magic Songs of the Bhils of Jhabua State în 
lnternationcd.es Archi-j fur Ethnographie, XLIII, 1943 (p. 1—136), 

p. 6. 

3 Ibid., pp. 35 şi urm., 59 şi urm. 

4 Ibid., p. 5. 

inte de orice, o imago muncii: el reprezintă deopotrivă 
cosmosul în miniatură şi panteonul. Construcţia sa e ca 
o nouă facere a lumii. Prin urmare, desenînd acest man- 
dol la picioarele patului unui bolnav, magicianul bhil 
repetă cosmogonia, chiar dacă în cînturile rituale pe 
care le intonează nu se face în mod expres aluzie la 
mitul cosmogonic. Operaţia are cu siguranţă un scop 
terapeutic. Devenit în chip simbolic contemporan al fa¬ 
cerii lumii, bolnavul se cufundă în plenitudinea primor¬ 
dială ; se lasă pătruns de forţele gigantice care, in illo 
tempore , au făcut cu putinţă facerea lumii. 

în această privinţă, nu e lipsit de interes să amintim 
că la triburile navajo, mitul cosmogonic, urmat de mitul 
ivirii primilor oameni din sînul pămîntului, e recitat mai 
ales cu prilejul vindecărilor sau în timpul iniţierii unui 
şaman. „Toate ceremoniile sînt axate în jurul unui pa¬ 
cient, Hatrali (acela asupra căruia se cîntă), care poate 
fi un bolnav, sau numai un bolnav psihic, de pildă, un 
om speriat de un vis, sau care n-are nevoie decît de o 
ceremonie, ca s-o înveţe în cursul iniţierii sale întru 
puterea de a oficia în acest cînt, căci un medicine-man 
nu poate purcede la o ceremonie de vindecare cît timp 
n-a fost supus el însuşi acestei ceremonii." 1 Ceremonia 
mai comportă de asemeni executarea pe nisip a unor 
desene complexe care simbolizează diferitele etape ale 
facerii lumii şi istoria mitică a zeilor, a strămoşilor şi a 
omenirii. Aceste desene (care seamănă în mod straniu 
cu acele mandala indo-tibetane) reactualizează unele 
după altele evenimentele care au avut loc în timpurile 
mitice. Ascultînd povestirea mitului cosmogonic (urmat 
de relatarea miturilor de origine) şi contemplînd desenele 
pe nisip, bolnavul e proiectat în afara timpului profan 
şi introdus în plenitudinea timpului primordial : e adus 


1 I lasteen Klah, Navajo Creation Myth: The Song of the Emer- 
gcnce, Santa Fe, 1942, p. 19. Cf. şi ibid., pp. 25 şi urm. şi 32 
şi urm. 

„înapoi" pînă la originea Lumii şi asistă astfel la cosmo¬ 
gonie. 

Solidaritatea dintre mitul cosmogonic, mitul de ori¬ 
gine al bolii şi al leacului, şi ritualul vindecării magice 
poate fi admirabil sesizată la tribul na-khi, populaţie 
aparţinînd familiei tibetane, dar trăind de multă vreme 
în China de sud-est, şi îndeosebi în provincia Iunnan. 
Potrivit tradiţiilor lor, la început, universul era în chip 
judicios împărţit între aşa-numiţii Nâga şi oameni, dar 
mai tîrziu o inimiciţie i-a despărţit. Furioşi, Nâga au 
răspîndit în lume bolile, sterilitatea şi tot felul de fla¬ 
geluri. Nâga pot de asemeni fura sufletele oamenilor, 
îmbolnăvindu-i. Dacă nu sînt îmbunaţi prin mijloace ri¬ 
tuale, victima moare. Dar prin forţa farmecelor sale 
magice, preotul-şaman ( Dto-mba ) e în stare să-i silească 
pe Nâga să elibereze sufletele furate şi întemniţate 1 . 
Şamanul însuşi nu e în stare să lupte împotriva aşa- 
numiţilor Nâga decît pentru că, cu concursul lui Ga- 
ruda, şamanul primordial, Dto-mba, a pornit această 
luptă în timpul mitic. Dar ritualul vindecării constă, 
la drept vorbind, în recitarea solemnă a acestui eveni¬ 
ment primordial. După cum spune categoric un text 
tradus de Rock 2 , „dacă nu povesteşti originea lui Ga- 
ruda, nu trebuie să vorbeşti despre el". Şamanul recită 
aşadar mitul originci lui Garuda : el povesteşte cum 
ouăle au fost create prin magie pe Muntele Kailasa şi 
cum din aceste ouă s-au născut Garuda-sii, care mai 
apoi au coborît în cîmpie spre a-i apăra pe oameni 
împotriva bolilor provocate de Nâga. Dar, înainte de 
a povesti naşterea acestor Garuda, cîntul ritual poves¬ 
teşte pe scurt facerea lumii. „în vremea în care cerul 
a apărut se răspîndiră soarele, luna, aştrii şi planetele, 
şi pămîntul ; cînd munţii, văile, pomii şi stîncile au 
apărut, în acea vreme au apărut Nâga şi balaurii etc." 3 

1 J. F. Rock, The Na-khi Nâga Cult and Related Ceremoniei, 
Roma, 1952, voi. I, pp. 9—10. 

2 Ibid., voi. I, p. 98. 

3 Ibid., voi. I, p. 97. 

Cele mai multe dintre aceste cînturi rituale cu scop 
tămăduitor încep cu evocarea cosmogoniei. Iată un 
exemplu : „La început, în vremea în care cerul, soarele, 
luna, aştrii, planetele şi pămîntul încă nu se iviseră, pe 
cînd încă nimic nu se ivise etc." 1 Şi se povesteşte fa¬ 
cerea lumii, naşterea demonilor şi ivirea bolilor, şi, în 
cele din urmă, apariţia şamanului primordial Dto-mba, 
care a adus leacurile necesare. Un alt text 2 începe prin 
evocarea timpului mitic : „La început, pe cînd totul 
era amestecat etc.", spre a povesti naşterea Nâga-silor 
şi a Garuda-silor. Se povesteşte apoi origina bolii (de¬ 
oarece, după cum am văzut mai sus, „dacă nu se po¬ 
vesteşte originea leacului el nu trebuie folosit"), prin 
ce mijloace s-a propagat ea de la o generaţie la alta 
şi, în cele din urmă, lupta dintre demoni şi şaman : 
„zvîrlind săgeata, duhul transmite dinţilor şi gurii 
boala ; Dto-mba smulge săgeata etc. ; demonul dă trupu¬ 
lui boala azvîrlind săgeata în trup ; Dto-mba o 
scoate etc." 3 

Un alt cînt ritual începe în felul următor : „Trebuie 
povestită originea leacului, fără de care nu se poate 
vorbi despre el. în vremea în care cerul, stelele, soa¬ 
rele şi luna şi planetele au apărut, şi în care pămîntul 
a apărut" etc., „în vremea aceea s-a născut Ts’o-dze- 
p’er-ddu." 4 Urmează un foarte lung mit care explică 
originea leacurilor : lipsind de acasă timp de trei zile, 
Ts’o-dze-p’er-ddu îşi găseşte la întoarcere părinţii morţi. 
El hotărăşte atunci să pornească în căutarea unui leac 
în stare să împiedice moartea şi se duce în Ţara Şefu¬ 
lui Duhurilor. După multiple aventuri, fură leacurile 
miraculoase, dar, urmărit de Duh, cade la pămînt şi 
leacurile se risipesc, dînd naştere plantelor medicinale. 


1 Ibid., voi. I, p. 108. 

2 Ibid., voi. II, p. 386 şi urm. 

3 Ibid., voi. II, p. 489. 

4 Ibid., voi. I, p. 279 şi urm. 

Reiterarea cosmogoniei 

Anumite texte publicate de Hermanns sînt şi mai 
elocvente. în cursul ritualului de vindecare, şamanul nu 
se mărgineşte numai să rezume cosmogonia, ci îl invocă 
pe Dumnezeu şi-l roagă din toată inima să facă o nouă 
lume. Una din aceste rugăciuni începe prin a aminti 
că „pămîntul a fost creat, apa a fost creată, universul 
întreg a fost creat. Au fost de asemeni create berea ri¬ 
tuală cki ;i prinosul de orez 50“ , şi se încheie cu o 
evocare : „Veniţi, Duhurilor !“ 1 Un alt text înfăţişează 
„geneza lui chi şi aceea a băuturii alcoolice dyo. Potri¬ 
vit unei vechi tradiţii, locul lor de baştină e însuşi acela 
al pomului Sang li şi al pomului Sang log. în interesul 
lumii întregi, şi spre binele nostru, vino, o, solul lui 
Dumnezeu. Tak bo Thing, zeu cu puteri supranaturale, 
a coborît odinioară ca să facă lumea. Coboară din nou 
acum ca s-o mai faci o dată". 2 E clar că pentru a pre¬ 
găti băuturile rituale chi şi dyo trebuie să cunoşti mitul 
originii lor, care este intim legat de mitul cosmogonic. 
Dar, lucru şi mai interesant, creatorul e invitat să co¬ 
boare din nou în vederea unei noi faceri a lumii, spre 
folosul bolnavului. 

Se vede că, în aceste cînturi magice cu scop medical, 
mitul originii leacurilor e întotdeauna integrat în mi¬ 
tul cosmogonic. Am citat, în capitolul precedent, cîteva 
exemple din care rezultă că în terapeuticile primitive 
un leac nu devine eficace decît dacă amintim pe cale 
rituală originea lui, în prezenţa bolnavului. Un mare 
număr de descîntece din Orientul Apropiat şi din Eu¬ 
ropa conţin istoria bolii şi a demonului care a provo¬ 
cat-o, evocînd în acelaşi timp momentul mitic în care 
o divinitate sau un sfînt a reuşit să stăvilească răul. Un 
descîntec asirian împotriva durerilor de dinţi aminteşte 


1 M. Hermanns, The Indo-Tibetans, p. 66 şi urm. 

2 Ibid.y p. 69 (sublinierea ne aparţine, M. E,). 

că, „după ce Anu a făcut cerul, cerul a făcut pămîn- 
tul, pămîntul fluviile, fluviile canalele, canalele oălţile, 
bălţile Viermele". Şi Viermele se duse „înlăcrimat" la 
Shamash şi la Ea şi-i întrebă ce i se va da să mănînce, 
să „distrugă". Zeii îi oferă fructe, dar Viermele cere 
dinţi de om. „Pentru că ai vorbit aşa. O, Vierme, fie ca 
Ea să te sfarîme cu mîna lui puternică !“ 1 Asistăm aici : 
1 — la facerea lumii ; 2 — la naşterea Viermelui şi 
a bolii ; 3 — la gestul primordial şi paradigmatic (dis¬ 
trugerea Viermelui de către Ea). Eficienţa terapeutică a 
descîntecului constă în faptul că, rostit în chip ritual, 
el reactualizează timpul mitic al „originii", atît originea 
lumii cît şi originea durerilor de dinţi şi a tratamentu¬ 
lui lor. 

Se întîmplă uneori ca recitarea solemnă a mitului cos¬ 
mogonic să servească la vindecarea anumitor boli sau 
deficienţe. Dar, cum vom vedea mai departe, această 
aplicaţie a mitului cosmogonic nu este decît una prin¬ 
tre mai multe altele. întrucît este modelul exemplar al 
tuturor „creaţiilor", mitul cosmogonic e susceptibil să 
ajute bolnavul să-şi „reînceapă" viaţa. Mulţumită în¬ 
toarcerii la origine sperăm să ne naştem din nou. Dar 
toate ritualurile medicale pe care le-am examinat acum 
urmăresc o întoarcere la origine. Ai impresia că, pentru 
societăţile arhaice, viaţa nu poate fi reparata , ci nu¬ 
mai creata din nou printr-o întoarcere la izvoare. Iar 
„izvorul" prin excelenţă e ţîşnirea prodigioasă de ener¬ 
gie, de viaţă şi de fertilitate care a avut loc odată cu 
facerea lumii. 

Toate acestea reies clar din multiplele aplicaţii ri¬ 
tuale ale mitului cosmogonic polinezian. Potrivit acestui 
mit, nu existau la început decît apele şi bezna. Io, zeul 
suprem, a despărţit apele prin puterea gîndului şi a cu- 


1 Campbell Thompson, Assyrian Medical Texts, Londra, 1923, 
p. 39. A se vedea şi istoria mitică a farmecului împotriva şerpilor, 
născocit de Isis in illo tempore, în G. Roder, Urkunden zur Reli- 
gion des alten Aegypten , lena, 1915, p. 138 şi urm. 

vintelor sale şi a creat cerul şi pămîntul. El a spus : 
„Apele să se despartă, Cerul să se facă, Pămîntul să 
devină !" Aceste cuvinte cosmogonice ale lui Io, mul¬ 
ţumită cărora lumea şi-a început existenţa, sînt cuvinte 
creatoare, purtătoare de putere sacră. Ca atare, oame¬ 
nii le rostesc în toate împrejurările în care ceva tre¬ 
buie făcut , creat. Ele sînt repetate în ritul fecundaţiei 
unei matrice sterile, în ritul vindecării trupului şi a 
spiritului, dar şi cu prilejul morţii, al războiului şi al 
povestirilor genealogice. Iată cum le exprimă Hare 
Hongi, un polinezian din zilele noastre : „Cuvintele 
mulţumită cărora Io a modelat Universul — adică 
mulţumită cărora acesta a fost zămislit şi adus să dea 
naştere unei lumi de lumină — aceleaşi cuvinte sînt 
folosite în ritul fecundării unei matrice sterile. Cuvin¬ 
tele mulţumită cărora Io a făcut să strălucească lumina 
prin beznă sînt folosite în riturile menite să învese¬ 
lească un suflet amărît şi abătut, neputinţa şi senili¬ 
tatea, să răspîndească lumina asupra lucrurilor şi a 
locurilor ascunse, să-i inspire pe cei care compun cîn- 
turi dar şi în înfrîngerile suferite în război, precum şi 
în multe alte împrejurări care îl împing pe om la dis¬ 
perare. în toate cazurile similare, acest rit care are 
drept scop răspîndirea luminii şi a bucuriei, reproduce 
cuvintele de care Io s-a folosit ca să învingă şi să risi¬ 
pească bezna" i . 

Acest text e remarcabil. El constituie o mărturie di¬ 
rectă şi de prim ordin cu privire la funcţia mitului cos¬ 
mogonic într-o societate tradiţională. După cum am vă¬ 
zut, acest mit serveşte drept model pentru tot felul de 
„creaţii" ; atît procrearea unui copil cît şi restabili¬ 
rea unei situaţii militare compromise sau a unui echili¬ 
bru psihic ameninţat de melancolie şi disperare. Această 
capacitate a mitului cosmogonic de a fi aplicat pe di¬ 
verse planuri de referinţă ni se pare deosebit de sem- 


1 E. S. C. Handy, Polynesian Religion , Honolulu, 1927, pp. 10— 

11 . 

nificativă. Omul societăţilor tradiţionale simte unita¬ 
tea fundamentală a tuturor speciilor de „opere" sau 
de „forme", fie ele de ordin biologic, psihologic sau 
istoric. Un război nenorocit poate fi asemuit cu o boală, 
cu o inimă abătută şi întunecată, cu o femeie sterilă, 
cu lipsa de inspiraţie la un poet, cu orice altă situaţie 
existenţial critică în care omul e împins la disperare. 
Şi toate aceste situaţii negative şi disperate, în aparenţă 
fără ieşire, sînt răsturnate de recitarea mitului cosmo¬ 
gonic, îndeosebi de repetiţia cuvintelor mulţumită cărora 
Io a creat universul şi a făcut să strălucească lumina în 
beznă. Altfel zis, cosmogonia constituie modelul exem¬ 
plar al oricărei situaţii creatoare : tot ce face omul re¬ 
petă într-un fel „faptul" prin excelenţă, gestul arheti¬ 
pal al zeului creator : facerea lumii. 

După cum am văzut, mitul cosmogonic mai este re¬ 
citat şi cu prilejul morţii ; căci moartea constituie şi 
ea o situaţie nouă ce se cuvine a fi asumată cum tre¬ 
buie pentru a fi făcută să devină creatoare. Poţi „rata" 
o moarte aşa cum pierzi o bătălie sau echilibrul psihic 
şi bucuria de a trăi. E de asemeni semnificativ faptul 
că printre situaţiile dezastruoase şi negative Hare Ilongi 
numără nu numai neputinţa, boala şi senilitatea, ci şi 
lipsa de inspiraţie a poeţilor, incapacitatea lor de a crea 
sau de a recita cum se cuvine poemele şi naraţiunile 
genealogice. Urmează de aici, mai întîi, că polinezienii 
asemuiesc creaţia poetică cu oricare altă creaţie im¬ 
portantă, dar şi — de vreme ce Hare Hongi face aluzie 
la naraţiunile genealogice — că memoria cîntăreţilor 
constituia, în sine, o „operă" şi că înfăptuirea acestei 
„opere" poate fi asigurată prin recitarea solemnă a mi¬ 
tului cosmogonic. 

Se înţelege pentru ce mitul acesta e atît de presti¬ 
gios în ochii polinezienilor. Cosmogonia e modelul exem¬ 
plar al unei serii întregi de „faceri" : nu numai pentru 
că, de fapt, cosmosul e deopotrivă arhetipul ideal al 
oricărei situaţii creatoare şi al oricărei creaţii — dar 
şi deoarece cosmosul este o operă divină ; el este aşa- 

dar sanctificat în însăşi structura lui. Prin analogie, 
tot ce e desăvîrşit, „plin", armonios, fertil, într-un cu- 
vînt : tot ce este „cosmicizat", tot ce seamănă cu un 
cosmos, e sacru. A face bine un lucru, a lucra, a cons¬ 
trui, a crea, a structura, a da formă, a in-forma, a 
forma — toate acestea înseamnă a spune că ceva e 
făcut să existe, că i se dă „viaţă", în ultimă instanţă, 
că ceva este făcut să semene cu organismul armonios 
prin excelenţă, cosmosul. Dar cosmosul, repetăm, e opera 
exemplară a zeilor, e capodopera lor. 

Faptul că mitul cosmogonic e considerat drept mo¬ 
delul exemplar al oricărei „creaţii", e admirabil ilustrat 
de următorul obicei al unui trib nord-american, osaga. 
Cînd un copil se naşte „un om care a vorbit cu zeii" 
e chemat. Sosind la casa lehuzei, el recită în faţa nou- 
lui-născut istoria facerii lumii şi a animalelor terestre. 
Numai după aceea e alăptat pruncul. Mai tîrziu, cînd 
copilul doreşte să bea apă, se cheamă din nou acelaşi 
om sau un altul. El recită încă o dată istoria facerii 
lumii completînd-o cu istoria originii apei. Cînd copi¬ 
lul ajunge la vîrsta la care se consumă alimente so¬ 
lide, omul „care a vorbit cu zeii" vine din nou şi recită 
iarăşi facerea lumii, relatînd de astă dată şi originea 
cerealelor şi a altor alimente 1 . 

Ar fi cu atît mai greu să găsim un exemplu mai eloc¬ 
vent în ceea ce priveşte credinţa că fiecare nouă naş¬ 
tere reprezintă o recapitulare simbolică a cosmogoniei 
şi a istoriei mitice a tribului. Rostul acestei recapitulări 
e de a-1 introduce, în mod ritual, pe noul-născut în rea¬ 
litatea sacramentală a lumii şi a culturii şi, prin aceasta, 
de a valida existenţa lui, proclamînd-o conformă pa¬ 
radigmelor mitice. Mai mult încă : copilul nou-născut 
e pus în faţa unei serii de „începuturi". Şi nu poţi „în¬ 
cepe" ceva decît dacă îi cunoşti „originea", decît dacă 


1 Alice C. Fletcher and F. La Flesche, The Omaha Tribe, în 
27-th Annaul Report, Bureau of American Ethnology, Washington, 
1911, p. 116, nota a. 

ştii cum acest lucru a ajuns să existe pentru prima oară. 
„începînd" să sugă, sau să bea apă, sau să consume ali¬ 
mente solide, copilul este proiectat în chip ritual la 
origine, atunci cînd laptele, apa şi cerealele au apărut 
pentru prima oară. 


întoarcerea la „origine 44 

Ideea pe care o implică această credinţă e că prima 
manifestare a unui lucru este cea semnificativa şi va¬ 
labila, iar nu succesivele sale apariţii. Aşijderea, nu ceea 
ce au făcut tatăl şi bunicul îl învaţă ei pe copil, ci 
ceea ce au făcut pentru prima oară strămoşii, în timpu¬ 
rile mitice. Fără îndoială, tatăl şi bunicul s-au mărgi¬ 
nit să-i imite pe strămoşi ; s-ar putea aşadar crede că 
imitîndu-1 pe tată s-ar obţine acelaşi rezultat. Dar ju¬ 
decind astfel ar însemna să ignorăm rolul esenţial al 
Timpului de la origine , care, am văzut acest lucru, e 
considerat un timp „tare" tocmai pentru că a fost în- 
trucîtva „receptacolul" unei noi creaţii. Timpul scurs 
între origine şi momentul prezent nu e „tare", nici 
„semnificativ" (cu excepţia, bineînţeles, a intervalelor 
în care se reactualizează timpul primordial), şi pen¬ 
tru acest motiv nu ţinem seama de el sau ne străduim 
să-l suprimăm 1 . 

In acest exemplu e vorba de un ritual în care mi¬ 
turile cosmogonice şi de origine sînt recitate în folosul 
unui singur individ, ca în cazul tămăduitorilor. Dar 
„întoarcerea la origine", care ne îngăduie să trăim din 
nou timpul în care lucrurile s-au manifestat pentru 
prima oară, constituie o experienţă de o importanţă ca¬ 
pitală pentru societatea arhaică. In paginile care ur¬ 
mează vom discuta în mai multe rînduri această ex- 


1 Cf. Le Mythe de VEternei Retour, cap. II şi passim. 

perienţă. Să cităm însă aici un exemplu de recitare so¬ 
lemnă a miturilor cosmogonice şi de origine în cadrul 
festivităţilor colective ale insulei Sumba. Ori de cîte ori 
au loc evenimente importante pentru comunitate — o 
recoltă abundentă, moartea unui membru eminent etc. — 
se construieşte o casă ceremonială (marapn), şi cu acest 
prilej naratorii povestesc istoria facerii lumii şi a stră¬ 
moşilor. Cu prilejul tuturor acestor evenimente, narato¬ 
rii evocă cu veneraţie „începuturile", adică momentul 
în care s-au constituit principiile culturii însăşi ce tre¬ 
buie apărată ca fiind bunul cel mai de jsreţ. Unul din 
aspectele cele mai remarcabile ale ceremoniei este această 
recitare care se înfăţişează în realitate ca un schimb de 
întrebări şi răspunsuri între doi indivizi oarecum ase¬ 
menea, de vreme ce sînt aleşi în două clanuri legate în¬ 
tre ele prin rudenia exogamă. Drept care, în această 
clipă capitală, cei doi recitatori îi reprezintă pe toţi 
membrii grupului, inclusiv morţii, ceea ce face ca recita¬ 
rea mitului respectiv (pe care trebuie totodată să ni-1 
reprezentăm ca un mit cosmogonic) să fie spre folosul 
ansamblului grupului 1 . 

Pe scurt, e vorba de ritualurile colective de o perio¬ 
dicitate neregulată, care comportă construcţia unei case 
cultuale şi recitarea solemnă a miturilor de origine, de 
structură cosmogonică. Beneficiarul ei este ansamblul 
comunităţii, atît viii cît şi morţii. Cu prilejul reactuali¬ 
zării miturilor, comunitatea întreagă e reînnoită ; ea îşi 
regăseşte „izvoarele", îşi retrăieşte „originile". Ideea 
unei înnoiri universale efectuate prin reactualizarea cul- 
tuală a unui mit cosmogonic este atestată în multe_so- 
cietăţi tradiţionale. Am vorbit despre ea în Le Mythe 
de VEtemel Retour şi vom reveni asupra acestui punct 
în capitolul următor ; într-adevăr, scenariul mitico-ri- 
tual al înnoirii periodice a lumii e susceptibil să ne dez- 


1 Cf. C. Tj. Bertling, Notes on Myth and Ritual in Southeast 
Asia, Haga, 1958, pp. 3— 4 . 


34 



văluie una din funcţiile dominante ale mitului, atît în 
culturile arhaice cît şi în primele civilizaţii ale Orien¬ 
tului. 


Prestigiul începuturilor 

Cele cîteva exemple citate ne îngăduie să înţelegem 
mai bine raporturile dintre mitul cosmogonic şi mitu¬ 
rile de origine. E vorba în primul rînd de faptul că 
mitul de origine debutează, în nenumărate cazuri, prin- 
tr-o schiţă cosmogonică : mitul reaminteşte pe scurt mo¬ 
mentele esenţiale ale facerii lumii, ca să povestească 
apoi genealogia familiei regale, sau istoria tribului, sau 
istoria originii bolilor şi a leacurilor şi aşa mai de¬ 
parte 1 . în toate cazurile, miturile de origine prelungesc 
şi completează mitul cosmogonic. Cînd e vorba de func¬ 
ţia rituală a anumitor mituri de origine (de pildă, în 
materie de vindecări, sau, ca la tribul nord-american 
osaga, miturile menite să introducă noul-născut în sa- 
cralitatea lumii şi a societăţii), avem impresia că „efi¬ 
cienţa" lor rezultă, în parte, din faptul că ele conţin 


1 Obiceiul se menţine chiar şi în culturile evoluate, care cunosc 
scrierea. Cu privire la textele sumeriene, S. N. Kramer observă 
ca „Miturile sau epopeile poeţilor sumerieni începeau îndeobşte 
printr-o evocare cosmologică, fără vreun raport direct cu ansamblul 
operei. Iată cinci versuri extrase din prologul la Gilgatneş, Linkidu 
şi Infernul : 

Cînd cerul s-a desfăcut de pămînt, 

Cînd pămîntul s-a despărţit de cer, 

Cînd numele omului a fost desemnat, 

Cînd (Zeul cerului) An a luat cerul cu el, 

Cînd (Zeul aerului) Enlil a luat cu el pămîntul..." 1 

(S. X. Kramer, Frotn the Tablets of Sumer, Indian Hills, Colorado, 
1956, p. 77 — lucrare tradusă în limba română sub titlul Istoria 
începe la Sumer , Bucureşti, Editura Ştiinţifică, 1962). Aşijderea, 
în evul mediu, un mare număr de cronicari îşi începeau istoriile 
lor locale cu Facerea Lumii. 


35 



rudimentele unei cosmogonii. Această impresie e con¬ 
firmată de faptul că, în anumite culturi (de pildă, 
la polinezieni), mitul cosmogonic e nu numai suscep¬ 
tibil de a avea o valoare terapeutică intrinsecă, ci con¬ 
stituie totodată şi modelul exemplar a tot soiul de 
„creaţii" şi de „faceri". 

Această dependenţă a miturilor de mitul cosmogonic 
se înţelege mai bine dacă ţinem seama de faptul că şi 
într-un caz, şi într-altul e vorba de un „început". Dar 
„începutul" absolut este Facerea Lumii. Nu e vorba, 
desigur, de o simplă curiozitate teoretică. Nu e de ajuns 
să cunoşti „originea", trebuie să reintegrezi momentul 
creaţiei cutărui sau cutărui lucru. Dar aceasta se tra¬ 
duce printr-o „întoarcere în urmă", pînă la recuperarea 
timpului originar, tare, sacru. Şi după cum am văzut în 
cele ce preced, şi după cum vom vedea şi mai bine în 
cele ce urmează, recuperarea timpului primordial, sin¬ 
gurul în stare să asigure înnoirea totală a cosmosului, 
a vieţii şi a societăţii, se obţine mai ales prin reactuali¬ 
zarea „începutului absolut", adică, prin reactualizarea 
Facerii Lumii. 

Recent, Rafaele Pettazzoni a propus să se considere 
mitul cosmogonic drept o variantă a mitului de origine. 
„Urmează de aici că mitul creaţiei se împărtăşeşte din 
aceeaşi natură ca şi mitul de origine [...]. Analiza 
noastră ne-a îngăduit să scoatem mitul creaţiei din 
splendida lui izolare ; el încetează prin aceasta de a 
fi un hepax genomenon şi reintră într-o clasă nume¬ 
roasă de fapte analoge, miturile de origine ". 1 Pentru 
motivele pe care le-am amintit, ni se pare greu să 
împărtăşim acest punct de vedere. O nouă stare de lu¬ 
cruri implică întotdeauna o stare care a precedat-o, şi 
în ultimă instanţă, aceasta este Lumea. Modificările 
ulterioare se dezvoltă pornind de la această „totali¬ 
tate" iniţială. Oricît ar fi de mărginit, mediul cosmo¬ 
gonic în care trăim constituie „lumea" ; „originea" şi 


1 R. Pettazzoni, Essays on the History of Rcligions , pp. 27—36. 

„istoria" lui precedă orice altă istorie particulară. Ideea 
mitică a „originii" e încastrată în misterul „creaţiei". 
Un lucru are o „origine", pentru că a fost creat, adică, 
pentru că o forţă s-a manifestat limpede în lume, un 
eveniment a avut loc. în fond, originea unui lucru ex¬ 
plică creaţia acelui lucru. 

Dovada că mitul cosmogonic nu e o simplă varianta 
a speciei pe care o constituie mitul de origine ne-o 
oferă faptul că, după cum am văzut, cosmogoniile ser¬ 
vesc drept model la tot felul de „creaţii". Exemplele pe 
care avem să le analizăm în capitolul următor vor în¬ 
tări, pare-ni-se, această concluzie. 



Capitolul III 

MITURI ŞI RITURI 
ALE ÎNNOIRII 


înscăunare şi cosmogonie 

A..M. HOCART OBSERVASE CA ÎN INSULELE 
Fiii ceremonia înscăunării regelui se numeşte creation 
of the world , fashioning the land , sau creating the 
earth 1 . Cu prilejul înscăunării unui suveran, cosmogonia 
era reiterată simbolic. Concepţia aceasta e destul de 
răspîndită la popoarele de agricultori. Potrivit unei in¬ 
terpretări recente, ungerea regelui indian, ceremonie nu¬ 
mită rajasuya , implica o nouă creaţie a universului. în- 
tr-adevăr, diferitele faze ale ritualului efectuau succesiv 
regresiunea viitorului suveran către starea embrionară, 
gestaţia lui de un an şi renaşterea mistică în calitate 
de cosmocrator, identificat în acelaşi timp cu Prajâpati 
(Zeul-Tot) şi cu Cosmosul. 

Perioada embrionară a viitorului suveran corespunde 
cu procesul de maturaţie a universului şi foarte pro¬ 
babil era, la origine, în legătură cu coacerea recoltei. 
Cea de a doua fază a ritului termină alcătuirea noului 
trup „divin" al suveranului. Cea de a treia fază a 
ceremoniei rajasuya e constituită de o serie de rituri, 
al căror simbolism este din plin scos în relief de texte. 
Regele ridică braţele ; el simbolizează înălţarea lui axis 
mundi. în timp ce este uns, regele rămîne în picioare, 
pe tron, cu braţele ridicate : el întruchipează axa cos- 


1 Le Mytkc de VEternei Retour, p. 80 şi urm. 

mică înfiptă în buricul pămîntului — adică tronul, cen¬ 
trul lumii — şi atingînd cerul. Stropirea lui e în legă¬ 
tură cu apele care coboară din cer, de-a lungul lui 
axis munai — adică regele — spre a fertiliza Pă- 
mîntul 1 . 

In epoca istorică, nu se practică ritualul rajasuya 
decît de două ori : prima oară, pentru a-1 unge pe rege ; 
a doua oară spre a-i asigura suveranitatea universală, 
în timpurile protoistorice, însă, ritualul rajasuya era 
probabil anual şi se celebra cu scopul de a regenera 
cosmosul. 

Aşa se petreceau lucrurile în Egipt. încoronarea unui 
nou faraon, scrie Frankfort, „poate fi considerată drept 
crearea unei noi epoci, după o primejdioasă întreru¬ 
pere a armoniei dintre societate şi natură, aşadar o si¬ 
tuaţie care se împărtăşeşte din natura creării univer¬ 
sului. Acest lucru e foarte bine ilustrat de un text care 
conţine un blestem adresat duşmanilor regelui, asemuiţi 
cu Apophis, şarpele întunericului, pe care Ra îl nimi¬ 
ceşte în zori. Comparaţia comportă însă un ciudat 
adaos : «Ei vor fi asemenea şarpelui Apophis în dimi¬ 
neaţa Anului nou». Precizarea «în dimineaţa Anului 
nou» nu se poate explica decît numai în sensul unei 
intensificări : şarpele este învins la fiecare răsărit de 
soare, dar Anul nou celebrează tot pe atît creaţia şi 
înnoirea diurnă cît şi începerea unui nou ciclu anual". 2 

Se vede mulţumită cărui mecanism scenariul cosmo¬ 
gonic al Anului nou devine susceptibil de a fi inte¬ 
grat în ceremonia ungerii regilor ; cele două sisteme 
rituale urmăresc acelaşi scop : renovarea cosmică. „Dar 
această renovatio efectuată cu prilejul ceremoniei de 
ungere a regilor a avut consecinţe uriaşe în ceea ce 
priveşte istoria ulterioară a omenirii. Pe de o parte, 
ceremoniile înnoirii devin mobile, desprinzîndu-se din 


1 M. Eliade, Mephistopheles et l’Androgyne, Paris, 1962, p. 191 
şi urm. 

2 H. Frankfort, Kingship and the Gods, Chicago, 1948, p. 15C. 

cadrul rigid al calendarului ; pe de alta, regele devine 
într-un fel răspunzător de stabilitatea, de fecunditatea şi 
de prosperitatea cosmosului întreg. Aceasta înseamnă 
a spune că înnoirea universală nu mai e solidară cu 
ritmurile cosmice, ci cu persoanele şi evenimentele is¬ 
torice" 1 . 


A înnoi lumea 


E uşor de înţeles pentru ce ritualul ungerii regilor 
repeta cosmogonia, sau era celebrat de Anul nou. Re¬ 
gele era presupus că renovează cosmosul întreg. Reno¬ 
varea prin excelenţă are loc la Anul nou, cînd se inau¬ 
gurează un nou ciclu temporal. Dar acea renovatio 
efectuată prin ritualul Anului nou este, în fond, o reite¬ 
rare a cosmogoniei. Fiecare An nou reîncepe Creaţia. 
Şi miturile, atît cele cosmogonice cît şi miturile de 
origine, sînt acelea care amintesc oamenilor cum a fost 
creată Lumea şi tot ce s-a întîmplat după aceea. 

Lumea e întotdeauna „lumea noastră", lumea în care 
trăim. Şi cu toate că modalitatea existenţei omeneşti e 
aceeaşi, la australieni ca şi la occidentalii de azi, con¬ 
textele culturale în care existenţa omenească poate fi 
sesizată variază foarte mult. E, de pildă, evident că 
„lumea" australienilor, care trăiesc din cules şi din vînă- 
toare măruntă, nu este aceeaşi cu lumea agricultorilor 
neolitici ; tot aşa cum nici lumea acestora din urmă 


1 M. Eliade, Mephistopheles et VAndrogyne , pp. 193—194. „In 
această concepţie se găseşte izvorul viitoarelor eshatologii istorice 
şi politice. Intr-adevăr, s-a ajuns, mai tîrziu, să se aştepte renovarea 
cosmică, «mîntuirea» lumii, de la un anumit tip de rege, de erou 
sau de mîntuitor, sau chiar de şef politic. Lumea modernă încă mai 
păstrează, deşi sub un aspect foarte laicizat, speranţa eshatologică 
a unei renovatio universale, efectuate prin victoria unei clase sociale 
sau chiar a unui partid sau a unei personalităţi politice (ibid., 
P. 194). 

nu este lumea locuitorilor oraşelor din orientul apro¬ 
piat din epoca antică, nici „lumea" în care trăiesc as¬ 
tăzi popoarele Europei occidentale sau ale Statelor Unite. 
Deosebirile sînt prea mari pentru a mai necesita scoa¬ 
terea lor în relief. Nu le-am amintit decît spre a pre- 
întîmpina o neînţelegere : citînd exemple care reprezintă 
tipuri diferite de cultură, nu înţelegem să ne întoar¬ 
cem la un comparatism „confuzionist" gen Frazer. Con¬ 
textele istorice ale fiecăruia din exemplele pe care le 
folosim rămîn subînţelese. Ni se parc însă inutil să 
precizăm, cu privire la fiecare trib citat, care este 
structura lui socială şi economică şi cu care alte tri¬ 
buri poate sau nu poate fi comparat. 

Aşadar, „lumea" e întotdeauna lumea pe care o 
cunoaştem şi în care trăim ; ea se deosebeşte de la un 
tip de cultură la altul ; există, prin urmare, un număr 
foarte mare de „lumi". Important pentru cercetarea 
noastră e însă faptul că, în ciuda deosebirii structu¬ 
rilor social-economice şi a varietăţii contextelor cultu¬ 
rale, popoarele arhaice cred că lumea trebuie renovată în 
fiecare an şi că această înnoire se efectuează potrivit 
unui model : cosmogonia sau un mit de origine, care 
joacă rolul unui mit cosmogonic. 

Evident, „anul" este conceput în diferite feluri de 
către primitivi, iar datele „Anului nou" variază în ra¬ 
port cu clima, mediul geografic, tipul de cultură etc. 
E însă întotdeauna vorba de un ciclu, adică de o du¬ 
rată temporală care are un început şi un sfîrşit. Dar, 
la sfîrşitul unui ciclu şi la începutul ciclului următor, 
au loc o serie de ritualuri care urmăresc renovarea lu¬ 
mii. După cum am mai spus, această renovatio este o 
nouă creaţie efectuată potrivit modelului cosmogonic. 

Exemplele cele mai simple se înrilnesc la australieni. 
Mă refer la mituri de origine care se reactualizează 
în fiecare an. Animalele şi plantele, create in illo tem - 
pore de nişte fiinţe supranaturale, sînt create din nou 
în chip ritual. în Kimberley, picturile pe stînci, con¬ 
siderate a fi fost pictate de strămoşii mitici, sînt repic- 

tate, spre a li se reactiva puterea creatoare, aşa cum 
se manifestase ea pentru prima oară în timpurile mi¬ 
tice, adică la începutul lumii 1 . 

Pentru australieni, această nouă creaţie a animale¬ 
lor şi a plantelor alimentare este echivalentă cu o creare 
din nou a lumii. Şi aceasta nu numai pentru că, dispu- 
nînd de o hrană îndestulătoare ei nădăjduiau să mai 
trăiască un an, ci mai ales pentru că lumea a luat cu 
adevărat naştere atunci cînd animalele şi plantele şi-au 
făcut pentru prima oară apariţia în Timpurile Visului. 
Animalele şi plantele se numără printre operele create 
de fiinţele supranaturale. A se hrăni nu este numai o 
acţiune fiziologică, ci şi una „religioasă" : mîncăm crea¬ 
ţiile fiinţelor supranaturale, şi le mîncăm aşa cum le-au 
mîncat strămoşii mitici, pentru prima oară, la în¬ 
ceputul lumii 2 . 

La australieni, cosmogonia se reduce la crearea peisa¬ 
jului lor familiar. Aceasta e „lumea" lor, şi ea trebuie 
periodic reînnoită, altfel riscă să piară. Ideea potrivit 
căreia cosmosul e ameninţat să piară dacă nu e creat 
din nou în fiecare an stă la baza principalei sărbă¬ 
tori a triburilor californiene karok, hupa şi yurok. 
In limbile respective, ceremonia se numeşte „restaura¬ 
rea lumii" şi, în englezeşte, „New Year". Rostul ei e să 
restabilească sau să consolideze pămîntul pe anul care 
urmează, sau pe viitorii doi ani. La anumite triburi 
yurok, consolidarea lumii se obţine prin reconstrucţia 
rituală a colibei cu aburi, rit de structură cosmogonică, 
cu privire la care vom găsi mai departe alte exem¬ 
ple. Esenţialul ceremonialului constă din lungi peleri¬ 
naje pe care preotul le întreprinde în toate locurile 
sacre, adică în locurile unde nemuritorii au făcut anu- 


1 Helmut Petri, Stcrbcnde Welt in Nordwest Australie», Bruns¬ 
wick, 1954, p. 200 şi urm. ; A. P. Elkin, The Australian Ahorigines , 
Londra, 1954, p. 220 şi urm. 

2 In ce priveşte valoarea religioasă a hranei, cf. M. Eliade, 
op. cit., pp. 1S2, 195 şi urm. 

mite gesturi. Aceste peregrinări rituale se întind pe 
cîte zece sau douăsprezece zile. în tot acest răstimp, 
preotul îi întrupează pe nemuritori. Umblînd, el gîn- 
deşte : „Aşa mergea Ixkareya animas (adică unul din 
nemuritori) în vremurile mitice". Ajungînd la unul din 
locurile sacre începe să măture spunînd : „Ixkareya ya- 
kam (adică un alt nemuritor) mătură pentru mine. De 
acum încolo toţi acei care sînt bolnavi o să se simtă 
mai bine". Apoi se urcă pe un munte. Caută o cracă 
din care-şi face un toiag, spunînd : „Lumea s-a sfărî- 
mat, dar cînd am să încep să tîrăsc acest toiag pe pă- 
mînt, toate crăpăturile se vor umple şi pămîntul va 
redeveni solid". 

Apoi preotul coboară spre rîu. Găseşte acolo o piatră 
pe care o fixează solid, spunînd : „Pămîntul care a 
fost răsturnat va fi reaşezat la locul său. Oamenii vor 
trăi (multă vreme) şi vor fi mai tari". După aceea se 
a^ază pe piatră. „Cînd mă voi fi aşezat pe piatră, îi 
explica el lui Gifford, lumea nu se va mai ridica şi 
nu va mai fi răsturnată." Această piatră se găseşte aici 
din vremurile nemuritorilor, adică de la începutul 
lumii 1 . 

„Ansamblul ritualurilor pe care le-am amintit con¬ 
stituie un scenariu cosmogonic. în vremurile mitice, ne¬ 
muritorii au creat lumea în care califomienii aveau să 
trăiască ; au trasat contururile ei, i-au fixat centrul şi 
bazele, au luat măsuri ca ghinda şi somonul să fie în 
număr mare şi au exorcizat bolile. Dar această lume 
nu mai e cosmosul atemporal şi inalterabil în care tră¬ 
iau nemuritorii. E o lume vie, locuită şi folosită de 
fiinţe în carne şi oase, supuse legii devenirii, bătrîneţii 
şi morţii. De aceea ea cere o reparaţie, o renovare, o 


1 A. L. Kroeber şi E. W. Gifford, World, Renovai, a Cult 
System of Native Northwest California, în Anthropological Records, 
XIII, nr. 1, Universitaty of California, Berkeley, 1949, p. 6 şi urm., 
pp. 10—17, 19 şi urm. rezumat în cartea noastra Mepbistopheles 
et VAndrogyne , p. 175 şi urm. 

consolidare periodică. Dar lumea nu se poate renova 
decît repetînd ceea ce nemuritorii au făcut in illo tem- 
pore , reiterînd facerea. Iată pentru ce preotul repro¬ 
duce itinerarul exemplar al nemuritorilor şi repetă ges¬ 
turile şi vorbele lor. Pe scurt, preotul sfîrşeşte prin 
a-i întrupa pe nemuritori. Cu alte cuvinte, cu ocazia 
Anului nou, nemuritorii sînt presupuşi a fi din nou 
prezenţi pe pămînt. Aceasta explică pentru ce ritualul 
înnoirii anuale a lumii e cea mai importantă ceremonie 
religioasă a acestor triburi californiene. Lumea nu ajunge 
doar mai stabilă şi regenerată, ci este deopotrivă sanc¬ 
tificată prin prezenţa simbolică a nemuritorilor. Preo¬ 
tul, care-i întrupează, devine — pentru un anumit răs¬ 
timp — «persoană nemuritoare», şi ca atare, nu tre¬ 
buie să mai fie nici privit, nici atins. El îndeplineşte 
riturile departe de oameni, într-o singurătate absolută, 
deoarece, cînd nemuritorii le-au îndeplinit pentru prima 
oară, nu existau încă oameni pe pămînt." 1 


Deosebiri şi asemănări 


Scenariul mitic-ritual al înnoirii periodice a lumii 
se mai întîlneşte şi la alte triburi californiene ; de pildă, 
ceremonia aki a triburilor maidu ale colinelor, cere¬ 
monia hesi a triburilor maidu ale cîmpiilor, ceremonia 
huksu a triburilor porno răsăritene 2 . In toate aceste 
exemple înnoirea lumii se integrează într-un complex 
cultural comportînd omagiul adus fiinţei supreme, asi¬ 
gurarea unei recolte excelente şi iniţierea tinerilor băieţi. 
Acest scenariu al califomienilor se poate compara cu 
ritualul „Colibei Vieţii Noi“ al indienilor cheynee (ri¬ 
tual articulat în Dansul Soarelui) şi cu ceremoniile „Ca- 


1 M. Eliade, op. cit., p. 182. 

2 Werner Miiller. Weltbild und Kult der Kwakiutl-lndiancr , 
Wiesbaden, 1958, p. 120. 

sei Mari* ale triburilor lenape. Intr-un caz, ca şi intr- 
altul, e vorba de un ritual cosmogonic de renovare a 
lumii şi de renaştere a vieţii. La aşa-numiţii cheynee, 
preotul reînnoieşte creaţia ; la tribul lenape, în timpul 
ceremoniei de Anul nou, se reiterează prima facere a 
lumii şi, prin aceasta, se recuperează plenitudinea ini¬ 
ţială 1 . 

Vom adăuga că edificarea sau repararea periodică a 
colibei rituale are şi ea tot o semnificaţie cosmogonică. 
Coliba sacră reprezintă universul. Acoperişul ei sim¬ 
bolizează bolta cerească, pardoseala reprezintă pămîn- 
tul, cei patru pereţi, cele patru direcţii ale spaţiului 
cosmic. Indigenii dakota afirmă că „Anul este un cerc 
în jurul lumii ft adică în jurul colibei unde are loc ini¬ 
ţierea 2 . Vom mai adăuga că interdependenţa dintre 
cosmos şi timpul cosmic (timpul „circular") a fost re¬ 
simţită cu o asemenea intensitate încît în mai multe 
limbi termenul care desemnează „lumea" este de ase¬ 
menea folosit pentru a însemna „anul". De pildă, anu¬ 
mite triburi californienc spun : „Lumea a trecut" sau 
„Pămîntul a trecut", vrînd să spună că „s-a scurs 
un an" 3 . 

Dacă trecem acum la ritualurile de Anul nou în vi¬ 
goare la populaţiile care practică protoagricultura 
(adică cultura tuberculelor), diferenţa e izbitoare. Con¬ 
statăm mai întîi două elemente noi : întoarcerea colec¬ 
tivă a morţilor şi excesele orgiace. Dar avem de-a face 
mai ales cu o diferenţă de atmosferă religioasă. Peleri¬ 
najului singuratic al preotului Karok, cu meditaţiile şi 
rugăciunile sale, îi corespunde o sărbătoare colectivă de 
o foarte mare intensitate. E de ajuns să ne gîndim la 
sărbătoarea milamala a indigenilor din Insulele Tro- 


1 Werner Miiller, Die Religionen der W aldlandindianer Nord- 
amerikas, Berlin, 1956, pp. 506, 217. 

2 Werner Miiller, Die blaue Hiitte. ‘Zum Sinnbild der Perle bei 
Nordamerikanischen Indianern , Wiesbaden, 1954, p. 133. 

3 A. L. Kroeber, Handbook of the Indians of California, Wa¬ 
shington, 1925, pp. 177, 498. 

briand, descrisă de Malinovski. V. Lanternari a consa¬ 
crat o carte întreaga studiului acestui complex mitico- 
ritual şi noi înşine l-am discutat pe scurt în legături cu 
cultele profetice melaneziene 1 . Inutil să reluăm aici 
rezultatele acestor cercetări. Vom spune numai că în 
ciuda deosebirilor dintre sistemele mitico-rituale ale tri¬ 
burilor nord-americane citate mai sus şi cele ale mela- 
nezienilor, structurile lor sînt asemănătoare. Şi la unii, 
şi la ceilalţi, cosmosul trebuie recreat, creat din nou, 
periodic, iar scenariul cosmogonic prin intermediul că¬ 
ruia se efectuează înnoirea e în legătură cu noua recoltă 
şi cu sacramentalizarea hranei. 


Anul nou şi cosmogonia în 
Orientul Apropiat antic 

Este semnificativ faptul că regăsim idei similare în 
religiile Orientului Apropiat din antichitate. Evident, 
cu deosebirile la care trebuie să ne aşteptăm cînd este 
vorba, pe de-o parte, de societăţi în stadiul pre- sau 
protoagricol, iar pe de alta de societăţi agricole şi ur¬ 
bane, ca acelea din Mesopotamia şi din Egipt. Totuşi, 
ni se pare esenţial următorul fapt : egiptenii, meso¬ 
potamienii, israeliţii şi alte popoare ale Orientului Apro¬ 
piat antic simţeau nevoia de a înnoi în mod periodic 
lumea. Această înnoire constă dintr-un scenariu cul¬ 
tural al cărui rit principal simboliza reiterarea cosmo¬ 
gonici. Atît faptele cît şi interpretarea lor pot fi re¬ 
găsite în abundenta literatură de specialitate publicată 
cu privire la acest subiect 2 , precum şi într-un capitol 
din Le Mythe de l'Eternel Retour (p. 83 şi urm.). Vom 
aminti totuşi că în Mesopotamia facerea lumii era în 


1 Vittorio Lanternari, La Grande Festa, Milano, 1939 ; M. Eliade, 
Mephistopheles et V Androgyne, p. 155 şi urm. 

2 Cf. cîteva indicaţii bibliografice în Le Mythe de l’Eternel 
Retour , p. 92. nr. 1. 

chip ritual reiterată cu prilejul ceremoniilor de Anul 
nou ( akitu ). O serie de rituri reactualiza lupta lui 
Marduk împotriva lui Tiamat (balaurul care simboliza 
oceanul primordial), victoria zeului şi opera sa cosmo¬ 
gonică. Poemul Creaţiei (Enuma elish) era recitat în 
templu. După cum spune H. Frankfort, orice An nou 
avea în comun un element esenţial cu prima zi în care 
lumea a fost creată şi în care ciclul anotimpurilor a 
fost declanşat 1 . Dar privind mai de aproape riturile 
Anului nou, ne dăm seama că mesopotamienii simţeau 
că începutul era în mod organic legat de un sfîrşit 
care-1 preceda, că acest „sfîrşit" era de aceeaşi natură 
ca „haosul" dinaintea creaţiei, şi că, pentru acest mo¬ 
tiv, sfîrşitul era indispensabil oricărui nou început. 

După cum am amintit, şi la egipteni Anul nou sim¬ 
boliza creaţia. Cît despre scenariul Anului nou israelit, 
Mowinckel scrie că „una din ideile dominante era în¬ 
scăunarea lui Iahve ca rege al lumii, reprezentarea sim¬ 
bolică a victoriei acestuia asupra duşmanilor săi, care 
erau deopotrivă forţele haosului şi duşmanii istorici ai 
iui Israel. Rezultatul acestei victorii era înnoirea crea¬ 
ţiei, alegerii şi alianţei, idei şi rituri ale anticelor săr¬ 
bători ale fertilităţii care sînt subiacente sărbătorii is¬ 
torice" 2 . Mai tîrziu, în eshatologia profeţilor, restaura¬ 
rea lui Israel de către Iahve era înţeleasă ca o nouă 
creaţie, care implica un fel de reîntoarcere în Pa¬ 
radis 3 . 

Desigur, nu se poate pune pe acelaşi plan reiterarea 
simbolică a cosmogoniei care caracteriza Anul nou în 
Mesopotamia şi în Israel. La iudei, scenariul arhaic al 
înnoirii periodice a lumii a fost treptat istoricizat, păs- 
vrînd totuşi ceva din semnificaţia lui iniţială. Wensinck 
a arătat că scenariul ritual al Anului mou, prin care se 


1 H. Frankfort, Kingship and the Gods, p. 319. 

2 S. Mowinckel, He that Cometh, în limba engleză de G. W. An- 
derson, Xew York, 1936, p. 26. 

3 S. Mowinckel, op. cit., p. 144. 

semnifica trecerea de la Haos la Cosmos, a fost apli¬ 
cat unor evenimente istorice, ca de pildă, exodul şi 
trecerea Mării Roşii, cucerirea Palestinei, pe atunci 
numită Canaan, captivitatea babiloniană şi întoarcerea 
din exil etc. 1 La rîndul său, von Rad a dovedit că un 
eveniment istoric unic, ca de pildă, „constituirea Israe¬ 
lului pe Muntele Sinai de către Iahve şi servitorul său 
Moise, o dată devenită efectivă pe planul colectiv, 
nu e menită să rămînă în sfera amintirii pe calea tra¬ 
diţiei verbale sau a naraţiunii scrise, ci poate fi supusă 
înnoirii rituale în cadrul unui ceremonial", în acelaşi 
fel ca înnoirea cosmologică a imperiilor vecine 2 . Eric 
Voegelin are dreptate să stăruie asupra faptului că „for¬ 
mele simbolice ale imperiilor cosmologice şi ale Israe¬ 
lului nu se exclud reciproc [...]. înnoirea rituală a or¬ 
dinii, aceea a elementelor simbolice elaborate în sînul 
civilizaţiei cosmologice, de pildă, străbate întreaga is¬ 
torie a omenirii de la sărbătoarea Anului nou babilo¬ 
nian, pînă la ritornar ai principii a lui Machiavelli şi 
trecînd prin înnoirea lui Berith de către Josuah, prin 
înnoirea sacramentală a lui Crist, pentru că prăbuşirea 
ordinii existenţei şi reapariţiei acestei ordini reprezintă 
o problemă fundamentală a existenţei omeneşti". 3 

Aşadar, oricît de mari ar fi deosebirile dintre siste¬ 
mul cultului mesopotamian şi cel israelit, nu e mai 
puţin evident că ele au în comun aceeaşi speranţă de 
regenerare anuală sau periodică a Lumii. în fond în 
ambele se crede în posibilitatea de recuperare a „înce¬ 
putului" absolut, ceea ce implică distrugerea şi abo¬ 
lirea simbolică a lumii vechi. Sfîrşitul e aşadar impli¬ 
cat în început şi viceversa. Lucru nicidecum surprinză¬ 
tor, deoarece imaginea exemplară a acestui început, care 
este precedat şi urmat de un sfîrşit, reprezintă anul, 


1 A. J. Wensinck, The Semitic New Year and the Origin of 
Eschatology în Acta Orientalia, I, 1923, pp. 159—199. 

2 Eric Voegelin, Order and History. I : Israel and Rcvclation , 
Louisiana State University Press, 1956, p. 294. 

3 E. Voegelin, op. cit., p. 299. 

timpul cosmic circular, aşa cum poate fi el sesizat 
în ritmul anotimpurilor şi în regularitatea fenomenelor 
cereşti. 

Aici însă se impune o precizare : deşi e probabil ca 
intuiţia „Anului", întrucît constituie un ciclu, se gă¬ 
seşte la originea ideii unui cosmos care se înnoieşte pe¬ 
riodic, totuşi, în scenariile mitico-rituale ale Anului 
nou 1 răzbate o altă idee, de origine şi de structură 
diferită. Anume, ideea „perfecţiunii începuturilor", ex¬ 
presie a unei experienţe religioase mai intime şi mai 
adînci, susţinută de amintirea imaginară a unui „Pa¬ 
radis pierdut", a unei beatitudini care preceda actuala 
condiţie omenească. Se prea poate ca scenariul mitico- 
ritual al Anului nou să fi jucat un rol atît de impor¬ 
tant în istoria omenirii mai ales pentru că, asigurînd 
înnoirea cosmică, el mai dădea de asemeni şi speranţa 
unei recuperări a beatitudinii „începuturilor". Imaginea 
„Anului-Cerc" s-a încărcat cu un simbolism cosmic- 
vital ambivalent, deopotrivă „pesimist" şi „optimist". 
Căci scurgerea timpului implică îndepărtarea treptată 
de „începuturi", aşadar pierderea perfecţiunii iniţiale. 
Tot ce durează, se fărîmiţează, degenerează şi sfîrşeşte 
prin a pieri. E vorba, evident, de o expresie „vita- 
listă" a realului ; dar nu trebuie să uităm că, pentru 
omul primitiv, faptul de a fi se revelează — şi se ex¬ 
primă — în termeni de viaţă. Plenitudinea şi vigoarea 
se întîlnesc la început : e ceea ce s-ar putea numi 
„pesimismul" inerent acestei concepţii. Dar trebuie să 
adăugăm îndată : plenitudinea, deşi foarte curînd pier¬ 
dută, e periodic recuperabilă. Anul are un sfîrşit, este 
adică urmat automat de un nou început. 

Ideea că perfecţiunea se găsea la început pare destul 
de arhaică. Ea este, în orice caz, foarte răspîndită. E, 
dealtminteri, o idee susceptibilă de a fi reinterpre- 
tată şi integrată la infinit în nenumărate concepţii re- 


1 Ca, dealtminteri, în nenumărate alte mituri cosmogonice de 
origine. 

iigioase. Vom avea prilejul să discutăm despre cîteva 
din aceste valorificări. Vom spune deîndată că idcea 
perfecţiunii începuturilor a jucat un rol important în 
ceea ce priveşte elaborarea sistematică a unor cicluri 
cosmice din ce în ce mai mari. „Anul" obişnuit a fost 
foarte mult dilatat, dînd naştere unui „An Mare" sau 
unor cicluri cosmice de o durată incalculabilă. Pe mă¬ 
sură ce ciclul cosmic devenea mai amplu, ideea perfec¬ 
ţiunii începuturilor tindea să implice această idee com¬ 
plementară : pentru ca ceva cu adevărat nou să poată 
începe , este necesar ca rămăşiţele şi ruinele ciclului vechi 
să fie complet nimicite. Astfel zis, dacă dorim să ob¬ 
ţinem un început absolut , sfîrşitul unei lumi trebuie să 
fie radical. Eshatologia nu este decît prefigurarea unei 
cosmogonii a viitorului. Dar orice eshatologie stăruie 
asupra acestui fapt : creaţia cea nouă nu poate avea 
loc înainte ca lumea aceasta să fie definitiv abolită. 
Nu mai e vorba să regenerăm ceea ce a degenerat — ci 
să nimicim lumea cea veche ca s-o putem crea din 
•nou in toto. Obsesia beatitudinii începuturilor implică 
nimicirea a tot ce a existat şi, a tot ce, datorită acestui 
fapt, s-a degradat, de la facerea lumii : e singura po¬ 
sibilitate de a recuceri perfecţiunea iniţială. 

Desigur, toate aceste nostalgii şi credinţe sînt deja 
prezente în scenariile mitico-rituale ale înnoirii anuale 
a lumii. Pornind însă treptat de la stadiul protoagri- 
col de cultură, şi-a croit drum ideea că există şi adevă¬ 
rate (iar nu numai rituale) distrugeri şi creaţii din nou 
ale lumii, că există o „întoarcere la origine" în sensul 
literal al cuvîntului, adică o regresiune a cosmosului 
spre starea amorfă, haotică, urmată de o nouă cosmo¬ 
gonie. 

Miturile referitoare la sfîrşitul lumii ilustrează cel 
mai bine această concepţie. Le vom studia în capitolul 
următor, desigur atît pentru interesul lor intrinsec, cît 
şi pentru că sînt susceptibile să ne lămurească în pri¬ 
vinţa funcţiei miturilor în genere. Pînă acum am avut 
de-a face numai cu mituri cosmogonice şi de origine. 

mituri care povestesc ceea ce s-a intîmplat deja. Se 
cuvine acum să vedem cum ideea „perfecţiunii începu¬ 
turilor" a fost de asemeni proiectată într-un viitor atem¬ 
poral. Miturile referitoare la sfîrşitul lumii au jucat 
desigur un rol important în istoria omenirii. Ele au 
pus în evidenţă „mobilitatea originii" : într-adevăr, cu 
începere de la un anumit moment, „originea" nu se gă¬ 
seşte numai într-un trecut mitic, dar şi într-un viitor fa¬ 
bulos. Acesta este, după cum se ştie, concluzia la 
care au ajuns stoicii şi neopitagoricienii, prin elabora¬ 
rea sistematică a ideii veşnicei întoarceri a lucrurilor. 
Dar noţiunea de „origine" e mai ales legată de ideea 
de perfecţiune şi de beatitudine. Iată motivul pentru 
care găsim, în concepţiile eshatologiei, considerată drept 
o cosmogonie a viitorului, izvoarele tuturor credinţe¬ 
lor care proclamă o era de aur , nu numai (sau nici¬ 
decum) în trecut, ci şi (sau exclusiv) în viitor. 



Capitolul IV 

ESHATOLOGIE ŞI COSMOGONIE 


Sfîrşitul lumii — în trecut 
şi în viitor 

S-AR PUTEA SPUNE, INTR-O FORMULA SU- 
mară că, pentru primitivi, sfîrşitul lumii a şi avut loc, 
deşi el trebuie să se reproducă într-un viitor mai mult 
sau mai puţin îndepărtat. într-adevăr, miturile referi¬ 
toare la cataclismele cosmice sînt foarte răspîndite. Ele 
povestesc cum lumea a fost distrusă şi omenirea nimicită, 
cu excepţia unui singur cuplu, sau a cîtorva supravie¬ 
ţuitori. Miturile referitoare la Potop sînt cele mai nu¬ 
meroase şi aproape universal cunoscute (deşi sînt foarte 
rare în Africa) 1 . Pe lîngă miturile diluviene, şi altele 
relatează distrugerea omenirii prin cataclisme de pro¬ 
porţii cosmice : cutremure, incendii, prăbuşiri de munţi, 
epidemii etc. Evident, acest sfîrşit al lumii n-a fost radi¬ 
cal : el a fost mai curînd sfîrşitul unei omeniri, urmat 
de ivirea unei omeniri noi. Dar cufundarea totală a 
pămîntului în ape sau distrugerea lui prin foc, urmată 
de ivirea unui pămînt virgin, simbolizează regresiunea 
către haos şi către cosmogonie. 


1 Cf. Sir George James Frazer, Folk-Lore in the Old Testament, 
I, Londra, 1919, pp. 329—332 ; Clyde Kluckhohn, Recurrent 
Themes in Myths and Mythmaking , în Daedalus, primăvara 1959 
(pp. 268—279), p. 271. Bibliografia esenţială referitoare la legen¬ 
dele Potopului se va găsi în Stith Thompson, Motif-Index of 
Folk-Litcraturc, ediţie revăzută, Bloomington, Indiana, 1955 şi urm., 
voi. I, p. 184 (A 1010). 

într-un mare număr de mituri Potopul se leagă de 
un păcat ritual, care a provocat mînia fiinţei supreme ; 
uneori el rezultă doar din dorinţa fiinţei divine de a 
pune capăt omenirii. Dacă examinăm însă miturile care 
vestesc viitorul Potop, constatăm că una din cauzele 
principale rezidă în păcatele oamenilor, precum şi în 
decrepitudinea lumii. Potopul a deschis deopotrivă calea 
unei creări din nou a lumii şi unei regenerări a omeni¬ 
rii. Altfel zis, sfîrşitul lumii în trecut ca şi acela care 
va avea loc în viitor reprezintă proiecţia gigantică, 
la scară macrocosmică şi cu o excepţională intensitate 
dramatică, a sistemului mitico-ritual al sărbătorii Anu¬ 
lui nou. De astă dată însă, nu mai e vorba de ceea 
ce s-ar putea numi „sfîrşitul firesc" al lumii — „firesc" 
pentru că coincide cu sfîrşitul anului şi face prin ur¬ 
mare parte integrantă din ciclul cosmic — ci de o 
catastrofă reala provocată de fiinţele divine. Simetria 
dintre Potop şi înnoirea anuală a lumii a fost percepută 
în cîteva foarte rare cazuri (Mesopotamia, iudaism, Man- 
dan) 1 . îndeobşte, însă, miturile diluviene sînt indepen¬ 
dente de scenariile mitico-rituale ale Anului nou. Aceasta 
se explică uşor, deoarece sărbătorile periodice de rege¬ 
nerare reactualizează simbolic cosmogonia, opera crea¬ 
toare a zeilor, iar nu nimicirea lumii vechi : aceasta 
dispare „în chip firesc", prin simplul fapt că distanţa 
care o separă de „începuturi" a atins limita extremă. 

în comparaţie cu miturile care narează sfîrşitul lumii 
în trecut, miturile care se referă la un sfîrşit ce va veni 
sînt ciudat de puţin numeroase la primitivi. După cum 
observa F. R. Lehmann 2 , raritatea lor se datorează 
poate faptului că etnologii n-au pus această întrebare în 
anchetele lor. E uneori greu să precizezi dacă mitul 


1 A se vedea lucrarea noastra Le Mythc de Vtternel Retour , 
Paris, 1949, p. 102 şi urm. 

2 F. R. Lehmann, Weltuntergang und Weltcrneuerung im Glauben 
schiftloser Vdlker, în Zeitschrift fitr Eth)7ologie, LXXI, 1931 
(pp. 103—115), p. 103. 

se referă la o catastrofă trecută sau la una viitoare. 
Potrivit spuselor lui E. H. Man, locuitorii insulelor 
Andaman cred că după sfîrşitul lumii o nouă omenire, 
bucurîndu-se de o condiţie paradiziacă, îşi va face apa¬ 
riţia : nu vor mai fi nici boli, nici bătrîneţe, nici moarte. 
După catastrofă, morţii vor învia. Potrivit lui A. Rad- 
cliffe Brown însă, Man ar fi contopit mai multe ver¬ 
siuni culese de la informatori diferiţi. In realitate, pre¬ 
cizează Radcliffe Brown, e efectiv vorba de un mit 
care povesteşte sfîrşitul şi crearea din nou a lumii : dar 
mitul se referă la trecut, iar nu la viitor. Cum însă, 
potrivit constatării lui Lehmann, limba locuitorilor insu¬ 
lelor Andaman nu posedă un timp viitor 1 y nu e uşor 
să stabilim dacă e vorba de un eveniment trecut sau 
viitor. 

Cele mai rare dintre miturile primitive relative la 
sfîrşit sînt acelea care nu prezintă indicaţii precise referi¬ 
tor la eventuala creaţie ain nou a lumii. Astfel, în cre¬ 
dinţele indigenilor kai din Noua Guinee, creatorul, 
Mâlengfung, după ce a creat cosmosul şi omul, s-a retras 
la marginea lumii, la orizont, şi a adormit. Ori de cîte 
ori se întoarce în somn, Pămîntul se cutremură. Dar 
într-o zi se va ridica de pe culcuşul său şi va distruge 
cerul care se va zdrobi de pămînt şi va pune capăt orică¬ 
rei vieţi 2 . într-una din insulele Caroline, anume Namo- 
lut, există credinţa că într-o zi creatorul va nimici ome¬ 
nirea din cauza păcatelor ei. Zeii vor continua însă să 
«existe — iar aceasta implică posibilitatea unei noi crea¬ 
ţii 3 . Intr-altă insulă din arhipelagul Carolinelor, anume 
Aurepik, fiul creatorului e vinovat de catastrofa care 
va avea loc. Cînd îşi va da seama că şeful unei insule 
nu se mai ocupă de supuşii săi, el va îneca insula cu 


1 Ibid.y p. 112. 

2 Richard Thurnwald, Die Eingeborenen Australiens und der 
Sitdseeinseln, Tubingen, 1927, pp. 26—27, după Ch. Keysser, Aus 
,dem Leben der Katleute (citat de Neuhaus, în Deuisch Neu-Guinea, 
1911, p. 154 şi urm. 

3 F. R. Lehmann, op. cit., p. 1C7. 

ajutorul unui ciclon 1 . Nici aici nu e sigur că e vorba de 
un sfîrşit definitiv : ideea unei pedepsiri a „păcatelor 14 
implică în genere crearea ulterioară a unei noi omeniri- 

Mai greu de interpretat sînt credinţele autohtonilor 
negritos din peninsula Malacca. Ei ştiu că într-o zi 
Karei va pune capăt lumii pentru că oamenii nu mai 
respectă preceptele sale. Drept care, în timpul furtunilor* 
numiţii negritos se străduiesc să preîntîmpine catastrofa 
aducînd în chip de ispăşire jertfe sîngeroase 2 . Catas¬ 
trofa va fi universală, nu va face vreo deosebire între 
păcătoşi şi nepăcătoşi şi nu va fi, pare-se, preludiul unei 
noi creaţii. Iată pentru ce aceşti negritos îl numesc „rău* 
pe Karei, iar băştinaşii din triburile Ple-Sakai văd într- 
însul duşmanul care le-a „furat Paradisul* 3 . 

Un exemplu extraordinar de izbitor e acela al guara- 
nilor din Mato Grosso. Ştiind că pămîntul va fi distrus 
prin foc şi prin apă, ei au pornit în căutarea „Ţării 
fără de păcat*, un soi de paradis terestru situat dincolo 
de Ocean. Aceste lungi călătorii, inspirate de şamani 
şi efectuate sub conducerea lor, au început în veacul al 
XlX-lea şi au durat pînă în 1912. Unele triburi credeau 
că marea catastrofă va fi urmată de o înnoire a lumii 
şi de învierea morţilor. Alte triburi aşteptau şi doreau 
sfîrşitul definitiv al Lumii 4 . Nimuendaju scria în 1912 : 
„Nu numai guaranii, ci întreaga natură e obosită de 
viaţă. în mai multe rînduri, cînd l-au învăluit în vis pe 
Nanderuvuvu, medicine-men -ii au auzit Pămîntul im- 
plorîndu-1 : «Am devorat prea multe cadavre, sînt sătuli 


1 Ibid., p. 117. 

2 Cf. M. Eliade, Trăite de l'Histoire des Religions, p. 54. 

3 F. R. Lehmann, op. cit., p. 107. 

4 Cf. E. Schader, Der Par adie smythos im Leben der Guarani- 
indianer , în Staden-Jahrbuch, III, Sao Paulo, 1955, p. 151 şi urm. ^ 
Wilhelm Koppers, Prophetismus und Messianismus als volkerkund- 
liches und univcrsal-geschichtliches Problem, în Saeculum , X, 1959 P 
pp. 38—47, pp. 42 şi urm. ; Robert H. I.owie, Primitive Messianism 
and an Ethnological Problem, în Diogenes, nr. 19 (toamna, 1957* 
pp. 62—72), p. 70 şi urm. 

şi istovit. Tată, fă să se sfîrşească !» La rîndul ei, Apa 
îl roagă pe Creator să-i acorde repausul şi să îndepăr¬ 
teze de ea orice agitaţie, şi tot aşa. pomii [...] şi natura 
întreagă" 1 . 

S-ar putea cu greu găsi o expresie mai mişcătoare a 
oboselii cosmice, a dorinţei de repaus absolut şi de 
moarte. E vorba însă de dezamăgirea inevitabilă care 
urmează unei lungi şi vane exaltări mesianice. De un 
veac, indienii guarani căutau paradisul terestru, cîntînd 
şi dansînd. Ei revalorizaseră şi integraseră mitul sfîrşi- 
tului pămîntului într-o mitologie milenaristă 2 . 

Majoritatea miturilor americane ale sfîrşitului implică 
fie o teorie ciclică (ca de pildă la azteci), fie credinţa 
că o nouă Facere va urma catastrofei, fie, în sfîrşit (în 
anumite regiuni ale Americii de Nord), credinţa într-o 
regenerare universală efectuată fără cataclisme. (în acest 
proces de regenerare numai păcătoşii vor pieri.) Potrivit 
tradiţiei, la azteci, au şi avut loc trei sau patru distru¬ 
geri ale lumii şi a patra (sau a cincea) este aşteptată în 
viitor. Fiecare din aceste lumi e dominată de un „Soare", 
a cărui cădere sau dispariţie caracterizează sfîrşitul 3 . 

Ne este imposibil să enumerăm aici toate celelalte mi¬ 
turi importante ale celor două Americi, privind sfîrşitul 
lumii. Un anumit număr de mituri vorbesc despre un 
cuplu care va repopula lumea cea nouă 4 . Astfel indienii 
choktaw cred că lumea va fi distrusă prin foc, dar că 
spiritele se vor întoarce, oasele se vor acoperi cu carne, 


1 Curt Nimuendaju, Die Sagen von der Erschaffung und Ver- 
nichtung der Welt als Grundlagen der Religion der Apapocuva- 
Guarani , în Zeitschrift fur Etimologie, XLVI, 1914, pp. 287 şi 
urm., p. 335. 

2 Cf. R. H. Lowie, op. cit., p. 71. 

3 Cf. H. B. Alexander, Latin-American Mythology, in The 
Mythologies of AII Races, XI, Boston, 1920, p. 91 şi urm. 

4 Mit algonkin consemnat de Daniel G. Brinton, The Myths of 
the New World (ediţia a 2-a, revăzută, New York, 1876), pp. 235— 
236. Mit wintu consemnat de H. B. Alexander, North-American 
Mythology (în Mythologies of All Races , X, Boston, 1916), p. 223 
şi urm. 

iar înviaţii vor locui din nou pe fostele lor teritorii \ Re¬ 
găsim un mit similar la eschimoşi : oamenii vor învia 
din. oasele lor (credinţă specifică culturilor de vînă- 
tori) 1 2 . Credinţa că inevitabila catastrofă este consecinţa 
fatală a „bătrîneţii" şi a decrepitudinii lumii pare destul 
de răspîndită. După indienii cherokee, „cînd lumea va fi 
veche şi uzată, oamenii vor muri, frînghiile se vor rupe 
şi pămîntul se va cufunda în Ocean". (Pămîntul e în¬ 
chipuit ca o mare insulă aninată de bolta cerească prin 
patru frînghii 3 .) Intr-un mit Maidu, Earth-Maker -ul asi¬ 
gură cuplul pe care-1 crease că „atunci cînd această lume 
va fi prea uzată, am s-o refac pe de-a întregul ; şi cînd 
o voi fi refăcut-o, veţi avea parte de o nouă naştere" 4 . 
Unul din principalele mituri cosmogonice ale băştinaşi¬ 
lor kato, din tribul athapasca, începe cu crearea unui 
nou cer, spre a-1 înlocui pe cel vechi, a cărui prăbuşire 
pare iminentă 5 . După cum observă Alexander cu pri¬ 
vire la miturile cosmogonice ale coastei Pacificului, 
„multe naraţiuni privind creaţia par a se reduce de fapt 
la tradiţii referitoare la crearea din nou a pămîntului 
după marea catastrofă ; anumite mituri evocă totuşi deo¬ 
potrivă creaţia şi o nouă creaţie" 6 . 

1 Adam Hodgson : Travels in North America , p. 2S0 ; Brinton, 
op. cit., pp. 279—280. 

2 Brinton, p. 280 : „Cel-de-sus va sufla o dată pe oasele bărbaţi¬ 
lor, de două ori pe oasele femeii şi vor învia*. O altă versiune a 
mitului a fost publicată de Franz Boas, The Central Eskimo 
(G.R.B.E.W., 1888), p. 588 şi urm. Cf. M. Eliade, I.c Chamanisme 
et Ies techniques archaîques de l’extase, Paris, 1951. 

3 H. B. Alexander, North American Mythology, p. 60. 

4 Ibid., p. 219 ; cf. bibliografia referitoare la miturile diluviene 
nord-americane ibid., pp. 299—300. 

5 Ibid., p. 222. 

6 Ibid., p. 225. Cu privire la miturile sud-americane privind 
sfîrşitul lumii datorită focului sau apei, cf. P. Ehrenreich, Die 
Mythen und Legenden des Siidamerikanischen Urvolker, Berlin, 
1905, pp. 30—31. Cu privire la tradiţiile sud-americane referitoare 
la înnoirea lumii după catastrofă, Claude Levi-Strauss în Bulletin 
of the Bureau of ttoe American Ethnology, XCLIII, 2, pp. 347 
(Bakairi), 369 (Namicuara). 

în fond, implicînd mai mult sau mai puţin clar crea¬ 
rea din nou a unui nou univers, aceste mituri referitoare 
la sfîrşitul lumii exprimă aceeaşi idee arhaică şi extrem 
de răspîndită de „degradare" progresivă a cosmosului, 
necesitînd în mod periodic distrugerea şi crearea lui din 
nou. Din aceste mituri ale unei catastrofe finale, care va 
fi totodată semnul vestitor al iminentei creări din nou 
a lumii, au ieşit şi s-au dezvoltat, în zilele noastre, miş¬ 
cările profetice şi milenariste ale societăţilor primitive. 
Vom reveni asupra acestor milenarisme primitive, dat 
fiind că ele constituie, împreună cu hiliasmul marxist, 
singurele revalorizări moderne pozitive ale mitului sfîr- 
şitului lumii. Dar trebuie să reamintim în prealabil, pe 
scurt, care era locul mitului referitor la sfîrşitul lumii 
în religiile mai complexe. 


Sfîrşitul lumii în religiile orientale 


Doctrina distrugerii lumii (pralaya) era, după toate 
probabilităţile, deja cunoscută în vremurile vedice (At- 
harva Veda, X, 8, 39—40). Conflagraţia universală 
( ragnarok ), urmată de o nouă creaţie, face parte din 
mitologia germanică. Aceste fapte par să arate că indo- 
europenii nu ignorau mitul referitor la sfîrşitul lumii. 
Recent, Stig Wikander a indicat existenţa unui mit ger¬ 
manic referitor la bătălia eshatologică întru totul si¬ 
milar cu povestirile paralele indiene şi iraniene. Dar 
începînd cu Brahmana 1 şi mai ales în Purana , indienii 
au dezvoltat în chip laborios doctrina celor patru yugas , 
cele patru vîrste ale lumii. Esenţialul acestei teorii îl 
constituie crearea şi distrugerea ciclică a lumii — şi 


1 Numele celor patru yugas apar pentru prima oară în Aitareya 
Brahmana, VII, 14. 

credinţa în „perfecţiunea începuturilor". Deoarece budd- 
hiştii şi jainiştii împărtăşeau aceleaşi idei, putem trage 
concluzia că doctrina veşnicei creaţii şi distrugeri a uni¬ 
versului este o idee panindiană. 

Dat fiind că am mai discutat această problemă în Le 
Mythe de VEternei Retour , nu o vom relua aici. Vom 
aminti numai că „ciclul complet se încheie cu o «nimi¬ 
cire», un pralaya , care se repetă într-un fel mai radical 
(mahâpralaya, «marea nimicire») la sfîrşitul celui de al o 
mielea ciclu" 1 . Potrivit Mahâbharatei şi textelor Pu- 
rana 2 , orizontul se va aprinde, pe firmament se vor ivi 
şapte sau doisprezece sori şi vor zvînta mările, vor arde 
pămîntul. Focul Samvartaka (Focul incendiului cosmic) 
va distruge universul întreg. După aceea, o ploaie dilu- 
viană va cădea fără încetare timp de doisprezece ani, 
pămîntul va fi înecat şi omenirea nimicită ( Visnu Pu- 
rana y 24, 25). Pe Ocean, aşezat pe şarpele cosmic Cesha, 
Visnu doarme cufundat într-un somn yoga (1 Visnu Pu- 
rana , VI, 4, 1—11). Şi apoi totul va reîncepe din nou — 
ad infinitum. 

Cît despre mitul „perfecţiunii începuturilor" îl re¬ 
cunoaştem fără greutate în puritatea, inteligenţa, beati¬ 
tudinea şi longevitatea vieţii omeneşti în Krta yuga y 
prima vîrstă. De-a lungul celorlalte yugas care au urmat, 
asistăm la o deteriorare treptată atît a inteligenţei şi a 
moralei omului, cît şi a dimensiunilor trupului şi a 
longevităţii sale. Jainismul exprimă în termeni extra¬ 
vaganţi perfecţiunea începuturilor şi decăderea ulterioară. 
Potrivit lui Hemacandra, la început statura omului 
atingea şase mile, iar viaţa lui dura o sută de mii de 
purvas (un purvas este egal cu 8.400.000 ani). In schimb, 


1 Le Mythe de VEternei Retour , p. 170. Cf. şi îmages et 
Symholes, Paris, 1952, p. 80 şi urm. 

2 Cf. Emil Abegg, Der Mcssiasglauhe in îndien itnd Iran , Berlin, 
1928, p. 34, n. 2. 

la sfîrşitul ciclului statura lui de-abia atinge şapte coţi, 
iar viaţa nu depăşeşte o sută de ani (Jacobi, în £re, 
1, 202). Buddhiştii stăruie şi ei asupra prodigioasei scur¬ 
tări a vieţii omeneşti : 80.000 de ani, şi chiar mai mult 
(„incomensurabil", potrivit anumitor tradiţii) la începu¬ 
tul ciclului, şi zece ani la sfîrşitul său. 

Doctrina indiană a vîrstelor lumii, adică : veşnica 
creaţie, deteriorare, nimicire şi creare din nou a uni¬ 
versului, aminteşte într-o oarecare măsură concepţia pri¬ 
mitivă a înnoirii anuale a Lumii, dar cu importante de¬ 
osebiri. în teoria indiană, omul nu joacă nici un rol în 
periodica recreare a lumii ; în fond, omul nu doreşte 
această veşnică nouă creaţie, ci urmăreşte să evadeze din 
ciclul cosmic 1 . Mai mult chiar, înşişi zeii nu par să 
fie adevăraţi creatori ; ei sînt mai curînd instrumentele 
cu ajutorul cărora se efectuează procesul cosmic. Se vede 
aşadar că, în ce priveşte India, nu există propriu-zis un 
sfîrşit radical al Lumii ; nu există decît intervale mai 
mult sau mai puţin lungi între nimicirea unui univers 
şi apariţia altuia. „Sfîrşitul" nu are înţeles decît în mă¬ 
sura în care se referă la „condiţia" omului ; omul poate 
opri procesul de transmigraţie în care se găseşte tîrît 
orbeşte. 

Mitul perfecţiunii începuturilor este clar atestat în 
Mesopotamia, la israeliţi şi la greci. Potrivit tradiţiei 
babiloniene, cei opt sau zece regi antediluvieni au domnit 
între 10800 şi 72000 ani ; dimpotrivă, regii din primele 
dinastii postdiluviene n-au depăşit 1200 ani 2 . Vom 


1 Ne gîndim, desigur, la elitele religioase şi filozofice care caută 
„izbăvire" de iluzii şi de suferinţe. Dar religia populară indiană 
acceptă şi conferă o valoare existenţei Lumii. 

2 W. F. Albright, Primitivism in Ancient Western Asia , în cu¬ 
legerea Primitivism and Related Ideas in Antiquity, îngrijită de 
Arthur O. Lovejoy şi George Boas, Baltimore, 1935, (pp. 421— 
432), p. 422. 


60 



adăuga că babilonienii cunoşteau şi ei mitul unui paradis 
primordial. Ei păstraseră amintirea unei serii de distru¬ 
geri şi creări din nou (probabil în număr de şapte) 
succesive ale rasei omeneşti 1 . Israeliţii împărtăşeau idei 
similare : pierderea paradisului originar, scurtarea trep¬ 
tată a duratei vieţii, potopul care nimiceşte omenirea, 
cu excepţia cîtorva privilegiaţi. în Egipt, nu găsim urme 
referitoare la mitul „perfecţiunii începuturilor** (nu este 
atestat), dar găsim în schimb tradiţia legendară a lun¬ 
gimii fabuloase a vieţii regilor anteriori lui Menes 2 . 

în Grecia înregistrăm două tradiţii mitice distincte, 
dar solidare : 1 — Teoria vîrstelor lumii cuprinzînd 
mitul perfecţiunii începuturilor ; 2 — doctrina ciclică. 
ITesiod este primul care descrie degenerescenţa progresivă 
a omenirii de-a lungul celor cinci vîrste (Lucrări şi zile , 
109—201). Prima, Vîrsta de Aur, sub domnia lui Cro- 
nos, era un soi de Paradis : oamenii trăiau vreme în¬ 
delungată, nu îmbătrîneau niciodată şi viaţa lor se ase¬ 
măna cu aceea a zeilor. Teoria ciclică îşi face apariţia 
o dată cu Heraclit (fr. 66 [22 Bywater]), care va exer¬ 
cita o puternică înrîurire asupra doctrinei stoice a Veş¬ 
nicei întoarceri. Chiar şi la Empedocle constatăm aso¬ 
cierea acestor două teme mitice ; vîrstele lumii şi ciclul 
neîntrerupt al creaţiilor şi al distrugerilor. Nu e cazul 
să discutăm diferitele forme pe care le-au luat aceste 
teorii în Grecia, mai ales de pe urma influenţelor orien¬ 
tale. Ajunge să reamintim că stoicii şi-au însuşit ideea 
lui Heraclit a sfîrşitului lumii prin foc ( ekpyrosis ), şi 
că Platon ( Timeu , 22, C) cunoaşte, deja, ca o alterna¬ 
tivă, sfîrşitul prin potop. Aceste două cataclisme ritmau 
întrucîtva Anul cel Mare (magnus annus). Potrivit unui 
text, care s-a pierdut, al lui Aristotel ( Protrept ), cele 


1 Ibid., pp. 424—426. 

2 Ibid.y p. 431. 

două catastrofe aveau loc la cele două solstiţii : con¬ 
flagraţie > la solstiţiul de vară, diliivium la solstiţiul de 
iarnă 1 . 


Apocalipsuri iudeo-creştine 

Regăsim unele dintre imaginile acestea apocaliptice 
despre sfîrşitul lumii în viziunile eshatologice iudeo-cre¬ 
ştine. Dar iudeo-creştinismul înfăţişează o inovaţie ca¬ 
pitală. Sfîrşitul lumii va fi unic, aşa cum cosmogonia 
a fost unică. Cosmosul care va reapare după catastrofă 
va fi acelaşi cosmos creat de Dumnezeu la începutul 
timpurilor, dar purificat, regenerat şi restaurat în gloria 
sa primordială. Acest paradis pămîntesc nu va mai fi 
distrus, nu va mai avea sfîrşit. Timpul nu mai este 
timpul circular al Veşnicei întoarceri, ci un timp linear 
şi ireversibil. Mai mult încă : eshatologia reprezintă de 
asemeni triumful unei istorii sfinte. Căci sfîrşitul lumii 
va revela valoarea religioasă a faptelor omeneşti, şi 
oamenii vor fi judecaţi după faptele lor. Nu mai este 
vorba despre o regenerare cosmică implicînd totodată 
regenerarea unei colectivităţi (sau a totalităţii speciei 
umane). E vorba despre o judecată, despre o selecţiune : 
numai cei aleşi vor avea parte de o fericire veşnică. Cei 
aleşi, cei buni, vor fi mîntuiţi mulţumită fidelităţii lor 
faţă de o istorie sfîntă : în lupta cu puterile şi ispitele 
acestei lumi, ei au rămas credincioşi împărăţiei cerurilor. 

Altă deosebire faţă de religiile cosmice : pentru iudeo- 
creştinism, sfîrşitul lumii face parte din misterul mesia¬ 
nic. Pentru evrei, venirea lui Mesia va vesti sfîrşitul 
lumii şi restaurarea paradisului. Pentru creştini, sfîrşi¬ 
tul lumii va preceda cea de a doua venire a lui Isus 


1 Recunoaştem în aceste catastrofe cosmice ideile indiene referi¬ 
toare la sfîrşitul lumii prin foc sau prin apă. Cf. şi pe B.L. van der 
Waerden, Das Grosse ]ahr und die eziige Wiederkehr, în Hermes, 
80, 1950, p. 129 şi urm. 

Cristos şi Judecata de Apoi. Dar atît pentru unii, cît 
şi pentru ceilalţi, triumful istoriei sfinte — devenit evi¬ 
dent prin sfîrşitul lumii — implică într-un fel restaura¬ 
rea paradisului. Profeţii proclamă înnoirea cosmosului : 
va exista un cer nou şi un pămînt nou. Totul va fi din 
belşug, ca altădată în grădina Edenului 1 . Animalele săl¬ 
batice vor trăi în pace între ele, „şi le va mîna un co¬ 
pilaş". ( îsaia , XI, 6) Bolile şi infirmităţile vor dispărea 
pentru totdeauna : şchiopii vor sări precum cerbii, ure¬ 
chile surzilor se vor deschide ( îsaia , XXX, 19 ; XXXV, 
3 şi urm.). Noul Israel va fi clădit pe Muntele Sion, 
fiindcă paradisul se afla pe un munte ( îsaia , XXXV, 
10 ; Psalmii XLVIII, 2). Şi pentru creştini renovarea 
totală a cosmosului şi restaurarea paradisului reprezintă 
trăsăturile esenţiale ale eshaton- ului (sfîrşitului). Stă 
scris în Apocalipsul lui îoan (XXI, 1—5) : „Şi am văzut 
un cer nou, şi un pămînt nou. Căci cerul cel dintîi şi 
pămîntul cel dintîi au trecut [...]. Şi am auzit din tron 
un glas puternic care zicea : şi moarte nu va mai fi, nici 
plîngere, nici strigăt, nici durere nu vor mai fi, căci 
cele dintîi au trecut. Şi cel ce şade pe tron grăi : Iată, 
noi le facem pe toate". 

Această nouă creaţie se va înălţa însă pe ruinele celei 
dintîi. Sindromul catastrofei finale aminteşte aici descrie¬ 
rile indiene ale distrugerii universului. Va fi secetă şi 
foamete şi zilele se vor scurta 2 . Epoca imediat pre¬ 
mergătoare sfîrşitului va fi dominată de Anticrist. Cri¬ 
stos va veni însă şi va purifica lumea prin foc. După 
cum spune Efrem Şirul : „Marea va mugi şi apoi va 
seca. Cerul şi pămîntul vor fi nimicite, pretutindeni se 
vor întinde fumul şi bezna. Timp de patruzeci de zile 
Domnul va trimite focul pe pămînt ca să-l cureţe de 


1 Amos, IX; 13 şi urm.; îsaia, XXX: 23 şi urm.; XXXV: 
1, 2, 7 ; LXV : 17 ; LXVI : 22 ; Osea, I : 10; II : 18 şi urm. ; 
Zabaria , VIII: 12; Ezechiel, XXXIV: 14, 27; XXXVI: 9 şi 
urm. ; 30, 35. 

2 W. Bousset, The Antichrist Legend, traducere în limba engleză. 
Londra, 1896, pp. 195 şi urm., 218 şi urm. 

pîngăririle viciului şi ale păcatului" 1 . Focul nimicitor 
este atestat o singură oară în Noul Testament , în A doua 
Epistola a lui Petru (III, 6—14). El constituie însă un 
element important în Oracolele Sibiline, în stoicism şi 
în literatura creştină posterioară. E probabil de origine 
iraniană 2 . 

Domnia Anticristului înseamnă într-o oarecare măsură 
revenirea la haos. Pe de o parte. Anticristul e înfăţişat 
sub aspectul unui balaur sau al unui demon 3 , şi aceasta 
aminteşte de vechiul mit al luptei dintre zeu şi balaur. 
Lupta a avut loc la început, înainte de crearea lumii şi 
va avea din nou loc la sfîrşitul ei. Pe de altă parte, 
cînd Anticristul va fi considerat drept falsul Mesia, 
domnia lui va însemna răsturnarea totală a valorilor 
sociale, morale şi religioase ; altfel zis, întoarcerea la 
haos. De-a lungul veacurilor Anticristul a fost identificat 
cu diferite personaje istorice, de la Neron şi pînă la 
Papă (de către Luther). Se cuvine să subliniem un fapt : 
anumite epoci istorice, deosebit de tragice, erau conside¬ 
rate ca fiind dominate de Anticrist — dar se păstra 
întotdeauna speranţa că domnia lui vestea deopotrivă 
iminenta venire a lui Cristos. Catastrofele cosmice, fla¬ 
gelurile, teroarea istorică, triumful aparent al răului 
constituiau sindromul apocaliptic 4 care avea să pre¬ 
ceadă întoarcerea lui Cristos şi mileniul. 


Milenarismul creştin 

Devenit religia oficială a imperiului roman, creştinis¬ 
mul condamna milenarismul ca fiind eretic, deşi unii 


1 Efrem Şirul, citat de Bousset, p. 238. 

3 Cf. Le Mythe de l’Eterncl Retour, p. 185 şi urm. 

3 Cf. Bousset, The Antichrist Legeni , pp. 145 şi urm. ; cf. şi 
R. Mayer, Die biblische Vorstellung vom Wcltcnbrand, Bonn, 1957. 

4 A se vedea şi A. A. Vasiliev, Medieval Ideas of the End of the 
WorldWest and Est, în Byzantion , XVI, fasc. 2, 1942—1943, 
Boston, 1944, pp. 462—502. 

iluştri părinţi ai bisericii îl profesaseră în trecut. Biserica 
acceptase însă istoria, iar aşa-zisul eshaton nu mai re¬ 
prezenta evenimentul iminent ce fusese în timpul persecu¬ 
ţiilor. Lumea, lumea noastră, cu toate păcatele, nedrep¬ 
tăţile şi cruzimile ei, continua. Numai Dumnezeu ştia 
ora sfîrşitului lumii, şi un lucru părea sigur : acest sfîr- 
şit nu era apropiat. Odată cu triumful bisericii, împără¬ 
ţia cerului se şi afla pe pămînt şi, într-un anumit sens, 
lumea veche fusese deja nimicită. Recunoaştem în anti- 
milenarismul oficial al bisericii prima manifestare a doc¬ 
trinei progresului. Biserica acceptase lumea aşa cum era, 
străduindu-se să facă viaţa omenească ceva mai puţin 
nefericită decît era în vremea marilor crize istorice. Bi¬ 
serica luase această atitudine împotriva profeţilor, vi¬ 
zionarilor, apocalipticilor de tot felul. 

Cîteva veacuri mai tîrziu, după pătrunderea islamului 
în Mediterana, dar mai ales după al Xl-lea veac, cu¬ 
rentele milenariste şi eshatologice reapar, îndreptate de 
astă dată împotriva bisericii sau a ierarhiei sale. Un 
anumit număr de trăsături comune se desprind din aceste 
curente : inspiratorii lor aşteaptă şi proclamă restaura- 
rarea paradisului pe pămînt, după o perioadă de grele 
încercări şi de cataclisme groaznice. Sfîrşitul iminent al 
lumii era aşteptat şi de Luther. Timp de veacuri regă¬ 
sim, în mai multe rînduri, aceeaşi idee religioasă : lumea 
aceasta — lumea istoriei — este nedreaptă, îngrozitoare, 
demoniacă ; din fericire, ea se şi află în plin proces de 
putrezire, catastrofele au început, această lume veche 
pîrîie din toate încheieturile ; foarte curînd, ea va fi 
nimicită, puterile întunericului vor fi definitiv învinse, 
cei „buni" vor triumfa, şi paradisul va fi regăsit. Toate 
curentele milenariste şi eshatologice dau dovadă de opti¬ 
mism. Ele reacţionează împotriva teroarei istoriei cu o 
violenţă pe care numai extrema disperare o poate sus¬ 
cita. Dar de mai multe veacuri, marile confesiuni creştine 
nu mai cunosc tensiunea eshatologică. Aşteptarea sfîrşi¬ 
tului lumii şi iminenţa judecăţii de apoi nu sînt carac- 

teristice nici uneia din marile biserici creştine. Milena- 
rismul nu mai supravieţuieşte decît anevoie în cîteva 
recente secte creştine. 


Milenarismul la „primitivi 66 

Dar mitul sfîrşitului lumii cunoaşte un avînt conside¬ 
rabil mai ales în afara lumii accidentale. E vorba de 
nenumăratele mişcării nativiste şi milenariste, dintre care 
cele mai cunoscute sînt aşa-zisele cargo cults melaneziene, 
dar care se mai întîlnesc şi în alte regiuni ale Oceaniei, 
precum şi în fostele colonii europene din Africa. Foarte 
probabil, cele mai multe din aceste mişcări s-au ivit ca 
urmare a contactelor mai mult sau mai puţin prelungite 
eu creştinismul. Deşi sînt mai totdeauna potrivnice al¬ 
bilor şi anticreştine, cele mai multe din aceste milena- 
risme băştinaşe comportă elemente eshatologice creştine, 
în unele cazuri, băştinaşii se răzvrătesc împotriva misio¬ 
narilor tocmai pentru că aceştia nu se comportă ca nişte 
adevăraţi creştini şi, de pildă, nu cred în iminenta venire 
a lui Cristos şi în învierea morţilor. în Melanezia, aşa- 
numitele cargo cults sînt asimilate cu miturile şi ritualu¬ 
rile Anului nou. După cum am mai văzut, sărbătorile 
Anului nou implică, în chip simbolic, crearea din nou 
a lumii. Aderenţii la cargo cults cred şi ei că lumea va 
fi distrusă şi creată din nou şi că tribul va avea parte 
iarăşi de un fel de paradis ; morţii vor învia, şi nu va 
mai exista nici moarte, nici boli. Dar, întocmai ca în 
multe eshatologii indo-iraniene şi iudeo-creştine, această 
nouă creaţie — de fapt această redobîndire a Paradisu¬ 
lui — va fi precedată de o serie de catastrofe cosmice : 
pămîntul se va cutremura, vor cădea ploi de flăcări, 
munţii se vor prăbuşi şi vor umple văile, albii precum 
şi indigenii neraliaţi la acest cult vor fi nimiciţi etc. 

Morfologia milenarismelor primitive e extrem de bo¬ 
gată şi de complexă. Pentru cele ce ne interesează pe 
noi, se cuvine să scoatem aici în relief cîteva fapte 1 : 
1 — mişcările milenariste pot fi considerate drept dez¬ 
voltarea unui scenariu mitic-ritual al înnoirii periodice 
a Lumii ; 2 — înrîurirea, directă sau indirectă a eshato- 
logiei creştine, pare mai totdeauna neîndoielnică ; 3 — 
deşi sînt atraşi de valorile occidentale şi doresc să-şi în¬ 
suşească atît religia şi educaţia albilor, cît şi bogăţiile 
şi armele lor, aderenţii curentelor milenariste sînt întot¬ 
deauna antioccidentali ; 4 — asemenea mişcări sînt în¬ 
totdeauna declanşate de puternice personalităţi religioase 
de tip profetic şi organizate sau amplificate de politi¬ 
cieni sau în vederea unor scopuri politice ; 5 — pentru 
toate aceste mişcări, mileniul este iminent, dar el nu se 
va înscăuna fără cataclisme cosmice sau catastrofe is¬ 
torice. 

Este inutil să stăruim asupra caracterului politic, social 
şi economic al unor asemenea curente : el este evident. 
Dar forţa lor, înrîurirea pe care o exercită, creativita¬ 
tea lor, nu sălăşluiesc numai în aceşti factori economici. 
E vorba de curente religioase. Partizanii lor aşteaptă şi 
proclamă sfîrşitul lumii spre a ajunge la o stare econo¬ 
mică şi socială mai bună, dar mai ales, pentru că nădăj¬ 
duiesc că va avea loc o nouă creaţie a lumii şi o re¬ 
staurare a fericirii omeneşti. Sînt înfometaţi şi însetaţi 
de bunuri pămînteşti —, dar şi de nemurire, de libertate 
şi de fericire paradiziacă. Pentru ei, sfîrşitul lumii va 
face posibilă înscăunarea unei vieţi omeneşti beatifice, 
desăvîrşite şi fără de sfîrşit. 

Vom adăuga că, chiar atunci cînd nu e vorba de un 
sfîrşit catastrofal, ideea unei regenerări, a unei recreări 
a lumii, constituie elementul esenţial al mişcării. Profetul 
sau întemeietorul cultului proclamă iminenta „întoarcere 
la origine" şi, prin urmare, redobîndirea stării „Paradi- 


1 Cf. M. Eliade, Mephistopheles et VAndrogyne, Paris, 1962, 
pp. 155 şi urm. („Renouvellement cosmique et eschatologique“.) 

ziace" iniţiale. Desigur, în nenumărate cazuri, această 
stare paradiziacă „originară" reprezintă imaginea ideali¬ 
zată a situaţiei culturale şi economice dinaintea venirii 
albilor. Acesta nu este singurul exemplu al unei mi- 
tizări a „stării originare", a „istoriei antice" concepute 
ca o vîrstă de aur. Dar nu realitatea „istorică" pe care 
izbutim uneori s-o izolăm şi s-o degajăm din acest an¬ 
samblu de imagini exuberante interesează subiectul nos¬ 
tru, ci faptul că sfîrşitul unei lumi — aceea a coloni¬ 
zării — şi expectativa unei lumi noi, implică o întoar¬ 
cere la origine. Personajul mesianic este identificat cu 
eroul cultural sau cu strămoşul mitic a căror întoarcere 
era aşteptată. Venirea lor se aseamănă cu o reactualizare 
a Timpurilor mitice ale originii, aşadar cu o recreare a 
lumii. Neatîrnarea politică şi libertatea culturală pro¬ 
clamată de mişcările milenariste ale popoarelor coloniale 
sînt concepute ca o redobîndire a unei stări beatifice 
originare. Pe scurt, chiar fără o distrugere apocaliptica 
făţişă, lumea aceasta, lumea veche, este în chip simbolic 
suprimată, iar Lumea paradiziacă a originii este înscău¬ 
nată în locul ei. 


„Sfîrşitul lumii 66 în arta modernă 

Nimic comparabil cu optimismul de care dau dovadă 
atît eshatologia comunistă, cît şi milenarismele primi¬ 
tive nu se întîlneşte în societăţile occidentale. Dim¬ 
potrivă, ele cunosc azi frica din ce în ce mai amenin¬ 
ţătoare a unui sfîrşit catastrofal al lumii, pricinuit de 
armele termonucleare. In conştiinţa occidentalilor, acest 
sfîrşit va fi radical şi definitiv : el nu va fi urmat de 
o nouă creaţie a lumii. Nu este cu putinţă să întreprin¬ 
dem aici o analiză sistematică a multiplelor expresii ale 
fricii atomice în lumea modernă. Dar alte fenomene cul¬ 
turale occidentale ni se par semnificative întrucît pri¬ 
veşte cercetarea noastră. Mă gîndesc mai ales la istoria 

artei occidentale. De la începutul veacului acestuia, atît 
artele plastice, cît şi literatura şi muzica au suferit trans¬ 
formări atît de radicale, încît s-a putut vorbi despre o 
„distrugere a limbajului artistic". începută în pictură, 
această „distrugere a limbajului" s-a extins la poezie, 
la roman şi, recent de tot, odată cu Ionescu, la teatru, 
în anumite cazuri e vorba de o adevărată nimicire a 
universului artistic de pînă acum. Contemplînd unele 
opere recente, ai impresia că artistul a vrut să facă 
tabula rasa , suprimînd întreaga istorie a picturii. E 
vorba de ceva mai mult decît de o distrugere, este o 
regresiune către haos, către un fel de massa confusa 
primordială. Şi totuşi, în prezenţa unor asemenea opere, 
simţim că artistul este în căutarea a ceva ce el încă 
n-a exprimat. Trebuia să reducă la neant ruinele şi dă- 
rîmăturile acumulate de precedentele revoluţii plastice ; 
trebuia să ajungă la o modalitate germinală a materiei, 
spre a putea reîncepe istoria artelor pornind de la zero. 
La mulţi artişti moderni se simte că „distrugerea limba¬ 
jului plastic" nu este decît prima fază a unui proces cu 
mult mai complex şi că facerea unui univers nou trebuie 
în mod necesar să urmeze. 

în arta modernă nihilismul şi pesimismul celor dintîi 
revoluţionari şi dărîmători reprezintă atitudini azi de¬ 
păşite. în zilele noastre, nici un mare artist nu crede 
în degenerarea şi în iminenta dispariţie a artei sale. Din 
acest punct de vedere, atitudinea lor se aseamănă cu 
aceea a „primitivilor" : au contribuit la distrugerea lu¬ 
mii — adică la distrugerea lumii /or, a universului lor 
artistic — spre a crea un altul. Ei bine, acest fenomen 
cultural este foarte important, căci, îndeosebi artiştii, 
reprezintă adevăratele forţe creatoare ale unei civilizaţii 
sau ale unei societăţi. Prin creaţia lor, artiştii o iau 
înaintea evenimentelor ce se vor întîmpla — uneori peste 
una sau două generaţii — în celelalte sectoare ale vieţii 
sociale şi culturale. 

E semnificativ faptul că distrugerea limbajului artistic 
a coincis cu avîntul psihanalizei. Psihologia abisală a 

revalorizat interesul ce-1 purtăm originilor, interes care-1 
caracterizează atît de bine pe omul societăţilor arhaice. 
Ar fi pasionant de studiat îndeaproape procesul de re¬ 
valorizare a mitului sfîrşitului lumii în arta contem¬ 
porană. Am constata că, departe de a fi nevrozaţii de 
care lumea îşi bate joc uneori, artiştii sînt, dimpotrivă, 
mai sănătoşi psihologiceşte decît mulţi oameni moderni. 
Ei au înţeles că un adevărat început nou nu poate avea 
loc decît după un adevărat sfîrşit. Şi artiştii au fost cei 
dintîi dintre moderni care s-au străduit să distrugă efec¬ 
tiv lumea /or, spre a crea din nou un univers artistic 
în care omul să poată deopotrivă exista, contempla şi 
visa. 



Capitolul V 

TIMPUL POATE FI DOMINAT 


Certitudinea că va avea loc 
un nou început 

PARALELA PE CARE AM SCHIŢAT-O ÎNTRE 
„optimismul" popoarelor recent decolonizate şi acela al 
artiştilor occidentali ar fi putut fi lărgită şi dezvoltată, 
într-adevăr, şi alte confruntări între unele credinţe ale 
societăţilor tradiţionale şi unele aspecte ale culturii 
modeme se impun spiritului nostru. Am lăsat însă pen¬ 
tru mai tîrziu asemenea confruntări, spre a nu întrerupe 
desfăşurarea expunerii noastre. Căci, dacă am cercetat 
tema mitică a sfîrşitului lumii, am făcut-o mai ales 
spre a scoate în evidenţă raporturile dintre eshatologie 
şi cosmogonie. Vă amintiţi că am stăruit, în cel de al 
treilea capitol, asupra extremei importanţe a scenariu¬ 
lui mitic-ritual al regenerării anuale a lumii. Am vă¬ 
zut că acest scenariu implică motivul „perfecţiunii" 
începuturilor şi că, începînd cu un anumit moment is¬ 
toric, motivul devine „mobil" ; devine apt să semnifice 
atît perfecţiunea începuturilor în trecutul mitic, cît şi 
aceea care va avea loc în viitor, după distrugerea acestei 
Lumi. în lungul excursus asupra miturilor sfîrşitului 
lumii, analizate în capitolul precedent, am vrut să scoa¬ 
tem în relief că esenţial, chiar şi în eshatologii, nu este 
faptul însuşi al sfîrşitului, ci certitudinea că va avea 
loc un nou început. Dar acest reînceput este, la drept 
vorbind, replica începutului absolut, cosmogonia. S-ar 

putea spune că şi aici am întîlnit atitudinea spirituală 
care-1 caracterizează pe omul arhaic, şi anume, valoa¬ 
rea excepţională acordată cunoaşterii originilor. într-ade- 
văr, pentru omul societăţilor arhaice, cunoaşterea ori¬ 
ginii fiecărui lucru (animal, plantă, obiect cosmic etc.) 
conferă un fel de stăpînire magică asupra lui : ştim 
unde să-l găsim şi să-l facem să reapară în viitor. Am 
putea folosi aceeaşi formulă în ceea ce priveşte mitu¬ 
rile eshatologice : cunoaşterea a ceea ce a avut loc 
ab origine , a cosmogoniei, conferă ştiinţa a ceea ce se 
va întîmpla în viitor. „Mobilitatea" originii lumii ex¬ 
primă speranţa omului că lumea lui va exista întot¬ 
deauna :, chiar dacă este periodic distrusă în înţelesul 
propriu al cuvîntului. Soluţie a disperării ? Nicidecum, 
căci ideea distrugerii lumii nu este în fond o idee 
pesimistă. Prin însăşi durata ei, lumea degenerează şi 
şe epuizează : iată pentru ce trebuie simbolic recreată 
din nou în fiecare an. Iar ideea distrugerii apocaliptice 
a lumii a putut fi acceptată pentru că se cunoaşte cos¬ 
mogonia, adică „taina" originii lumii. 


Freud şi cunoaşterea „originii 66 

Inutil să stăruim mai mult asupra valorii „existen¬ 
ţiale" a cunoaşterii originii în societăţile tradiţionale. 
Comportarea aceasta nu este exclusiv arhaică. Dorinţa 
de a cunoaşte originea lucrurilor caracterizează deopo¬ 
trivă cultura occidentală. Veacul al XVIII-lea şi, mai 
ales, cel de al XlX-lea au văzut înmulţindu-se cerce¬ 
tările referitoare atît la originea universului, a vieţii, a 
speciilor sau a omului, cît şi la originea societăţii, a lim¬ 
bajului, a religiei şi a tuturor instituţiilor omeneşti. Oa¬ 
menii se străduiesc să cunoască originea şi istoria a tot 
ce ne înconjoară : atît originea sistemului solar cît şi 

aceea a unei insituţii ca, de pildă, căsătoria sau aceea 
a unui joc de copii ca şotronul. 

în veacul al XX-lea studiul ştiinţific al începuturilor 
a luat o altă direcţie. Pentru psihanaliză, de pildă, ade¬ 
văratul primordial e „primordialul uman", prima copi¬ 
lărie. Copilul trăieşte într-un timp paradiziac 1 . Psiha¬ 
naliza a elaborat tehnici susceptibile de a ne revela „în¬ 
ceputurile" istoriei noastre personale şi mai ales de a 
identifica evenimentul anume care a pus capăt beati¬ 
tudinii copilăriei şi a hotărît orientarea viitoare a vieţii 
noastre. Traducînd aceasta în termeni de gîndire ar¬ 
haică, s-ar putea spune că a existat un „paradis" (pen¬ 
tru psihanaliză, stadiul prenatal sau perioada care merge 
pînă la înţărcare) şi o „ruptură", o „catastrofă" (trau¬ 
matismul infantil) şi că, oricare ar fi atitudinea adul¬ 
tului faţă de acele evenimente primordiale, ele sînt to¬ 
tuşi constitutive întrucît priveşte fiinţa sa 2 . 

E interesant de constatat că dintre toate ştiinţele 
vieţii, numai psihanaliza ajunge la ideea că „începu¬ 
turile" oricărei fiinţe omeneşti sînt beatifice şi consti¬ 
tuie un fel de paradis, în timp ce celelalte ştiinţe ale 
vieţii stăruie mai ales asupra precarităţii şi imperfec¬ 
ţiunii începuturilor. într-adevăr, procesul, devenirea, 
evoluţia sînt acelea care corectează, încetul cu încetul, 
jalnica sărăcie a „începuturilor". 

Două idei ale lui Freud interesează subiectul nos¬ 
tru : 1 —'beatitudinea „originii" şi a „începuturilor" 


1 Acesta este motivul pentru care inconştientul înfăţişează struc¬ 
tura unei mitologii personale. Se poate merge mai departe şi afirma 
nu numai că inconştientul este „mitologic", ci şi că unele din con¬ 
ţinuturile sale sînt purtătoare de valori cosmice, altfel zis, că ele 
oglindesc modalităţile, procesele şi destinele vieţii şi ale naturii vii. 
Se poate chiar spune că singurul contact real al omului modern 
cu sacralitatea cosmică se efectuează prin inconştient, fie că e 
vorba de visele şi de viaţa lui imaginară, sau de creaţiile care 
izvorăsc din inconştient (poezie, jocuri, spectacole etc.). 

2 M. Eliade, Mythes , reves et mysteres , p. 56. 

fiinţei umane şi 2 — ideea că prin intermediul amintirii 
sau al unei „întoarceri în urma" putem retrăi anumite 
incidente traumatice ale primei copilării. Beatitudinea 
„originii" este, după cum am văzut, o temă destul de 
frecvent întîlnită în religiile arhaice ; ea este de asemeni 
atestată în India, Iran, Grecia şi la iudeo-creştinism. 
Faptul că Freud postulează beatitudinea la începutul 
vieţii omului nu înseamnă că psihanaliza are o struc¬ 
tură mitologică, nici că-şi însuşeşte o temă mitică ar¬ 
haică sau că acceptă mitul iudeo-creştin al paradisului 
şi al căderii. Singura apropiere ce se poate statornici 
între psihanaliză şi concepţia arhaică a beatitudinii şi 
a perfecţiunii originii se datorează faptului că Freud a 
descoperit rolul decisiv al „timpului primordial şi pa¬ 
radiziac" al primei copilării, beatitudinea dinaintea rup¬ 
turii (adică, dinaintea înţărcării), altfel zis, înainte ca 
timpul să devină pentru fiecare individ un „timp trăit". 

Cît despre cea de a doua idee freudiană care inte¬ 
resează cercetarea noastră, anume „întoarcerea în urmă" 
cu ajutorul căreia psihanaliştii speră să poată reactua¬ 
liza anumite evenimente decisive ale primei copilării, 
ea justifică la rîndul ei o apropiere de comportările 
arhaice. Am citat un anumit număr de exemple care 
scot în relief credinţa că putem reactualiza, şi aşadar 
retrăi, evenimentele primordiale povestite în mituri. Dar, 
în afară de cîteva excepţii (între altele, vindecările ma¬ 
gice), aceste exemple ilustrează întoarcerea colectiva 
în urmă. Comunitatea întreagă sau o secţiune impor¬ 
tantă a acestei comunităţi retrăia, prin intermediul ri¬ 
tualurilor, evenimentele evocate în mituri. Tehnica psi¬ 
hanalizei face cu putinţă o întoarcere individuala la 
timpul originii. Dar această întoarcere existenţială îna¬ 
poi e cunoscută şi de societăţile arhaice şi ea joacă un 
rol important în anumite tehnici psihofiziologice orien¬ 
tale. Aceasta e problema pe care o vom studia acum. 

Tehnicile tradiţionale ale „întoarcerii în urmă 4 


Nu avem nicidecum intenţia să comparăm psihanaliza 
cu credinţele şi tehnicile „primitive" sau orientale. Ros¬ 
tul apropierii propuse aici e de a arăta că „întoarcerea 
în urmă", a cărei importanţă pentru înţelegerea omu¬ 
lui şi, mai ales, pentru vindecarea lui a văzut-o Freud, 
era deja practicată în culturile extraeuropene. După 
tot ce am spus cu privire la speranţa de a înnoi lu¬ 
mea prin repetarea cosmogoniei, temeiul acestor prac¬ 
tici nu e greu de înţeles : întoarcerea individuală la 
origine e concepută ca o posibilitate de a înnoi şi de 
a regenera existenţa celui care o întreprinde. Dar, după 
cum se va vedea în curînd, „întoarcerea la origine" poate 
fi efectuată în vederea a tot felul de scopuri şi este 
susceptibilă de a avea diferite semnificaţii. 

Există, înainte de orice, simbolismul binecunoscut al 
ritualurilor de iniţiere care implică un regressus ad 
uterum. Dat fiind că am studiat pe îndelete acest com¬ 
plex în cartea noastră Naissances mystiques , ne vom 
mărgini aici la cîteva scurte referinţe. încă din stadiile 
arhaice ale culturii, iniţierea adolescenţilor comportă 
o serie de ritualuri al căror simbolism e transparent : 
e vorba ca novicele să fie transformat într-un embrion, 
spre a-1 face apoi să renască. Iniţierea este echivalentă 
cu o a doua naştere. Prin intermediul iniţierii adoles¬ 
centul devine deopotrivă o fiinţă responsabilă din punct 
de vedere social şi avizată din punct de vedere cultu¬ 
ral. întoarcerea la matrice e figurată fie prin recluziunea 
neofitului într-o colibă, fie prin înghiţirea lui simbolică 
de către un monstru, fie prin pătrunderea într-un teren 
sacru identificat cu uterul pămîntului mumă 1 . 

Ceea ce ne interesează aici e faptul că, pe lîngă 
aceste rituri ale pubertăţii, caracteristice societăţilor 
„primitive", mai există şi în culturile mai complexe ri- 


1 Cf. de pilda, ritualul australian Kunapipi, descris, după 
R. M. Bemdt, în Naissanccs mystiques, Paris, 1952, p. 106 şi urm. 

tualuri de iniţiere care comportă un regressus ad uterum. 
Pentru a ne margini deocamdată la India, acest mo¬ 
tiv se distinge în trei tipuri diferite de ceremonii de 
iniţiere. Există, pentru început, ceremonia upanay ama, 
adică aducerea băiatului în casa preceptorului. Motivul 
gestaţiei şi al renaşterii e clar exprimat într-însa : se 
spune anume că preceptorul transformă băiatul într-un 
embrion şi-l păstrează timp de trei nopţi în pîntecul 
său 1 . Cel care a îndeplinit upanayama „este de două 
ori născut" (dvi-ja). Mai există de asemeni şi ceremo¬ 
nia diksa, impusă celui care se pregăteşte pentru sacri¬ 
ficiul somei şi care constă, la drept vorbind, în întoar¬ 
cerea la stadiul de fetus 2 . In sfîrşit, regressus ad Me¬ 
nim se regăseşte de asemeni în centrul ceremoniei bi- 
ranya-garbha , în sensul literal : „embrion de aur". Se 
introduce recipiendarul într-un vas de aur în formă de 
vacă şi, la ieşire, el este considerat drept un nou- 
născut 3 . 

în toate cazurile acestea regressus ad uterum se exe¬ 
cută cu scopul de a face ca recipiendarul să se nască 
la un nou mod de a fi, sau să fie regenerat. Din punc¬ 
tul de vedere al structurii, întoarcerea la matrice cores¬ 
punde cu regresiunea universului la starea „haotică" sau 
embrionară. Bezna prenatală corespunde nopţii pre¬ 
mergătoare creaţiei şi beznei din coliba unde are loc 
iniţierea. 

Toate aceste ritualuri de iniţiere care comportă o 
revenire la matrice, ritualuri atît „primitive" cît şi in¬ 
diene, au, bineînţeles, un model mitic 4 . Exista mituri 
şi mai interesante decît miturile în legătură cu riturile 
de iniţiere bazate pe regressus ad uterum , anume, mitu¬ 
rile povestind aventurile eroilor sau ale magicienilor 


1 Cf. Naissances mystiqucs, p. 113 şi urm. 

2 Ibid., p. 115 şi urm. 

3 Ibid., p. 118 şi urm. 

4 Cu privire la modelul mitic al ritualurilor de iniţiere indiene, 
cf. ibid., p. 117. 

şi ale şamanilor care au operat acel regressus în carne 
şi oase, iar nu simbolic. Un mare număr de mituri 
subliniază : 1 — înghiţirea unui erou de către un mon¬ 
stru marin şi ieşirea lui victorioasă după ce a spintecat 
pîntecele monstrului care l-a înghiţit ; 2 — străbaterea 
:n chip de iniţiere a unui vagina dentata sau coborîrea 
primejdioasă într-o peşteră sau o prăpastie asimilată cu 
gura sau cu uterul pămîntului-mumă. Toate aceste is¬ 
prăvi constituie de fapt probe în vederea iniţierii, de 
pe urma cărora eroul victorios dobîndcşte un nou mod 
de a fi 1 . 

Miturile şi riturile de iniţiere care alcătuiesc regressus 
ad uterum pun în evidenţă faptul următor : „întoarce¬ 
rea la origine" pregăteşte o nouă naştere, dar aceasta 
nu o repetă pe prima, naşterea fizică. Avem de-a face 
propriu-zis cu o renaştere mistică, de ordin spiritual, 
cu alte cuvinte, cu accesul la un nou mod de existenţă 
(comportînd maturitatea sexuală, participarea la ceea 
ce e sacru şi la cultură ; pe scurt, „deschidere" spre 
spirit). Ideea fundamentală este că, pentru a avea acces 
ia un mod superior de existenţă trebuie repetată gesta- 
ţia şi naşterea, dar această repetiţie se face ritual, sim¬ 
bolic : cu alte cuvinte, avem de-a face cu acţiuni orien¬ 
tate înspre valorile spiritului, iar nu cu comportări 
care sînt de domeniul activităţii psihofiziologice. 

A trebuit să stăruim asupra acestui punct ca să nu 
lăsăm impresia că toate miturile şi riturile de „întoar¬ 
cere la origine" se situează pe un acelaşi plan. Desigur, 
simbolismul e acelaşi, dar contextele diferă, şi intenţia 
revelată de context este aceea care dă, în fiecare caz 
în pane, adevărata semnificaţie. După cum am văzut, 
din punctul de vedere al structurii este posibil să ase- 
muim bezna prenatală sau cea din coliba de iniţiere cu 
noaptea premergătoare creaţiei. într-adevăr, noaptea din 
care în fiece dimineaţă se naşte soarele simbolizează 
haosul primordial, iar răsăritul soarelui este o replică 


1 Cf. ibidL.y p. 132 şi urm. 

a cosmogoniei. E însă evident că acest simbolism cos¬ 
mogonic se îmbogăţeşte cu noi valori în cazul naşterii 
strămoşului mitic, a naşterii fizice a fiecărui individ şi 
a renaşterii prin iniţiere. 

Toate acestea vor reieşi mai clar din exemplele pe 
care le vom discuta acum. Vom vedea că „întoarcerea 
la origine" a folosit drept model unor tehnici fiziologice 
şi psihomentale care urmăresc atît regenerarea şi lon¬ 
gevitatea, cît şi vindecarea şi izbăvirea finală. Am mai 
avut ocazia să observăm că mitul cosmogonic e suscep¬ 
tibil de multiple aplicaţii, printre care vindecarea, crea¬ 
ţia poetică, introducerea copilului în societate şi în 
cultură etc. Am văzut de asemeni că regressus ad uterum 
poate fi asemuit cu o regresiune spre starea haotică pre¬ 
mergătoare Creaţiei. Se înţelege atunci pentru ce anu¬ 
mite terapeutici arhaice folosesc întoarcerea rituală la 
matrice în locul recitării ceremoniale a mitului cosmo¬ 
gonic. De pildă, în India, chiar şi în zilele noastre, me¬ 
dicina tradiţională operează întinerirea bătrînilor şi re¬ 
generarea bolnavilor complet istoviţi, îngropîndu-i în- 
tr-o groapă care are forma unei matrice. Simbolismul 
„noii naşteri" e evident. E vorba, dealtminteri, de un 
obicei atestat şi în afara Indiei : acela de a îngropa 
bolnavii spre a-i face să se nască din sînul pămîntu- 
lui-mumă 1 . 

în China regăsim de asemeni prestigiul terapeutic 
al „întoarcerii la origine" : taoismul acordă o foarte 
mare importanţă „respiraţiei embrionare", tai-sî. Aceasta 
constă într-o respiraţie în circuit închis, ca aceea a 
fetusului ; adeptul se străduieşte să imite circulaţia sîn- 
gelui şi a aerului de la mamă la copil şi de la copil 
la mamă. Prefaţa 7 ai-s'i k’eou kiue (Formulele orale ale 
respiraţiei embrionare) o spune în chip expres : „Re¬ 
venind la bază, întoreîndu-te la origine, izgoneşti bă- 


1 Cf. Trăite iTHistoirs des Religiotis, p. 220 şi urm. 

trîneţea, te întorci la starea de fetus" 1 . Un text al 
taoismului modern sincretist se exprimă în următorii 
termeni : „Aceasta e pricina pentru care (Buddha) Ju- 
lai (adică Tathâgata), în marea sa milostenie, a revelat 
această metodă de lucru (alchimică) a Focului şi i-a în¬ 
văţat pe oameni să pătrundă din nou in matrice spre 
a-şi reface natura (adevărată) şi (în plenitudinea lui) 
destinul său de viaţă" 2 . 

Ne aflăm aşadar în prezenţa a două tehnici mistice 
diferite dar solidare, ambele urmărind să obţină „în¬ 
toarcerea la origine" : „respiraţia embrionară" şi lu¬ 
crul alchimic. Se ştie că aceste două tehnici figurează 
printre numeroasele metode utilizate de către taoişti 
spre a dobîndi tinereţea şi extrema longevitate („nemu¬ 
rirea"). Experimentarea alchimică trebuie să fie înso¬ 
ţită de o meditaţie mistică adecvată. în timpul fuziunii 
metalelor, alchimistul taoist se străduieşte să opereze în 
propriul său trup contopirea celor două principii cos¬ 
mologice, cerul şi pămîntul, spre a se întoarce la si¬ 
tuaţia haotică primordială, care exista înaintea creaţiei. 
Această situaţie primordială, numită de altminteri în 
mod expres stare „haotică" (hun), corespunde atît celei 
a oului sau a embrionului, cît şi stării paradiziace şi 
neconştiente a lumii necreate 3 . Taoiştii se străduiesc 
să obţină această stare primordială fie prin meditaţia 
care însoţeşte experimentarea alchimică, fie prin „res¬ 
piraţia embrionară". Dar „respiraţia embrionară" se 
reduce în ultimă instanţă la ceea ce textele numesc 
„unificarea suflurilor", tehnică destul de complexă pe 
care nu o putem examina aici. E de ajuns să spunem 
că „unificarea suflurilor" are un model cosmologic. 

1 H. Maspero, Les procedes de „ Nourrir le Principe \ r ital" 
dans la religion taoiste ancienne , în Journal Asiatique, aprilie- 
iunie 1937 (pp. 117—252, 353—430), p. 198. 

2 Houei-ming-king de Lieou Honayang. citat de Rolf Stein, 
Jardins en miniature d'Extreme-Orient , în Bulletin de l'Ecole 
Franţaisc d'Extreme-Orient, t. XLII, Hanoi, 1943 (pp. 1—104), 
p. 97. 

3 Cf. R. Stein, op. cit., p. 54. 

într-adevăr, potrivit tradiţiilor taoiste, „suflurile* erau, 
la origine, contopite şi alcătuiau un ou, Marele-Unu, 
din care s-au desprins cerul şi pămîntul 1 . 

Idealul taoiştilor, adică obţinerea beatitudinii, a tine¬ 
reţii şi a longevităţii („nemurirea"), avea aşadar un 
model cosmologic, anume, starea de unitate primordială. 
Nu mai avem de-a face aici cu o reactualizare a mi¬ 
tului cosmogonic, ca în ritualurile de vindecare pe care 
le-am amintit mai sus. Nu mai e vorba să reiterăm 
creaţia cosmica , ci să regăsim starea care preceda cos¬ 
mogonia , „haosul". Mişcarea gîndirii e însă aceeaşi : 
sănătatea şi tinereţea se obţin printr-o „întoarcere la 
origine", fie „întoarcerea la matrice", fie întoarcerea 
la Marele-Unu cosmic. E aşadar important să con¬ 
statăm că şi în China se presupune că boala şi bătrî- 
neţea pot fi vindecate prin „întoarcerea la origine", 
singurul mijloc pe care gîndirea arhaică îl credea 
eficace pentru a anula efectele timpului. Căci, în de¬ 
finitiv, e întotdeauna vorba de abolirea timpului scurs, 
de „revenirea în urmă" şi de reînceperea vieţii cu suma 
intactă a virtualităţi lor sale. 


Spre a te vindeca de efectele timpului... 

India este deosebit de interesantă în această privinţă ; 
atît Yoga cît şi buddhismul au dezvoltat aici într-o 
măsură necunoscută aiurea anumite practici psihofizio- 
logice de „ întoarcere în urma". Evident, ritualul nu 
mai este subordonat unui scop terapeutic : nu se mai 
practică regressus ad uterum in vederea vindecării sau 
a întineririi, nici în vederea unei repetiţii simbolice a 
cosmogoniei, menită să vindece pacientul printr-o rei- 
mersiune în plenitudinea primordială. Atît Yoga cît 
şi buddhismul se situează pe un alt plan decît terapeu- 


1 Cf. H. Maspîro, op. cit., p. 207, n. 1. 



ticile primitive. Ţelul lor ultim nu este sănătatea sau 
întinerirea, ci controlul spiritual şi izbăvirea. Atît Yoga 
cît şi buddhismul sînt soteriologii, tehnici mistice, filo¬ 
zofii, şi, fireşte, urmăresc alte ţeluri decît vindecările 
magice. 

Totuşi, nu putem să nu observăm că aceste tehnici 
mistice indiene înfăţişează analogii structurale cu tera¬ 
peuticele arhaice. Filozofiile şi tehnicile ascetice şi con¬ 
templative indiene urmăresc toate acelaşi scop : să vin¬ 
dece omul de suferinţa vieţii în timp 1 . Pentru gîndirea 
indiană, suferinţa se întemeiază şi este propagată la 
infinit în lume de karma , de temporalitate : e legea 
karmei care impune nenumăratele transmigraţiuni, 
această veşnică întoarcere la existenţă şi, aşadar, la su¬ 
ferinţă. A scăpa de sub jugul legii karmice înseamnă a 
te „vindeca". Buddha este „regele medicilor, mesajul 
său este proclamat o „medicină nouă". Numai „arzînd" 
pînă şi ultimul germen al unei vieţi viitoare, suprimăm 
definitiv ciclul karmic şi ne eliberăm de timp. Dar 
unul din mijloacele de a „arde" reziduurile karmice îl 
constituie tehnica „întoarcerii în urmă", în vederea cu¬ 
noaşterii propriilor sale existenţe anterioare. E o teh¬ 
nică panindiană. Ea este atestată în Y o ga-sutr a (III, 18), 
e cunoscută de toţi înţelepţii şi contemplativii contem¬ 
porani ai lui Buddha şi este practicată şi recomandată 
de Buddha însuşi. 

„Trebuie să porneşti de la o clipă precisă, cea mai 
apropiată de clipa prezentă, şi să parcurgi timpul 
de-a-ndăratelea (pratilotnan, «în răspăr») ca să ajungi 
ad originem , cînd, «izbucnind» în lume, prima existenţă 
a declanşat timpul, şi să dai de acea clipă paradoxală 
dincolo de care timpul nu există, pentru că nimic nu 
se manifestase. Sensul şi rostul acestei tehnici nu e 
greu de înţeles : acela care o ia în susul timpului tre¬ 
buie în mod necesar să regăsească punctul de pornire 
care, în definitiv, coincide cu cosmogonia. A-ţi retrăi 


1 Cf. Mythcs, rez’cs et mysteres, p. 50 şi urm. 

vieţile trecute înseamnă totodată a le înţelege şi, pînă 
la un anumit punct, «a-ţi arde păcatele», adică suma 
actelor săvîrşite sub imperiul ignoranţei şi acumulate 
de la o existenţă la alta potrivit legii karmei. Dar mai 
este ceva şi mai important : ajungem la începutul timpu¬ 
lui şi dăm de ne-timp, de acel prezent veşnic care a 
precedat experienţa temporală întemeiată de prima 
existenţă omenească decăzută. Altfel zis, pornind de la 
o clipă oarecare a duratei temporale, putem ajunge să 
epuizăm această durată parcurgînd-o de-a-ndăratelea 
şi să pătrundem în cele din urmă în ne-timp, în veşni¬ 
cie. Dar aceasta înseamnă a transcende „condiţia" ome¬ 
nească şi a redobîndi starea necondiţionată care a pre¬ 
cedat căderea în timp şi roata existenţelor" 1 . 

Atît Hatha-Yoga cît şi unele şcoli tantrice utilizează 
metoda denumită „a merge împotriva curentului" ujâna 
sâdhana) sau procesul „regresiv" (uita), spre a obţine 
inversarea tuturor proceselor psihofiziologice. „întoar¬ 
cerea", „regresiunea" se traduc, la acel care le reali¬ 
zează, prin nimicirea cosmosului şi operează, prin ur¬ 
mare, „ieşirea din timp", accesul la „nemurire". Dar, în 
concepţia tantrică, nemurirea nu se poate obţine de- 
cît oprind manifestarea , aşadar procesul de dezintegrare ; 
trebuie mers „împotriva curentului" ( ujăna sâdhana) şi 
regăsită unitatea primordială, aceea care exista in illo 
tempore , înaintea creaţiei 2 . E vorba aşadar să reali¬ 
zăm, în propria noastră fiinţă, procesul de resorbţie 
cosmică şi să revenim la „origine". Shivasamhitâ (I, 69 
şi urm.) propune un exerciţiu spiritual destul de sem¬ 
nificativ : după ce a descris facerea universului de că¬ 
tre Siva, textul descrie procesul invers de resorbţie cos¬ 
mică, aşa cum trebuie el trăit, experimentat de către 
un yoga. Acesta vede cum elementul pămînt devine 
„subtil" şi se dizolvă în foc, focul în aer, aerul în eter 


1 Ibid., pp. 51—52. 

2 M. Eliade, Le Yoga, Immortahte el Liberte , Paris, 1954, 
p. 270 şi urm. 

etc., pînă ce totul se resoarbe în Marele Brahman 1 . 
Yogînul asistă la procesul invers al creaţiei , el „revine 
în urmă", pînă la „origine". Acest exerciţiu yoga poate 
fi asemuit cu tehnica taoistă care urmăreşte „întoar¬ 
cerea la ou" şi la Marele-Unu primordial. 

O mai spunem o dată : nu înţelegem să punem pe 
acelaşi plan tehnicile mistice indo-chineze şi terapeuti- 
cile primitive. E vorba de fenomene culturale diferite. 
Dar e semnificativ faptul să constatăm o anumită con¬ 
tinuitate a comportării omeneşti faţă de timp de-a lun¬ 
gul veacurilor şi în multiple culturi. Această compor¬ 
tare se poate defini în felul următor : spre a te vin¬ 
deca de acţiunea Timpului trebuie sa te „întorci îna¬ 
poi* şi sa dai de „începutul Lumii' . Am văzut că acestei 
„întoarceri la origine" i s-au atribuit diferite valori, 
în culturile arhaice şi paleoorientale, reiterarea mitu¬ 
lui cosmologic avea drept scop suprimarea timpului 
scurs şi reînceperea unei noi existenţe, cu forţele vitale 
intacte. Pentru „misticii" chinezi şi indieni, scopul nu 
mai era de a reîncepe o nouă existenţă pe acest pă- 
mînt, ci de a „reveni înapoi" şi de a reintegra Marele- 
Unu primordial. Dar în aceste exemple ca şi în toate 
celelalte pe care le-am citat, elementul specific şi de¬ 
cisiv era întotdeauna „întoarcerea la origine". 


A recupera trecutul 


Am reamintit aceste cîteva exemple spre a con¬ 
frunta două categorii de tehnici : 1 — psihanaliza şi 
2 — metodele arhaice şi orientale comportînd dife¬ 
rite procedee de „întoarcere la origine", şi urmărind, 
dealtminteri, scopuri multiple. Nu aveam intenţia de 
a discuta pe larg aceste procedee, ci de a arăta ca 
întoarcerea existenţială la origine, deşi specifică men- 


1 Ibid., p. 272. 

talităţii arhaice, nu constituie o comportare proprie 
acestei mentalităţi. Freud a elaborat o tehnici ana¬ 
logă, spre â-i îngădui individului modern să recupe¬ 
reze conţinutul anumitor experienţe „originare". Am 
văzut că există mai multe posibilităţi de întoarcere în 
urmă, dar cele mai importante sînt : 1 — redobîn- 
direa promptă şi directă a situaţiei iniţiale (fie haosul 
sau starea precosmogonică, fie momentul creaţiei), şi 
2 — întoarcerea progresivă la „origine", parcurgînd 
de-a-ndăratelea timpul, pornind de la clipa prezentă 
şi încheind cu „începutul absolut". în primul caz, e 
vorba de o suprimare vertiginoasă, eventual instan¬ 
tanee, a cosmosului (sau a fiinţei omeneşti întrucît este 
rezultatul unei anumite durate temporale) şi revenirea 
la situaţia originară (la „haos" sau — la nivelul antro¬ 
pologic — la „sămînţă", la „embrion"). Este evidentă 
asemănarea între structura acestei metode şi aceea a 
scenariilor mitice rituale de regresiune rapidă la „haos" 
şi la reeditarea cosmogoniei. 

în cel de al doilea caz, acela al întoarcerii progre¬ 
sive la origine, avem de-a face cu o rememorare me¬ 
ticuloasă şi exhaustivă a evenimentelor personale şi isto¬ 
rice. Desigur, şi în cazul acesta scopul ultim e de a 
„arde" aceste amintiri, de a le suprima întrucîtva, re- 
trăindu-le şi desprinzîndu-ne de ele. Dar nu mai e 
vorba să le ştergem instantaneu spre a da cît mai re¬ 
pede cu putinţă de clipa originară. Dimpotrivă, impor¬ 
tant este să ne rememorăm chiar şi amănuntele cele mai 
neînsemnate ale existenţei (prezente sau anterioare), căci 
numai mulţumită acestei amintiri ajungem să „ardem" 
trecutul nostru, să-l dominăm, să-l împiedicăm să in¬ 
tervină în prezent. 

Se vede clar deosebirea faţă de primul tip, al că¬ 
rui model constă în suprimarea instantanee a lumii şi în 
crearea ei din nou. Aici memoria joacă rolul capi¬ 
tal. Ne eliberăm de acţiunea timpului prin rememorare, 
prin anâmnesis. Esenţialul este să-ţi aminteşti toate 
evenimentele al căror martor ai fost în durata tempo- 

raia. Această tehnica e aşadar solidară cu concepţia 
arhaică pe care am discutat-o îndelung, anume, impor¬ 
tanţa cunoaşterii originei şi a istoriei unui lucru spre 
a-1 putea domina. Desigur, mersul regresiv în timp pre¬ 
supune o experienţă care depinde de memoria perso¬ 
nală, pe cînd cunoaşterea originii se reduce la sesizarea 
unei istorii primordiale exemplare, a unui mit. Struc¬ 
turile sînt însă asemănătoare : e vorba întotdeauna să 
ne amintim, în amănunte şi foarte precis, ceea ce s-a 
petrecut la începuturi , şi de atunci încoace. 

Atingem aici o problemă capitală nu numai pentru 
înţelegerea mitului, dar mai ales pentru dezvoltarea 
ulterioară a gîndirii mitice. Cunoaşterea originii şi a 
istoriei exemplare a lucrurilor conferă un fel de stă- 
pînire magică asupra acestora. Dar această cunoaştere 
deschide de asemeni calea speculaţiilor sistematice cu 
privire la originea şi la structurile lumii. Vom reveni 
asupra acestei probleme. Trebuie totuşi să precizăm încă 
de pe acum că memoria e considerată drept cunoaş¬ 
tere prin excelenţă. Cel care e în stare să-şi reamin¬ 
tească dispune de o forţă magico-religioasă şi mai pre¬ 
ţioasă decît acela care cunoaşte originea lucrurilor. în 
India antică, de pildă, se face clar deosebirea dintre 
cunoaşterea „obiectivă" a originii diferitelor realităţi şi 
cunoaşterea „subiectivă", bazată pe rememorarea unor 
existenţe anterioare. „Cunoaştem, o, visule, locul tău de 
naştere (janitram )", exclamă autorul unui mit din 
Atharva Veda (VI, 46, 2). „Ştim, o, Agni, că locul tău 
de naştere e triplu" ( Ibid ., XIII, X, 3, 21.). Mulţumită 
acestei cunoaşteri a originii („locul de naştere"), omul 
reuşeşte să se apere împotriva visului şi e în stare să 
manipuleze focul fără vreun risc. 

Dar cunoaşterea propriilor sale existenţe anterioare, 
adică a „istoriei" sale personale, mai conferă ceva în 
plus : o ştiinţă de tip soteriologic, precum şi stăpînirea 
propriului său destin. Cel care-şi aminteşte de „naş¬ 
terile" (= originile) sale şi de vieţile sale anterioare 
(= durate constituite de o serie considerabilă de eveni- 



mente trăite) reuşeşte să se elibereze de condiţionările 
karmice ; cu alte cuvinte, devine stăpînul destinului 
său. Iată pentru ce „memoria absolută", aceea a lui 
Buddha, de pildă, echivalează cu atotştiinţa şi îi con¬ 
feră posesorului ei puteri de cosmocrat. Ananda şi alţi 
discipoli ai lui Buddha îşi „aminteau de naşterile lor". 
Vâmadeva, autorul unui celebru imn rigvedic spunea 
despre el însuşi : „Aflîndu-mă în matrice, am cunoscut 
toate naşterile zeilor" (Rig Veda, IV, 27, 1). Krisna , la 
rîndul său, „cunoaşte toate existenţele" (Bhagavad Gitâ , 
IV, 5) 1 . Cu toţii — zei, Buddha, înţelepţi, yogini — se 
rînduiesc printre cei care ştiu. 

Cunoaşterea vieţilor anterioare nu reprezintă o teh¬ 
nică exclusiv indiană. Ea este atestată şi la şamani. Vom 
vedea că a jucat un rol important în speculaţiile filo¬ 
zofice greceşti. Ceea ce trebuie însă să subliniem pen¬ 
tru moment e faptul că prestigiul excepţional al cu¬ 
noaşterii „originilor" şi al „istoriei" vechi (adică a vie¬ 
ţilor anterioare) derivă, în ultimă instanţă, din impor¬ 
tanţa acordată cunoaşterii miturilor „existenţiale" şi 
„istorice", a miturilor relatînd constituirea „condiţiei" 
omeneşti. După cum am mai spus, această „condiţie" are 
o „istorie" : anumite evenimente decisive au loc în 
cursul epocii mitice, şi numai după aceea omul a devenit 
ceea ce e azi. Dar această istorie primordială, dramatică 
şi uneori tragică, trebuie nu numai să fie cunoscută, 
ci mai trebuie şi necontenit rememorată. Vom vedea 
mai departe consecinţele acestei hotărîri luate de omul 
arhaic la un anumit moment al istoriei sale, de a re¬ 
trăi neîncetat crizele şi tragediile trecutului său mitic. 


Cf. Mythcs, reves et mysteres, p. 52. 



Capitolul VI 

MITOLOGIE, ONTOLOGIE, ISTORIE 


Esenţialul precede existenţa 

PENTRU HOMO RELIGIOSUS , ESENŢIALUL PRE- 
cede existenţa. Acest lucru se adevereşte atît pentru 
omul societăţilor „primitive" şi orientale, cît şi pen¬ 
tru evrei, creştini şi musulmani. Omul este aşa cum 
este azi pentru ca o serie de evenimente au avut loc 
ab origine. Miturile povestesc aceste evenimente şi, fă- 
cînd acest lucru, îi explică pentru ce şi cum el a fost 
astfel alcătuit. Pentru bomo religiosus existenţa reală, 
autentică, începe în clipa în care primeşte comunicarea 
acestei istorii primordiale şi îşi asumă consecinţele ei. 
E vorba tot de istoria divină, căci personajele sînt fiin¬ 
ţele supranaturale şi strămoşii mitici. Un exemplu : 
omul e muritor pentru că un strămoş mitic a pierdut în 
chip stupid nemurirea, sau pentru că o fiinţă suprana¬ 
turală a hotărît să i-o răpească, sau pentru că, în urma 
unui anumit eveniment mitic, el s-a văzut devenind 
deopotrivă sexuat şi muritor etc. Anumite mituri ex¬ 
plică originea morţii printr-un accident sau printr-o 
inadvertenţă : solul lui Dumnezeu, un animal, uită me¬ 
sajul sau, leneş, ajunge prea tîrziu etc. E un fel pi¬ 
toresc de a explica absurditatea morţii. In acest caz 
însă, şi istoria rămîne o „istorie divină", pentru că 
autorul mesajului e o fiinţă supranaturală şi, la urma 
urmelor, ar fi putut, dacă ar fi vrut, anula eroarea 
soiului său. 

Deşi e adevărat că evenimentele esenţiale au avut loc 
ab origine , aceste evenimente nu sînt aceleaşi în toate 
religiile. „Esenţialul" este, pentru iudeo-creştinism, drama 
din paradis, care a pus temeliile actualei „condiţii" ome¬ 
neşti. Pentru mesopotamieni, esenţialul îl constituie al¬ 
cătuirea lumii cu ajutorul trupului sfîrtecat al mon¬ 
strului marin Tiamat şi crearea omului cu ajutorul sîn- 
gelui arhidemonului Kingu, amestecat cu puţin pămînt 
(cu alte cuvinte, cu o substanţă derivată de-a dreptul din 
trupul lui Tiamat). Pentru australieni, „esenţialul" se 
reduce la o serie de acţiuni efectuate de fiinţele supra¬ 
naturale în „timpurile visului". 

Nu e cu putinţă să înfăţişăm aici toate temele care 
reprezintă — pentru diferitele religii — „esenţialul", 
drama primordială care l-a constituit pe om aşa cum 
este el azi. Ajunge să amintim tipurile cele mai impor¬ 
tante. Astfel, ceea ce ne interesează mai întîi în stadiul 
actual al cercetării noastre e de a descoperi atitudinile 
lui homo religiosus faţă de acest „esenţial" care-1 pre¬ 
cede. Presupunem a priori că au putut exista mai multe 
atitudini, pentru că, după cum am văzut, conţinutul 
acestui „esenţial" care s-a decis în timpurile mitice 
diferă de la o viziune religioasă la alta. 


Deus otiosus 

Un mare număr de triburi primitive, mai ales cele 
care s-au oprit la stadiul culesului şi al vînătorii, cu¬ 
nosc o fiinţă supremă ; dar aceasta nu joacă aproape 
nici un rol în viaţa religioasă. Se ştie dealtfel prea pu¬ 
ţin lucru despre ea, miturile sale sînt puţin numeroase 
şi, în genere, destul de simple. Se consideră că această 
fiinţă supremă a creat lumea şi omul, dar şi-a părăsit 
destul de repede creaţiile şi s-a retras în cer. Uneori, ea 
nici nu şi-a terminat creaţia şi o altă fiinţă divină, 
„fiul" acesteia sau împuternicitul ei, primeşte sarcina 

să o ducă la bun sfîrşit. Am discutat într-altă parte 
transformarea fiinţei supreme într-un deus otiosus ; ne 
vom mărgini aici la cîteva exemple 1 . La băştinaşii 
selk’nam din Ţara-de-Foc, zeul, care se numeşte „Lo¬ 
cuitorul Cerului" sau „Cel-carele-este-în-Cer", e veşnic, 
atotştiutor, atotputernic, dar creaţia a fost desăvîrşită 
de strămoşii mitici, creaţi şi ei de fiinţa supremă îna¬ 
inte de a se retrage dincolo de stele. Acest zeu tră¬ 
ieşte departe de oameni şi se dezinteresează de trebu¬ 
rile lumii. Nu are icoane, nici preoţi. Nu i se adresează 
rugăciuni decît în caz de boală („Tu, Cel-de-sus, nu-mi 
lua copilul ; e*. încă prea mic") şi i se aduc ofrande, în¬ 
deosebi în timpul intemperiilor. 

Indigenii yoruba de pe Coasta Sclavilor cred într-un 
zeu al cerului numit Olorum (în sens literal : „Pro¬ 
prietarul Cerului") care, după ce a început facerea 
lumii, a lăsat unui zeu inferior, Obatala, sarcina s-o 
desăvîrşească şi s-o guverneze. Cît despre el, s-a re¬ 
tras definitiv din treburile pămînteşti şi omeneşti şi 
nu există nici temple, nici statui, nici preoţi ai acestui 
zeu suprem, devenit deus otiosus. El este totuşi invocat 
în ultimă instanţă în vremuri de calamităţi. 

Retras în cer, Ndyambi, zeul suprem al indigenilor 
herero, a lăsat omenirea pe seama unor divinităţi in¬ 
ferioare. „Pentru ce i-am aduce noi jertfe ? explică un 
indigen. Nu avem a ne teme de el căci, spre deosebire 
de morţii noştri, nu ne face nici un rău." 2 Fiinţa su¬ 
premă a tribului tumbuka e prea mare „ca să se in¬ 
tereseze de treburile obişnuite ale oamenilor". Dzingbe 
(„Tatăl Universal") al populaţiei ewe nu e invocat decît 
în timp de secetă : „O, cerule, căruia îi datorăm mul¬ 
ţumirile noastre, mare e seceta ; fă să plouă, ca pă- 
mîntul să se răcorească şi să propăşească cîmpiile !" 3 
îndepărtarea şi lipsa de interes a fiinţei supreme sînt 


1 Cf. Trăite d’Histoire des Religions, p. 53 şi urm. 

2 Trăite, p. 55. 

3 Idem. 



admirabil exprimate într-o zicală a locuitorilor gyriama 
din Africa Orientală, care zugrăveşte astfel pe zeul 
lor : „Mulugu (Dumnezeu) este sus, umbrele morţilor 
mei sînt jos !" Indigenii bantu spun : „După ce l-a 
creat pe om, Dumnezeu nu se mai gîndeşte deloc la 
el". Iar africanii cunoscuţi sub numele de negrillos re¬ 
petă : „Dumnezeu s-a îndepărtat de noi !" 1 

După cum se vede din aceste cîteva exemple, fiinţa 
supremă pare să-şi fi pierdut actualitatea religioasa ; 
ea lipseşte din cult, iar miturile arată că s-a retras de¬ 
parte de oameni, că a devenit un dens otiosus. Feno¬ 
menul se verifică dealtfel în religiile mai complexe ale 
Orientului antic şi ale lumii indo-mediteraneene : zeu¬ 
lui ceresc creator, atotştiutor şi atotputernic i se sub¬ 
stituie un zeu fecundator, sfetnic al Marii Zeiţe, în¬ 
trupare a forţelor generatoare ale universului 2 . 

în anumite privinţe se poate spune că dens otiosus 
e primul exemplu al „morţii lui Dumnezeu" frenetic 
proclamată de Nietzsche. Un zeu creator care se în¬ 
depărtează de cult sfîrşeşte prin a fi dat uitării. Ui¬ 
tarea lui Dumnezeu, ca şi transcendenţa lui absolută, 
este o expresie plastică a inactualităţii sale religioase 
sau a „morţii sale", ceea ce e tot acelaşi lucru. Dispa¬ 
riţia fiinţei supreme nu s-a tradus printr-o sărăcire a 
vieţii religioase. Dimpotrivă, s-ar putea spune că adevă¬ 
ratele „religii" apar după dispariţia ei : miturile cele 
mai bogate şi mai dramatice, ritualurile cele mai extra¬ 
vagante, zeii şi zeiţele de toate felurile, strămoşii, măş¬ 
tile şi societăţile secrete, templele, ierarhiile sacerdotale 
etc. — toate acestea le întîlnim în culturile care au de¬ 
păşit stadiul culesului şi al vînatului mărunt şi în care 
fiinţa supremă e fie absentă (uitată ?), fie contopită cu 
alte figuri divine, în aşa măsură încît nu mai e cu 
putinţă s-o recunoaştem. 


1 Jbid.y pp. 55—56. 

2 Ibid. } p. 68 şi urm. 

„Eclipsa lui Dumnezeu" despre care vorbeşte Martin 
Buber, îndepărtarea şi tăcerea lui Dumnezeu care-i ob¬ 
sedează pe anumiţi teologi contemporani nu sînt feno¬ 
mene moderne. „Transcendenţa" fiinţei supreme a ser¬ 
vit întotdeauna drept scuză indiferenţei omului faţă de 
dînsa. Chiar cînd îşi mai aminteşte de el, faptul că 
Dumnezeu e atît de departe , justifică tot felul de ne¬ 
glijenţe, dacă nu chiar indiferenţa totală. Indigenii fang 
din Africa Ecuatorială o spun cu simplitate, dar cu 
mult curaj : 


Dumnezeu (Nzamc) este sus, omul jos. 

Dumnezeu c Dumnezeu, omul om, 

Fiecare la el, licoare în casa lui 1 . 

Acesta era dealtminteri punctul de vedere al lui 
Giordano Bruno : Dumnezeu „ come assoluto , non ha che 
far con noi " (Spaccio della bestia trionfante). 2 3 

E totuşi cazul să facem o observaţie : se întîmplă ca 
oamenii să-şi aducă aminte de fiinţa supremă uitată sau 
neglijată, îndeosebi în cazul unei ameninţări venind de 
sus, din ceruri (secetă, molimă etc.). Să ne referim la 
cele cîteva exemple citate mai sus. In genere, 
nu se face apel la această divinitate uitată decît în 
ultimă instanţă, după ce toate demersurile făcute pe 
lîngă alte figuri divine au dat greş. Zeul suprem al 
băştinaşilor oraon se numeşte Dharmesh. în caz de 
criză, i se jertfeşte un cocoş alb şi se strigă : „Am în¬ 
cercat totul, dar te mai avem pe tine care să ne vii 
într-ajutor... O, Dumnezeule ! Tu eşti Creatorul nos¬ 
tru. Fie-ţi milă de noi a 3 . Aşijderea iudeii se îndepărtau 
de Jahve şi se apropiau de Baali şi de Astartee ori de 
cîte ori istoria le-o îngăduia, ori de cîte ori străbăteau 
o epocă de pace şi de prosperitate economică relativă, 


1 Trăite , p. 56. 

2 „ca (fiinţa) absolută, nu are nici o legătura cu noi (Dis¬ 
trugerea fiarei triumfătoare), (it, n. r.) 

3 J. G. Frazer, The Worship of Nature, Londra, 1926, p. 631. 

dar catastrofele istorice îi aduceau cu forţa îndărăt 
la Dumnezeu. „însă cînd au strigat ei către Domnul şi 
au zis : Am păcătuit părăsind pe Domnul şi apucin- 
du-ne să slujim Baalilor şi Astarteelor ; acum însă iz- 
băveşte-ne din mîinile vrăjmaşilor noştri şi-ţi vom sluji 
ţie". (I, Samuel, XII, 10.) 

Chiar şi cînd divinitatea supremă dispare cu desă- 
vîrşire din cult şi e „uitată", amintirea ei supravie¬ 
ţuieşte, camuflată, degradată în miturile şi povestirile 
despre „paradisul" primordial, în iniţierile şi în naraţiu¬ 
nile şamanilor şi ale medecine-men- ilor, în simbolismul 
religios (simbolurile centrului lumii, ale zborului magic 
şi ale înălţării, simbolurile cereşti şi ale luminii etc.) şi 
în unele tipuri de mituri cosmogonice. Ar fi multe de 
spus cu privire la problema uitării unei fiinţe supreme 
la nivelul „conştient" al vieţii religioase colective şi a 
supravieţuirii sale larvare la nivelul „inconştientului", 
sau la nivelul simbolului, sau, în sfîrşit, în experienţele 
extatice ale cîtorva privilegiaţi. Dar discuţia acestei pro¬ 
bleme ne-ar îndepărta prea mult de subiectul nostru. 
Vom spune numai că supravieţuirea unei fiinţe supreme 
în simbolurile sau în experienţele extatice individuale 
nu e lipsită de consecinţe pentru istoria religioasă a ome¬ 
nirii arhaice. E de ajuns uneori o asemenea experienţă 
sau o meditaţie prelungită asupra unuia din simbolurile 
cereşti pentru ca o puternică personalitate religioasă să 
redescopere fiinţa supremă. în anumite cazuri, mulţu¬ 
mită unor asemenea experienţe sau reflecţii, comuni¬ 
tatea întreagă îşi înnoieşte în mod radical viaţa reli¬ 
gioasă. 

Pe scurt, pentru toate aceste culturi primitive care au 
cunoscut o fiinţă supremă, dar au uitat-o mai muk 
sau mai puţin, „esenţialul" constă în aceste elemente 
caracteristice : 1 — Dumnezeu a creat lumea şi omul, 
apoi s-a retras în cer ; 2 — această îndepărtare a fost 
uneori însoţită de o întrerupere a comunicaţiilor între 
cer şi pămînt sau de o foarte mare îndepărtare a ce¬ 
rului ; în anumite mituri, proximitatea iniţială a ce- 


92 



rului şi prezenţa lui Dumnezeu pe pămînt constituie un 
sindrom paradiziac (căruia trebuie si-i adăugăm nemu¬ 
rirea originară a omului, raporturile sale amicale cu 
animalele şi inexistenţa nevoii de a munci) ; 3 — locul 
acestui deus otiosus mai mult sau mai puţin uitat a 
fost luat de diferite divinităţi care au în comun faptul 
că sînt mai aproape de om şi-l ajută sau îl persecută 
într-un chip mai direct şi mai continuu. 

E cazul să observăm că omul societăţilor arhaice, 
îndeobşte foarte atent să nu uite faptele fiinţelor supra¬ 
naturale despre care-i vorbesc miturile sale, a uitat de 
dumnezeul creator devenit dens otiosus. Creatorul nu 
supravieţuieşte în cult decît atunci cînd se înfăţişează 
sub chipul unui demiurg sau al unei fiinţe supranatu¬ 
rale care a modelat peisajul familiar („lumea") ; acesta 
e cazul în Australia. Cu prilejul ceremoniilor de înnoire 
a lumii, această fiinţă supranaturală este, în chip ritual, 
făcută să fie prezentă. Motivul nu e greu de înţeles : 
aici „creatorul" este totodată autorul hranei. El nu a 
creat numai lumea şi strămoşii ; ci a mai produs şi ani¬ 
malele şi plantele care le îngăduie oamenilor să tră- 
• w 1 
iasca \ 


Divinitatea asasinată 

Alături de zeii supremi şi creatori care devin dii oţioşi 
şi se eclipsează, istoria religiilor cunoaşte zei care dis¬ 
par de pe suprafaţa pămîntului, dar dispar pentru că 
au fost ucişi de oameni (mai precis, de strămoşii mitici). 
Spre deosebire de „moartea" zeului devenit deus otio¬ 
sus care nu lasă decît un gol repede împlinit de alt¬ 
minteri de alte figuri religioase, moartea violentă a 
acestor divinităţi e creatoare. Ceva foarte important 
pentru existenţa omului apare în urma morţii lor. Mai 


1 Vom adăuga totuşi că Australia cunoaşte şi ea dii oţioşi; 
cf. Trăite, p. 50 

mult încă : aceasta creaţie se împărtăşeşte din sub¬ 
stanţa divinităţii asasinate şi, prin urmare, îi prelun¬ 
geşte într-un fel existenţa. Asasinată in illo tempore , 
divinitatea supravieţuieşte în riturile prin care omorul. 
este în chip periodic reactualizat ; în alte cazuri, ea 
supravieţuieşte mai ales în formele vii (animale, plante) 
care s-au ivit din trupul ei. 

Divinitatea asasinată nu e niciodată uitată, deşi se 
pot uita unele amănunte ale mitului ei. Ea poate cu 
atît mai puţin fi uitată cu cît, mai ales după moarte, 
devine indispensabilă oamenilor. Vom vedea mai de¬ 
parte că în nenumărate cazuri e prezentă în însuşi trupul 
omului, mai ales prin alimentele pe care acesta le con¬ 
sumă. Mai mult încă : moartea divinităţii transformă în 
mod radical felul de a fi al omului. în anumite mito¬ 
logii, omul devine şi el muritor şi sexuat. în altele, 
asasinatul inspiră scenariul unui ritual de iniţiere, adică 
ceremonia care transformă omul „natural" (copilul) 
în om cultural. 

Morfologia acestor divinităţi e extrem de bogată, iar 
miturile lor sînt numeroase. Există totuşi cîteva trăsă¬ 
turi comune care sînt esenţiale : aceste divinităţi nu 
sînt cosmogonice ; ele au apărut pe pămînt după fa¬ 
cere şi n-au rămas multă vreme acolo ; asasinate de 
către oameni, ele nu s-au răzbunat şi nici măcar nu 
le-au purtat pică asasinilor ; dimpotrivă, le-au arătat 
cum să tragă foloase de pe urma morţii lor. Existenţa 
acestor divinităţi e deopotrivă misterioasă şi dramatică. 
De cele mai multe ori nu se cunoaşte originea lor : se 
ştie numai că ele au venit pe pămînt ca să fie de 
folos oamenilor şi că eficacitatea lor principală derivă 
de-a dreptul din moartea lor violentă. Se poate spune 
de asemeni că aceste divinităţi sînt primele a căror 
istorie anticipează istoria oamenilor : pe de o parte, 
existenţa lor e mărginită în timp ; pe de alta, moartea 
lor tragică e constitutivă în ceea ce priveşte condiţia 
umană. 

In faza actuală a cercetărilor, e greu de precizat în 
ce stadiu cultural s-a afirmat cu claritate acest tip de 
divinitate. După cum a arătat Jensen, şi după cum 
vom vedea foarte curînd, exemplele cele mai specifice 
se întîlnesc la paleocultivatori, adică la cultivatorii 
de tuberculi. Dar acest tip de divinitate e atestat şi 
în Australia şi, pare-se, foarte arareori la vînătorii afri¬ 
cani. Iată un mit australian : un uriaş antropomorf, 
Lumaluma, care era în acelaşi timp o balenă, a sosit 
de pe coastă şi, îndreptîndu-se înspre apus, a mîncat toţi 
oamenii pe care i-a întîlnit în drum. Supravieţuitorii se 
întrebau de ce numărul lor scade. S-au apucat să stea 
la pîndă şi au descoperit balena pe plajă, cu burta plină. 
Sunînd alarma, ei s-au adunat şi, în dimineaţa urmă¬ 
toare, au atacat balena cu lăncile. I-au deschis burta 
şi au scos din ea scheletele. Balena le-a spus atunci : 
„Nu mă ucideţi, şi înainte de a muri am să vă arăt 
toate ritualurile de iniţiere pe care le cunosc". Balena 
a executat ritualul maraiin, arătîndu-le oamenilor cum 
trebuie să danseze, precum şi tot restul. „Noi facem 
cutare lucru, le spuse ea, iar voi faceţi cutare lucru : 
toate acestea vi le dau şi toate acestea vi le arăt." După 
ce i-a învăţat ritualul maraiin , balena le-a mai dez¬ 
văluit şi altele. In cele din urmă, ea s-a retras în mare 
şi le-a spus : „Nu mă mai numiţi Lumaluma, îmi schimb 
numele. O să mă numiţi nauwulnauwul t căci acum tră¬ 
iesc în apă sărată" 1 . 

Uriaşul antropomorf-balenă înghiţea oamenii spre a-i 
iniţia. Oamenii nu ştiau acest lucru, şi l-au ucis, dar 
înainte de a „muri" (adică înainte de a se transforma 
definitiv într-o balenă), Lumaluma le-a revelat riturile 


1 Ronald M. Berndt, Djangga-and. An Ab original Cult of 
Nort-Eastcrn Arnhem Land , New York, 1953, pp. 139—141. Cf. 
şi mitul pitonului Lu’ningu care-i înghiţea pe băieţii tineri şi-i 
restituia morţi, în Naissances mystiques , p. 106. Oamenii îl uci- 
seră, dar după aceea îi înălţară un monument care-1 reprezintă : 
doi stîlpi rituali, care joacă un rol în ceremonialul secret Kunapipi. 

de iniţiere. Iar aceste rituri simbolizează mai mult sau 
mai puţin explicit o moarte urmata de o înviere. 

în tribul australian karadjeri, cei doi fraţi Bagad- 
jimbiri au avut o soartă similară. în „timpurile vi¬ 
sului" ei s-au ivit din pămînt sub forma clinilor săl¬ 
batici denumiţi dingo, dar au devenit mai apoi doi 
oameni uriaşi. Ei au modificat peisajul şi i-au civilizat 
pe membrii tribului karadjeri, revelîndu-le, între altele, 
ritualurile de iniţiere. Dar un om (anume, un stră¬ 
moş mitic) i-a ucis cu lancea lui. înviaţi de laptele ma¬ 
mei lor, cei doi Bagadjimbiri s-au transformat în şerpi 
de apă, în timp ce spiritele lor se înălţau spre cer şi 
deveneau ceea ce europenii numesc norii lui Magellan. 
De atunci încoace, aceşti karadjeri se comportă întoc¬ 
mai ca cei doi fraţi mitici şi imită cu minuţiozitate tot 
ce revelaseră strămoşilor lor şi, în primul rînd, cere¬ 
moniile de iniţiere. 1 

Exemplul african care urmează e acela al unei so¬ 
cietăţi secrete a triburilor mandja şi banda, dar avem 
motive să presupunem că acelaşi scenariu se întîlneşte 
şi la niveluri culturale mai arhaice. Societatea se nu¬ 
meşte Ngakola, şi ritualurile de iniţiere reactualizează 
următorul mit : o făptură fabuloasă, Ngakola, trăia pe 
vremuri pe pămînt. Trupul său era foarte negru şi aco¬ 
perit cu păr lung. Nimeni nu ştia de unde vine, dar ea 
trăia în sălbăticie. Avea puterea să omoare oamenii şi 
să-i învie. Li s-a adresat oamenilor : „Trimiteţi-mi oa¬ 
meni ; am să-i mănînc şi apoi am să-i vomit înnoiţi !“ 
Sfatul său a fost urmat, dar dat fiind că Ngakola n-a 
restituit decît jumătate din numărul acelora pe care-i 
înghiţise, oamenii au hotărît s-o ucidă : i-au dat sa 
„mănînce cantităţi mari de manioc în care băgaseră 
pietre, astfel că au reuşit să micşoreze puterile monstru¬ 
lui şi l-au ucis cu cuţitele şi cu lăncile". Acest mit fun¬ 
damentează şi justifică ritualurile societăţii secrete. O 


1 R. Piddington, cita: în Mythes, reves et mysteres, p. 257 şt 



piatră plată şi sacră joacă un rol important în cere¬ 
moniile de iniţiere. Potrivit tradiţiei, această piatră 
sacră a fost scoasă din burta lui Ngakola. Neofitul este 
introdus într-o colibă care simbolizează trupul monstru¬ 
lui. Acolo aude vocea lugubră a lui Ngakola, acolo e 
biciuit şi supus caznelor ; căci i se spune „că a intrat 
acum în burta lui Ngakola" şi e pe cale de a fi digerat. 
Ceilalţi iniţiaţi cîntă în cor : „Ngakola, ia-ne mărun¬ 
taiele la toţi ! Ngakola, ia-ne ficaţii la toţi !" După ce 
neofitul a înfruntat alte încercări, maestrul iniţiator 
anunţă în cele din urmă că Ngakola, care-1 mîncase pe 
neofit, l-a vomitat. 1 

După cum am spus, acest mit şi acest ritual seamănă 
cu alte iniţieri africane de tip arhaic. într-adevăr, ri¬ 
turile africane de pubertate comportînd circumcizia pot 
fi reduse la următoarele elemente : maeştrii iniţiatori în¬ 
trupează fiarele divine şi „ucid" pe novici circumcizîn- 
du-i ; acest omor de iniţiere se întemeiază pe un mit în 
care intervine un animal primordial, care ucidea oame¬ 
nii ca să-i învie „schimbaţi" ; în cele din urmă, ani¬ 
malul avea să fie el însuşi ucis şi acest eveniment mitic 
e în mod ritual reiterat prin circumcizia novicilor ; 
„ucis" de fiară (reprezentată de maestrul iniţiator), no¬ 
vicele învie mai apoi îmbrăcîndu-i pielea 2 . 

Putem reconstitui în felul următor tema mitico-ri- 
tuală : „1 — O fiinţă supranaturală ucide oamenii (ca 
să-i iniţieze) ; 2 — neînţelegînd sensul acestei morţi cu 
caracter de iniţiere, oamenii se răzbună ucigînd-o ; mai 
apoi însă ei întemeiază nişte ceremonii secrete în legă¬ 
tură cu drama primordială ; 3 — fiinţa supranaturală 
e prezentă la aceste ceremonii printr-o imagine sau un 
obiect sacru, socotite a reprezenta trupul sau vocea ei" 3 . 


1 E. Andersen, citat în Mythcs, reves et mystercs, p. 273 şi urm. 

2 Cf. Naissances mystiqucs , p. 6C. 

3 Jbid., p. 106, n. 26. 

Hainuwele şi dema 


Miturile din această categorie se caracterizează prin 
faptul că asasinatul primordial al unei fiinţe supra¬ 
naturale a dat loc unor ritualuri de iniţiere, mulţumită 
cărora oamenii ajung la o existenţă superioară. E de 
asemeni vrednic de remarcat că acest asasinat nu e 
considerat drept o crimă ; altminteri el n-ar fi fost 
reactualizat periodic în ritualuri. Aceasta reiese şi mai 
clar din studiul complexului mitico-ritual specific paleo- 
cultivatorilor. Ad. E. Jensen a arătat că viaţa religioasă 
a cultivatorilor de tuberculi din zonele tropicale se con¬ 
centrează în jurul divinităţilor pe care el le numeşte 
divinităţi de tipul dema , cuvîntul de dema fiind îm¬ 
prumutat de la băştinaşii marind-anim din Noua Gui¬ 
nee. Populaţia marind-anim desemnează prin cuvîntul 
acesta creatorii divini şi fiinţele primordiale care existau 
în timpurile mitice. Aşa-zişii dema sînt descrişi cînd 
sub forma umană, cînd sub aceea a unor animale sau 
plante. Mitul central povesteşte uciderea divinităţii 
dema de către alţi dema 1 . Cel mai vestit dintre toate 
miturile e acela al tinerei fete Hainuwele, mit cules şi 
înregistrat de Jensen la Seram, una din insulele arhi¬ 
pelagului Noua Guinee. Iată-1 pe scurt: 

în timpurile mitice, un om cu numele de Ameta, a în- 
tîlnit, pe cînd era la vînătoare, un mistreţ. Incercînd 
să scape, porcul se înecă într-un lac. Pe unul din colţii 
săi Ameta găsi o nucă de cocos. în noaptea aceea visă 
despre nucă şi primi porunca s-o sădească, ceea ce şi 
făcu a doua zi. în trei zile crescu un cocotier, şi după 
alte trei zile înflori. Ameta se sui în el ca să taie flori 
şi să pregătească o băutură. Se tăie însă la deget iar 
sîngele pică pe floare. Nouă zile după aceea descoperi 
că pe floare se găsea un copil, şi anume o fată. Ameta 


1 Ad. E. Jensen, Mythcs et cultes chez Ies peuples primiţijs, tra¬ 
ducere în limba franceză de M. Metzger şi J. Goffinet, Paris, 1954, 
p. 1C8. 

luă fata şi o înveli în frunze de cocotier. Peste trei zile 
fetiţa deveni fata de măritat şi Ameta o numi Hai- 
nuwele („ramură de cocotier“). în timpul marii săr¬ 
bători Maro, Hainuwele se instală în centrul pieţii, 
unde se dansa, şi timp de nouă nopţi de-a rîndul îm¬ 
părţi daruri dansatorilor. Dar a noua zi oamenii să- 
pară o groapă în mijlocul pieţii şi în timpul dansului o 
aruncară într-însa pe Hainuwele. Groapa fu acoperită 
şi oamenii dansară pe ea. 

A doua zi, văzînd că Hainuwele nu se întoarce acasă, 
Ameta ghici că fusese asasinată. Descoperi trupul, îl 
dezgropă şi-l tăie în bucăţele pe care, cu excepţia bra¬ 
ţelor, le îngropă în diferite locuri. Bucăţelele astfel în¬ 
gropate dădură naştere unor plante necunoscute pînă 
atunci, mai ales unor tuberculi, care de atunci încoace 
constituie principala hrană a oamenilor. Braţele lui 
Hainuwele, Ameta le duse unei alte divinităţi dema , 
anume Şatene. Pe un teren de dans Şatene trasă o spi¬ 
rală cu nouă spire şi se aşeză în centrul ei. Cu braţele 
lui Hainuwele construi o poartă şi-i adună acolo pe 
dansatori. „De vreme ce aţi ucis-o pe Hainuwele, le 
spuse Şatene, nu mai vreau să trăiesc aici. Voi pleca 
chiar azi. Dar acum trebuie să veniţi spre mine trecînd 
pe sub această poartă." Cei care au reuşit să treacă 
au rămas oameni. Ceilalţi fură preschimbaţi în animale 
(porci, păsări, peşti) sau în spirite. Şatene anunţă că 
după ce va pleca, oamenii n-aveau s-o mai întîlnească 
decît după moarte, şi dispăru de pe suprafaţa pămîn- 
tului 1 . 

Ad. E. Jensen a arătat importanţa acestui mit pentru 
înţelegerea religiei şi a imaginii ce şi-o fac despre lume 
paleocultivatorii. Omorul unei divinităţi-cfe/w<z de că- 


1 Ad. E. Jensen, Das religidse Weltbild einer friihen Kultur y Stutt- 
garr, 1948, pp. 35—38 ; cf. şi Joseph Campbell, The Masks of 
God: Primitive Mythology, New York, 1959, pp. 173—176, 
Cu privire la difuzarea acestui motiv mitic, cf. Gudmund Hatt, 
The Corn Mother in America and Indonesia, în Anthropos, XLVI 
1951, pp. 853—914. Obiecţiunile lui Hermann Baumann (cf. 



tre alţi dema , strămoşi ai omenirii actuale, pune capăt 
unei epoci (care nu poate fi considerată „paradiziacă") 
şi inaugurează epoca în care trăim azi. Divinităţile dema 
au devenit oameni, adică fiinţe sexuate şi muritoare. 
Cît despre divinitatea-^eraa asasinată, ea dăinuieşte atît 
în propriile ei „creaţii" (plante alimentare, animale etc.), 
cît şi în coliba morţilor în care se transformă, sau în 
„modul de a fi al morţii", mod pe care l-a întemeiat 
prin propria ei moarte. S-ar putea spune că divinita¬ 
tea dema îşi „camuflează" existenţa sub diferitele moda¬ 
lităţi de a exista pe care le-a inaugurat prin moartea 
ei violentă : regatul subpămîntean al morţilor, plantele 
şi animalele ieşite din trupul ei sfîrtecat, sexualitatea, 
noul mod de existenţă pe pămînt (adică de a fi muri¬ 
tor). Moartea violentă a divinităţii dema nu este nu¬ 
mai o moarte „creatoare", ea este deopotrivă un mij¬ 
loc de a fi necontenit prezentă în viaţa oamenilor, şi 
chiar în moartea lor. Căci, hrănindu-se cu plante şi 
cu animale ieşite din propriul ei trup, oamenii se hră¬ 
nesc, în realitate, din substanţa însăşi a divinităţii dema. 
Hainuwele, de pildă, supravieţuieşte în nuca de cocos, 
în tuberculii şi în porcii pe care oamenii îi mănîncă. 
Dar după cum bine a arătat Jensen 1 , înjunghierea por¬ 
cului nu e decît o „reprezentare" a omorului lui Hai¬ 
nuwele. Iar repetarea înjunghierii n-are alt înţeles de¬ 
cît de a aminti exemplarul act divin care a dat naştere 
la tot ce există azi pe pămînt. 

Pentru paleocultivatori, „esenţialul" e aşadar con¬ 
centrat în acest omor primordial. Şi de vreme ce, la 
drept vorbind, viaţa religioasă constă în rememorarea 
acestui act, păcatul cel mai grav este „uitarea" unui 


Das doppelte Geschlecht, Berlin, 1955) au fost discutate de Ad. 
E. Jensen în articolul său Der Aufgang des Bodcnbaus in myt- 
hologischer Sicht , în Paideuma, VI, 1956, pp. 169—180. A se 
vedea şi Cari A. Schmidz, Die Problcmatik der Mythologcme 
„Hainuzvele" und „ Prometheus), în Anthropos, LV, 1960, pp. 216— 
238. 

1 Cf. Mythes et cultes chez Ies peuples primiţifs, p. 189 şi urm. 

episod oarecare al dramei divine primordiale. Diferitele 
momente ale vieţii religioase amintesc necontenit de eve¬ 
nimentul care a avut loc in illo tempore şi, în conse¬ 
cinţă, îi ajuta pe oameni să păstreze conştiinţa originii 
divine a lumii actuale. După cum scrie Jensen 1 , cere¬ 
moniile de pubertate amintesc faptul că, pentru oameni, 
capacitatea de a procrea derivă din primul omor mitic 
şi pun totodată în lumină faptul că moartea nu poate 
fi despărţită de procreaţie. Ceremoniile funerare care 
se referă la călătoria mortului spre împărăţia morţilor 
amintesc că această călătorie nu e decît o repetare a 
celei dintîi, efectuate de divinitatea dema. Dar elemen¬ 
tul esenţial îl constituie reiterarea uciderii divinităţii- 
dema. Jertfele omeneşti sau jertfele de animale nu sînt 
decît evocări solemne ale asasinatului primordial. Iar 
canibalismul se explică prin aceeaşi idee care este sub- 
înţeleasă în consumarea tuberculilor, anume ideea că, 
într-un fel sau într-altul, mîncăm întotdeauna divini¬ 
tatea. 

Ceremoniile religioase sînt, prin urmare, sărbători 
comemorative. „A şti" înseamnă a învăţa mitul cen¬ 
tral (asasinatul divinităţii şi urmările sale) şi a te strădui 
să nu-1 mai uiţi. Adevăratul sacrilegiu constă în uitarea 
actului divin. „Greşeala", „păcatul", „sacrilegiul" constă 
în „a nu-ţi fi amintit" că forma actuală a existenţei 
omeneşti e rezultatul unei acţiuni divine. De pildă, la 
aborigenii wemale, luna e o divinitate-Jema ; se presu¬ 
pune că ea are menstruaţia cînd e nouă şi rămîne in¬ 
vizibilă timp de trei nopţi. Iată motivul pentru care 
pe timpul menstruaţiei femeile sînt izolate în nişte co¬ 
libe speciale. Orice infracţiune la această interdicţie 
atrage după sine o ceremonie de ispăşire. Femeia aduce 
un animal la casa cultuală unde se află bărbaţii in¬ 
fluenţi, se recunoaşte vinovată şi pleacă. Bărbaţii jert¬ 
fesc animalul, îl frig şi-l mănîncă. Acest rit al uciderii 
este o comemorare a primei jertfe sîngeroase, adică a 


1 Ibid. 

asasinatului primordial. „Sacrilegiul de a fi uitat este 
logic să fie ispăşit aducîndu-ţi aminte cu o deosebită 
intensitate. Şi prin însuşi sensul ei originar jertfa sîn- 
geroasă este o «rememorare» de acest gen, deosebit de 
intensă" 1 . 


Nu „ontologie 44 , ci „istorie 44 

în ceea ce priveşte structura lor, toate aceste mituri 
sînt mituri de origine. Ele ne revelează originea „con¬ 
diţiei" actuale a omului, a plantelor hrănitoare şi a ani¬ 
malelor, a morţii, a instituţiilor religioase (iniţieri de 
pubertate, societăţi secrete, jertfe sîngeroase etc.), pre¬ 
cum şi a regulilor de comportare omeneşti. Pentru toate 
aceste religii „esenţialul" n-a fost hotărît odată cu fa¬ 
cerea lumii, ci după aceasta, la un anumit moment al 
epocii mitice. E vorba tot despre un timp mitic, dar 
numai de „primul", cel care poate fi numit timpul 
„cosmogonic". „Esenţialul" nu mai e solidar cu o on¬ 
tologie (în ce fel lumea — realul — a ajuns să fie), 
ci cu o istorie. Istoric deopotrivă divină şi umană, dat 
fiind că este rezultatul unei drame jucate de strămoşii 
oamenilor şi de către fiinţe supranaturale de un alt 
tip decît zeii creatori, atotputernici şi nemuritori. Aceste 
fiinţe divine sînt susceptibile de a-şi schimba modul de 
a fi : într-adevăr, ele „mor" şi se transformă în alt¬ 
ceva, dar această „moarte" nu e o nimicire, ele nu 
pier definitiv, ci supravieţuiesc în creaţiile lor. Mai 
mult : moartea, uciderea lor de către strămoşii mitici, 
n-a modificat numai modul lor de a exista, ci şi pe acela 
al oamenilor. De la asasinatul primordial încoace, s-a 
creat o legătură indisolubilă între divinităţile de tipul 
dema şi oameni. Există între ei un fel de „comuniune" : 
omul se hrăneşte din divinitate şi, murind, ajunge lîngă 
aceasta în împărăţia morţilor. 


1 Ibii., p. 225. 

^Acestea sînt primele mituri patetice şi tragice. In 
culturile ulterioare — aceea numită „cultura stăpîni- 
lor" şi, mai tîrziu, culturile urbane ale Orientului Apro¬ 
piat antic — se vor dezvolta alte mitologii patetice şi 
violente. Nu intră însă în vederile acestei modeste lu¬ 
crări să le examineze pe toate. Vom aminti totuşi că 
fiinţa supremă cerească şi creatoare nu-şi redobîndeşte 
activitatea religioasă decît în anumite culturi pastorale 
(mai ales la turco-mongoli) şi în monoteismul lui Moise, 
în reforma lui Zaratustra şi în Islam. Chiar şi atunci 
cînd nu a fost dat uitării, numele acestei fiinţe supreme 
— Anu al mesopotamienilor, El al canaaneenilor, Dyaus 
al indienilor vedici, Uranos al grecilor — aceasta nu 
mai joacă un rol important în viaţa religioasă şi este 
slab reprezentată în mitologie (uneori lipseşte cu de- 
săvîrşire ; de pildă, Dyaus). „Pasivitatea" şi oţiozi- 
tatea lui Uranos este plastic exprimată prin castrarea 
lui : a devenit „neputincios" şi incapabil să intervină 
în lume. în India vedică, Varuna a luat locul lui Dyaus, 
dar la rîndul lui dă întîietate unui zeu tînăr şi răz¬ 
boinic, cu numele de Indra, mai înainte de-a dispărea 
cu totul în faţa lui Visnu şi a lui Siva. El al canaaneenilor 
îi cedează locul întîi lui Baal, întocmai cum Anu îl 
cedează lui Marduk. Cu excepţia lui Marduk, toţi aceşti 
zei supremi nu mai sînt „creatori" în sensul propriu 
al cuvîntului. Ei n-au creat lumea, au organizat-o nu¬ 
mai şi şi-au asumat răspunderea de a menţine ordinea 
şi fertilitatea ei. Mai presus de orice, ei sînt fecun¬ 
datori, ca de pildă Zeus sau Baal care, prin hierogamiile 
lor cu zeiţe ale pămîntului, asigură fertilitatea cîmpului 
şi belşugul recoltelor 1 . Marduk însuşi nu e decît crea¬ 
torul acestei lumi, al universului aşa cum există azi. 
înaintea acesteia exista o altă „lume" — aproape de 
neconceput întrucît ne priveşte, dat fiind că e de natură 
fluidă, un Ocean iar nu un Cosmos : lumea dominată 


1 Cf. Trăite d’Histoire des Rcligions, pp. 68—90. 

de Tiamat şi de soţul ei, şi în care locuiau trei ge¬ 
neraţii de zei. 

Aceste scurte indicaţii sînt suficiente. Ceea ce se 
cuvine să subliniem e faptul că marile mitologii ale 
politeismului euroasiatic, care corespund primelor ci¬ 
vilizaţii istorice, se interesează din ce în ce mai mult 
de ceea ce s-a petrecut după crearea pămîntului, şi 
chiar după crearea (sau apariţia) omului. Accentul cade 
acum pe ceea ce li s-a întîmplat zeilor, iar nu pe ceea 
ce ei au creat. Desigur, există întotdeauna un aspect 
„creator" mai mult sau mai puţin evident în orice 
aventură divină — dar nu este rezultatul acestei aven¬ 
turi, ceea ce pare din ce în ce mai important, ci sec¬ 
venţa evenimentelor dramatice care o constituie. Ne¬ 
număratele aventuri ale lui Baal, Zeus, Indra, sau cele 
ale colegilor lor din panteonurile respective, sînt temele 
mitologice cele mai „populare". 

Vom mai menţiona aici şi miturile patetice ale zeilor 
tineri care mor asasinaţi sau de pe urma unui accident 
(Osiris, Tammuz, Attis, Adonis etc.) şi uneori învie, 
sau ale unei zeiţe care coboară în infern (Ishtar), sau 
ale unei fete divine care e silită să coboare în infern 
(Persefona). Aceste „morţi", ca şi aceea a lui Hainu- 
wele, sînt „creatoare" în sensul că se găsesc într-un anu¬ 
mit raport cu vegetaţia. în jurul uneia din aceste 
morţi violente, sau a coborîrii unei divinităţi în infern, 
se vor constitui mai tîrziu religiile care comportă taine. 
Dar aceste morţi, deşi patetice, n-au suscitat mitologii 
bogate şi variate. Ca şi Hainuwele, zeii aceştia, care 
mor şi (uneori) învie, şi-au epuizat destinul dramatic 
în acest episod central. Şi, întocmai ca Hainuwele, moar¬ 
tea lor e semnificativă în privinţa „condiţiei" omului : 
ceremonii în legătură cu vegetaţia (Osiris, Tammuz, 
Persefona etc.) sau instituţii de iniţiere (taine) au luat 
naştere în urma acestui tragic eveniment. 

Marile mitologii — mitologiile consacrate de poeţi 
ca Homer şi Hesiod şi de barzii anonimi ai Mahabhara- 
tei, sau elaborate de ritualişti şi de teologi (ca în Egipt, 

în India şi în Mesopotamia) — sînt din ce în ce mai 
solicitate de naraţiunea aşa-ziselor gesta ale zeilor. Şi 
la un anumit moment al istoriei, mai ales în Grecia 
şi în India, dar şi în Egipt — o elită începe să se dezin¬ 
tereseze de această istorie divina şi ajunge (ca în Gre¬ 
cia) să nu mai creadă în mituri, deşi încă mai pretinde 
a crede în zei. 


începuturile „demitizării“ 

Acesta este primul exemplu cunoscut în istoria re¬ 
ligiilor al unui proces conştient şi caracteristic de „demi- 
tizare". Desigur, se întîmpla chiar şi în culturile arhaice 
ca un mit să fie golit de semnificaţia sa religioasă şi să 
devină legendă sau basm pentru copii, dar alte mituri 
rămîneau în vigoare. în orice caz nu era vorba, ca în 
Grecia presocratică şi în India din epopeea Upanisha- 
delor, de un fenomen cultural de prim ordin, ale cărui 
consecinţe s-au dovedit incalculabile. într-adevăr, după 
acest proces de „demitizare", mitologiile greceşti şi brah- 
manice nu mai puteau reprezenta pentru elitele res¬ 
pective ceea ce reprezentau pentru strămoşii lor. 

Pentru aceste elite, „esenţialul" nu mai trebuia cău¬ 
tat în istoria zeilor, ci într-o „situaţie primordială" care 
preceda această istorie. Asistăm la un efort de a trece 
dincolo de mitologie în măsura în care ea reprezintă 
o istorie divină şi de a ajunge la izvorul iniţial de 
unde a ţîşnit realul, pentru a identifica matricea fiinţei. 
Tot căutînd izvorul, principiul arhe y speculaţia filo¬ 
zofică a regăsit, pentru un scurt răstimp, cosmogonia ; 
dar nu mai era vorba de mitul cosmogonic, ci de o pro¬ 
blemă ontologică. 

Ajungem aşadar la „esenţial" printr-o prodigioasă 
întoarcere în urmă : dar nu un regressus obţinut prin 
mijloace rituale, ci o „întoarcere în urmă" efectuată 
printr-un efort de gîndire. în acest sens s-ar putea 


105 



spune că primele speculaţii filozofice derivă din mito¬ 
logii : gîndirea sistematică se străduieşte să identifice 
şi să înţeleagă „începutul absolut" de care vorbesc 
cosmogoniile, să dezvăluie misterul facerii lumii, de fapt, 
misterul apariţiei fiinţei. 

Vom vedea însă că „demitizarea" religiei grecilor şi 
triumful, odată cu Socrate şi Platon, al filozofiei ri¬ 
guroase şi sistematice, n-au suprimat cu desăvîrşire gîn¬ 
direa mitică. Dealtminteri, depăşirea radicală a gîndirii 
mitice e greu de conceput atîta timp cît prestigiul „ori¬ 
ginilor" ramîne intact, iar „uitarea" a ceea ce s-a în- 
tîmplat in illo tempore — s-au într-o lume transcen¬ 
dentă — e considerată drept principalul obstacol în 
calea cunoaşterii sau a mîntuirii. Vom vedea în cît de 
mare măsură Platon mai este solidar cu acest mod de 
gîndire arhaic. Iar în cosmologia lui Aristotel mai su¬ 
pravieţuiesc venerabile teme mitologice. 

E foarte probabil că spiritul grec ar fi fost inca¬ 
pabil să exorcizeze prin propriile sale mijloace gîndi¬ 
rea mitică, chiar dacă ultimul zeu ar fi fost detronat 
şi miturile sale degradate pînă la nivelul unor basme 
de copii. Căci, pe de o parte, geniul filozofic grec 
accepta esenţialul gîndirii mitice, veşnica reîntoarcere 
a lucrurilor, viziunea ciclică a vieţii cosmice şi umane 
şi, pe de alta, spiritul grec nu socotea că istoria ar 
putea deveni obiect de cunoaştere. Fizica şi metafizica 
greacă dezvoltă cîteva teme constitutive ale gîndirii 
mitice : importanţa originii, a acelei arbe ; esenţialul 
care precede existenţa omenească, rolul decisiv al me¬ 
moriei etc. Aceasta nu înseamnă, desigur, că n-ar exista 
o soluţie de continuitate între mitul grec şi filozofie. 
Dar putem concepe foarte bine că gîndirea filozofică 
a putut utiliza şi prelungi viziunea mitică a realităţii 
cosmice şi a existenţei omului. 

Numai prin descoperirea istoriei, mai exact prin tre¬ 
zirea conştiinţei istorice în sînul iudeo-creştinismului şi 
prin înflorirea acesteia la Hegel şi la succesorii lui, nu¬ 
mai prin asimilarea radicală a acestui nou mod de a fi 

în lume ce-1 constituie existenţa umană, s-a putut de¬ 
păşi mitul. Ezitam însă să afirmăm că gîndirea mitică 
ar fi fost suprimată. După cum vom vedea în curînd, 
aceasta a reuşit să supravieţuiască, deşi radical schim¬ 
bată (dacă nu perfect camuflată). Şi lucrul cel mai 
nostim e faptul că supravieţuieşte mai ales în istorio¬ 
grafie. 



Capitolul VII 

MITOLOGIA MEMORIEI 
ŞI A UITĂRII 


Cînd un yogin se îndrăgosteşte 
de o regină 

MATSYENDRANÂTH ŞI GORAKHNÂTH SE NU- 
mără printre învăţătorii yoga cei mai populari ai evu¬ 
lui mediu indian. Isprăvile lor magice au dat naştere 
unei foarte bogate literaturi epice. Unul din episoadele 
centrale ale acestui folclor mitologic îl constituie am¬ 
nezia lui Matsyendranâth. Potrivit uneia din versiunile 
cele mai cunoscute, acest maestru yogin, pe cînd se afla 
la Ceylon, se îndrăgosti de regină şi se instală în palatul 
ei, uitîndu-şi complet identitatea. Potrivit unei variante 
nepaleze, Matsyendranâth a căzut în ispită în următoa¬ 
rele împrejurări : trupul rămînîndu-i în paza discipo¬ 
lului său, spiritul a pătruns în cadavrul unui rege care 
tocmai murise şi l-a reînsufleţit. Acesta e binecunoscutul 
miracol yoga al „trecerii în trupul altuia" ; sfinţii recurg 
uneori la aceasta spre a cunoaşte voluptatea fără a se 
pîngări. în sfîrşit, potrivit poemului Goraksbavijaya, 
Matsyendranâth a căzut prizonier în mîna femeilor din 
Kadaii. 

Aflînd de captivitatea lui Matsyendranâth, Gorakh- 
nâth îşi dă seama că stăpînul său e sortit să moară. 
Coboară atunci în regatul lui Yama, cercetează cartea 
destinelor, găseşte fila referitoare la destinul acestui 
gnm al său, o retuşează şi şterge numele lui de pe 
lista morţilor. „I se înfăţişează apoi lui Matsyendranâth, 
la Kadaii, sub aspectul unei dansatoare şi începe să 
danseze cîntînd cîntece enigmatice. încetul cu încetul 


108 



Matsyendranâth îşi aminteşte de adevărata sa identi¬ 
tate : înţelege că această «cale a sensualităţii» duce la 
moarte, că «uitarea» sa era de fapt uitarea naturii sale 
adevărate şi nemuritoare, şi că «farmecele ţinutului Ka- 
dali» reprezintă mirajele vieţii profane". 1 Gorakhnâth 
îl sfătuieşte stăruitor să revină pe calea yoga să-şi 
„desăvîrşească" trupul. îi explică că Durgâ i-a provocat 
„uitarea" care era cît pe ce să-l coste nemurirea. Acest 
farmec, adaugă Gorakhnâth, simbolizează blestemul 
veşnic al ignoranţei azvîrlit de „Natură" (adică de 
Durgâ) asupra fiinţei omeneşti 2 . 

Această temă mitică se reduce la următoarele ele¬ 
mente : 1 — un maestru spiritual se îndrăgosteşte de 
o regină sau e prins de femei ; 2 — în ambele cazuri 
o dragoste trupească aduce deîndată după sine amnezia 
maestrului ; 3 — discipolul îl regăseşte şi, cu ajutorul 
a diferite simboluri (dans, semne tainice, limbaj enig¬ 
matic), îl ajută să-şi redobîndească memoria, adică 
conştiinţa identităţii sale ; 4 — „uitarea" maestrului 
este asimilată cu moartea şi, invers, „deşteptarea", anam - 
nesis, apare drept o condiţie a nemuririi. 

Motivul central — amnezia-captivitate provocată de 
o imersiune în viaţă, precum şi anâmnesis obţinută prin 
semnele şi cuvintele enigmatice ale unui discipol — amin¬ 
tesc într-o oarecare măsură de celebrul mit gnostic al 
Mintuitorului mîntuit, aşa cum ni-1 înfăţişează Imnul 
Perlei. După cum vom vedea mai departe, mai există 
şi alte analogii între anumite aspecte ale gîndirii in¬ 
diene şi gnosticism. în cazul de faţă, nu este însă nece¬ 
sar să presupunem o influenţă gnostică. Captivitatea şi 
pierderea memoriei de către Matsyendranâth constituie 
un motiv panindian. Cele două păţanii exprimă plastic 
căderea spiritului (spiritul: âtman, purusha) în circui¬ 
tul existenţelor şi, prin urmare, pierderea conştiinţei 
de sine a spiritului. Literatura indiană foloseşte, fără a 


1 M. Eliade, Le Yoga. Immortalite et Liberie, Paris, 1954, p. 311. 

2 Ibid.y p. 321. 

face vreo deosebire între ele, imaginile legăturii, înlăn¬ 
ţuirii, captivităţii, sau uitării, neştiinţei, somnului, spre 
a semnifica „condiţia" umană ; şi, dimpotrivă, imaginile 
de descătuşare şi acelea de sfîşiere a unui văl (sau de 
scoatere a unei legături care acoperea ochii), sau ale 
memoriei, rememorării, trezirii, deşteptării etc., spre a 
exprima suprimarea (sau transcenderea) „condiţiei" 
umane, libertatea, mîntuirea ( moksa , mukti t nirvana 
etc.). 


Simbolismul indian al uitării 
şi al rememorării 

într-un text considerat a reproduce chiar cuvintele 
lui Buddha ( Dîghanikaya I, 19—22) se spune că zeii 
cad din cer cînd „memoria îi lasă în drum şi cînd me¬ 
moria li se întunecă" ; dimpotrivă, zeii care nu uită sînt 
imuabili, veşnici, au o fire care nu cunoaşte schimbarea. 
„Uitarea" e echivalentă cu „somnul" dar şi cu pierde¬ 
rea de sine, adică cu dezorientarea, cu „orbirea" (ochii 
legaţi). In Chandogya-Upanishad (VI, 14, 1—2) e vorba 
despre un om răpit de bandiţi, dus departe de oraşul 
său, cu ochii legaţi, şi părăsit într-un loc pustiu. Omul 
începe să strige : „Am fost adus aici legat la ochi ! 
Am fost părăsit aici legat la ochi !" Cineva îi scoate 
atunci legătura care-i acoperă ochii şi-i arată drumul 
spre oraşul său. Şi, de la un sat la altul, tot întrebînd 
care îi este drumul, omul izbuteşte să se întoarcă acasă. 
Tot astfel, adaugă textul, cel care are un maestru com¬ 
petent izbuteşte să se izbăvească de vălurile ignoranţei 
şi ajunge în cele din urmă la perfecţiune. 

ţankara a comentat acest pasaj din Chandogya-U pa- 
nishad în cîteva pagini celebre. Aşa se petrec lucrurile, 
explică (^ankara, cu omul răpit, dus de tîlhari departe 
de fiinţă (departe de âtman-Brahman) şi prins în cap¬ 
cana acestui trup. Tîlharii reprezintă ideile false de 

„merit, greşeală" şi altele. Ochii îi sînt acoperiţi cu va¬ 
lurile iluziei, iar omul este stînjenit de dorinţa ce o re¬ 
simte cu privire la soţia, copilul, prietenul său, turmele 
sale etc. „Sînt fiul lui cutare, sînt fericit, sau nenorocit, 
sînt inteligent sau stupid, sînt evlavios etc. Cum trebuie 
să trăiesc ? Unde se găseşte o cale de evaziune ? Unde-mi 
este mîntuirea ?“ Aşa raţionează, prins într-o plasă mon¬ 
struoasă, pînă în clipa în care-1 întîlneşte pe acela care 
e conştient de adevărata fiinţă ( Brahman-âtman ), care 
s-a izbăvit de sclavie, e fericit şi, în plus, plin de sim¬ 
patie faţă de ceilalţi. El află de la acesta calea care duce 
la cunoaştere, precum şi zădărnicia lumii. în felul acesta, 
omul care era prizonierul propriilor sale iluzii e izbăvit 
de dependenţa lui faţă de lucrurile lumeşti. El recunoaşte 
atunci adevărata sa fiinţă, înţelege că nu e vagabondul 
dezorientat ce se credea. Dimpotrivă, înţelege că ceea 
ce este fiinţa, asta este şi el. Astfel ochii au scăpat de 
vălul iluziei create de ignoranţă ( avidyâ ), şi el se asea¬ 
mănă cu omul din Gandhara care se întoarce acasă, alt¬ 
fel zis, care-şi regăseşte âtman-u\ , senin şi plin de 
bucurie. 1 

Recunoaştem clişeele cu ajutorul cărora speculaţia in¬ 
diană încearcă să facă să fie înţeleasă situaţia paradoxală 
a spiritului : încurcat în iluziile create şi alimentate de 
existenţa sa temporală, spiritul ( atman ) pătimeşte de 
pe urma acestei „ignoranţe" pînă în ziua în care desco¬ 
peră că nu este decît in aparenţa angajat în lume. Atît 
filozofia Sâmkhya cît şi Yoga prezintă o interpretare 
similară : spiritul ( purusha ) nu e decît în aparenţă robit, 
iar izbăvirea (mukti ) nu e decît conştiinţa pe care o 
capătă a libertăţii sale veşnice. „Cred că sufăr, cred că 
sînt robit, doresc eliberarea. în clipa în care înţeleg 
— dat fiind că m-am «trezit» — că acest «eu» este 
un produs al materiei ( prakrti ), înţeleg cu acelaşi prilej 
că toată existenţa n-a fost decît un lanţ de clipe dure- 


1 Qankara, comentariu Ia Chandogya-Upanisbad, VI, 14, 1—2. 

roase şi că adevăratul spirit «contempla impasibil» drama 
«personalităţii»/* 1 

Se cuvine să subliniem că atît pentru Sâmkhya-Yoga 
cît şi pentru Yedânta, izbăvirea poate fi comparată cu 
o „deşteptare" sau cu o luare de conştiinţă a unei situaţii 
care exista încă de la început, dar pe care nu ajun¬ 
geam s-o înţelegem. In anumite privinţe putem asemui 
„ignoranţa" — care este în ultimă instanţă, o ignorare 
de sine însuşi — cu o „uitare" a adevăratului spirit 
( âtman , purusha). „înţelepciunea" ( jnana , vidyd etc.) 
care, sfîşiind vălul lui mâyâ sau suprimînd ignoranţa 
face cu putinţă izbăvirea, reprezintă o „deşteptare". Cel 
prin excelenţă treaz, Buddha, posedă atotştiinţa abso¬ 
lută. Am văzut asta într-un capitol precedent : întoc¬ 
mai ca alţi înţelepţi şi yogini, Buddha îşi amintea vieţile 
sale anterioare. Dar, precizează textele buddhiste, în timp 
ce înţelepţii şi yoginii izbutesc să cunoască un anumit 
număr, uneori considerabil, de vieţi, Buddha a fost sin¬ 
gurul care le-a cunoscut pe toate. E un fel de a spune 
că numai Buddha era atotştiutor. 


„Uitare 66 şi „memorie 66 în Grecia antică 

„Amintirea e pentru acei care au uitat" scria Plotin 
(Enneade, 4, 6, 7). Doctrina e platoniciană. „Pentru cei 
care au uitat, rememorarea e o virtute ; cei perfecţi însă 
nu pierd niciodată viziunea adevărului şi n-au nevoie să 
şi-o rememoreze" ( Fedon , 249 c, d). Există aşadar o 
diferenţă între memorie ( mneme ) şi aducere-aminte 
(anâmnesis). Zeii de care vorbea Buddha în Dîghany- 
kâya , şi care au căzut din ceruri cînd memoria lor s-a 
tulburat, s-au reîncarnat, devenind oameni. Unii dintre 
ei au practicat asceza şi meditaţia şi, mulţumită disci¬ 
plinei yoga, au izbutit să-şi aducă aminte de vieţile lor 


1 M. Eliade, Lc Voga, p. 44. 

anterioare. O memorie perfectă e aşadar superioară fa¬ 
cultăţii de a-ţi rememora. într-un fel sau într-altul,. 
aducerea-aminte implică o „uitare", iar aceasta, după 
cum am văzut, este echivalentă, în India, cu ignoranţa, 
cu robia (captivitate) şi cu moartea. 

întîlnim o situaţie asemănătoare în Grecia. Nu e- 
cazul să prezentăm aici toate faptele ce se referă la 
„uitare" şi la anâmnesis în credinţele şi în speculaţiile 
greceşti. Ne propunem să urmărim diferitele modificări, 
ale „mitologiei memoriei şi a uitării", al căror rol capi¬ 
tal în societăţile protoagricultorilor l-am observat în ca¬ 
pitolul precedent. în India, ca şi în Grecia, credinţe 
mai mult sau mai puţin similare cu cele ale protoagri- 
cultorilor au fost analizate, reinterpretate şi revalorizate 
de către poeţi, de către contemplativi şi de către primii 
filozofi. Cu alte cuvinte în India şi în Grecia nu mal 
avem de-a face numai cu comportări religioase şi cu; 
expresii mitologice, ci mai ales cu rudimente de psiho¬ 
logie şi de metafizică. Totuşi, există o continuitate în¬ 
tre credinţele „populare" şi speculaţiile „filozofice", 
Aceaită continuitate ne interesează îndeosebi. 

Zeiţa Mnemosyna, personificare a „Memoriei", şî 
sora lui Cronos şi a lui Oceanos, este mama Muzelor. 
Ea este atotştiutoare : după Hesiod ( Teogonia , 32, 38) 
ea ştie „tot ce a fost, tot ce este, tot ce va fi". Cînd 
poetul e stăpînit de Muze, el se adapă de-a dreptul din 
ştiinţa Mnemosynei, adică mai ales din cunoaşterea 
„originilor", a „începuturilor", a genealogiilor. „Muzele 
cîntâ într-adevăr, începînd cu începutul — ex ârkhes 
(Teogonia , 45, 115) — apariţia lumii, geneza zeilor, 
naşterea omenirii. Trecutul astfel dezvăluit e mai mult 
decît antecedentul prezentului : este izvorul său. Urcînd 
pînă la izvor, rememorarea caută să nu situeze eveni¬ 
mentele într-un cadru temporal, ci să atingă străfundul! 
fiinţei, să descopere originarul, realitatea primordială. 

din care s-a născut cosmosul şi care îngăduie înţelegerea 
devenirii în ansamblul ei." 1 

Mulţumită memoriei primordiale pe care e în stare 
s-o recupereze, poetul inspirat de Muze are acces la 
realităţile originare. Aceste realităţi s-au manifestat în 
timpurile mitice ale începutului şi constituie fundamen¬ 
tul acestei lumi. Dar tocmai pentru că ele au apărut ab 
origine , aceste reali lăţi nu mai sînt sesizabile în expe¬ 
rienţa curentă. Cu drept cuvînt compară J.-P. Vernant 
inspiraţia poetului cu „evocarea" unui mort din lumea 
infernului sau cu un descensus ad inferos întreprins de 
un om viu spre a afla ceea ce vrea să cunoască. „Privi¬ 
legiul pe care Mnemosyna îl conferă aedului este acela 
al unui contact cu lumea cealaltă, posibilitatea de a 
pătrunde într-însa şi de a te întoarce nestingherit de 
acolo. Trecutul apare astfel ca o dimensiune a lumii 
de dincolo." 2 

Iată pentru ce, în măsura în care e „uitat", „trecu¬ 
tul" — istoric sau primordial — e identificat cu moar¬ 
tea. Fîntîna Lete , „uitarea", face parte integrantă din 
domeniul morţii. Defuncţii sînt cei care au pierdut me¬ 
moria. Dimpotrivă, anumiţi privilegiaţi, ca Tiresias sau 
Amfiaraos, îşi păstrează memoria şi după moarte. Ca 
să-l facă nemuritor pe fiul său Ethalid, Hermes îi acordă 
„o memorie inalterabilă". După cum scrie Apollonios 
din Rodos, „chiar după ce a străbătut Acheronul, uita¬ 
rea nu i-a cotropit sufletul ; şi, cu toate că locuieşte cînd 
în lumea umbrelor, cînd în aceea a luminii soarelui, 
el păstrează întotdeauna amintirea celor ce-a văzut" 3 . 

Dar „mitologia Memoriei şi a Uitării" se modifică 
îmbogăţindu-se cu o semnificaţie eshatologica, atunci 


1 J.-P- Vernant, Aspects mythiques de la memoire en Grece , 
în Journal de Psycbologie, 1939 (pp. 1—29), p. 7. Cf. şi Ananda 
K. Coomarswamy, Recollections, Indian and Platonic , în Supple- 
ment to the Journal of thc American Oriental Society, nr. 3. apri- 
lie-iunie, 1944. 

2 J--P. Vernant, op. cit., p. 8. 

3 Argonautica, I, 463, citat de Vernant, op. cit., p. IC. 

cînd se precizează o doctrină a transmigraţiunii. Impor¬ 
tantă nu mai e cunoaşterea trecutului primordial, ci seria 
de vieţi personale anterioare. Funcţia fîntînei Lete e 
răsturnata : apele sale nu mai primesc sufletul care 
tocmai şi-a părăsit trupul, spre a-1 face să uite viaţa 
pămîntească. Dimpotrivă, Lete şterge amintirea lumii 
cereşti în sufletul care se întoarce pe pamînt spre a se 
reîntrupa. „Uitarea" nu mai simbolizează moartea, ci 
întoarcerea la viaţă. Sufletul care a săvîrşit imprudenţa 
să bea din fîntîna Lete („o înghiţitură de uitare şi de 
răutate" după cum o descrie Platon, Fedru, 248 c), se 
reîntrupează şi e din nou proiectat în ciclul devenirii, 
în lamelele de aur purtate de iniţiaţii confreriei orfico- 
pytagoriciene, i se prescrie sufletului să nu se apropie 
de izvorul Lete pe drumul din stînga, ci s-o apuce pe 
la dreapta lui, pe drumul pe care va întîlni izvorul 
care porneşte din lacul Mnemosynei. Sufletul e sfătuit 
să se roage astfel de păzitorii izvorului : „Daţi-mi iute 
apa proaspătă care se scurge din lacul Memoriei". „Şi 
de bunăvoie îţi vor da să bei din izvorul sfînt iar, 
după aceea, printre ceilalţi eroi, tu ai să fii stăpînul." 1 
Pitagora, Empedocle, precum şi alţii credeau în me¬ 
tempsihoză şi pretindeau că-şi amintesc de vieţile lor 
anterioare. Empedocle se recomanda astfel : „Vaga¬ 
bond exilat din reşedinţa divină, am fost odinioară un 
băiat şi o fată, un tufiş şi o pasăre, un peşte mut al 
mării" ( Purificările , fragm. 117). El mai spunea : „M-am 
izbăvit pe veci de moarte" ( Ibid ., fragm. 112). Vorbind 
despre Pitagora, Empedocle îl descrie ca pe „un om 
extraordinar de învăţat", căci „ori încotro îşi îndrepta 
întreaga putere a spiritului său, vedea cu uşurinţă ceea 
ce fusese de-a lungul a zece, douăzeci de vieţi ome- 


1 Lamelele din Petelia şi din Eleutherne. Cu privire Ia lame¬ 
lele „orfice", cf. Jane Harrison, Prolegomena to the Study of 
Creek Religion , Cambridge, 1903, pp. 573 şi urm. ; F. Cumont, 
Lux perpetua , Paris. 1949, pp. 248, 406 ; W.K.C. Guthrie, Orp- 
heus and the Greek Religion, Londra, 1935, ediţia a 2-a, 1952, 
p. 171 şi urm. 

neşti" (Ibid., fragm. 129). Pe de altă parte, exersarea 
$i cultivarea memoriei jucau un rol important în con¬ 
freriile pitagoriciene (Diodor, X, 5 ; Iamblichos, Vita 
Pyth ., 78 şi urm.). Acest antrenament aminteşte de teh¬ 
nica yoga a „întoarcerii în urma" pe care am studiat-o 
în capitolul V. Vom adăuga ca şamanii pretind că-şi 
amintesc vieţile lor anterioare 1 , fapt care indică vechi¬ 
mea acestei practici. 


Memoria „primordială 64 
şi „memoria istorică 66 

Există aşadar în Grecia două valorificări ale memo¬ 
riei : 1 — aceea care se referă la evenimentele primor¬ 
diale (cosmogonie, teogonie, genealogie) şi 2 — memoria 
vieţilor anterioare, adică a evenimentelor istorice şi per¬ 
sonale. „Uitarea", Lete, se opune cu o egală eficacitate 
acestor două specii de memorie. Dar Lete e neputin¬ 
cioasă în ceea ce priveşte cîţiva privilegiaţi : 1 — cei 
care, inspiraţi de Muze, sau mulţumită unui „profetism 
de-a-ndoaselea" reuşesc să recapete memoria evenimen¬ 
telor primordiale ; 2 — cei care, asemenea lui Pitagora 
sau Empedocle, izbutesc să-şi amintească vieţile lor an¬ 
terioare. Aceste două categorii de privilegiaţi biruie „ui¬ 
tarea", aşadar, într-un fel, moartea. Unii ajung la cu¬ 
noaşterea „originilor" (originea cosmosului, a zeilor, a 
popoarelor, a dinastiilor). Ceilalţi îşi amintesc propria 
lor „istorie", adică transmigraţiunile lor. Pentru cei din- 
tîi, important e ceea ce s-a întîmplat ab origine. Acestea 
sînt evenimente primordiale, în care ei n-au fost im¬ 
plicaţi personal. Dar, într-un fel, aceste evenimente 
— cosmogonia, teogonia, genealogia — i-au constituit : 


1 Cf. M. Elliade, Mythes et Mysteres , p. 20. Cu privire Ia exis¬ 
tenţele anterioare ale lui Pitagora, cf. textele grupate de E. Rohde, 
Psyche , traducere engleză de J. B. Hillis, New York, 1925, p. 598 
şi urm. 


116 



ei sînt ceea ce sînt pentru că aceste evenimente au avut 
loc. E de prisos sa arătam cît de mult o reaminteşte 
această atitudine pe aceea a omului societăţilor arhaice, 
care se recunoaşte pe sine ca fiind format de o serie 
de evenimente primordiale relatate după toate regulile 
de către mituri. 

Dimpotrivă, cei care izbutesc să-şi amintească vieţile 
lor anterioare se preocupă în primul rînd să descopere 
propria lor „istorie", împrăştiată de-a lungul nenumă¬ 
ratelor lor întrupări. Ei se străduiesc să unifice aceste 
fragmente izolate, să le integreze într-o singură urzeală, 
spre a-şi revela sensul propriului lor destin. Căci uni¬ 
ficarea prin anamnesis a fragmentelor de istorie fără 
vreo legătură între ele însemna de asemeni „a lega în¬ 
ceputul de sfîrşit" ; cu alte cuvinte, trebuia descoperit 
în ce fel prima existenţă pămîntească declanşase pro¬ 
cesul de transmigraţie. O asemenea preocupare şi o ase¬ 
menea disciplină amintesc tehnicile indiene de „întoar¬ 
cere în urmă" şi de rememorare a vieţilor anterioare. 

Platon cunoaşte şi foloseşte aceste două tradiţii pri¬ 
vind uitarea şi memoria. El le transformă însă şi le 
reinterpretează, spre a le incorpora în sistemul său fi¬ 
lozofic. Pentru Platon, a învăţa e, le urma urmelor, 
totuna cu a-ţi aduce aminte (cf. mai ales Menon , 
81 c, d ). între două vieţi pămînteşti, sufletul contempla 
ideile : el se împărtăşeşte din cunoaşterea pură şi desă- 
vîrşită. în schimb, reincarnîndu-se, sufletul se adapă la 
izvorul Lete şi uită cunoaşterea dobîndită prin contem¬ 
plarea directă a ideilor. Totuşi, această cunoaştere este 
latentă în omul reincarnat şi, mulţumită strădaniei fi¬ 
lozofice, este susceptibilă de a fi actualizată. Obiectele 
fizice ajută sufletul să se reculeagă şi, printr-un fel 
de „întoarcere în urmă", să regăsească şi să redobîn- 
dească cunoaşterea originară pe care o poseda în starea 
ei extraterestră. Moartea este, prin urmare, întoarcerea 
la o stare primordială şi perfectă, periodic pierdută prin 
reincarnarea sufletului. 

Am avut prilejul să stabilim o apropiere între filo¬ 
zofia lui Platon şi ceea ce s-ar putea numi „ontologia 
arhaică" 1 . Se cuvine acum să arătăm în ce sens teoria 
Ideilor şi aşa-numita anamnesis platoniciană sînt sus¬ 
ceptibile de a fi asemuite cu comportarea omului din 
societăţile arhaice şi tradiţionale. Acesta găseşte în mi¬ 
turi modelele exemplare ale tuturor actelor sale. Mi¬ 
turile îl asigură că tot ce face, sau hotărăşte să facă, a 
mai fost făcut la începutul timpurilor, in illo tempore. 
Miturile constituie aşadar suma cunoaşterii utile. O exis¬ 
tenţă individuală devine — şi se menţine — o existenţă 
pe deplin umană, responsabilă şi semnificativă, în mă¬ 
sura în care se inspiră din acest rezervor de acte deja 
îndeplinite şi de gînduri deja formulate. A ignora sau 
a uita conţinutul acestei „memorii colective" constituită 
de către tradiţie echivalează cu o regresiune la starea 
„naturală" (starea aculturală a copilului) sau cu un 
„păcat", sau cu un dezastru. 

Pentru Platon a trăi în mod inteligent, adică a în¬ 
văţa şi a înţelege adevărul, frumosul şi binele, înseamnă 
mai-nainte de orice a-ţi aminti de o existenţă dezin- 
carnată, pur spirituală. „Uitarea" acestei condiţii plero- 
matice nu reprezintă în chip necesar un „păcat", ci o 
consecinţă a procesului de reincarnare. Este vrednic de 
remarcat că nici pentru Platon „uitarea" nu face parte 
integrantă din faptul morţii, ci, dimpotrivă, e pusă în 
legătură cu viaţa, cu reincarnarea. Sufletul, întorcîn- 
du-se la viaţa pămîntească, „uită" ideile. Nu e vorba 
de o uitare a vieţilor anterioare — adică a sumei ex¬ 
perienţelor personale, a „istoriei" — ci de uitarea ade¬ 
vărurilor transpersonale şi veşnice ce sînt ideile. Anam¬ 
nesis filozofică recuperează nu amintirea evenimentelor 
care fac parte din existenţele precedente, ci adevăruri , 
structuri ale realului. Putem compara această poziţie 
filozofică cu aceea a societăţilor tradiţionale : miturile 


1 Cf. Le Mytkc de VEternei Retour, p. 63 şi urm. 

reprezintă modele paradigmatice întemeiate de fiinţele 
supranaturale, iar nu o serie de experienţe personale ale 
cutarui sau cutarui individ 1 . 


Somnul şi moartea 

în mitologia greaca, Somnul şi Moartea, Hypnos şi 
Thanatos, sînt fraţi gemeni. E cazul să amintim că şi 
pentru evrei, cel puţin cu începere din vremurile care 
au urmat surghiunului, moartea se putea compara cu 
somnul. Somn în mormînt (Iov, III, 13—15 ; III, 17), 
în Sheol (Eclesiastul, IX, 3 ; IX, 10) sau în ambele 
locuri deodată (Psalmi, LXXXVIII, 87). Creştinii au 
acceptat şi elaborat omologia moarte-somn : in pace 
bene dormit, dormit in somno pacis, in pace somni, 
in pace Domini dormias, figurează printre formulele 
cele mai populare ale epigrafiei funerare 2 . 

De vreme ce Hypnos e fratele lui Thanatos, înţele¬ 
gem pentru ce, în Grecia ca şi în India şi în gnosticism, 
acţiunea de a „trezi" avea o semnificaţie „soteriologică" 
(în sensul larg al cuvîntului). Socrate îşi trezeşte in¬ 
terlocutorii, uneori împotriva voinţei lor. „Ce pisălog 
eşti, Socrate!" exclamă Kallikles (Gorgias, 505 d ) 3 . 
Socrate însă e perfect conştient de faptul că misiunea 
sa de a trezi oamenii e de ordin divin. El nu încetează 
de a aminti că se află „în slujba" zeului (Apărarea lui 
Socrate, 23 c ; cf. şi 30 e ; 31 a; }:> c) 4 . „Nu veţi mai 
găsi uşor, atenieni, un astfel de om ; ascultaţi-mă şi mă 
veţi cruţa. Se poate să vă mîniaţi pe mine ; aşa se supăra 


1 Cf. Mythes , reies et mysteres, pp. 56—57. Pentru C. G. Jung, 
de asemeni, „inconştientul colectiv" precedă psihismul individual. 
Lumea arhetipurilor lui Jung seamănă oarecum cu lumea ideilor 
platoniciene ; arhetipurile sînt transpersonale şi nu participă la 
timpul istoric al individului, ci la timpul speciei, al vieţii organice. 

2 Cf. F. Cumont, Lux perpetua , p. 450. 

3 Cf. Platon, Dialoguri, E.L.U., 1968, p. 211 (n.r.). 

4 Ibid., pp. 11, 21, 22 şi 25 (n.r.). 

cei ce dorm cind sînt treziţi de cineva. Se poate să mă 
31 loviţi, dacă daţi ascultare lui Anytos ; în sfîrşit se 
poate să mă şi omorîţi cu uşurinţă. Dar atunci iarăşi 
vă veţi petrece restul vieţii dormind , afară numai dacă 
Zeul, îngrijindu-se de voi, nu v-ar trimite pe altcineva, 
la fel" (Apărarea lui Socrate , 30 e ). 1 

Să reţinem această idee, anume că, din dragoste faţă 
de oameni, Dumnezeu le trimite un maestru ca să-i 
„trezească" din somnul lor care înseamnă deopotrivă 
ignoranţă, uitare şi „moarte". Regăsim acest motiv 
în gnosticism dar, bineînţeles, foarte prelucrat şi rein- 
terpretat. Mitul gnostic central, aşa cum ni-1 înfăţi¬ 
şează Imnul mărgăritarului conservat în Faptele lui 
Toma, se articulează în jurul temei amneziei şi a anam- 
■wesis-ului. Un prinţ soseşte din Orient spre a căuta în 
Egipt „mărgăritarul unic ce se găseşte în mijlocul mării 
înconjurate de şarpele cu şuierat ascuţit". în Egipt, 
■este prins de băştinaşi. Aceştia îi dau să mănînce din 
mîncărurile lor şi prinţul îşi uită identitatea. „Am 
uitat că sînt fiu de rege şi l-am slujit pe regele lor, 
am uitat de mărgăritarul pentru care părinţii mei mă 
trimiseseră şi, datorită apăsării pricinuite de hrana lor, 
m-am cufundat într-un somn adînc." Dar părinţii au 
aflat ce i s-a întîmplat şi i-au scris o scrisoare. „De la 
tatăl tău, regele regilor, şi de la maică-ta, suverana 
Orientului, şi de la fratele tău, cel de-al doilea fiu 
al nostru, către tine, fiule, salutare ! Trezeşte-te şi scoa- 
lă-te din somnul tău şi ascultă cuvintele scrisorii noas¬ 
tre ! Adu-ţi aminte că eşti fiu de rege ! Dă-ţi seama 
în ce robie ai căzut ! Adu-ţi aminte de mărgăritarul 
pentru care ai fost trimis în Egipt !" Scrisoarea zbură 
ca un vultur, coborî asupra lui şi se prefăcu în cuvinte. 
„Auzindu-i foşnetul şi glasul, m-am trezit din somn 
•şi m-am sculat. Am luat scrisoarea, am sărutat-o, am 
rupt pecetea, am citit-o, şi cuvintele ei se potriveau 
cu ceea ce era săpat în inima mea. Mi-am amintit că 


1 Ibid.y p. 22 (n.r.). 

eram fiu din părinţi regeşti şi naşterea mea aleasă îşi 
afirmă natura. Mi-am amintit de mărgăritarul pentru 
care fusesem trimis în Egipt şi am început să îmblîn- 
zesc şarpele cu şuierat ascuţit. L-am adormit prin far¬ 
mece, apoi am rostit asupra lui numele tatălui meu şi, 
luînd cu mine mărgăritarul, am pornit spre casa pă¬ 
rintelui meu." 1 

Imnul mărgăritarului are o urmare („vestmîntul lu¬ 
minos" pe care Prinţul îl lepădase înainte de plecare 
şi pe care-1 regăseşte la întoarcerea acasă) ce nu pri¬ 
veşte propriu-zis subiectul nostru. Vom adăuga că tema 
surghiunului, a captivităţii într-o ţară străina, a solu¬ 
lui care trezeşte prizonierul şi-l invită să pornească la 
drum se regăsesc într-un opuscul al lui Sohrawardî, 
Povestirea surghiunului occidental 2 . Oricare ar fi ori¬ 
ginea mitului, probabil iraniană, meritul Imnului măr¬ 
găritarului stă într-aceea că înfăţişează într-o formă 
dramatică unele din motivele gnostice cele mai popu¬ 
lare. Analizînd într-o carte recentă simbolurile şi ima¬ 
ginile specific gnostice, Hans Jonas a stăruit asupra im¬ 
portanţei motivelor de „cădere, capturare, părăsire, dor 
de ţară, apatie, somn, beţie" 3 . Nu e cazul să reluăm 
aici acest voluminos dosar. Vom cita totuşi cîteva 
exemple deosebit de sugestive. 

întorcîndu-şi privirile înspre materie „şi arzînd de 
dorinţa de a face cunoştinţă cu trupul", sufletul uită 
propria lui identitate. „Uită unde a sălăşluit la origine, 


1 H. Leisegang, La Gnose, traducere franceză de Jean Gouillard, 
Paris, 1951, pp. 247—248 ; Robert M. Grant, Gnosticism. A Source 
Book of Heretical Writing from the Early Christian Period, New 
York, 1961, p. 116 şi urm. G. Widengren, Der iranische Hinter- 
grund der Gnosis, în Zeitschrift fur Rcligions und Geistesgeschichte, 
IV, 1952 (pp. 97—114), p. 111 şi urm., susţine originea iraniană, 
după toate probabilităţile partă, a acestui mit. 

2 Henry Corbin, VHomme de Lumiere dans le Soufisme ira- 
nien, în volumul colectiv Ombrc et Lumiere, Paris, 1961 (pp. 137— 
257), p. 154 şi urm., cu referinţe bibliografice la lucrările sale 
anterioare. 

3 Hans Jonas, The Gnostic Religion, Boston, 1958, p. 62 şi urm. 

adevăratul său centru, fiinţa sa veşnică." în aceşti ter¬ 
meni înfăţişează El Châtîbî credinţa centrală a harrani- 
ţilor 1 . Potrivit gnosticilor, oamenii nu numai că dorm, 
dar şi iubesc somnul. „De ce oare veţi iubi întotdeauna 
somnul şi de ce vă veţi poticni împreună cu acei care 
se poticnesc ?" întreabă Gînza 2 . „Cel care aude să se 
trezească din somnul său greu", stă scris în Apocriful 
lui loan 3 . Acelaşi motiv se regăseşte în cosmogonia 
maniheiană, aşa cum ne-o păstrează Theodor Bar-Cho- 
nai : „Isus cel Luminos coborî spre nevinovatul Adam 
şi-l trezi dintr-un somn de moarte, ca să fie izbăvit 4 ... 
Ignoranţa şi somnul sînt deopotrivă exprimate în ter¬ 
meni de „beţie". Evanghelia Adevărului îl compară pe 
acela care „posedă Gnosa" cu „o persoană care, după 
ce s-a îmbătat, se trezeşte şi, venindu-şi în fire, afirmă 
din nou ceea ce prin esenţă îi aparţine" 5 . Iar Gînza 
povesteşte cum Adam „s-a trezit din somnul său şi a 
ridicat ochii spre locul de unde venea lumina" 6 . 

Jonas observă pe bună dreptate că, pe de o parte, 
existenţa pămîntească e definită drept „părăsire", „tea¬ 
mă", „dor de ţară", şi, pe de alta. e descrisă drept 
„somn", „beţie" şi „uitare" : „adică, (dacă exceptăm 
beţia) a îmbrăcat toate caracterele care, într-o epocă 
mai veche, erau atribuite «condiţiei» morţilor în lumea 
subterană" 7 . „Solul" care-1 „trezeşte" pe om din som¬ 
nul său îi aduce în acelaşi timp „viata" şi „mîntuirea". 
„Sînt vocea care trezeşte din somn în Eonul nopţii", 
aşa începe un fragment gnostic conservat de Ipolit (Pbi- 


1 H. Jonas, op. cit., p. 63. 

2 Citat de H. Jonas, op. cit., p. 70. 

3 Jean Doresse, Les Livres secrets des Gnostiques d’Egypte. 
voi. I, Paris, 195S, p. 227. 

4 F. Cumont, Recherckes sur le manicheisme : I. La cosmogonie 
manicheenne d'apres Theodore bar Khbnai, Bruxelles, 1908, p. 46 
şi urm., p. 235 şi urm. 

5 H. Jonas, op. cit., p. 71. 

6 Ibid., p. 74. 

7 Ibid., p. 68. 

losophumenciy V, 14, 1). „Trezirea" implică anamnesis , 
recunoaşterea adevăratei identităţi a sufletului, adică 
o re-cunoaştere a originii sale cereşti. Numai după ce 
l-a trezit, „solul" îi revelează omului făgăduielile în¬ 
vierii iar în cele din urmă îl învaţă cum trebuie să se 
poarte în lume 1 . „Trezeşte-te din beţia în care ai ador¬ 
mit, deşteaptă-te şi priveşte-mă !" stă scris într-un text 
maniheian găsit la Turfan 2 . Iar într-un altul : „Tre¬ 
zeşte-te, suflet măreţ, din somnul beţiei în care ai că¬ 
zut [...], urmează-mă spre locul preaînălţat unde sălăş¬ 
luiai întru început" 3 . Un text mandeean povesteşte cum 
solul ceresc l-a trezit pe Adam şi urmează în felul ur¬ 
mător : „Am venit, Adame, ca să te învăţ şi să te iz¬ 
băvesc de lumea asta. Ciuleşte urechile, ascultă şi lumi- 
nează-te şi înalţă-te victorios spre locul de unde vine 
lumina" 4 . învăţătura mai cuprinde şi îndemnul de a 
nu se mai lăsa învins de somn. „Nu mai moţăi, nici nu 
dormi ; nu uita ce însărcinare ţi-a dat Domnul !" 5 

Desigur, aceste formule nu constituie monopolul gnos¬ 
ticilor. Epistola lui Pavel către Efesierii (V, 14) con¬ 
ţine acest citat anonim : „Deşteaptă-te cel ce dormi şi 
te scoală din morţi şi te va lumina Cristos !" Motivul 
somnului şi al trezirii se întîlneşte şi în literatura erme¬ 
tică. Citim în Poimandres : „O, voi, născuţi din pămînt, 
care v-aţi lăsat cuprinşi de beţie şi de somn şi de ne¬ 
cunoaşterea lui Dumnezeu, întoarceţi-vă la sobrietate ! 
Lepădaţi-vă de beţie, de vraja somnului vostru nesă¬ 
buit !" 6 

Vom aminti că izbînda repurtată asupra somnului şi 
veghea prelungită constituie o probă de iniţiere destul 
de tipică. Ele se întîlnesc chiar şi în stadiile arhaice de 
cultură. La anumite triburi australiene, novicii pe cale 


1 îbid., p. 23. 

2 Ibid.y p. 83. 

3 Ibid.y p. 83. 

4 Ibid.y p. 84. 

5 Ibid.y p. 84. 

6 Corpus Hermeticum, I. 27 şi urm. ; H. Jonas, op. cit., p. 86. 

de a fi iniţiaţi nu trebuie să doarmă timp de trei zile, 
sau li se interzice să se culce înaintea zorilor 1 . Plecat 
în căutarea nemuririi, eroul mesopotamian Gilgameş so¬ 
seşte în insula strămoşului mitic Ut-napishtin. Aici, tre¬ 
buie să vegheze şase zile şi şase nopţi, dar nu reuşeşte 
să treacă această probă de iniţiere şi pierde prilejul de 
a dobîndi nemurirea. într-un mit nord-american de 
tipul Orfeu şi Euridice, un bărbat care şi-a pierdut soţia 
izbuteşte să coboare în Infern şi s-o regăsească. Stăpînul 
Infernului îi făgăduieşte că-şi va putea readuce soţia pe 
pămînt dacă e în stare să vegheze toată noaptea. Băr¬ 
batul adoarme însă chiar înaintea zorilor. Stăpînul In¬ 
fernului îi mai dă o şansă şi, spre a nu fi obosit noap¬ 
tea următoare, omul doarme ziua întreagă. Totuşi, el 
nu reuşeşte să vegheze pînă-n zori şi e nevoit să se 
întoarcă singur pe pămînt 2 . 

Vedem aşadar că a nu dormi nu înseamnă numai a 
birui oboseala fizică, ci mai ales a da dovadă de forţă 
spirituală. A sta de „veghe", a fi pe deplin conştient, 
a fi prezent în lumea spiritului. Isus nu înceta să reco¬ 
mande discipolilor săi să privegheze (cf., de pildă, 
Matei, XXIV, 42). Iar Noaptea din Gethsemane apare 
deosebit de tragică datorită incapacităţii discipolilor 
de a veghea alături de Isus. „întristat este sufletul meu 
pînă la moarte. Rămîneţi aici şi privegheaţi împreună 
cu mine !“ (Matei, XXVI, 38.) Dar cînd se întoarse, 
îi găsi dormind. îi spuse lui Petru : „Aşadar n-aţi avut 
putere un singur ceas să privegheaţi cu mine !" (Matei, 
XXVI, 40.) „Privegheaţi şi vă rugaţi !“ le recomandă 
el din nou. în zadar ; din nou venind „îi află pe ei 
adormiţi ; căci ochii lor erau îngreunaţi" (Matei, XXVI, 
41—43 ; cf. Marcu , XIV, 34 şi urm. ; Luca, XXII, 46). 

Şi de astă dată, „veghea de iniţiere" s-a dovedit a 
fi peste puterile omeneşti. 


1 Cf. Mircea Eliade, Naissances Mythiques, p. 44. 

2 Cf. M. Eliade, Le Chamanisme et Ies techniques archdiques de 
l’extase, p. 281 şi urm. 

Gnosticismul şi filozofia indiană 

Nu intră în planul acestei lucrări să discute problema 
gnosticismului în ansamblul ei. Ne-am propus să urmă¬ 
rim dezvoltarea „mitologiei Uitării şi a Amintirii" în 
cîteva culturi superioare. Textele gnostice pe care le-am 
citat stăruie, pe de-o parte, asupra căderii sufletului în 
materie (viaţa) şi în „somnul" de moarte care urmează 
acestei căderi, iar pe de alta, asupra originii extrate¬ 
restre a sufletului. Căderea sufletului în materie nu este 
consecinţa unui păcat anterior, aşa cum uneori specu¬ 
laţia filozofică greacă explica transmigraţiunea. Gnosti¬ 
cii ne lasă să înţelegem că păcatul aparţine altcuiva 1 . 
Fiind fiinţe spirituale de origine extraterestră, gnosticii 
nu se recunosc ca fiind de „aici", din această lume. 
După cum observă H.-Ch. Puech, cuvîntul-cheie al lim¬ 
bajului tehnic al gnosticilor e „celălalt", „străinul" 2 . 
Revelaţia capitală este că „deşi el e pe lume, în lume, 
el (gnosticul) nu face parte din lume, nu-i aparţine, ci 
că vine, că este de altundeva" 3 . Gînza mandeean din 
Dreapta îi spune : „Tu nu eşti de aici, rădăcina ta nu 
se află în lume" (XV, 20). Iar Gînza din Stînga 
(III, 4) : „Tu nu vii de aici, spiţa ta nu purcede de aici : 
locul tău e Locul Vieţii". Şi citim în Cartea lui Ioan : 
„Sînt un om al Celeilalte Lumi " 4 . 

După cum am văzut, speculaţia filozofică indiană, 
mai ales Sâmkhya-Yoga, învederează o poziţie similară. 
Spiritul ( purusha ) e prin excelenţă un „străin", n-are 
nimic de-a face cu lumea (prakrti). După cum scrie 
Isvara Krishna ( Samkhya-kârikâ , 19), Şinele (Spiritul) 
„e izolat, indiferent, simplu spectator inactiv" al dra- 


1 Cf. R. M. Grant, Gnosticism and Early Christianity, New 
York, 1959, p. 188, n. 16. 

2 H.-Ch. Puech în Annuaire du College de France , anul al 
56-lea — 1956 (pp. 186—209), p. 194. 

3 H.-Ch. Puech, ibid. p. 198. 

4 H.-Ch. Puech, ibid., p. 198. 

mei vieţii şi istoriei. Mai mult încă : daca e adevărat 
că ciclul transmigraţiunii se prelungeşte datorită igno¬ 
ranţei şi a „păcatelor", cauza coborîrii spiritului „în 
viaţă, originea relaţiei dintre spirit ( purusha) şi Materie 
(prakrti ), reprezintă probleme insolubile : mai exact, 
fără soluţie în condiţia umană actuală. în orice caz, şi 
întocmai ca pentru gnostici, nu păcatul originar (adică 
omenesc) este acela care a precipitat spiritul ( Etil ) în 
vîrtejul existenţelor. 

în ceea ce priveşte subiectul nostru, importanţa mi¬ 
tului gnostic, ca şi aceea a speculaţiei filozofice indiene, 
derivă mai ales din faptul că ele reinterpretează ra¬ 
portul dintre om şi drama primordială care l-a consti¬ 
tuit. întocmai ca în religiile arhaice studiate în capi¬ 
tolele precedente, gnosticii socotesc că e important să 
cunoască — sau, mai degrabă, să-şi rememoreze — drama 
care a avut loc în timpurile mitice. Spre deosebire însă 
de ceea ce ar face un om în societăţile arhaice, care, 
învăţînd miturile, asumă totodată consecinţele ce derivă 
din aceste evenimente primordiale — gnosticul învaţă 
mitul spre a se desolidariza de rezultatele sale. Odată 
trezit din somnul său de moarte, gnosticul (ca şi disci¬ 
polul filozofiei Sâmkhya-Yoga) înţelege că nu are nici 
o răspundere în ceea ce priveşte catastrofa primordială 
despre care-i vorbeşte mitul, că, prin urmare, el nu are 
vreo legătură reală cu viaţa, cu lumea şi cu istoria. 

Gnosticul, ca şi discipolul filozofiei Sâmkhya-Yoga, 
a fost deja pedepsit pentru „păcatul" de a fi uitat ade¬ 
văratul său spirit. Suferinţele din care e constituită 
orice existenţă omenească dispar în clipa trezirii. Tre¬ 
zirea, care este în acelaşi timp o anamnesis , se tra¬ 
duce printr-o indiferenţă faţă de istorie, mai ales faţă 
de istoria contemporană. Numai mitul primordial e 
important. Numai evenimentele care au avut loc în 
trecutul fabulos merită să fie cunoscute ; căci, aflîn- 
du-le, omul devine conştient de adevărata lui natură 
— şi se trezeşte. Evenimentele istorice propriu-zise (de 
pildă, războiul Troian, războaiele lui Alexandru Ma- 

cedon, asasinarea lui Iuliu Cezar) sînt lipsite de semni¬ 
ficaţie, de vreme ce nu sînt purtătoarele nici unui me¬ 
saj soteriologic. 


Anamnesis şi istoriografie 

Nici pentru greci evenimentele istorice nu conţineau 
mesaje soteriologice. Şi totuşi, istoriografia începe în 
Grecia cu Herodot. Herodot ne spune pentru ce şi-a dat 
osteneala sa scrie Istoriile : pentru ca isprăvile oamenilor 
să nu fie date uitării de-a lungul veacurilor. El vrea 
să păstreze amintirea faptelor grecilor şi ale barbari¬ 
lor. Alţi istorici din antichitate îşi vor scrie lucrările 
pentru alte motive : Tucidide, de pildă, spre a ilustra 
lupta pentru putere, trăsătură caracteristică, după pă¬ 
rerea lui, a naturii omeneşti ; Polibiu, spre a arăta că 
întreaga istorie a lumii converge spre Imperiul roman, 
şi pentru că experienţa dobîndită prin studiul istoriei 
constituie cea mai bună introducere în viaţă ; Tit-Liviu, 
spre a descoperi în istorie „modele pentru noi şi pen¬ 
tru ţara noastră" şi aşa mai departe 1 . 

Nici unul din aceşti autori — nici chiar Herodot, 
pasionat de zei şi de teologiile exotice — nu-şi scria 
Istoriile în felul autorilor celor mai vechi naraţiuni 
istorice ale evreilor, spre a dovedi existenţa unui plan 
divin şi intervenţia zeului suprem în viaţa unui popor. 
Aceasta nu înseamnă că istoricii greci şi latini au fost 
în mod necesar lipsiţi de sentimente religioase. Dar con¬ 
cepţia lor religioasă nu considera posibilă intervenţia 
personală a unui Dumnezeu unic în istorie ; aşadar ei 
nu acordau evenimentelor istorice semnificaţia religioasă 
pe care aceste evenimente o aveau pentru evrei. Dealt- 
minteri, pentru greci, istoria era numai un aspect al 


1 Cf. Karl Lciwith, Meaning in History, Chicago, 1939, p. 6 
«i urm. 

procesului cosmic, condiţionat de legea devenirii. Ca 
orice fenomen cosmic, istoria arăta că societăţile ome¬ 
neşti se nasc, se dezvoltă, degenerează şi pier. Din 
această pricină istoria nu putea constitui obiect de cu¬ 
noaştere. Istoriografia era totuşi utilă, de vreme ce ilus¬ 
tra procesul veşniciei devenirii în viaţa naţiunilor, şi 
mai ales conserva amintirea diferitelor popoare, precum 
şi numele şi isprăvile personajelor excepţionale. 

Rostul acestui eseu nu e de a examina diferitele fi¬ 
lozofii ale istoriei, începînd cu Augustin şi Gioacchino 
da Fiore şi încheind cu Vico, Hegel, Marx şi istoricii 
contemporani. Toate aceste sisteme îşi propun să desco¬ 
pere sensul şi direcţia istoriei universale. Şi nu aceasta 
e problema noastră. Ceea ce ne interesează e semnifi¬ 
caţia pe care o poate avea nu istoria , ci istoriografia : 
cu alte cuvinte, efortul făcut în vederea păstrării amin¬ 
tirii evenimentelor contemporane şi dorinţa de a cu¬ 
noaşte cît mai exact trecutul omenirii. 

O curiozitate similară s-a dezvoltat treptat, începînd 
din evul mediu şi mai ales de la Renaştere încoace. 
Desigur, în vremea Renaşterii se căutau, mai ales în 
istoria antică, modele pentru comportarea „omului per¬ 
fect 4 *. S-ar putea spune că oferind modele exemplare 
vieţii civice şi morale, Tit-Liviu şi Plutarh jucau în 
ceea ce priveşte educarea elitelor europene rolul pe care, 
în societăţile tradiţionale, îl jucau miturile. Odată însă 
cu secolul al XlX-lea istoriografia a început să joace 
un rol de prim ordin. Cultura occidentală desfăşoară 
parcă un prodigios efort de anamnesis istoriografică. Ea 
se străduieşte să descopere, să „trezească**, să recupereze 
trecutul societăţilor celor mai exotice şi mai periferice, 
atît preistoria Orientului Apropiat cît şi culturile „pri¬ 
mitivilor** pe cale de a se stinge. întreg trecutul omeni¬ 
rii vrea să-l învie. Asistăm la o lărgire vertiginoasă a 
orizontului istoric. 

Acesta e unul din rarele sindromuri îmbucurătoare 
ale lumii moderne. Provincialismul cultural occiden¬ 
tal — care începea istoria cu Egiptul, literatura cu Ho- 

mer şi filozofia cu Tales — e pe cale de a fi depăşit. 
Mai mult încă : prin această anamnesis în domeniul isto¬ 
riografiei coborîm adînc în noi înşine. Reuşind să în¬ 
ţelegem un australian din zilele noastre sau pe omo¬ 
logul său, un vînător paleolitic, reuşim totodată să 
„trezim" în străfundul sufletului nostru situaţia exis¬ 
tenţială a unei omeniri preistorice, precum şi compor¬ 
tările care derivă dintr-însa. Nu e vorba de o simplă 
cunoaştere „exterioară", constînd, de pildă, în a afla şi 
în a reţine numele capitalei unei ţări, sau data căderii 
Constantinopolului. O adevărată anamnesis istoriogra- 
fică se traduce prin descoperirea unei solidarităţi cu 
aceste popoare dispărute sau periferice. E vorba de o 
adevărată recuperare a trecutului, ba chiar a trecutului 
„primordial" revelat de săpăturile preistorice sau de 
cercetările etnologice. în aceste din urmă cazuri, sîntem 
puşi faţă în faţă cu „forme de viaţă", cu comportări, 
tipuri de cultură, adică, în fond, cu structurile existen¬ 
ţei arhaice. 

Timp de milenii, omul a muncit potrivit unor rituri 
şi a gîndit în ceea ce priveşte analogiile dintre macro¬ 
cosm şi microcosm urmînd tiparele miturilor. Aceasta 
era una din posibilităţile de a se „deschide" către lume 
şi, prin urmare, de a participa la sacralitatea cosmosu¬ 
lui. De la Renaştere încoace, de cînd universul s-a do¬ 
vedit a fi infinit, această dimensiune cosmică pe care 
omul o adăuga în mod ritual existenţei sale ne este in¬ 
terzisă. Era normal ca omul modern, căzut sub stă- 
pînirea timpului şi obsedat de propria lui istoricitate, 
să se străduiască să se „deschidă" către Lume, dobîndind 
o nouă dimensiune în adîncurile temporale. El se apără 
în mod inconştient împotriva presiunii istoriei contem¬ 
porane printr-o anamnesis istoriografică ce îi deschide 
perspective cu neputinţă de bănuit dacă, urmînd pilda 
lui Hegel, s-ar fi mărginit să „comunice cu Spiritul 
Universal", citindu-şi în fiecare dimineaţă ziarul. 

Desigur, nu trebuie să proclamăm sus şi tare că e 
vorba de o descoperire : din antichitate încoace, omul 

s-a consolat de teroarea ce o exercita istoria citind pe 
istoricii timpurilor trecute. La omul modern însă, există 
ceva în plus : orizontul său istoriografie fiind consi¬ 
derabil, i se întîmplă să descopere, prin anamnesis , cul¬ 
turi care, cu toate că „sabotau istoria", au fost uimitor 
de creatoare. Care va fi reacţia vitală a unui occiden¬ 
tal modern cînd va afla, de pildă, că deşi fusese co¬ 
tropită şi ocupată de Alexandru Macedon, şi cu toate 
că această cucerire a avut o înrîurire asupra istoriei 
sale ulterioare, India nici măcar n-a reţinut numele 
marelui cuceritor ? Ca şi alte culturi tradiţionale, India 
poartă interes modelelor exemplare şi evenimentelor pa¬ 
radigmatice, iar nu particularului şi individualului. 

Această anamnesis istoriografică a lumii occidentale 
e doar la începuturile sale. Trebuie să aşteptăm măcar 
cîteva generaţii ca să judecăm repercusiunile sale cul¬ 
turale. S-ar putea spune însă că această anamnesis 
prelungeşte, deşi pe un alt plan, valorificarea religioasă 
a memoriei şi a amintirii. Nu mai e vorba de mituri, 
nici de exerciţii religioase. Subzistă însă acest element 
comun : importanţa rememorării exacte şi totale a tre¬ 
cutului. De o parte avem rememorare a evenimentelor 
mitice , în societăţile tradiţionale ; de alta, rememora¬ 
rea a tot ce s-a întîmplat in timpul istoric , în Occiden¬ 
tul modern. Diferenţa e prea evidentă ca să mai fie 
nevoie să stăruim asupra ei. Dar ambele tipuri de anam¬ 
nesis proiectează omul în afara „momentului său isto¬ 
ric". Iar adevărata anamnesis istoriografică sfîrşeşte şi 
ca prin a duce într-un timp primordial, în timpul în 
care oamenii îşi întemeiau comportările culturale, cre- 
zînd totuşi că aceste comportări le erau revelate de fiin¬ 
ţele Supranaturale. 




Capitolul VIII 

MĂREŢIA ŞI DECĂDEREA 
MITURILOR 


A face lumea să se deschidă 

LA NIVELURILE ARHAICE DE CULTURA, RE- 
ligia menţine „deschiderea* către o lume supraomenească, 
către lumea valorilor axiologice. Acestea din urmă sînt 
„transcendente*, fiind revelate de fiinţe divine sau de 
strămoşi mitici. Prin urmare ele constituie valori ab¬ 
solute, paradigme ale tuturor activităţilor omeneşti. După 
cum am văzut, aceste modele sînt vehiculate de mi¬ 
turi, cărora le revine misiunea de a trezi şi de a men¬ 
ţine conştiinţa unei alte lumi, a lumii celeilalte, a unei 
lumi divine sau a strămoşilor. Această „altă lume* re¬ 
prezintă un plan supraomenesc, „transcendent*, un plan 
al realităţilor absolute. Aşadar, în experienţa a ceea ce 
e sacru, în întîlnirea cu o realitate trans-umană, ia naş¬ 
tere ideea că ceva exista cu adevărat, că există valori 
absolute, susceptibile de a călăuzi omul şi de a con¬ 
feri o semnificaţie existenţei omeneşti. Aşadar, prin in¬ 
termediul experienţei a ceea ce e sacru se conturează ideile 
de realitate , de adevăr , de semnificaţie, care ulterior 
aveau să fie elaborate şi sistematizate de speculaţiile 
metafizice. 

Valoarea apodictică a mitului este periodic reconfir¬ 
mată de ritualuri. Rememorarea şi reactualizarea eveni¬ 
mentului primordial îl ajută pe omul „primitiv* să 
deosebească şi să reţină realul. Mulţumită repetiţiei con¬ 
tinue a unui gest paradigmatic, ceva se vădeşte a fi în 


131 



fluxul universal fix şi durabil. Repetarea periodică a 
ceea ce a fost făcut in illo tempore impune certitudinea 
că ceva exista în mod absolut. Acest „ceva" e „sacru 1 *, 
adică transuman şi translumesc, dar accesibil experienţei 
umane. „Realitatea" se dezvăluie şi devine susceptibilă 
de a fi construită pornind de la un nivel „transcendent", 
dar de un „transcendent" ce poate fi trăit în mod ritual 
şi care sfîrşeşte prin a face parte integrantă din viaţa 
omului. 

Această lume „transcendentă" a zeilor, a eroilor şi a 
strămoşilor mitici e accesibilă pentru că omul arhaic 
nu acceptă ireversibilitatea timpului. Am constatat ade¬ 
sea acest lucru : ritualul suprimă timpul profan, crono¬ 
logic, şi recuperează timpul sacru al mitului. Redevenim 
contemporanii isprăvilor pe care zeii le-au săvîrşit in 
illo tempore. Revolta împotriva ireversibilităţii timpu¬ 
lui îl ajută pe om să „construiască realitatea" şi, pe de 
altă parte, îl eliberează de povara timpului mort, îi dă 
asigurarea că e în stare să suprime trecutul, să-şi reîn- 
ceapă viaţa şi să-şi creeze din nou lumea. 

Imitarea gesturilor paradigmatice ale zeilor, ale eroi¬ 
lor şi ale strămoşilor mitici nu se traduce printr-o „veş¬ 
nică repetiţie a ceea ce este identic", printr-o completă 
imobilitate culturală. Etnologia nu cunoaşte nici un 
singur popor care să nu se fi schimbat de-a lungul timpu¬ 
lui, care să nu fi avut o „istorie". La prima vedere, 
omul societăţilor arhaice se mărgineşte să repete la in¬ 
finit acelaşi gest arhetipic. în realitate, el cucereşte fără 
încetare lumea, o organizează, transformă peisajul na¬ 
tural în mediu cultural. Mulţumită modelului exemplar 
revelat de mitul cosmogonic, omul devine la rîndul său 
creator. Deşi par sortite să paralizeze iniţiativa ome¬ 
nească prin faptul că se înfăţişează drept modele in¬ 
tangibile, miturile incită în realitate omul să creeze, 
deschid tot mereu noi perspective spiritului său inventiv. 

Mitul îi garantează omului că ceea ce el se pregăteşte 
sa facă a mai fost făcut , îl ajută să alunge îndoielile 
pe care le-ar putea avea în ceea ce priveşte rezultatul 

întreprinderii sale. De ce să ezităm la gîndul unei ex¬ 
pediţii maritime, de vreme ce eroul mitic a efectuat-o 
într-un timp fabulos ? N-avem decît să-i urmăm pilda. 
De asemeni, de ce să ne temem să ne instalăm pe un 
teritoriu necunoscut şi sălbatic, de vreme ce ştim ce 
trebuie să facem ? E pur şi simplu de ajuns să repetăm 
ritualul cosmogonic şi teritoriul necunoscut („haosul") 
se transformă în „cosmos", devine o imago imtndi , o 
„locuinţă" legitimată în chip ritual. Existenţa unui mo¬ 
del exemplar nu stinghereşte activitatea creatoare. Mo¬ 
delul mitic e susceptibil de aplicaţii nesfîrşite. 

Omul societăţilor în care mitul e viu trăieşte într-o 
lume „deschisă", deşi „cifrată" şi misterioasă. Lumea îi 
„vorbeşte" omului şi, pentru a înţelege acest limbaj, 
e de ajuns să cunoşti miturile şi să descifrezi simbolu¬ 
rile. Prin intermediul miturilor şi simbolurilor Lunii, 
omul percepe misterioasa solidaritate dintre tempora- 
litate, naştere, moarte şi înviere, sexualitate, fertilitate, 
ploaie, vegetaţie şi aşa mai departe. Lumea nu mai este 
o masă opacă de obiecte arbitrar îngrămădite laolaltă, 
ci un cosmos viu, articulat şi semnificativ. în ultimă 
analiză, lumea se vădeşte a fi un limba]. îi vorbeşte 
omului prin propriul său mod de a fi, prin structurile 
şi ritmurile sale. 

Existenţa lumii e rezultatul unui act divin de creaţie, 
structurile şi ritmurile sale sînt produsul evenimentelor 
care au avut loc la începutul timpului. Luna îşi are 
istoria ei mitică, ca şi soarele şi apele, plantele şi ani¬ 
malele. Orice obiect cosmic are o „istorie". Aceasta 
înseamnă că el este în stare să „vorbească" omului. Şi 
pentru că „vorbeşte" despre el însuşi, în primul rînd 
despre „originea" sa, despre evenimentul primordial că¬ 
ruia îi datorează existenţa, obiectul devine „real şi sem¬ 
nificativ". Nu mai este un „necunoscut", un obiect opac, 
insesizabil şi lipsit de semnificaţie, pe scurt „nereal". 
El participă la aceeaşi „lume" ca şi omul. 

O asemenea participare face ca lumea să fie nu numai 
„familiară" şi inteligibilă, ci şi transparentă. Prin obiec- 

tele acestei lumi se percep urmele fiinţelor şi ale pu¬ 
terilor unei alte lumi. Acesta e motivul ce ne îndrep¬ 
tăţea să spunem mai sus că, pentru omul arhaic, lumea 
este în acelaşi timp „deschisă" şi misterioasă. Vorbind 
despre ea însăşi, lumea ne trimite la autorii şi la ocroti¬ 
torii ei şi-şi povesteşte „istoria". Omul nu trăieşte într-o 
lume inertă şi opacă şi, pe de altă parte, descifrînd lim¬ 
bajul lumii, el este confruntat cu misterul. Căci „na¬ 
tura" dezvăluie şi totodată camuflează „supranatura¬ 
lul", şi în aceasta rezidă pentru omul arhaic misterul 
fundamental şi ireductibil al lumii. Miturile dezvăluie 
tot ce s-a petrecut, de la cosmogonie şi pînă la înte¬ 
meierea instituţiilor social-culturale. Aceste revelaţii nu 
constituie însă o „cunoaştere" în sensul strict al cuvîn- 
tului, ele nu epuizează misterul realităţilor cosmice şi 
umane. Nu pentru că învăţînd mitul de origine ajun¬ 
gem să dominăm diferite realităţi cosmice (focul, re¬ 
coltele, şerpii etc.) le transformăm pe acestea în „obiecte 
de cunoaştere". Realităţile continuă să-şi păstreze den¬ 
sitatea ontologică originară. 


Omul şi lumea 

într-o asemenea lume, omul nu se simte prizonierul 
propriului mod de a exista. Şi el este „deschis". E în 
comunicaţie cu lumea pentru că foloseşte acelaşi lim¬ 
baj : simbolul. în vreme ce lumea îi vorbeşte prin in¬ 
termediul aştrilor, plantelor şi animalelor, al rîurilor 
şi al stîncilor, al anotimpurilor şi al nopţilor, omul îi 
răspunde prin visurile sale şi prin viaţa sa imaginară, 
prin strămoşii săi sau prin totemurile sale — care sînt 
şi „natură", şi supranatură şi fiinţe omeneşti — prin ca¬ 
pacitatea sa de a muri şi de a învia în mod ritual 
în ceremoniile de iniţiere (nici mai mult, nici mai puţin 
decît luna şi vegetaţia), prin capacitatea sa de a în¬ 
trupa un spirit îmbrăcînd o mască etc. Dacă lumea e 

transparentă pentru omul arhaic, acesta simte ci şi el 
e „privit" şi înţeles de lume. Vînatul îl priveşte şi-l 
înţelege (adesea animalul se lasă prins pentru ci ştie 
ci omului îi este foame), şi tot aşa şi stînca sau arbo¬ 
rele, sau un rîu. Fiecare are a-i povesti o „istorie" pro¬ 
prie, a-i da un sfat. 

Deşi ştie ci e o fiinţă omenească şi se acceptă ca 
atare, omul societăţilor arhaice ştie ci e şi ceva mai 
mult. Ştie, de pildă, ci strămoşul său a fost un animal, 
sau ci el poate muri şi învia (iniţiere, transă şamanică), 
ci poate influenţa recoltele prin orgiile sale (ci e în 
stare si se poarte cu soţia precum cerul cu pimîntul, 
sau că poate juca rolul sapei, iar soţia pe cel al braz¬ 
dei). In culturile mai complexe, omul ştie ci suflurile 
sale sînt vînturi, oasele sale, munţi, ci, în pîntccul său 
arde un foc, ci buricul său e susceptibil si devină un 
„Centru al lumii" ctc. 

Nu trebuie să ne închipuim că această „deschidere" 
către lume se traduce printr-o concepţie bucolici a 
existenţei. Miturile „primitivilor" şi ritualurile care de¬ 
pind de ele nu ne înfăţişează o Arcadie arhaici. După 
cum am văzut, asumîndu-şi răspunderea de a face să 
prospereze lumea vegetali, paleocultivatorii au accep¬ 
tat totodată tortura victimelor în folosul recoltelor, 
orgia sexuali, canibalismul, vînitoarea de capete. In 
această privinţă avem de-a face cu o concepţie tragică 
a existenţei, rezultat al valorificării religioase a torturii 
şi a morţii violente. Un mit ca acela al lui Hainuwele 
şi tot complexul social-religios pe care-1 articulează şi-l 
justifici îl sileşte pe om să-şi asume „condiţia" sa de 
fiinţă muritoare şi sexuată, sortită să ucidă şi să mun¬ 
cească spre a se putea hrăni. Lumea vegetali şi cea 
animală îi „vorbesc" despre originea lui, adică în ul¬ 
timi analiză, despre Hainuwele ; paleocultivatorul în¬ 
ţelege acest limbaj, şi astfel descoperă o semnificaţie re¬ 
ligioasă în tot ce-1 înconjoară şi în tot ce face. Dar 
aceasta îl obligi să accepte cruzimea şi omorul drept 
o parte integrantă a modului său de existenţi. Desigur, 

cruzimea, tortura, omorul nu sînt comportări specifice 
şi exclusive ale „primitivilor". Le întîlnim de-a lun¬ 
gul istoriei, uneori la un paroxism necunoscut socie¬ 
tăţilor arhaice. Deosebirea constă mai ales în faptul că 
pentru primitivi această comportare violentă are o va¬ 
loare religioasă şi este copiată după modele transumane. 
Această concepţie a dăinuit pînă tîrziu în istorie ; exter¬ 
minările în masă ale unui Gengis-han, de pildă, încă 
mai găseau o justificare religioasă. 

Mitul nu este, în sine, o garanţie de „bunătate", nici 
de moralitate. Funcţia lui e de a revela modele şi de 
a oferi astfel o semnificaţie atît lumii cît şi existenţei 
omeneşti. Aşadar, rolul său în formarea omului este 
uriaş. După cum am mai spus, mulţumită mitului ideile 
de realitate , de valoare , de transcendenţa , se conturează 
cu încetul. Mulţumită mitului, lumea este percepută 
drept un cosmos perfect articulat, inteligibil şi semni¬ 
ficativ. Povestind în ce fel lucrurile au fost făcute, 
miturile dezvăluie de cine şi pentru ce au fost ele făcute, 
şi în ce împrejurări. Toate aceste „revelaţii" îl angajează 
mai mult sau mai puţin direct pe om, deoarece ele con¬ 
stituie o „istorie sacră". 


Imaginaţie şi creativitate 

în fond, miturile amintesc tot mereu că evenimente 
grandioase au avut loc pe pămînt şi că acest „trecut 
glorios" este în parte recuperabil. Imitarea gesturilor 
paradigmatice are de asemeni un aspect pozitiv : ritua¬ 
lul îl sileşte pe om să-şi depăşească limitele, să se situeze 
alături de zeii şi de eroii mitici, spre a putea săvîrşi 
faptele lor. Direct sau indirect, mitul operează o „înno¬ 
bilare" a omului. Aceasta reiese şi mai clar dacă ţi¬ 
nem seama că în societăţile arhaice recitarea tradiţiilor 
mitologice rămîne apanajul cîtorva indivizi. în unele 
societăţi, recitatorii se recrutează printre şamani şi me- 

decine-men y sau printre membrii confreriilor secrete. 
Oricum, cel care recită miturile trebuie sa facă dovada 
vocaţiei sale şi trebuie să fie instruit de bătrînii maeş¬ 
tri. El se distinge întotdeauna fie prin capacitatea sa 
mnemonică, fie prin imaginaţie sau talent literar. 

Recitarea nu este în mod necesar stereotipă. Uneori va¬ 
riantele se îndepărtează în chip apreciabil de prototip. 
Fără îndoială, anchetele efectuate în zilele noastre de 
etnologi şi de folclorişti nu pot pretinde că dezvăluie 
procesul creării mitologice. S-au putut înregistra vari¬ 
antele unui mit sau ale unei teme folclorice, dar nu s-a 
înregistrat inventarea unui nou mit. E vorba întotdeauna 
despre modificări mai mult sau mai puţin apreciabile 
ale unui text preexistent. 

Oricum, aceste cercetări au pus în lumină rolul in¬ 
divizilor creatori în elaborarea şi transmiterea miturilor. 
E foarte probabil, ca acest rol să fi fost şi mai impor¬ 
tant în trecut, atunci cînd „creativitatea poetică", cum 
s-ar spune azi, era solidară cu o experienţă extatică şi 
tributară ei. Putem însă ghici care sînt în sînul unei 
societăţi arhaice, „izvoarele de inspiraţie" ale unei ase¬ 
menea personalităţi creatoare : ele sînt „crizele", „în- 
tîlnirile", „revelaţiile", pe scurt, experienţele religioase 
privilegiate, însoţite şi îmbogăţite de o sumedenie de 
imagini şi de scenarii deosebit de vii şi de dramatice. 
Iar specialiştii extazului, obişnuiţii universurilor fan¬ 
tastice, alimentează, sporesc şi elaborează motivele mi¬ 
tologice tradiţionale. 

Cu alte cuvinte, avem de-a face, pe planul imagi¬ 
naţiei religioase, cu o creativitate care reînnoieşte ma¬ 
teria mitologiei tradiţionale. Rezultă deci că rolul per¬ 
sonalităţilor creatoare a fost mai mare decît se pre¬ 
supune. Diferiţii specialişti ai sacrului, începînd cu şa¬ 
manii şi încheind cu barzii, au sfîrşit prin a impune co¬ 
lectivităţilor respective măcar unele din viziunile lor 
imaginare. Desigur, „succesul" unor asemenea viziuni de¬ 
pindea de schemele existente : o viziune care contrasta 
în mod radical cu imaginile şi scenariile tradiţionale 

nu putea fi uşor acceptată. Se cunoaşte însă rolul pe 
care-1 joacă medecine-men- ii, şamanii şi bătrînii maeş¬ 
tri în viaţa religioasă a societăţilor arhaice. Cu toţii 
sînt indivizi specializaţi în chip diferit în experienţele 
extatice. Raporturile dintre schemele tradiţionale şi va¬ 
lorificările individuale inovatoare nu sînt rigide : pri¬ 
mind şocul unei puternice personalităţi religioase, struc¬ 
tura tradiţională sfîrşeşte prin a se modifica. 

Pe scurt, cînd experienţele religioase privilegiate sînt 
comunicate prin intermediul unui scenariu fantastic şi 
impresionant, ele reuşesc să impună întregii comunităţi 
modele sau izvoare de inspiraţie. în societăţile arhaice, 
ca pretutindeni aiurea, cultura se constituie şi se înnoieşte 
mulţumită experienţelor creatoare ale cîtorva indivizi. 
Dat fiind însă că cultura arhaică gravitează în jurul mi¬ 
turilor şi că acestea din urmă sînt tot mereu reinter- 
prctate şi adîncite de către specialiştii sacrului, societa¬ 
tea în ansamblul ci e antrenată spre valorile şi semni¬ 
ficaţiile descoperite şi vehiculate de aceşti cîţiva indi¬ 
vizi. In acest sens, mitul îl ajută pe om să-şi depă¬ 
şească propriile sale limite şi condiţionări, îl îndeamnă 
să se înalţe „alături de cei mai mari". 


Homer 

Ar fi cazul să se studieze raporturile dintre marile 
personalităţi religioase, mai ales reformatori şi profeţi, 
şi sistemele mitologice tradiţionale. Curentele mesianice 
şi milenariste ale popoarelor din fostele colonii constituie 
un cîmp de investigaţie aproape nelimitat. Putem recon¬ 
stitui, cel puţin în parte, influenţa lui Zaratustra asu¬ 
pra mitologiei iraniene sau aceea a lui Buddha asupra 
mitologiilor tradiţionale indiene. Cît despre iudaism, se 
cunoaşte de mult puternica „demitizare" realizată de 
profeţi. 

Scopul urmărit de această carte modestă nu ne în¬ 
găduie să discutăm problemele amintite cu atenţia pe 
care o merită. Ne vom mărgini să stăruim o clipă asupra 
mitologiei greceşti ; nu atît asupra a ceea ce reprezintă 
ea în sine, cît asupra raporturilor ei cu creştinismul. 

Problema mitului grec nu poate fi abordată fără şo¬ 
văială. Cultura Greciei este singura în care mitul a in¬ 
spirat şi călăuzit atît poezia epică, tragedia şi come¬ 
dia, cît şi artele plastice ; dar nu e mai puţin adevărat 
că numai în cultura greacă mitul a fost supus unei lungi 
şi pătrunzătoare analize, de pe urma căreia a ieşit în 
chip radical „demitizat". Avîntul raţionalismului ionic 
coincide cu o critică din ce în ce mai corosivă a mito¬ 
logiei „clasice", aşa cum se găsea ca exprimată în ope¬ 
rele lui Homcr şi Hesiod. Iar faptul că în toate limbile 
europene termenul „mit" desemnează o „ficţiune", se 
explică prin aceea că grecii au proclamat acest lucru 
încă de acum douăzeci şi cinci de veacuri. 

Fie că vrem sau nu, orice încercare de interpretare a 
mitului grec, cel puţin înlăuntrul unei culturi de tip 
occidental, e în mare măsură influenţată de critica ra¬ 
ţionaliştilor greci. După cum vom vedea, această cri¬ 
tică n-a fost cu adevărat îndreptată împotriva a ceea 
ce s-ar putea numi „gîndirea mitică" sau a comportării 
care decurge din aceasta. Criticile ţinteau mai ales fap¬ 
tele zeilor aşa cum erau povestite de Homer şi de He¬ 
siod. Ne putem întreba ce-ar fi gîndit Xenofon despre 
mitul cosmogonic polinezian sau despre un mit specu¬ 
lativ vedic, ca acela din Rig Veda , X, 129. Dar cum 
să ştim asta ? Vrednic de subliniat este faptul că ţinta 
atacurilor raţionaliste au constituit-o mai ales aventurile 
zeilor precum şi hotărîrile lor arbitrare, purtarea lor 
capricioasă şi nedreaptă, „imoralitatea" lor. Iar princi¬ 
pala critică era făcută în numele unei idei din ce în ce 
mai înalte despre Dumnezeu : un Dumnezeu adevărat 
nu poate fi nedrept, imoral, gelos, răzbunător, ignorant 
etc. Aceeaşi critică a fost reluată şi agravată mai tîrziu 
de către apologeţii creştini. Această teză, şi anume că 

miturile divine prezentate de către poeţi nu pot fi ade¬ 
vărate, a triumfat, la început, printre elitele intelec¬ 
tuale greceşti şi, în cele din urmă, după victoria creşti¬ 
nismului, în întreaga lume greco-romană. 

Se cuvine însă să amintim că Homer nu era nici 
teolog, nici mitograf. El nu avea pretenţia să prezinte, 
în chip sistematic şi exhaustiv, ansamblul religiei şi mi¬ 
tologiei greceşti. Deşi este adevărat, aşa cum spune Pla- 
ton, că Homer a educat întreaga Grecie, poemele lui 
se adresau unui anumit auditoriu : membrilor unei aris¬ 
tocraţii militare şi feudale. Geniul său literar a exer¬ 
citat o fascinaţie care nu a fost niciodată întrecută ; 
în consecinţă, operele sale au contribuit în mare mă¬ 
sură la unificarea şi afirmarea culturii greceşti. Cum însă 
nu scria un tratat de mitologie, el nu înregistra toate 
temele mitice care circulau în lumea greacă. Nu urmă¬ 
rea nici să evoce concepţiile religioase şi mitologice stră¬ 
ine, sau fără prea mare interes pentru auditoriul său, 
prin excelenţă patriarhal şi războinic. Despre tot ce s-ar 
putea numi elementul nocturn, htonian, funerar, al re¬ 
ligiei şi al mitologiei greceşti, Homer aproape că nu 
vorbeşte. Importanţa ideilor religioase de sexualitate şi 
de fecunditate, de moarte, de viaţa de dincolo de mor- 
mînt ne-a fost revelată atît de nişte autori mai recenţi 
cît şi de săpăturile arheologice. Aşadar, această concep¬ 
ţie homerică despre zei şi miturile lor este aceea care 
s-a impus pretutindeni în lume şi a fost definitiv fixată, 
ca într-un univers atemporal de arhetipuri, de către ma¬ 
rii artişti clasici. Inutil să stăruim asupra măreţiei şi 
nobleţii sale, sau asupra rolului pe care l-a jucat în 
ceea ce priveşte formarea spiritului occidental. Ajunge 
să recitim Die Gotter Griechenlands de Walter Otto, 
ca să intrăm în comuniune cu această lume luminoasă 
a „formelor desăvîrşite". 

Dar faptul că geniul lui Homer şi arta clasică au 
dat o strălucire fără pereche acestei lumi divine nu im¬ 
plică nicidecum că ceea ce a fost neglijat ar fi tene¬ 
bros, obscur, inferior sau mediocru. Exista, de pildă, 

Dionysos, fără de care nu putem concepe Grecia şi 
cu privire la care Homer s-a mărginit să facă o aluzie 
la un incident din copilăria sa. Pe de altă parte, frag¬ 
mente mitologice salvate de istorici şi erudiţi ne in¬ 
troduc într-o lume spirituală care nu e lipsită de mă¬ 
reţie. Aceste mitologii ne-homerice şi, în genere, ne- 
„clasice" erau mai curînd „populare". Ele nu au sufe¬ 
rit nici o eroziune din partea criticilor raţionalişti şi, 
foarte probabil, au supravieţuit în marginea culturii 
literaţilor timp de multe veacuri. Nu este exclus ca ră¬ 
măşiţe ale acestor mitologii populare să mai subziste 
camuflate, „creştinate", în credinţele greceşti şi medi¬ 
teraneene din zilele noastre. Vom reveni asupra acestei 
probleme. 


Teogonie şi genealogie 

Hesiod se adresa unui alt auditoriu. El povesteşte 
mituri ignorate sau abia schiţate în poemele homerice. 
E primul care vorbeşte despre Prometeu. Nu putea 
însă să-şi dea seama că mitul central al lui Prometeu 
se întemeia pe o neînţelegere, mai exact, pe „uitarea" 
semnificaţiei religioase primordiale. într-adevăr, Zeus 
se răzbună pe Prometeu pentru că acesta, chemat să ar¬ 
bitreze împărţirea victimei primei jertfe, acoperise oa¬ 
sele cu un strat de grăsime, ascunzînd totodată carnea 
şi măruntaiele sub stomac. Atras de grăsime, Zeus ale¬ 
sese pentru zei partea cea mai săracă, lăsînd oamenilor 
carnea şi măruntaiele (Teogonia , 534 şi urm.). Karl 
Meuli 1 a stabilit o paralelă între această jertfă olim¬ 
pică şi ritualurile vînătorilor arhaici ai Asiei de nord : 
aceştia cinsteau fiinţele lor supreme cereşti oferindu-le 
oasele şi capul animalului. Acelaşi obicei ritual s-a men- 


1 Karl Meuli, Griechische Opferbraiiche, în Phyllobolia fiir 
Petcr Von der Miihl , Basel, 1946, pp. 185—288. 

ţinut şi la popoarele de păstori din Asia centrala. Ceea 
ce într-un stadiu arhaic de cultură era considerat drept 
omagiul prin excelenţă adus unui zeu ceresc, devenise 
în Grecia înşelătorie exemplară, crimă de lezmajestate 
împotriva lui Zeus, zeul suprem. Nu ştim în ce moment 
s-a produs această deviere a sensului ritual originar şi 
prin ce împrejurare a fost Prometeu acuzat de această 
crimă. Am citat acest exemplu numai ca să arătăm 
că Hesiod menţionează mituri foarte arhaice, cu rădă¬ 
cini în preistorie ; dar aceste mituri suferiseră deja 
un lung proces de transformare şi modificare mai 
înainte de a fi fost înregistrate de poet. 

Hesiod nu se mărgineşte să înregistreze miturile. El 
le sistematizează şi, procedînd astfel, introduce un prin¬ 
cipiu raţional în aceste creaţii ale gîndirii mitice. Ge¬ 
nealogia zeilor o vede ca o serie succesivă de procreaţii. 
Procreaţia este pentru Hesiod forma ideală de a ajunge 
la existenţă. W. Jaeger a scos foarte just în relief ca¬ 
racterul raţional al acestei concepţii, în care gîndirea 
mitică se află articulată de gîndirea cauzală 1 . Ideca 
lui Hesiod că Eros a fost primul zeu care şi-a făcut 
apariţia după Haos şi după Pămînt ( Teogonia , 116 şi 
urm.) a fost ulterior dezvoltată de Parmenide şi de 
Empedocle 2 . Platon a subliniat în Banchetul (178 b) 
importanţa acestei concepţii pentru filozofia greacă. 


Raţionaliştii şi mitul 

Nu e vorba să rezumăm aici lungul proces de ero¬ 
ziune care a sfîrşit prin a goli miturile şi zeii homerici 
de semnificaţiile lor originare. Dacă ar fi să-i dăm 


1 Werner Jaeger, Paideia : The Ideals of Greek Culture , voi. I, 
New York, ed. a 2-a, 1945, p. 65 şi urm. ; id., The Theology 
of the Early Greek Philosophers y Oxford, 1947, p. 12. 

2 W. Jaeger, The Theology of the Early Greek Philosophers, 
p. 14. 

crezare lui Herodot (I, 32), chiar şi Solon ar fi afir¬ 
mat că „zeitatea e plină de invidie şi de instabilitate". 
Oricum, primii filozofi din Milet refuzau să vadă în 
descrierile homerice chipul adevăratei divinităţi. Cînd 
Tales afirma că „totul este plin de zei" (A 22), el se 
răzvrătea împotriva concepţiei lui Homer care-i can¬ 
tona pe zei în anumite regiuni cosmice. Anaximandru 
propune o concepţie totală a universului, fără zei şi 
fără mituri. Cît despre Xenofan (născut pe la 565), 
nu ezită să atace făţiş panteonul homeric. Xenofan re¬ 
fuză să creadă că Dumnezeu se agită şi se mişcă aşa 
cum povesteşte Homer (B 26). El tăgăduieşte ideea ne¬ 
muririi zeilor aşa cum reiese aceasta din descrierile lui 
Homer şi ale lui Hesiod : „După spusele lui Homer şi 
ale lui Hesiod, zeii săvîrşesc tot felul de fapte pe care 
oamenii le-ar considera ruşinoase : adultere, furturi, în¬ 
şelătorii reciproce" (B 11, B 12) K După cum nu ac¬ 
ceptă nici ideea procreaţiei divine : „Muritorii consideră 
însă că zeii s-au născut, că poartă veşminte, au un trup 
şi un grai propriu" (B 14) 1 2 . El critică mai ales an¬ 
tropomorfismul concepţiei timpului său despre zei : 
„Dacă boii şi caii şi leii ar avea mîini şi ar putea, cu 
mîinile lor să picteze şi să producă opere la fel ca oa¬ 
menii, caii ar picta chipuri de zei aidoma cu caii, boii 
aidoma cu boii, şi le-ar atribui trupurile pe care ei în¬ 
şişi le au" (B 15) 3 . Pentru Xenofan, „există un zeu 
deasupra tuturor zeilor şi oamenilor ; nici înfăţişarea, 


1 Traducerea lui Jaeger, op. cit., p. 47. 

2 Traducerea lui G. S. Kirk şi J. E. Raven, The Presocratic 
Philosophers, Cambridge, 1957, p. 168 ; cf. şi Kathleen Freeman, 
Ancilla to the Presocratic Philosophers, Cambridge, Mass., 1948, 
p. 22. Documentele şi bibliografiile referitoare la filozofii din Milet 
se vor găsi în Pierre-Maxime Schul, Essai sur la jormation de la 
Pensee grecque, ed. a 2-a, Paris, 1949, p. 163 şi urm., şi în 
Kathleen Freeman, The Presocratic Philosophers. A Companion 
to Diels, „Fragmente der Vorsokratiker a , Oxford, 1946, p. 49 
şi urm. 

3 Traducerea lui Kink and Raven, op. cit., p. 169. 

nici gîndirea lui nu are nimic comun cu aceea a muri¬ 
torilor" (N 23). 

Percepem în aceste critici ale mitologiei „clasice" efor¬ 
tul desfăşurat spre a degaja conceptul de divinitate de 
expresiile antropomorfice ale poeţilor. Un autor atît 
de profund credincios ca Pindar respinge miturile „in¬ 
credibile" (I Olympice , 28 şi urm.). Concepţia lui Eu- 
ripide despre Dumnezeu a fost în întregime influenţată 
de critica lui Xenofan. Pe vremea lui Tucidide adjecti¬ 
vul mythodes însemna „fabulos şi nedovedit", în opo¬ 
ziţie cu oricare adevăr sau realitate 1 . Cînd Platon (Re¬ 
publica, 378 şi urm.) face rechizitoriul poeţilor pen¬ 
tru felul în care i-au înfăţişat pe zei, el se adresează 
probabil unui auditoriu dinainte convins. 

Critica tradiţiilor mitologice a fost împinsă pînă la 
pedantism de către retorii alexandrini. După cum vom 
vedea, apologeţii creştini s-au inspirat din aceşti autori 
cînd a fost vorba de a deosebi elementele istorice ale 
Evangheliilor. Alexandrinul Aelius Theon (aprox. se¬ 
colul al II-lea î.e.n.) discută pe larg argumentele cu 
ajutorul cărora se poate demonstra imposibilitatea unui 
mit sau a unei naraţiuni istorice, şi ilustrează metoda 
lui prin analiza critică a mitului Medeii. Theon soco¬ 
teşte că o mamă nu-şi putea ucide propriii ei copii. 
Acţiunea e din capul locului „de necrezut", pentru mo¬ 
tivul că Medeea nu şi-ar fi putut măcelări copiii chiar 
în cetatea (Corintului) în care trăia Iason, tatăl lor. 
Pe lîngă aceasta, însuşi felul în care crima a fost să- 
vîrşită e improbabil : Medeea ar fi încercat să-şi as¬ 
cundă crima şi, fiind vrăjitoare, ar fi folosit otrava în 
locul săbiei. în sfîrşit, justificarea ei e extrem de im¬ 
probabilă : mînia ce i-o stîrnise soţul nu ar fi putut 
s-o împingă să-i sugrume copiii, care erau deopotrivă şi 


1 Cf. Tucidide, Istoria războiului peloponcziac, I, 21 ; Jaeger, 
op. cit., pp. 19, 197—198. 

copiii ei : prin această faptă şi-ar fi făcut ei cel mal 
mare rău, de vreme ce este ştiut că femeile sînt mai ac¬ 
cesibile emoţiilor decît bărbaţii 1 . 


Alegorism şi euhemerism 

Mai mult decît o critică nimicitoare a mitului este 
vorba de o critică a întregii lumii imaginare, între¬ 
prinsă în numele unei psihologii simpliste şi al unui ra¬ 
ţionalism elementar. Totuşi, mitologia lui Homer şi 
aceea a lui Hesiod continuau să intereseze elitele în¬ 
tregii lumi elenistice. Dar miturile nu mai erau înţe¬ 
lese în sensul lor literal : li se căutau acum „înţelesuri 
ascunse", „subînţelesuri" („ hyponoiai " ; termenul de al- 
legoria a fost folosit mai tîrziu). Teagene din Rhegium 
(floruit c. 525) sugera deja că, la Homer, numele zei¬ 
lor reprezenta fie facultăţile omeneşti, fie elementele na¬ 
turale. Dar mai ales stoicii au dezvoltat interpretarea 
alegorică a mitologiei homerice şi, în genere, a tuturor 
tradiţiilor religioase. Crysip reducea zeii greci la nişte 
principii fizice sau etice. în Quaestiones Homericae de 
Heraclit (veacul 1 î.e.n.) găsim o întreagă colecţie de 
interpretări : de pildă, episodul mitic în care-1 vedem 
pe Zeus legînd-o pe Hera înseamnă în realitate că ete¬ 
rul este limita aerului etc. Metoda alegoriei a fost ex¬ 
tinsă de Filon la descifrarea şi la ilustrarea „enigme¬ 
lor" Vechiului Testament. După cum vom vedea mai 
departe, un oarecare alegorism, şi anume tipologia, co¬ 
respondenţa dintre cele două Testamente , a fost frec¬ 
vent folosită de părinţii bisericii, mai ales de Origen. 

Potrivit anumitor savanţi, alegoria n-a fost niciodată 
foarte populară în Grecia ; ea s-a bucurat de mai mult 


1 Aelius Theon, Progymnasmata (94, 12—32), rezumată de Ro- 
bert M. Grant, The Earliest Lives of fesus , New York, 1961, 
pp. 41—42 ; cf. şi Ibid., p. 120 şi urm. 

succes la Alexandria şi la Roma. Nu este totuşi mai 
puţin adevărat că, mulţumită diferitelor interpretări 
alegorice, Homer şi Hesiod au fost „salvaţi" în ochii 
elitelor greceşti şi că zeii homerici au reuşit să păstreze 
o înaltă valoare culturală. Salvarea panteonului şi a 
mitologiei homerice nu este în mod exclusiv opera me¬ 
todei alegorice. La începutul veacului al IlI-lea î.e.n., 
Euhemeros a publicat a sa Istorie sacra (Hiera ana - 
graph), un roman sub formă de voiaj filozofic, al cărui 
succes a fost imediat şi considerabil. Ennius a tradus-o 
în limba latină ; a fost dealtminteri primul text grec 
tradus în această limbă. Euhemer credea că a descope¬ 
rit originea zeilor : aceştia erau nişte vechi regi divi¬ 
nizaţi. Cu alte cuvinte, încă o posibilitate „raţională" 
de a păstra zeii lui Homer. Zeii aceştia aveau acum o 
„realitate" : aceasta era de ordin istoric (mai exact, 
preistoric) ; miturile reprezentau amintirea confuză, sau 
transfigurată de imaginaţie, a faptelor regilor primitivi. 

Acest alegorism de-a-ndoaselea a avut repercusiuni 
considerabile, nebănuite de Euhemer şi de Ennius, nici 
chiar de Lactanţiu şi alţi apologeţi creştini, în vremea 
cînd aceştia se sprijineau pe Euhemer spre a demonstra 
caracterul omenesc, aşadar nerealitatea zeilor greci. 
Mulţumită alegorismului şi euhemcrismului, mulţumită 
mai ales faptului că toată literatura şi toată arta plas¬ 
tică se dezvoltaseră în jurul miturilor divine şi eroice, 
zeii şi eroii greci nu au fost daţi uitării în urma lungu¬ 
lui proces de demitizare, nici chiar după triumful creş¬ 
tinismului. 

Dimpotrivă, după cum a arătat Jean Seznec în in¬ 
teresanta sa lucrare The Survival of the Pagan Gods , 
zeii greci euhemerizaţi, deşi îşi pierduseră formele cla¬ 
sice şi se camuflaseră sub deghizările cele mai neaştep¬ 
tate, au supravieţuit de-a lungul evului mediu. „Re¬ 
descoperirea efectuată de Renaştere constă mai ales în 

restaurarea formelor pure, «clasice» 1 . Şi dealtminteri, 
tocmai spre sfîrşitul Renaşterii şi-a dat lumea occi¬ 
dentală seama că nu există nici o posibilitate de a îm¬ 
păca «păgînismul» greco-latin cu creştinismul ; în timp 
ce evul mediu nu considera antichitatea ca fiind un 
mediu istoric distinct, o perioadă încheiată" 2 . 

Aşa se explică de ce o mitologie secularizată şi un 
panteon euhemerizat au supravieţuit şi au devenit, de 
la Renaştere încoace, obiect de cercetare ştiinţifică, 
aceasta pentru motivul că antichitatea muribundă nu 
mai credea nici în zeii lui Homer, nici în sensul originar 
al miturilor lor. Această moştenire mitologică a putut 
fi acceptată şi asimilată de creştinism pentru că nu mai 
era purtătoare de valori religioase vii. Ea devenise un 
„tezaur cultural". La drept vorbind, moştenirea clasică 
a fost „salvată" de către poeţi, artişti şi filozofi. De la 
sfîrşitul antichităţii şi pînă la Renaştere, chiar pînă la al 
XVII-lea secol, zeii şi miturile lor — deşi nici o per¬ 
soană cultivată nu mai credea în ele în sensul literal 
al cuvîntului — au fost vehiculate de operele , de crea¬ 
ţiile literare şi artistice. 


Documente scrise şi tradiţii orale 

Mulţumită culturii , un univers religios desacralizat 
şi o mitologie demitizată au alcătuit şi hrănit civilizaţia 
occidentală, singura civilizaţie care a reuşit să devină 
exemplară. Avem de-a face aici cu ceva mai mult decît 
un triumf al logosului asupra mythosului , şi anume cu 
victoria cărţii asupra tradiţiei orale , a documentului 
— mai ales a documentului scris — asupra unei expe¬ 
rienţe trăite care nu dispunea decît numai de mijloacele 


1 Jean Seznec, The Survival of the Pagajj Gods. The Mytho- 
logical Tradition and Its Place în Renaissance Humanism and Art, 
New York, 1953, p. 320 şi urm. 

2 Jean Seznec, op. cit., p. 322. 

de expresie preliterare. Un număr foarte mare de texte 
scrise şi de opere de artă antice au pierit. Rămîn to¬ 
tuşi destule pentru a reconstitui în linii mari admira¬ 
bila civilizaţie mediteraneană. Nu tot aşa stau lucrurile 
cu formele preliterare de cultură, nici în Grecia, nici 
în Europa antică. Ştim prea puţin despre religiile şi 
mitologiile populare ale Mediteranei, iar acest puţin 
îl datorăm monumentelor şi celor cîteva documente 
scrise. Uneori — în ceea ce priveşte miturile din Eleu- 
sis, de pildă — sărăcia informaţiei noastre se explică 
printr-un secret de iniţiere prea bine păstrat. In alte 
cazuri, sîntem informaţi asupra cultelor şi credinţelor 
populare mulţumită unui hazard fericit. Aşa, de pildă, 
dacă Pausania n-ar fi povestit experienţa sa personală 
la oracolul Trophonios din Lebadeia (IX, 39), ar fi tre¬ 
buit să ne mulţumim cu cîteva vagi iluzii ale lui He- 
siod, Euripide şi Aristofan. Nici măcar n-am fi bănuit 
semnificaţia şi importanţa acestui centru religios. 

Miturile greceşti „clasice" reprezintă triumful operei 
literare asupra credinţei religioase. Nu dispunem de nici 
un mit grec transmis împreună cu contextul său cultual. 
Cunoaştem miturile sub formă de „document" literar 
şi artistic, iar nu ca izvor, sau ca expresie a unei ex¬ 
perienţe religioase solidară cu un rit. O întreagă regiune, 
vie , populară, a religiei greceşti, ne scapă, şi aceasta 
tocmai pentru că nu ne-a fost descrisă sistematic, în 
scris. 

Vitalitatea religiozităţii greceşti nu trebuie judecată 
numai după gradul de adeziune la miturile şi cultele 
olimpice. Critica miturilor homerice nu implica în mod 
necesar raţionalismul sau ateismul. Faptul că „formele 
clasice " ale gîndirii mitice au fost „compromise" de 
critica raţionalistă nu înseamnă că această gîndire este 
definitiv suprimată. Elitele intelectuale descoperiseră 
alte mitologii susceptibile de a justifica şi de a articula 
noi concepţii religioase. Erau, în primul rînd, religiile 

misterelor, de la cele celebrate la Eleusis şi la confre¬ 
riile orfico-pitagoriciene, pînă la misterele greco-orien- 
tale, devenite atît de populare în Roma imperială şi 
în provincii. Erau apoi şi ceea ce s-ar putea numi mito¬ 
logiile sufletului, sotcriologiile elaborate de neopitago- 
ricieni, de neoplatonicieni şi de gnostici. Mai trebuie 
adăugata şi expansiunea cultelor şi a mitologiilor so¬ 
lare, a mitologiilor astrale şi funerare, precum şi tot 
felul de „superstiţii" şi „mitologii elementare" populare. 

Am amintit aceste cîteva fapte ca să nu se creadă 
că demitizarea lui Homer şi a religiei clasice ar fi creat 
un vid religios, în care creştinismul s-ar fi instalat fără 
vreo împotrivire. în realitate, creştinismul s-a lovit de 
mai multe tipuri de religiozitate. Adevărata împotrivire 
n-a venit din partea religiei şi a mitologiei „clasice", 
alegorizate şi euhemerizate ; forţa acestora era mai ales 
de ordin politic şi cultural ; cetatea, statul, imperiul, 
prestigiul incomparabil al culturii greco-romanc alcă¬ 
tuiau un edificiu uriaş. Dar din punctul de vedere al 
unei religii vii, acest edificiu era precar, gata să se 
prăbuşească îndată ce avea să se ciocnească de o ex¬ 
perienţă religioasă autentică. 

Adevărata împotrivire a îniîmpinat-o creştinismul 
din partea misterelor şi a soteriologiilor (care urmăreau 
mîntuirea individului şi ignorau sau dispreţuiau formele 
religiei civile), şi mai ales din partea religiilor şi mi¬ 
tologiilor populare vii din sînul imperiului roman. Asu¬ 
pra acestor religii sîntem şi mai puţin informaţi decît 
asupra religiei populare greceşti şi mediteraneene. Ştim 
cîte ceva despre Zamolxis al geţilor, pentru că Hero- 
dot a reprodus oarecare informaţii despre el, luate de 
la grecii din Helespont. în lipsa acestei mărturii ar fi 
trebuit să ne mulţumim cu aluzii, ca alte divinităţi trace 
din Balcani : Derzelas, Bendis, Cotys etc. Ori de cîte 
ori dispunem de informaţii ceva mai puţin sumare asu¬ 
pra religiilor precreştine ale Europei, ne dăm seama de 

complexitatea şi de bogăţia lor. Dar cum atîta timp 
cît au fost păgîne aceste popoare n-au produs cărţi, 
nu vom cunoaşte niciodată în mod temeinic religiile şi 
mitologiile lor originare. 

Şi totuşi, era vorba de o viaţă religioasă şi de o mito¬ 
logie de ajuns de puternice ca să reziste timp de zece 
veacuri creştinismului şi nenumăratelor ofensive ale au¬ 
torităţilor ecleziastice. Această religie avea o structură 
cosmică şi vom vedea că a sfîrşit prin a fi tolerată şi 
asimilată de biserică. într-adevăr, creştinismul rural, 
mai ales în Europa meridională şi dc sud-cst, posedă 
o dimensiune cosmică. 

Drept încheiere : dacă religia şi mitologia greacă, cu 
desăvîrşire secularizate şi demitizate, au supravieţuit în 
cultura europeană, faptul se explică tocmai prin aceea 
că ele fuseseră exprimate printr-o serie de capodopere 
literare şi artistice. în schimb, religiile şi mitologiile 
populare, singurele forme păgîne vii în momentul trium¬ 
fului creştinismului (dar despre care nu ştim mai nimic, 
de vreme ce n-au căpătat o expresie scrisă) au supra¬ 
vieţuit, creştinizate, în tradiţiile populaţiilor rurale. 
Dat fiind că în fond era vorba de o religie dc struc¬ 
tură agricolă, ale cărei rădăcini se înfigeau în neolitic, 
e probabil că folclorul religios european mai păstrează 
încă pînă în ziua de azi o moştenire preistorică. 

Dar aceste supravieţuiri ale miturilor şi ale comportă¬ 
rilor religioase arhaice, deşi constituiau un fenomen spi¬ 
ritual important, n-au avut, pe planul cultural, decît 
consecinţe modeste. Revoluţia operată de scriere a fost 
ireversibilă. începînd din acel moment, istoria culturii 
nu va mai ţine seama decît de documentele arheologice 
şi de textele scrise. Un popor lipsit de acest soi de do¬ 
cumente e considerat un popor fără istorie. Creaţiile 
populare şi tradiţiile orale nu vor fi valorificate decît 
foarte tîrziu, în epoca romantismului german ; avem 
de-a face cu un interes de anticar. Creaţiile populare, 
în care încă mai supravieţuiesc comportarea şi universul 

mitic, au oferit uneori un izvor de inspiraţie celor cîţiva 
mari artişti europeni. Asemenea creaţii populare n-au 
jucat însă niciodată un rol important în cultură. Ele 
au sfîrşit prin a fi tratate ca nişte „documente" şi, 
ca atare, solicită curiozitatea anumitor specialişti. Ca 
să poată interesa pe omul modern, această moştenire 
tradiţională orala trebuie să fie înfăţişată sub formă de 
carte... 



Capitolul IX 

SUPRAVIEŢUIRI ŞI CAMUFLAJE 
ALE MITURILOR 


Creştinism şi mitologie 

NE ESTE GREU SĂ ÎNFĂŢIŞĂM ÎN CÎTEVA PA- 
gini raporturile dintre creştinism şi gîndirea mitică. 
Aceste raporturi pun mai multe probleme foarte dis¬ 
tincte. în primul rînd, aceea a echivocului legat de fo¬ 
losirea cuvîntului „mit". Primii teologi creştini luau 
acest termen în înţelesul care se impusese de cîteva 
veacuri în lumea greco-romană, acela de „fabulă, fic¬ 
ţiune, minciună". în consecinţă, ei nu voiau să vadă în 
persoana lui Isus un personaj -mitic" şi nici în drama 
cristologică un „mit". încă din veacul al II-lea, teo¬ 
logia creştină a fost nevoită să apere istoricitatea lui 
Isus atît împotriva ereticilor docetişti şi agnostici, cît 
şi împotriva filozofilor păgîni. Vom vedea mai jos 
argumentele pe care le-a folosit spre a-şi apăra teza, 
precum şi dificultăţile pe care a trebuit să le învingă. 

Cea de-a doua problemă e solidară cu prima : ea nu 
se mai referă la istoricitatea lui Isus, ci la valoarea măr¬ 
turiilor literare pe care se întemeiază această istorici- 
tate. însuşi Origen îşi dăduse seama de greutatea de a 
întemeia un eveniment istoric pe documente incontesta¬ 
bile. în zilele noastre un Rudolf Bultmann afirmă că 
nu putem cunoaşte nimic despre viaţa şi persoana lui 
Isus, deşi el însuşi nu se îndoieşte de existenţa istorică 
a acestuia. O asemenea poziţie metodologică presupune 
că Evangheliile şi celelalte mărturii primitive sînt im- 

pregnate de „elemente mitologice" (cuvîntul fiind luat în 
sensul de „ceea ce nu poate exista"). Faptul că „elemen¬ 
tele mitologice" se întîlnesc din belşug în Evanghelii con¬ 
stituie o evidenţă. Pe lîngă aceasta, simbolurile, figurile 
şi ritualurile de origine iudaică sau mediteraneană au 
fost de timpuriu asimilate de creştinism. Vom vedea 
mai departe semnificaţia acestui îndoit proces de „iu- 
daizare" şi de „păgînizare" a creştinismului primitiv. 

E cazul să adăugăm că prezenţa masivă a simboluri¬ 
lor şi a elementelor cultuale solare sau caracteristice 
structurii misterelor în creştinism i-a încurajat pe savanţi 
să respingă teza istoricităţii lui Isus. Ei au răsturnat po¬ 
ziţiile unui Bultmann, de pildă. în loc de a postula, la 
începutul creştinismului, un personaj istoric despre care 
nu sc poate şti nimic, din pricina „mitologiei" de care 
a fost foarte curînd copleşit, aceşti savanţi postulează, 
dimpotrivă, un „mit" care a fost imperfect „istoricizat" 
de către primele generaţii de creştini. Ca să nu-i cităm 
decît pe moderni, de la Arthur Drews (1909) şi Peter 
Jensen (1906, 1909) şi pînă la P.-L. Couchojud (1924), 
savanţi de orientare şi de competenţă diferită au încercat 
în mod laborios să reconstituie „mitul originar" care ar 
fi dat naştere figurii lui Cristos şi, în cele din urmă, 
creştinismului. Acest „mit originar" variază dealtfel 
de la un autor la altul. S-ar putea consacra un studiu 
pasionant acestor reconstituiri, pe cît de savante, pe atît 
de hazardate. Ele trădează o oarecare nostalgie a omului 
modern faţă de „primordialul mitic". (în cazul lui P.-L. 
Couchoud, această exaltare a nonistoricităţii mitului în 
dauna puţinătăţii concretului istoric, este evidentă). Dar 
nici una din aceste ipoteze nonistoriciste n-a fost accep¬ 
tată de specialişti. 

în sfîrşit, o a treia problemă se pune atunci cînd stu¬ 
diem raporturile dintre gîndirea mitică şi creştinism. Ea 
poate fi formulată în felul următor : dacă creştinii au 
refuzat să vadă în religia lor mythosul desacralizat al 
epocii elinistice, care e oare situaţia creştinismului faţă 
cu mitul viu, aşa cum a fost el cunoscut de societăţile 

arhaice şi tradiţionale ? Vom vedea că creştinismul, aşa 
cum a fost înţeles şi trăit în cele aproape două milenii 
ale istoriei sale, nu se poate desolidariza cu desăvîrşire 
de gîndirea mitică. 


Istorie şi „enigme 44 în Evanghelii 

Să vedem cum au procedat părinţii bisericii spre a 
apăra teza istoricităţii lui Isus atît împotriva păgînilor, 
cît şi împotriva „ereticilor“. Cînd s-a pus problema de 
a înfăţişa viaţa autentică a lui Isus, adică aşa cum a 
fost ea cunoscută şi transmisă oral de către apostoli, 
teologii bisericii primitive s-au găsit în faţa unui anumit 
număr de texte şi de tradiţii orale care circulau în di¬ 
feritele medii. Părinţii bisericii au dat dovadă de spirit 
critic şi de orientare „istoricistă" înainte chiar ca aceasta 
noţiune să ia naştere, refuzînd să considere Evangheliile 
drept apocrife, iar aşa-zisele logia agrapha drept do¬ 
cumente autentice. Ei au deschis totuşi porţile unor lungi 
controverse în sînul bisericii şi au înlesnit ofensiva ne¬ 
creştinilor, acceptînd nu una singură, ci patru Evanghelii. 
De vreme ce existau deosebiri între Evangheliile sinop¬ 
tice şi Evanghelia lui Ioan , ele trebuiau explicate şi jus¬ 
tificate prin exegeză. 

Criza exegetică a fost declanşată de către Marcion în 
137. Acesta proclama că există o singură evanghelic 
autentică, mai întîi transmisă oral, apoi redactată şi in¬ 
terpolată cu grijă de unii partizani entuziaşti ai iudais¬ 
mului. Această evanghelie declarată ca fiind singura va¬ 
labilă era Evanghelia lui Luca t redusă de Marcion la 
ceea ce el socotea a fi miezul autentic 1 . Marcion aplicase 
metoda gramaticilor greco-romani care se lăudau că pot 
deosebi excrescenţele mitologice din vechile texte teolo- 


1 Pentru tot ce urmează, a se vedea Robert M. Grant, The 
Earliest Lives of Jesus , New York, 1961, p. IC şi urm. 

gice. în replica lor către Marcion şi alţi gnostici, orto¬ 
docşii au fost nevoiţi să adopte aceeaşi metoda. 

La începutul celui de al II-lea veac, Aelius Theon 
arata în tratatul sau : Progymnasmata diferenţa dintre 
mit şi naraţiune : mitul este „o relatare falsă, descriind 
ceva adevărat", iar naraţiunea este „o relatare descriind 
evenimente care au avut loc sau ar putea avea loc“ 1 . 
Teologii creştini negau, evident, că evangheliile ar fi 
..mituri" sau „povestiri minunate". Justin, de pildă, nu 
putea crede că ar exista vreun risc de a confunda 
evangheliile cu nişte „povestiri minunate". Viaţa lui Isus 
era împlinirea profeţiilor Vechiului Testament: cît despre 
forma literară a evangheliilor, ea nu era aceea a mi¬ 
tului. Mai mult încă : Justin socotea că se puteau oferi 
cititorului necreştin dovezi materiale despre veracitatea 
istorică a evangheliilor. Naşterea lui Isus, de pildă, putea 
fi demonstrată prin „declaraţii de impunere prezentate 
sub procuratorul Quitinus şi (ex hypothesi ?) accesibile 
la Roma un veac şi jumătate mai tîrziu" 2 . Aşijderea, 
un Taţian sau un Clement din Alexandria considerau 
evangheliile drept documente istorice. 

Cel mai important însă pentru subiectul nostru este 
Origen. Origen era prea convins de valoarea spirituală 
a istorisirilor conservate de evanghelii ca să admită că 
ele ar putea fi înţelese aşa cum făceau atît simplii cre¬ 
dincioşi cît şi ereticii, într-un sens strict literal — şi 
iată pentru ce recomanda exegeza alegorică. Nevoit însă 
să apere creştinismul împotriva lui Celsiu, el a stăruit 
asupra istoricităţii vieţii lui Isus şi s-a străduit să vali¬ 
deze toate mărturiile istorice. Origen critică şi respinge 
istoricitatea episodului negustorilor izgoniţi din templu. 


1 Grant, op. cit., p. 15. Cu privire la Theon, a se vedea Ibid., 
p. 39 şi urm. A se cf. şi The Letter and the Spirit, London, 1957, 
p. 120 şi urm., precum şi Jean Pepin, Mvthe et Allegorie. Les 
origines grecques et les contestations judeo-chretiennes, Paris, 1953. 

2 R. H. Grant, The Earliest Lives, p. 21. 

„în partea din sistemul său care tratează despre inspi¬ 
raţie şi despre exegeză, Origen ne spune că ori de cîte 
ori adevărul istoric nu se potrivea cu adevărul spiritual, 
Scripturile introduceau în povestirile lor anumite eveni¬ 
mente, unele în întregime nereale, altele susceptibile de 
a se produce, dar care de fapt nu se produseseră" 1 . în 
loc de „mit" şi de „ficţiune", el foloseşte cuvintele 
„enigmă" şi „parabolă" ; nu există însă nici o îndoială 
că pentru el aceşti termeni sînt echivalenţi 2 . 

Origen recunoaşte aşadar că evangheliile înfăţişează 
episoade care nu sînt „autentice" din punct de vedere 
istoric, deşi sînt „adevărate" pe plan spiritual. Răs- 
punzînd însă criticilor lui Celsiu, el recunoaşte de ase¬ 
meni dificultatea de a dovedi istoricitaiea unui eveni¬ 
ment istoric. „A încerca să stabileşti adevărul a aproape 
oricărei povestiri ca fapt istoric, chiar cînd povestirea 
e adevărată, iată o sarcină din cele mai grele şi uneori 
chiar imposibilă." 3 

Origen crede totuşi că anumite evenimente din viaţa 
lui Isus sînt îndeajuns dovedite prin mărturii istorice. 
De pildă, Isus a fost răstignit pe cruce în prezenţa unui 
mare număr de persoane. Cutremurul de pămînt şi bezna 
pot fi confirmate de relatarea istorică a lui Phlegon din 
Tralles 4 . Cina cea de Taină este un eveniment istoric 
a cărui dată se poate fixa cu precizie 5 . Tot aşa şi ispi¬ 
tirea din grădina Ghetsemani, deşi Evanghelia lui îoan 
nu vorbeşte despre ea (Origen explică motivul acestei 
tăceri : Ioan poartă mai mult interes divinităţii lui Isus 
şi ştie că Dumnezeu-Logosul nu poate fi dus în ispită), 
învierea e „adevărată" în sensul istoric al cuvîntului, 
pentru că este un eveniment, deşi trupul înviat nu mai 


1 Origen, De principiis, IV, 2, 9, citat de Grant, op. cit., p. 61. 

2 Grant, op. cit., p. 66. 

3 Contra Celsum I, 42, citat de Grant, p. 71. 

4 Contra Celsum II, 56—59, Grant, p. 75. 

5 Cf. Grant, p. 93. 

aparţine lumii fizice. (Trupul înviat era un trup aerian, 
spiritual 1 ). 

Deşi nu se îndoieşte de istoricitatea vieţii, patimilor 
şi învierii lui Isus Cristos, Origen poartă mai mult in¬ 
teres sensului spiritual, non-istoric, al textului evanghelic. 
Adevăratul sens se găseşte „dincolo de istorie'* 2 . Exe¬ 
geza trebuie să fie în stare să „se elibereze de materialele 
istorice", căci acestea din urmă nu sînt decît o „tram¬ 
bulină". A stărui prea mult asupra istoricităţii lui Isus, 
a neglija înţelesul profund al vieţii şi al mesajului său 
înseamnă a mutila creştinismul. „Oamenii, scrie el în 
Comentai• la Evanghelia lui Ioan y rămîn cu toţii uimiţi 
cînd urmăresc evenimentele din viaţa lui Isus, dar devin 
sceptici cînd li se dezvăluie semnificaţia lor profundă, pe 
care ei refuză s-o accepte drept adevărată. 3 " 


Timp istoric şi timp liturgic 

Origen a sesizat foarte bine că originalitatea creşti¬ 
nismului se datorează în primul rînd faptului că întru¬ 
parea a avut loc într-un timp istoric, iar nu într-un timp 
cosmic. El nu uită însă că taina întrupării nu poate fi 
redusă la istoricitatea ei. Dealtminteri, proclamînd către 
„naţiuni" divinitatea lui Isus Cristos, primele generaţii 
de creştini proclamau implicit transistoricitatea lui. Nu 
pentru că Isus n-ar fi fost considerat drept un personaj 
istoric, spre a sublinia mai înainte de orice că el era 
Fiul lui Dumnezeu, Mîn tui torul universal care l-a răs¬ 
cumpărat nu numai pe om, ci şi natura. Mai mult încă : 

1 Cf. Grant, p. 78. 

2 A se vedea R. Grant, op. cit., pp. 115—116, şi Jean Daniclou, 
Message evangelique et cidture hellenistique aux Il-eme et 1 Il-eme 
siecles, Paris, 1961, pp. 251 şi urm. 

3 Comentariu la Evanghelia lui Ioan, 20, 30, citat de Grant, 

p. 116. 

istoricitatea lui Isus fusese deja depăşită prin înălţarea 
lui la ceruri şi prin reintegrarea lui în gloria divină. 

Proclamînd întruparea, învierea şi înălţarea Cuvîn- 
tului, creştinii erau convinşi că nu înfăţişează un nou 
mit. în realitate, ei foloseau categoriile gîndirii mitice. 
Ei nu puteau, fără îndoială, să recunoască această gîn- 
dire mitică în mitologiile desacralizate ale contempora¬ 
nilor lor, păgîni culţi. Este însă evident că, pentru creş¬ 
tinii de toate confesiunile, centrul vieţii religioase îl con¬ 
stituie drama lui Isus Cristos. Deşi întîmplată în istorie, 
această dramă a făcut cu putinţă mîntuirea ; în con¬ 
secinţă, nu există decît un singur mijloc de a obţine 
mîntuirea : reiterarea rituală a acestei drame exemplare 
şi imitarea modelului suprem, revelat de viaţa şi învăţă¬ 
tura lui Isus. Iar această comportare religioasă e soli¬ 
dară cu gîndirea mitică autentică. 

Trebuie să adăugăm deîndată că, prin însuşi faptul 
că este o religie , creştinismul a trebuit să păstreze cel 
puţin o comportare mitică : timpul liturgic, adică re¬ 
cuperarea periodică a acelui illud tempus al «începuturi¬ 
lor". „Experienţa religioasă a creştinului se întemeiază 
pe imitaţia lui Cristos ca model exemplar , pe repetiţia 
liturgică a vieţii, a morţii şi a învierii Domnului, şi pe 
contemporaneitatea creştinului cu acel illud tempus care 
începe la Naşterea în Bethleem şi se încheie provizoriu 
cu înălţarea". însă, cum am văzut, „imitarea unui model 
transuman, repetarea unui scenariu exemplar şi între¬ 
ruperea timpului profan printr-o deschidere spre Timpul 
cel Mare constituie notele esenţiale ale «comportării mi¬ 
tice», adică ale omului societăţilor arhaice, care găseşte 
în mit izvorul însuşi al existenţei sale". 1 


1 M. Eliade, Mythes, reves et mysteres, pp. 26—27. A se vedea 
şi Allan W. Watts, Myth and Ritual in Christianity , Londra şi 
Kew York, 1959 ; Olivier Clement, Transfigurer le Temps, Neu- 
châtel-Paris, 1959. 

Deşi timpul liturgic este un timp circular, creştinis¬ 
mul, moştenitor credincios al iudaismului, acceptă to¬ 
tuşi timpul linear al istoriei : lumea a fost creata o sin¬ 
gură dată şi va avea un singur sfîrşit ; întruparea a avut 
loc o singură dată, în timpul istoric, şi nu va avea loc 
decît o singură Judecată. încă de la început, creştinis¬ 
mul a suferit influenţe multiple şi contradictorii, mai 
ales cele ale gnosticismului, ale iudaismului şi ale „pă- 
gînismului". Reacţia bisericii n-a fost uniformă. Părin¬ 
ţii bisericii au dus o luptă neîmpăcată împotriva acos- 
mismului şi ezoterismului gnozei ; ei au păstrat totuşi 
elementele gnostice aflate în Evanghelia lui Ioan, în 
Epistolele Sf. Pavel şi în unele scrieri primitive. Dar, în 
ciuda persecuţiilor, gnosticismul n-a fost niciodată ex¬ 
tirpat în mod radical, şi anumite mituri gnostice, mai 
mult sau mai puţin camuflate, au reapărut în litera¬ 
tura orală şi scrisă a evului mediu. 

Cît despre iudaism, acesta a oferit bisericii o metoda 
alegorică de interpretare a Scripturii, şi mai ales mo¬ 
delul prin excelenţă a „istoricizării" sărbătorilor şi sim¬ 
bolurilor religiei cosmice. „Iudaizarea" creştinismului 
primitiv este echivalentă cu „istoricizarea" lui, cu hotă- 
rîrea primilor teologi de a lega istoria propovăduirii lui 
Isus şi a bisericii năseînde de istoria sfîntă a poporului 
lui Israel. Iudaismul „istoricizase" însă un anumit nu¬ 
măr de sărbători sezoniere şi de simboluri cosmice, le- 
gîndu-le de evenimente importante ale istoriei lui Israel 
(cf. Sărbătoarea cuştilor, Paştile, Sărbătoarea luminilor, 
numită şi Hanuca etc.). Părinţii bisericii au urmat 
aceeaşi cale : au „creştinizat" simbolurile, riturile şi mi¬ 
turile asiatice şi mediteraneene, legîndu-le de o „istorie 
sfîntă". Această „istorie sfîntă" depăşea în chip firesc 
cadrele Vechiului Testament şi îngloba acum Noul Tes¬ 
tament, propovăduirile Apostolilor şi, mai tîrziu, vie¬ 
ţile sfinţilor. Un anumit număr de simboluri cosmice 
— Apa, Pomul şi Via, plugul şi securea, corabia, carul 

etc. — fuseseră deja asimilate de iudaism şi au putut fi 
destul de uşor integrate în doctrina şi în practica bise¬ 
ricii, dobîndind un înţeles sacramental sau ecleziologic 1 . 


„Creştinismul cosmic 66 

Adevăratele dificultăţi s-au ivit mai tîrziu, cînd mi¬ 
sionarii creştini au fost, mai ales în Europa centrală şi 
occidentală, puşi faţă în faţă cu religiile populare vii. 
Vrînd nevrînd, ei au sfîrşit prin a „creştina" divinităţile 
şi miturile „păgîne" care nu se lăsau extirpate. Un 
mare număr de zei sau de eroi ucigători de balauri au 
devenit nişte Sfinţi Gheorghe : zeii furtunii s-au trans¬ 
format în Sfîntul Ilie ; nenumăratele zeiţe ale fertilităţii 
au fost asimilate cu Fecioara Maria sau cu alte sfinte. 
S-ar putea spune că o parte din religia populară a Eu¬ 
ropei precreştine a supravieţuit, camuflată sau trans¬ 
formată, în sărbătorile calendarului şi în cultul sfinţilor. 
Timp de mai bine de zece veacuri, biserica a trebuit 
să lupte împotriva afluxului continuu de elemente „pă- 
gîne" (adică, aparţinînd religiei cosmice) în practicile şi 
legendele creştine. Rezultatul acestei lupte înverşunate 
a fost mai curînd modest, mai ales în sudul şi în sud- 
estul Europei, unde folclorul şi practicile religioase ale 
populaţiilor rurale mai înfăţişau încă, la sfîrşitul celui de 
al XlX-lea veac, figuri, mituri şi ritualuri din cea mai 
îndepărtată antichitate, ba chiar din protoistorie 2 . 


1 Cf. Erwin Goodenough, fewisb Symbols in tbe Greco-Roman 
Period , voi. VII—VIII : Pagan Symbols in Jitdaism, New York, 
1958 ; Jean Danielou, Les symboles chretiens primiţifs, Paris, 1961. 

2 Leopold Schmidt a arătat că folclorul agricol al Europei cen¬ 
trale conţine elemente mitologice şi rituale dispărute din mitologia 
greacă clasică încă din timpul lui Homer şi al lui Hesiod ; cf. 
L. Schmidt, Gestaltheiligkeit im bauerlichen Arbeitsmythos, Viena, 
1952, în special p. 136 şi urm. 

S-a reproşat bisericii catolice şi celei ortodoxe că au 
acceptat un număr atît de mare de elemente păgîne. 
Aceste critici erau oare întotdeauna justificate ? Pe de 
o parte, „păgînismul" nu a putut supravieţui decît creş¬ 
tinat, fie chiar numai şi superficial. Această politică 
de asimilare a unui „păgînism" care nu putea fi nimicit 
nu constituia o inovaţie ; însăşi biserica primitivă ac¬ 
ceptase şi asimilase o mare parte a calendarului sacru 
precreştin. Pe de altă parte, ţăranii, prin însuşi modul 
lor de a exista în cosmos, nu erau atraşi de un creştinism 
„istoric" şi moral. Experienţa religioasă specifică a popu¬ 
laţiilor rurale era alimentată de ceea ce s-ar putea numi 
un „creştinism cosmic". Ţăranii din Europa înţelegeau 
creştinismul ca o liturghie cosmică. Misterul cristologic 
angaja deopotrivă destinele Cosmosului. „Natura în¬ 
treagă suspină în aşteptarea învierii" : iată unul dintre 
motivele centrale atît al liturghiilor pascale, cît şi al 
folclorului religios al creştinătăţii orientale. Solidaritatea 
mistică cu ritmurile cosmice, violent atacată de profeţii 
Vechiului Testament şi de-abia tolerată de biserică, se 
află în centrul vieţii religioase a populaţiilor rurale, mai 
ales al celor din Europa de sud-est. Pentru toată această 
parte a creştinătăţii, „Natura" nu este lumea păcatu¬ 
lui, ci opera lui Dumnezeu. După întrupare, lumea a 
fost restabilită în gloria ei iniţială ; acesta este motivul 
pentru care atît Cristos cît şi Biserica au fost încărcaţi 
cu atîtea simboluri cosmice. în folclorul religios al sud- 
estului european, tainele sanctifică totodată natura. 

Pentru ţăranii din Europa orientală, această atitu¬ 
dine nu numai că nu implica o „păgînizare" a creşti¬ 
nismului, ci, dimpotrivă, reprezenta un fel de „creş¬ 
tinare" a religiei strămoşilor. Cînd se va scrie istoria 
acestei „teologii populare", aşa cum poate fi surprinsă 
mai ales în sărbătorile sezoniere şi în folclorul religios, 
ne vom da seama că „creştinismul cosmic" nu este o 
formă nouă de păgînism, nici un sincretism păgîno- 
creştin. El este o creaţie religioasă originală în care es- 
hatologia şi soteriologia sînt afectate de dimensiuni cos- 

mice ; mai mult încă : fără a înceta de a fi Panto¬ 
cratorul, Cristos coboară pe pămînt şi-i vizitează pe 
ţărani, aşa cum proceda în mitul populaţiilor arhaice 
Fiinţa Supremă înainte de a se transforma într-un dens 
otiosus; acest Cristos nu este „istoric", de vreme ce con¬ 
ştiinţa populară nu poartă interes cronologiei, nici exac¬ 
tităţii evenimentelor şi autenticităţii personajelor istorice. 
Să ne ferim a trage concluzia că, pentru populaţiile ru¬ 
rale, Cristos nu este altceva decît o „divinitate" moşte¬ 
nită de la vechile politeisme. Nu există contradicţie 
între imaginea lui Cristos din Evanghelii şi din biserică 
şi aceea din folclorul religios : Naşterea lui Isus, în¬ 
văţătura şi minunile sale, răstignirea pe cruce şi în¬ 
vierea constituie temele esenţiale ale acestui creştinism 
popular. Pe de altă parte, toate aceste creaţii folclorice 
sînt impregnate de un spirit creştin , iar nu „păgîn" : 
totul se învîrteşte în jurul mîntuirii omului prin Cris¬ 
tos ; în jurul credinţei, a speranţei şi a iubirii aproape¬ 
lui, în jurul unei lumi care este „bună", pentru ca a 
fost creată de Dumnezeu-Tatăl şi pentru că a fost răs¬ 
cumpărată de Dumnezeu-Fiul ; în jurul unei existenţe 
umane nerepetabile, care nu este lipsită de semnificaţie ; 
omul e liber să aleagă binele sau răul, dar el nu va fi 
judecat numai după această alegere. 

Nu este cazul să înfăţişăm aici liniile generale ale 
acestei „teologii populare". Trebuie totuşi să constatăm 
că creştinismul cosmic al populaţiilor rurale e dominat 
de nostalgia unei naturi sanctificate de prezenţa lui 
Isus. Nostalgia Paradisului, dorinţa de a regăsi o na¬ 
tură transfigurată şi invulnerabilă, la adăpost de răstur¬ 
nările consecutive războaielor, devastărilor şi cuceririlor. 
Mai este şi expresia „idealului" societăţilor agricole, me¬ 
reu terorizate de hoardele războinice alogene şi exploa¬ 
tate de diferite clase de „stăpîni" mai mult sau mai pu¬ 
ţin autohtoni. E o revoltă pasivă împotriva tragediei şi 
a nedreptăţii istoriei, în fond, împotriva faptului că răul 
nu se mai manifestă exclusiv ca o hotărîre individuală, 
ci mai ales ca o structură transpersonală a lumii istorice. 

Pe scurt, pentru a reveni la subiectul nostru, acest 
creştinism popular a prelungit fără doar şi poate pînă 
în zilele noastre anumite categorii ale gîndirii mitice. 


Mitologia eshatologică a evului mediu 

în evul mediu asistăm la o trezire a gîndirii mitice. 
Toate clasele sociale invocă tradiţii mitologice proprii. 
Cavalerii, breslele meşteşugăreşti, cărturarii, ţărănimea, 
adoptă un „mit de origine" a condiţiei sau a vocaţiei 
lor şi se străduiesc să imite un model exemplar. Ori¬ 
ginea acestor mitologii e variată. Ciclul arthurian şi tema 
căutării Sfîntului Graal înglobează, sub o pojghiţă de 
creştinism, un mare număr de credinţe celtice, mai ales 
de credinţe în legătură cu lumea cealaltă. Cavalerii vor 
să rivalizeze cu Lancelot sau cu Parsifal. Truverii ela¬ 
borează o întreagă mitologie a Femeii şi a Iubirii, cu 
ajutorul unor elemente creştine, dar depăşind sau con- 
trazicînd doctrinele bisericii. 

Anumite mişcări istorice din evul mediu ilustrează 
în chip deosebit de izbitor cele mai tipice manifestări 
ale gîndirii mitice. Ne gîndim la exaltările milenariste 
şi la miturile eshatologice care îşi fac apariţia în timpul 
Cruciadelor, în mişcările unui Tanchelm şi ale unui 
Eudes de l’Etoile, în promovarea lui Frederic al II-lea 
la rangul de Mesia, în atîtea alte fenomene colective 
mesianice, utopice şi prerevoluţionare, strălucit studiate 
de Norman Cohn în cartea sa The Pursuit of The 
Millenium. Ca să ne oprim o clipă asupra aureolei mi¬ 
tologice a lui Frederic al II-lea : cancelarul imperial, 
Pietro della Vigna, îl prezintă pe stăpînul său ca pe un 
mîntuitor cosmic : lumea întreagă aşteaptă un aseme¬ 
nea cosmocrator, şi acum flăcările răului s-au stins, 
săbiile s-au transformat în pluguri, pacea, dreptatea şi 
securitatea s-au înscăunat trainic. „Mai mult încă, Fre¬ 
deric posedă puterea incomparabilă de a uni elementele 

universului, împăcînd căldura cu frigul, solidul cu li¬ 
chidul, toate contrariile între ele. El este un Mesia cos¬ 
mic pe care pămîntul, marea şi aerul îl adoră la unison, 
înscăunarea lui este opera unei providenţe divine ; căci 
lumea era pe cale să piară, judecata de apoi era imi¬ 
nentă, cînd Dumnezeu, în marea lui milostenie, ne-a 
acordat un răgaz şi a trimis acest suveran neprihănit 
spre a instaura o eră de pace şi de ordine şi de armo¬ 
nie în zilele cele din urmă. Faptul că aceste expresii 
oglindesc fidel gîndirea însăşi a lui Frederic se vede 
din scrisoarea pe care acesta a adresat-o satului său 
natal (Jesi, lîngă Ancona) ; într-însa el arată că so¬ 
coteşte propria sa naştere drept un eveniment avînd 
pentru omenire aceeaşi importanţă ca şi naşterea lui 
Cristos, şi satul Jesi drept un nou Betleem. Frederic 
e fără îndoială singurul monarh din evul mediu care 
s-a crezut divin nu în virtutea funcţiei, ci a firii sale, 
nici mai mult nici mai puţin decît un Dumnezeu în¬ 
trupat." 1 

Mitologia lui Frederic al II-lea n-a dispărut o dată 
cu moartea lui, pentru simplul motiv că această moarte 
nu putea fi admisă : se credea că împăratul se retră¬ 
sese într-o ţară îndepărtată, sau că, potrivit legendei 
celei mai populare, dormea sub Muntele Etna. Dar în- 
tr-o zi se va trezi şi va veni să-şi revendice tronul. Şi, 
de fapt, treizeci şi patru de ani după moartea lui, în 
oraşul Neuss, un impostor a reuşit să se dea drept Fre¬ 
deric al II-lea redivivus. Nici chiar după execuţia aces¬ 
tui pseudo-Frederic la Wetzlar, mitul nu şi-a pierdut 
virulenţa. în veacul al XV-lea încă se mai credea că 
Frederic e viu şi că va trăi pînă la sfîrşitul lumii, că 
e, de fapt, singurul împărat legitim şi că altul nu va 
mai fi. 


1 Norman Cohn, The Pur suit of the Millenium, p. 1C4. Cu pri¬ 
vire la pretenţiile mesianice ale lui Frederic al II-lea, cf. E. Kan- 
torowitz, Frederic the Second, 1194 — 1250, traducere în limba en¬ 
gleză, Londra, 1931, pp. 450 şi urm., 511 şi urm. ; Norman Cohn, 
pp. 103 şi urm. 

Mitul lui Frederic al II-lea nu este decît un exemplu 
ilustru al unui fenomen cu mult mai difuz şi mai per¬ 
sistent. Prestigiul religios şi funcţia eshatologică a regi¬ 
lor s-au menţinut în Europa pînă în veacul al XVII-lea. 
Secularizarea conceptului de rege eshatologic n-a înlă¬ 
turat speranţa unei renovări universale, adînc înrădă¬ 
cinată în sufletul colectiv, realizate de Eroul exemplar 
sub una din noile sale forme : Reformatorul, Revoluţio¬ 
narul, Mucenicul (libertăţii populare), Şeful partidului. 
Rolul şi misiunea fondatorilor şi a şefilor de mişcări to¬ 
talitare moderne comportă un număr considerabil de 
elemente eshatologice şi soteriologice. Gîndirea mitică 
poate depăşi şi respinge unele din expresiile sale ante¬ 
rioare, pe care istoria le-a făcut să devină desuete, ea se 
poate adapta noilor condiţii sociale şi noilor mode 
culturale, dar nu se lasă extirpată. 

Cît despre fenomenul cruciadei, Alphonse Dupront 
a pus foarte bine în lumină structurile sale mitice şi 
orientarea sa eshatologică. „în centrul conştiinţei de 
cruciadă, atît la clerici cît şi la mireni, stă datoria de 
a elibera Ierusalimul [...]. Ceea ce se exprimă cel mai 
viguros în cruciadă e îndoita plenitudine a unei împli¬ 
niri a timpurilor şi a unei împliniri a spaţiului uman. 
în acest sens, în ceea ce priveşte spaţiul, semnul împli¬ 
nirii timpurilor este reunirea naţiunilor în jurul ora¬ 
şului sfînt şi mumă, în jurul oraşului centru al lumii. 
Ierusalim . 1<( 

Faptul că avem de-a face cu un fenomen spiritual 
colectiv, cu un impuls iraţional, ne este dovedit, între 
altele, de cruciadele copiilor care se ivesc brusc în 1212, 
în Nordul Franţei şi în Germania. Spontaneitatea aces¬ 
tor mişcări pare neîndoielnică : „nimeni nestîmindu-le, 
nici din străinătate, nici din ţară* afirmă un martor 


1 Alphonse Dupront, Croisades et eschatologie, în Umanesimo 
e esoterisimo, Atti del V° Convegno Inter nazionale di Studi 
Umanistici a cura di Enrico Castelli, Padova, 1960, pp. 175—198,, 
p. 177. 

contemporan \ Nişte copii „caracterizaţi deopotrivă 
— aceasta face ca lucrul sa fie extraordinar — prin ex¬ 
trema lor tinereţe şi prin sărăcia lor, mai ales ciobă¬ 
naşi 1 2 ", pornesc la drum şi săracii se iau după ei. Sînt 
poate vreo 30.000 care înaintează ca o procesiune, cîn- 
tînd. Cînd îi întrebai unde se duc, răspundeau : „La 
Dumnezeu". Potrivit unui cronicar contemporan „inten¬ 
ţia lor era să treacă marea şi, lucru pe care regii şi cei 
puternici nu-1 făcuseră, să recucerească mormîntul lui 
Cristos" 3 . Clerul se opusese acestei înrolări a copiilor. 
Cruciada franceză se încheie cu o catastrofă : ajunşi la 
Marsilia, ei se îmbarcă pe şapte vase mari, dar două 
din aceste vase eşuează în urma unei furtuni în largul 
Sardiniei şi toţi pasagerii se îneacă. Cît despre celelalte 
cinci vase, cei doi armatori ticăloşi le duseră la Alexan¬ 
dria, unde-i vîndură pe copii căpeteniilor musulmane 
şi negustorilor de sclavi. 

Cruciada „germană" urmează acelaşi tipar. O cro¬ 
nică contemporană povesteşte că în 1212 „a apărut un 
copil cu numele de Nikolas, care a strîns în jurul lui 
o sumedenie de copii şi de femei. El afirma că, din 
porunca unui înger, trebuia să se ducă cu ei la Ieru¬ 
salim ca să elibereze crucea Domnului şi că marea se 
va deschide în faţa lor şi-i va lăsa să treacă pe jos, 
aşa cum se petrecuseră altădată lucrurile cu poporul lui 
Israel" 4 . Dealtminteri, nici nu erau înarmaţi. Plecaţi 
din împrejurimile Coloniei, au luat-o spre miazăzi de-a 
lungul Rinului, au trecut Alpii şi au pătruns în Italia 
de Nord. Unii au ajuns la Genova şi la Pisa, dar au 
fost alungaţi. Cei care au izbutit să ajungă la Roma 
au fost nevoiţi să constate că nu erau susţinuţi de nici 
o autoritate ecleziastică sau laică. Papa dezaproba pro- 


1 Paul Alphandery et Alphonse Dupront, La Chretiente ei 
Videe de Croisade , II, Paris, 1959, p. 118. 

2 Ibid.y p. 119. 

3 Reinier, citat de P. Alphandery şi A. Dupront , op. cit., p. 120. 

4 Annales Schcftlariensis, text citat de Alphandery-Dupront, 
p. 123. 

iectul lor şi tinerii cruciaţi fură nevoiţi a face cale- 
întoarsă. După cum se exprimă cronicarul în Annales 
Carbacenses „se întoarseră înfometaţi şi cu picioarele 
goale, unul cîte unul şi în tăcere". Nimeni nu-i ajuta. 
Un alt martor scrie : „O mare parte din[tre] ei zăceau 
morţi de foame prin sate, pe pieţele publice, şi nimeni 
nu-i înmormînta" 1 . 

Pe bună dreptate au recunoscut P. Alphandery şi 
A. Dupront în aceste mişcări faptul că, potrivit credin¬ 
ţei populare, copilul este iubit de Dumnezeu. Avem deo¬ 
potrivă de-a face cu mitul Inocenţilor, cu exaltarea co¬ 
pilului prin Isus şi cu reacţia populară împotriva cru¬ 
ciadei nobililor, aceeaşi reacţie care îşi croise drum prin¬ 
tre legendele eshatologice cristalizate în jurul „Tafuri- 
lor“ primelor cruciade 2 . „Recucerirea Locurilor Sfinte 
nu mai poate fi aşteptată decît de pe urma unui mira¬ 
col — iar miracolul nu se mai poate produce decît 
în favoarea celor mai puri, a copiilor şi a săracilor. 3 “ 


Supravieţuiri ale mitului eshatologic 

Eşecul cruciadelor nu a spulberat speranţele eshato¬ 
logice. în cartea sa De Monarhia Hispanica (1600), 
Tommaso Campanella îl imploră pe regele Spaniei să 
finanţeze o nouă cruciadă împotriva imperiului otoman 
şi, după victorie, să întemeieze Monarhia Universală. 
Treizeci şi opt de ani mai tîrziu, în Ecloga destinată 
lui Ludovic al XlII-lea şi Annei de Austria spre a ce¬ 
lebra naşterea viitorului Ludovic al XlV-lea, T. Cam¬ 
panella profetiza deopotrivă recuperatio Terrae Sanc- 
tae şi renovatio saeculi. Tînărul rege va cuceri Pămîn- 


1 Texte citate de Alphandery-Dupront, p. 127. 

- Despre „Tafuri“, cf. şi Norman Cohn, The Pur suit o/ tke 
Millenium . p. 45 şi urm. 

3 P. Alphandery şi A. Dupront, op. cit., p. 145. 

tul întreg în 1.000 zile, zdrobind monştrii, adică supu- 
nînd regatele paginilor şi eliberînd Grecia. Mahomed 
avea să fie izgonit din Europa ; Egiptul şi Etiopia aveau 
să redevină creştine ; tătarii, persanii, chinezii şi Orien¬ 
tul întreg aveau să se creştineze. Toate popoarele aveau 
să alcătuiască o singură lume creştină, iar acest univers 
regenerat avea să aibă un singur centru : Ierusalimul. 
„Biserica, scrie Campanella, a început la Ierusalim şi 
la Ierusalim se va întoarce după ce va fi făcut ocolul 
lumii. 1<r în tratatul său La prima e la seconda resurre- 
zione, Tommaso Campanella nu mai consideră, ca Sfîn- 
tul Bemard, cucerirea Ierusalimului drept o etapă spre 
Ierusalimul ceresc, ci drept înscăunarea domniei me¬ 
sianice 1 2 . 

Este inutil să înmulţim exemplele. Se cuvine însă 
să subliniem continuitatea dintre concepţiile eshatologice 
medievale şi diferitele „filozofii" iluministe şi a altor fi¬ 
lozofii ale veacului al XlX-lea. De vreo 30 de ani în¬ 
coace începem să măsurăm rolul excepţional al „pro¬ 
feţiilor" lui Gioacchino da Fiore în ceea ce priveşte naş¬ 
terea şi structura tuturor acestor curente mesianice, apă¬ 
rute în veacul al XlI-lea şi care se prelungesc, în forme 
mai mult sau mai puţin secularizate, pînă în veacul 
al XlX-lea. 3 Ideea centrală a lui Gioacchino — anume 
iminenta intrare a lumii în cea de-a treia epocă a Isto- 


1 Glosă a lui Campanella la versul 207 al Eclogei sale, citată 
de A. Dupront, Croisades et eschatologie, p. 187. 

2 Cf. ediţia critică îngrijită de Romano Amerio, Roma, 1955, 
p. 72 ; A. Dupront, op. cit., p. 189. 

3 E marele merit al lui Ernesto Buonaiuti de a fi inaugurat 
renaşterea studiilor joachimiste odată cu ediţia lui Tractatus super 
quator Evangelie , Roma, 1931. Cf. şi cele două importante arti¬ 
cole ale sale : Prolegomeni alia storia di Gioacchino da Fiore, în 
Ricerche Religiose , IV, 1928, şi // misticismo di Gioacchino da 
Fiore, Ibid., V, 1929, reproduse în lucrarea sa postumă Saggi 
di Storia del Cristianesimo, Vicenza, 1957, pp. 237—382. A se 
mai vedea şi Emst Benz, Die Kategorien der religiosen Geschichts- 
deutung Joachims, în Zeitschrift fur Kirchengeschichte, 1931, 
pp. 24—111 şi Ecclesia Spiritualis, Stuttgart, 1934. 

riei, care va fi epoca libertăţii, pentru ca se va realiza 
sub semnul Duhului Sfînt — a avut un uriaş răsunet. 
Această idee contrazicea teologia istoriei acceptată de 
biserică, de la Sfîntul Augustin încoace. Potrivit doc¬ 
trinei curente, perfecţiunea fiind atinsă pe Pămînt de 
către Biserică, nu mai poate avea loc o renovatio în 
viitor. Singurul eveniment decisiv va fi cea de-a doua 
venire a lui Cristos şi Judecata de Apoi. Gioacchino da 
Fiore reintroduce în creştinism mitul arhaic al rege¬ 
nerării universale. Desigur, nu mai e vorba de o re¬ 
generare periodică şi care se poate repeta la infinit. Nu 
e însă mai puţin adevărat că cea de-a treia epocă e 
concepută de Gioacchino drept domnia Libertăţii, sub 
conducerea Sfîntului Duh, ceea ce implică o depăşire 
a creştinismului istoric şi, ca ultimă consecinţă, supri¬ 
marea regulilor şi a instituţiilor existente. 

Nu e cazul să înfăţişăm aici diferitele mişcări esha- 
tologice de inspiraţie gioacchimistă. Merită în schimb 
să evocăm unele prelungiri neaşteptate ale ideilor pro¬ 
fetului calabrez. Astfel, de pildă, în lucrarea sa Die 
Erziehung des Menschengeschlechts (Educaţia rasei ome¬ 
neşti), Lessing dezvoltă teza revelaţiei continue şi pro¬ 
gresive, care se încheie cu o a treia epocă. Lessing con¬ 
cepea, ce-i drept, această de a treia vîrstă ca fiind trium¬ 
ful raţiunii cu ajutorul educaţiei ; dar după părerea lui, 
asta nu înseamnă, totuşi, împlinirea revelaţiei creştine, 
şi el se referă cu simpatie şi admiraţie la „anumiţi entu¬ 
ziaşti din secolele XIII şi XIV a căror singură eroare 
a constat în a proclama prea devreme „noua evanghelie 
veşnică" 1 . Răsunetul ideilor lui Lessing a fost uriaş şi, 
prin intermediul Saint-Simonienilor, el l-a influenţat pro¬ 
babil pe Auguste Comte şi doctrina sa despre cele trei 
stadii. Fichte, Hegel, Schelling au fost influenţaţi, deşi 
pentru motive diferite, de mitul gioacchimist al unei a 


1 Karl Lowith, Meaning in History, p. 208. 

treia epoci, iminente, care va înnoi şi completa istoria. 
Prin intermediul lor, acest mit eshatologic a înrîurit 
cîţiva scriitori ruşi, mai ales pe Krasinski, cu al său 
Al treilea regat al Spiritului şi pe Merejkovski, autorul 
cărţii Creştinismul celui de al treilea Testament 1 . Avem 
desigur de-a face cu ideologii şi cu fantezii semifilo- 
zofice, iar nu cu aşteptarea eshatologică a regalului 
Sfîntului Duh. Dar mitul renovării universale, cu o sca¬ 
denţă mai mult sau mai puţin apropiată, se mai poate 
încă discerne în toate aceste teorii şi fantezii. 


„Miturile lumii moderne 46 

Anumite „comportări mitice" mai supravieţuiesc încă 
sub ochii noştri. Nu doar că ar fi vorba de „supravie¬ 
ţuiri" ale unei mentalităţi arhaice. Dar anumite aspecte 
şi funcţiuni ale gîndirii mitice sînt constitutive ale fiin¬ 
ţei omeneşti. Am discutat cu alt prilej cîteva „mituri 
ale lumii moderne" 2 . Problema e complexă şi pasio¬ 
nantă ; n-avem pretenţia ca în cîteva pagini să încapă 
materia unui volum. Ne vom mărgini la o vedere de 
ansamblu a cîtorva aspecte ale „mitologiei moderne". 

S-a văzut importanţa, pentru societăţile arhaice, a 
„întoarcerii la origine", efectuată dealtfel pe multiple 
căi. Acest prestigiu al „originii" a supravieţuit în so¬ 
cietăţile europene. Cînd se punea la cale o inovaţie, 
aceasta era concepută, sau înfăţişată, ca o întoarcere la 
origine. Reforma a inaugurat întoarcerea la Biblie. Ea 


1 Karl Lowith, op. cit., p. 210, aminteşte că această din urmă 
lucrare a inspirat Dos dritte Reich a autorului germano-rus H. Moel- 
ler van der Bruck. Cf. şi Jakob Taubes, Abendliindische Eschato- 
logicn. Berna, 1947, care compară filozofia istorică a lui Hegel 
cu aceea a lui Gioacchino da Fiore. 

2 Cf. Eliade, Mythes, revcs et myst'eres, pp. 16—36. 

avea ambiţia să retrăiască experienţa bisericii primitive, 
ba chiar a primelor comunităţi creştine. Revoluţia fran¬ 
ceză şi-a propus drept paradigme romanii şi spartanii. 
Inspiratorii şi şefii primei revoluţii europene radicale 
şi victorioase, care marca mai mult decît sfîrşitul unui 
regim, sfîrşitul unui ciclu istoric, se considerau restau¬ 
ratorii vechilor virtuţi exaltate de Tit-Liviu şi de Plu- 
tarh. 

In zorile lumii moderne, „originea" se bucura de un 
prestigiu aproape magic. A avea o „origine" bine sta¬ 
bilită însemna, de fapt, a te prevala de o origine no¬ 
bilă. „Sîntem urmaşii Romei !“ repetau cu mîndrie inte¬ 
lectualii români din veacul al XVIII-lea şi al XlX-lea. 
Conştiinţa descendenţei latine era însoţită la ei de un fel 
de participare mistică la măreţia Romei. Cît despre in¬ 
telectualitatea maghiară, ea găsea justificarea vechimii, 
nobleţei şi misiunii istorice a maghiarilor în mitul .de 
origine al lui Hunor şi Magor, şi în saga eroică a lui 
Arpad. La începutul veacului al XlX-lea, mirajul „ori¬ 
ginii nobile" stîmeşte în toată Europa centrală şi de 
sud-est o adevărată pasiune pentru istoria naţională, 
mai ales pentru fazele mai vechi ale acestei istorii. „Un 
popor fără istorie (adică : fără „documente istorice", sau 
fără istoriografie) e ca şi cum n-ar fi !" întîlnim această 
anxietate în toate istoriografiile naţionale ale Europei 
Centrale şi Orientale. O asemenea pasiune era, desigur, 
consecinţa deşteptării naţionalităţilor în această parte a 
Europei şi ea s-a transformat foarte curînd într-un in¬ 
strument de propagandă şi de luptă politică. Dar do¬ 
rinţa de a dovedi „originea nobilă" şi „antichitatea" 
poporului său domina într-aşa măsură sud-estul european 
încît, în afară de cîteva excepţii, toate istoriografiile 
respective s-au cantonat în istoria naţională şi au ajuns 
în cele din urmă la un provincialism cultural. 

Pasiunea pentru „originea nobilă" mai explică şi mi¬ 
tul rasist al „arianismului", revalorificat periodic în 

Occident, mai ales în Germania. Contextele social-poli- 
tice ale acestui mit sînt prea cunoscute ca să mai stăruim 
asupra lor. Ceea ce ne interesează aici e faptul că „aria¬ 
nul" reprezenta deopotrivă strămoşul „primordial" şi 
„eroul" nobil, înzestrat cu toate virtuţile care încă îi 
mai obsedau pe acei care nu ajungeau să se împace cu 
idealul societăţilor născute de pe urma revoluţiilor din 
1789 şi 1848. „Arianul" era modelul exemplar ce tre¬ 
buia imitat spre a se redobîndi „puritatea" rasială, forţa 
fizică, nobleţea, morala eroică a „începuturilor" glo¬ 
rioase şi creatoare. 

Cît despre comunismul marxist, nu s-a omis să se 
scoată în relief structurile sale eshatologice şi milenariste. 
Am observat odinioară că Marx a reluat unul din ma¬ 
rile mituri eshatologice ale lumii asiatice-mediteraneene, 
anume, rolul izbăvitor al celui Drept (în zilele noastre, 
proletariatul), ale cărui suferinţe sînt menite să schimbe 
statutul ontologic al lumii. „într-adevăr, societatea fără 
clase a lui Marx şi dispariţia consecutivă a tensiunilor 
istorice îşi găsesc precedentul cel mai exact în mitul 
Vîrstei de aur care, potrivit unor tradiţii multiple, ca¬ 
racterizează începutul şi sfîrşitul istoriei. Marx a îm¬ 
bogăţit acest mit venerabil cu o întreagă ideologie me¬ 
sianică de origine biblică pe de o parte, rolul profetic 
şi funcţia soteriologică pe care o atribuie proletariatu¬ 
lui, pe de alta, lupta finală dintre Bine şi Rău, pe care o 
putem uşor asemui cu conflictul apocaliptic dintre Cris- 
tos şi Anticrist, urmat de victoria definitivă a celui 
dintîi. E chiar semnificativ faptul că Marx îşi însuşeşte 
speranţa eshatologică a unui sfîrşit absolut al Istoriei; 
el se desparte în această privinţă de ceilalţi filozofi is- 
toricişti (de Croce sau de Ortega y Gasset de pildă), pen¬ 
tru care tensiunile istorice sînt consubstanţiale condiţiei 
omeneşti şi nu pot fi, aşadar, niciodată complet înlă¬ 
turate" 1 . 


1 Mythes , reves et mysteres, pp. 20—21. 

Mituri şi mass-media 1 


Cercetări recente au pus în lumina structurile mitice 
ale imaginilor şi comportărilor impuse colectivităţilor pe 
calea a ceea ce se numeşte mass-media. Acest fenomen 
se constată îndeosebi în Statele Unite 2 . Personajele din 
comic strips 3 înfăţişează versiunea modernă a eroilor 
mitologici sau folclorici. Ei întrupează în aşa măsură 
idealul unei mari părţi a societăţii, încît eventualele re¬ 
tuşuri aduse comportărilor lor sau, mai mult încă, moar¬ 
tea lor, provoacă adevărate crize printre cititori ; aceş¬ 
tia reacţionează cu violenţă şi protestează, trimiţînd 
mii de telegrame autorilor de comic strips şi directori¬ 
lor de ziare. Un personaj fantastic, Superman, a deve¬ 
nit extrem de popular mulţumită mai ales îndoitei sale 
identităţi : coborît dintr-o planetă dispărută în urma 
unei catastrofe şi înzestrat cu puteri prodigioase, Su¬ 
perman trăieşte pe Pămînt sub aparenţele modeste ale 
unui jurnalist, Clark Kent ; se arată timid, şters, domi¬ 
nat de colega lui, Lois Lane. Acest camuflaj umilitor 
al unui erou ale cărui puteri sînt literalmente nemăr¬ 
ginite reia o temă mitică foarte cunoscută. în ultimă 
analiză, mitul Superman satisface nostalgiile secrete ale 
omului modern care, ştiindu-se decăzut şi mărginit, vi¬ 
sează să se dezvăluie într-o zi ca un „personaj excep¬ 
ţional^ ca un „erou". 


1 Mass-media — termen generic folosit în ţările anglo-saxone 
pentru a desemna televiziunea, cinematografia, teatrul, radioul, 
presa periodici precum şi celelalte tipărituri, cu alte cuvinte an¬ 
samblul de mijloace prin care se transmit unui public larg ima¬ 
ginile şi ideile (n.r.). 

2 Cf. de pildă Coulton Waugh, The Comics, New York, 1947 ; 
Stephen Becker, Comic Art in America , New York, 1960 ; Umberto 
Eco, II Mito di Superman, în culegerea Demitizzazione e Ima¬ 
gine, sub îngrijirea lui Enrico Castelli, Padova, 1962, pp. 131—148. 

3 Comic-strips — seriile de desene (însoţite de scurte legende 
şi dialoguri) care povestesc aventuri umoristice sau senzaţionale, 
publicate de periodicele americane (n.r.). 

Acelaşi lucru s-ar putea spune despre romanul poli¬ 
ţist : pe de o parte, asistăm în cuprinsul său la lupta 
exemplară dintre Bine şi Rău, între erou (detectivul) 
şi criminal (întruparea modernă a Demonului). Pe de 
altă parte, printr-un proces inconştient de proiectare şi 
identificare, cititorul participă la mister şi la dramă, 
are simţămîntul de a fi personal antrenat într-o ac¬ 
ţiune paradigmatică, adică primejdioasă şi „eroică". 

S-a demonstrat de asemeni mitizarea personalităţilor 
prin intermediul aşa-numitelor mass-media, transforma¬ 
rea lor în imagine exemplară. «Lloyd Warner ne po¬ 
vesteşte, în prima parte a cărţii sale, The Living and 
the Dead , crearea unui personaj de genul acesta. Biggy 
Muldoon, politician din Yankee City, devenise erou na¬ 
ţional datorită modului spectaculos în care se împo¬ 
trivea aristocraţiei de pe Hill Street, aşa că presa şi 
radioul l-au portretizat ca pe un semizeu. Era înfăţi¬ 
şat drept un cruciat al poporului, care luase ofensiva 
împotriva plutocraţiei. Apoi, publicul săturîndu-se de 
această imagine, aşa-numitele mass-media nu au ezitat 
să facă din Biggy un ticălos, un politician corupt, care 
exploata în folosul său mizeria publică. Warner arata 
că adevăratul Biggy se deosebea în mod simţitor şi de 
prima şi de a doua imagine, dar că a trebuit să-şi 
schimbe comportarea spre a se conforma uneia dintre 
ele şi a o alunga pe cealaltă." 1 

S-ar putea descoperi comportări mitice în obsesia 
„succesului", atît de caracteristică societăţii moderne, şi 
care traduce dorinţa obscură de a transcende limitele 
condiţiei omeneşti, precum şi în exodul spre „suburbii" 
în care se poate descifra nostalgia „perfecţiunii primor¬ 
diale", şi în dezlănţuirea afectivă a ceea ce s-a numit 
cultul automobilului sacru". După cum observă An- 
drew Greeley, „ajunge să vizitezi salonul anual al au- 


1 Andrew Greeley, Myths , Symbols and Rituals in the Modern 
World (The Critic , decembrie 1961 — ianuarie 1962, voi. XX, 
nr. 3, pp. ÎS—25), p. 12. 


174 



tomobilului spre a-ţi da seama că ai de-a face cu o 
manifestaţie religioasă profund ritualizată. Culorile, 
luminile, muzica, reverenţa adoratorilor, prezenţa preo- 
teselor templului (manechinele), pompa şi luxul, risipa 
de bani, mulţimea compactă — toate acestea ar consti¬ 
tui într-o altă cultură o ceremonie autentic litur¬ 
gică [..."|. Cultul automobilului sacru îşi are credincioşii 
şi iniţiaţii lui. Gnosticul nu aştepta cu mai multă ne¬ 
răbdare revelaţia oracolului decît aşteaptă adoratorul 
automobilului primele zvonuri în legătură cu noile mo¬ 
dele. în acest moment al ciclului sezonier anual, pon¬ 
tifii cultului — negustorii de automobile — dobîndesc 
o nouă importanţă, în timp ce o mulţime anxioasă aş¬ 
teaptă cu nerăbdare apariţia unei noi forme de mîn- 
tuire." 1 

S-a stăruit mai puţin asupra a ceea ce s-ar putea 
numi miturile elitei, îndeosebi asupra acelora care se 
cristalizează în jurul creaţiei artistice şi a răsunetului 
ei cultural şi social. Trebuie să precizăm că aceste mi¬ 
turi au reuşit să se impună dincolo de cercul închis 
al iniţiaţilor, mai ales datorită complexului de inferio¬ 
ritate al publicului şi existenţei instanţelor artistice ofi¬ 
ciale. Incomprehensiunea agresivă a publicului, a cri¬ 
ticilor şi a reprezentanţilor oficiali ai artei faţă de un 
Rimbaud sau de un Van Gogh, consecinţele dezastruoase 
cărora le-a dat naştere, mai ales pentru colecţionari şi 
pentru muzee, indiferenţa faţă de curentele inovatoare, 
de la impresionism la cubism şi suprarealism, au consti¬ 
tuit lecţii dureroase, atît pentru critici şi public, cît 
şi pentru negustorii de tablouri, administratorii de mu¬ 
zee şi colecţionari. Azi, singura lor spaimă e de a nu 
fi suficient de înaintaţi, de a nu ghici la timp geniul 
într-o operă la prima vedere neinteligibilă. Poate nici¬ 
odată în istorie artistul n-a fost mai sigur ca azi că, 
cu cît se va arăta mai îndrăzneţ, mai iconoclast, mai 
absurd, mai inaccesibil, cu atît mai repede va fi recu- 


1 îbid.y p. 24. 

noscut, lăudat, răsfăţat, idolatrizat. în anumite ţăn 
s-a ajuns la un academism de-a-ndoaselea, la un aca¬ 
demism al „avangărzii", în aşa măsură, încît orice expe¬ 
rienţă artistică ce nu ţine seama de acest nou confor¬ 
mism riscă să fie înăbuşită sau să treacă neobservată. 

Mitul artistului damnat, care a obsedat veacul al 
XlX-lea, este azi perimat. Mai ales în Statele Unite, 
dar şi în Europa Occidentală, exagerarea şi provocarea 
au încetat de mult de a-i dăuna artistului. I se cere mai 
degrabă să se conformeze imaginii sale mitice, să fie 
straniu, ireductibil şi „să facă ceva nou". Avem de-a 
face în artă cu triumful absolut al revoluţiei perma¬ 
nente. Nici măcar nu se mai poate spune că totul este 
îngăduit : orice inovaţie e mai dinainte decretată genială 
şi aşezată pe acelaşi plan cu inovaţiile unui Van Gogh 
sau ale unui Picasso, fie că e vorba de un afiş sfîşiat sau 
de o cutie de sardele semnată de artist. 

Semnificaţia acestui fenomen cultural e cu atît mai 
importantă cu cît poate pentru prima oară în istoria 
artei nu mai există tensiune între artişti, critici, colec¬ 
ţionari şi public. Sînt cu toţii întotdeauna de acord 
cu mult înainte să fi fost creată o operă nouă sau 
să fi fost descoperit un artist necunoscut. Pentru ei 
un singur lucru contează : să nu rişte ca într-o zi să 
fie puşi în situaţia de a recunoaşte că n-au înţeles im¬ 
portanţa unei noi experienţe artistice. 

în privinţa acestei mitologii a elitelor moderne ne 
vom mărgini la cîteva observaţii. Vom semnala mai 
întîi funcţia izbăvitoare a „dificultăţii", aşa cum o în- 
tîlnim mai ales în operele de artă moderne. Dacă Finne - 
gan’s Wake y muzica atonală sau taşismul pasionează 
elitele, faptul se explică şi prin aceea că asemenea opere 
reprezintă lumi închise, universuri ermetice, în care nu 
se pătrunde decît cu preţul unor uriaşe dificultăţi care 
ar putea fi comparate cu probele de iniţiere ale so¬ 
cietăţilor arhaice şi tradiţionale. Avem pe de-o parte 
sentimentul unei „iniţieri", aproape dispărut din lumea 
modernă ; pe de altă parte, afişăm, faţă de „ceilalţi", faţă 

de „masă", faptul că facem parte dintr-o minoritate 
secretă ; nu la o „aristocraţie" (căci elitele moderne se 
îndreaptă spre stînga), ci la o gnoză, care are meritul 
de a fi deopotrivă spirituală şi laică, opunîndu-se atît 
valorilor oficiale cît şi bisericilor tradiţionale. Prin cul¬ 
tul originalităţii extravagante, al dificultăţii, al incom- 
prehensibilităţii, membrii elitelor îşi vădesc detaşarea 
faţă de universul banal al părinţilor lor, răzvrătindu-se 
în acelaşi timp împotriva anumitor filozofii contempo¬ 
rane ale disperării. 

în fond, fascinaţia exercitată de dificultate, ba chiar 
de caracterul neinteligibil al operelor de artă, trădează 
dorinţa de a descoperi un nou înţeles, secret, necunos¬ 
cut pînă acum al lumii şi al vieţii omeneşti. Visăm să 
fim „iniţiaţi", să ajungem să pătrundem înţelesul ocult 
al tuturor acestor distrugeri ale limbajurilor artistice, al 
tuturor acestor experienţe „originale" care, la prima ve¬ 
dere, par să nu mai aibă nimic comun cu arta. Afi¬ 
şele zdrenţuite, pînzele goale, arse şi spintecate cu cu¬ 
ţitul, „obiectele de artă" care explodează în timpul ver¬ 
nisajului, spectacolele improvizate unde se trag la sorţi 
replicile actorilor, toate acestea trebuie să aibă o semni¬ 
ficaţie, după cum anumite cuvinte de neînţeles din 
Finnegans Wake se arată a fi înzestrate, pentru iniţiaţi, 
cu multiple valori şi cu o stranie frumuseţe, cînd des¬ 
coperim că ele derivă din cuvinte neogreceşti sau swa- 
hili, desfigurate de consoane aberante şi îmbogăţite cu 
aluzii secrete la nişte calambururi posibile atunci cînd 
sînt pronunţate repede, cu glas tare. 

Toate experienţele revoluţionare autentice ale artei 
moderne oglindesc, fără îndoială, anumite aspecte ale 
crizei spirituale, sau pur şi simplu ale crizei cunoaş¬ 
terii şi creaţiei artistice. Ceea ce ne interesează însă 
aici e faptul că „elitele" găsesc în extravaganţa şi în 
neinteligibilitatea operelor moderne posibilitatea unei 
gnoze iniţiatice. Avem de-a face cu o „lume nouă" în 
curs de reconstituire, pornind de la ruine şi de la enigme, 
o lume aproape personală, pe care am dori-o pentru 

noi înşine şi pentru cîţiva iniţiaţi. Dar prestigiul difi¬ 
cultăţii şi al incomprehensibilitaţii este atît de mare, în- 
cît foarte repede «publicul" e cucerit la rîndul sau şi-şi 
proclama adeziunea totala la descoperirile elitei. 

Distrugerea limbajelor artistice a fost săvîrşită de cu¬ 
bism, de dadaism şi de suprarealism, de dodecafonism şi 
de „muzica concreta", de James Joyce, de Becket şi de 
Ionescu. Numai epigonii se mai înverşunează să dă- 
rîme ceea ce a şi căzut în ruine. După cum aminteam 
într-un capitol precedent, creatorii autentici nu acceptă 
să se instaleze printre dărîmături. Totul ne face să cre¬ 
dem că reducerea „universurilor artistice" la starea pri¬ 
mordială de materia prima nu este decît un moment al 
unui proces mai complex, întocmai ca în concepţiile 
ciclice ale societăţilor arhaice şi tradiţionale, „haosul", 
regresiunea tuturor formelor la indistinctul acelei ma¬ 
teria prima sînt urmate de o nouă creaţie, comparabilă 
cu o cosmogonie. 

Criza artelor moderne nu are decît o legătură subsi¬ 
diară cu subiectul nostru. Trebuie totuşi să ne oprim o 
clipă asupra situaţiei şi rolului literaturii, mai ales asu¬ 
pra situaţiei şi rolului literaturii epice, care nu e lipsită 
de legături cu mitologia şi cu comportările mitice. Se 
ştie că povestirea epică şi romanul, ca şi celelalte genuri 
literare, prelungesc pe un alt plan şi în vederea altor 
scopuri naraţiunea mitologică. In ambele cazuri se ur¬ 
măreşte a se povesti o istorie semnificativă, a se relata 
o serie de evenimente dramatice care au avut loc în- 
tr-un trecut mai mult sau mai puţin fabulos. Inutil să 
amintim procesul lung şi complex care a transformat o 
„materie mitologică" într-un „subiect" de naraţiune 
epică. Ceea ce trebuie subliniat e faptul că proza nara¬ 
tivă, îndeosebi romanul, a luat, în societăţile moderne, 
locul ocupat de recitarea miturilor şi a basmelor în 
societăţile tradiţionale şi populare. Mai mult încă, se 
poate degaja structura „mitică" a anumitor romane mo¬ 
derne, se poate demonstra supravieţuirea literară a mari¬ 
lor teme şi a personajelor mitologice. (Aceasta se veri- 

fică mai ales în ceea ce priveşte tema iniţiatică, tema 
încercărilor la care e supus Eroul-Mîntuitor şi luptele 
sale împotriva monştrilor, mitologia Femeii şi aceea a 
Bogăţiei.) în această perspectivă s-ar putea spune aşa¬ 
dar că pasiunea modernă pentru roman trădează do¬ 
rinţa de a auzi cît mai multe „povestiri mitologice" 
desacralizate, sau numai camuflate sub forme „pro¬ 
fane". 

Alt fapt semnificativ : nevoia de a citi „povestiri" 
şi naraţiuni ce s-ar putea numi paradigmatice, de vreme 
ce se desfăşoară potrivit unui model tradiţional. Ori¬ 
care ar fi gravitatea crizei actuale a romanului, fapt 
e că nevoia de a ne introduce în universuri „străine" şi 
de a urmări peripeţiile unei „povestiri" pare consub¬ 
stanţială condiţiei umane şi, prin urmare, ireductibilă. 
Avem de-a face aici cu o cerinţă greu de definit, în 
care intră deopotrivă dorinţa de a comunica cu „cei¬ 
lalţi", cu „necunoscuţii", şi aceea de a împărtăşi dramele 
şi speranţele lor, precum şi nevoia de a afla ceea ce 
s-a putut petrece. S-ar putea cu greu concepe o fiinţă 
umană care să nu fie fascinată de „povestire", de nara¬ 
ţiunea evenimentelor semnificative, de ce s-a întîmplat 
unor oameni înzestraţi cu „îndoita realitate" a persona¬ 
jelor literare (care oglindesc deopotrivă realitatea isto¬ 
rică şi psihologică a membrilor unei societăţi moderne 
şi dispun de puterea magică a creaţiilor imaginaţiei. 

Dar „ieşirea din timp" realizată prin lectură — în¬ 
deosebi prin lectura romanelor — e ceea ce apropie cel 
mai mult funcţia literaturii de aceea a mitologiilor. 
Timpul pe care-1 „trăim" citind un roman nu este, 
fără îndoială, acela pe care-1 reintegrăm, într-o socie¬ 
tate tradiţională, ascultînd un mit. Dar şi într-un caz, 
şi într-altul, „ieşim" din timpul istoric şi personal şi ne 
cufundăm într-un timp fabulos, transistoric. Cititorul 
e pus în faţa unui timp străin, imaginar, ale cărui rit¬ 
muri variază la infinit, căci fiecare povestire îşi are 
propriul ei timp, specific şi exclusiv. Romanul are 
acces la timpul primordial al miturilor dar, în măsura 

în care povesteşte o istorie verosimilă, romancierul fo¬ 
loseşte un timp In aparcn.â istoric, dilatat sau conden¬ 
sat însă, un timp care dispune aşadar de toate liber¬ 
tăţile proprii lumilor imaginare. 

Surprindem în literatură, într-un mod mai viguros 
decît în celelalte nrte, o revoltă împotriva timpului is¬ 
toric, dorinţa de a ajunge la alte ritmuri temporale de¬ 
cît cele în care sîntem siliţi să trăim şi sa muncim. 
Ne întrebăm dacă această dorinţă de a transcende pro¬ 
priul nostru timp, personal şi istoric, şi de a ne cu¬ 
funda într-un timp „străin“, fie el extatic sau imaginar, 
va fi vreodată extirpată. Cît timp dăinuieşte această 
dorinţă, putem spune că omul modern mai păstrează, 
încă, măcar anumite rămăşiţe ale unei „comportări 
mitologice". Urmele unei astfel de comportări mito¬ 
logice se descoperă şi în dorinţa de a regăsi intensitatea 
cu care am trăit, sau cunoscut, un lucru pentru prima 
oara ; de a recupera trecutul îndepărtat, epoca beati¬ 
fică a „începuturilor". 

După cum trebuia să ne aşteptăm, avem de-a face cu 
aceeaşi luptă împotriva Timpului, cu aceeaşi speranţă 
de a ne scutura povara „Timpului mort", a Timpului 
care striveşte şi ucide. 



Anexa I 

MITURILE ŞI POVEŞTILE CU ZÎNE 1 


JAN DE VRIES A PUBLICAT RECENT O CARTE 
mică despre poveştile cu zîne (Jan de Vries, Betrachtun- 
gen zum Marcheri , besonders in seinem Verhaltnis zu 
Heldensage und Mythos, Helsinki, 1954). După cum 
arată titlul, reflecţiile sale au mai ales drept obiect ra¬ 
porturile dintre povestirile populare, saga eroică şi mit. 
Subiect imens şi spinos cu care nimeni nu era mai cali¬ 
ficat să se măsoare dccît eminentul germanist şi fol¬ 
clorist olandez. Această modestă lucrare nu are preten¬ 
ţia să epuizeze toate aspectele problemei în cele 180 
de pagini ale ei. Ea nu constituie nicidecum un manual. 
Autorul a urmărit să întocmească bilanţul provizoriu al 
unui secol de cercetări şi, mai ales, să indice perspecti¬ 
vele noi, deschise de curînd specialistului în materie de 
basme populare. Se ştie că interpretarea acestora a luat 
în timpul din urmă un mare avînt. Pe de o parte, 
folcloriştii au tras foloase de pe urma progreselor rea¬ 
lizate de etnologie, de istoria religiilor, de psihologia abi¬ 
sală, pe de alta, înşişi specialiştii în materie de basme 
populare au făcut un efort apreciabil pentru a impune 
o metodă mai riguroasă cercetărilor lor ; dovadă, stu¬ 
diile pătrunzătoare ale unui Andre Jolles sau ale unui 
Max Liithi. 


1 Studiu publicat iniţial în Nouvelle Revue Franţaise , mai 1956. 

Jan de Vries şi-a propus să prezinte toată această 
mişcare mai înainte de a expune propriile sale vederi 
asupra raporturilor dintre mit, saga şi basmul popular. 
Discuţia începe, fireşte, cu cercetarea „şcolii finlandeze". 
Meritele acesteia sînt prea cunoscute ca să mai revenim 
asupra lor. Savanţii scandinavi au depus un efort pre¬ 
cis şi uriaş : ei au înregistrat şi clasat toate variantele 
unui basm, au încercat să reconstituie căile difuzării 
lor. Dar aceste cercetări formale şi statistice n-au rezol¬ 
vat nici o problemă esenţială. Şcoala finlandeză a cre¬ 
zut că poate ajunge la „forma primordială" (Urform) 
a unui basm prin studiul minuţios al variantelor. Din 
păcate, aceasta nu era decît o iluzie : în cele mai multe 
cazuri, această Urform nu este decît una din multiplele 
„preforme" transmise pînă în zilele noastre. Această 
faimoasă „formă primordială" — care a obsedat o 
întreagă generaţie de cercetători — nu avea decît o 
existenţă ipotetică (Jan de Vries, p. 20). 

Autorul se ocupă apoi de folcloristul francez Paul 
Saintyves şi de teoria lui ritualistă. Principala carte a 
lui Saintyves, Les contes de Perrault et Ies recits paral- 
leles (1923) mai este citită şi azi cu interes şi folos, în 
ciuda lacunelor informaţiei şi a confuziilor sale meto¬ 
dologice. Trebuie să recunoaştem că alegerea lui n-a 
fost fericită. Povestirile lui Perrault nu constituie în¬ 
totdeauna un dosar valabil pentru studiul comparativ. 
Povestirea Motanul încălţat , de pildă, nu este atestată 
nici în Scandinavia, nici în Germania ; în această din 
urmă ţară, ea apare destul de tîrziu şi sub înrîurirea lui 
Perrault. Totuşi, Saintyves a avut marele merit de a 
recunoaşte în povestirile lui motive rituale care mai su¬ 
pravieţuiesc şi azi în instituţiile religioase ale popoarelor 
primitive. în schimb, el a greşit categoric cînd a des¬ 
coperit în basm „textul" care însoţeşte ritul (J. de 
Vries, p. 3C). într-o carte care, din nefericire, a scă¬ 
pat atenţiei lui Jan de Vries Istoriceskie korni volşeb- 
noi skaski (Rădăcinile istorice ale basmului fantastic ), 
Leningrad, 1946, folcloristul sovietic V. I. Propp a re- 

luat şi dezvoltat ipoteza ritualistă a lui Saintyves. Propp 
vede în basmele populare amintirea riturilor totemice de 
iniţiere. Structura iniţiatică a basmelor este evidentă 
şi vom reveni asupra ei mai departe. Dar singura pro¬ 
blemă constă în a şti dacă basmul descrie un sistem de 
rituri aparţinînd unui stadiu precis de cultură — sau 
dacă scenariul său de iniţiere este „imaginar", în sensul 
că nu e legat de un context istorico-cultural, ci exprimă 
mai degrabă o comportare anistorică, arhetipică, a su¬ 
fletului. Ca să ne mărginim la un exemplu, Propp vor¬ 
beşte de iniţieri totemice : acest tip de iniţiere era rigu¬ 
ros interzis femeilor ; ei bine, personajul principal al 
basmelor slave e tocmai o femeie : Bătrîna Vrăjitoare, 
Baba Iaga. Altfel zis, nu vom regăsi niciodată în basm 
amintirea exactă a unui anumit stadiu de cultură : în 
basme, stilurile culturale, ciclurile istorice sînt conto¬ 
pite. Nu subzistă în ele decît structurile unei compor¬ 
tări exemplare, adică susceptibilă de a fi trăită într-o 
sumedenie de cicluri culturale şi de momente istorice. 

Ipoteza lui W. E. Peuckert, strălucit discutată de 
Jan de Vries (p. 30 şi urm.), se loveşte de dificultăţi 
similare. După acest savant, basmele s-ar fi constituit 
în regiunea Mediteranei orientale, de-a lungul epocii 
neolitice : ele ar mai păstra încă structura unui com¬ 
plex social-cultural care înglobează matriarhatul, iniţie¬ 
rea şi ritualurile căsătoriei, caracteristice populaţiilor 
agricole. Peuckert asemuieşte încercările la care este su¬ 
pus eroul unui anumit tip de basm spre a se putea căsă¬ 
tori cu fiica demonului, cu datinile matrimoniale în vi¬ 
goare la agricultori : ca să-şi obţină soţia, pretendentul 
trebuie să secere un cîmp, să clădească o casă etc. Dar, 
după cum observă Jan de Vries, încercările orînduite în 
vederea căsătoriei sînt atestate şi în epopee (de pildă, 
Ramayana) şi în saga eroică. Dar e greu de integrat 
saga , poezie aristocratică prin esenţă, în orizontul cul¬ 
tural al cultivatorilor. Aşadar raportul genetic : încer¬ 
cările matrimoniale de tipul basm-ţărănesc nu se impune. 
Pe de altă parte, Peuckert caută „originea" basmelor 

în Orientul Apropiat protoistorie, dată fiind extraordi¬ 
nara sa bogăţie economică şi înflorirea fără precedent 
pe care au cunoscut-o acolo cultele fecundităţii şi sim¬ 
bolismul sexual ; analizele lui Max Liithi au arătat că 
erotica nu joacă, dimpotrivă, nici un rol în basme. 

Jan de Vries discută pe larg ipoteza lui C. W. von 
Sydow asupra originei indo-europene a povestirilor mi¬ 
nunate (pp. 47 şi urm., pp. 60 şi urm.). Dificultăţile 
inerente unei asemenea ipoteze sînt atît de evidente în- 
cît ne scutesc să mai insistăm, şi însuşi von Sydow a 
fost nevoit să-şi modifice concepţiile. El înclină acum 
să împingă „naşterea" basmelor şi mai departe înapoi 
în trecut, şi anume, în cultura megalitică pre-indo-euro- 
peană. într-un studiu recent, Marcheri und Megalithre- 
ligion (în Paideuma, V, 1950), Otto Huth şi-a însuşit 
acest punct de vedere, şi e regretabil că Jan de Vries 
n-a socotit necesar să examineze acest studiu. După Otto 
Huth, cele două motive dominante ale basmelor, că¬ 
lătoria în lumea cealaltă şi căsătoriile de tip regesc ar 
aparţine „religiei megalitice". Specialiştii sînt în genere 
de acord în a localiza centrul originar al culturii mega¬ 
litice în Spania şi în Nordul Africii Occidentale ; de 
acolo, valurile megalitice ar fi ajuns pînă în Indone¬ 
zia şi în Polinezia. Această difuziune de-a lungul şi de-a 
latul a trei continente ar explica, după părerea lui Huth, 
uriaşa circulaţie a basmelor. Din păcate, această nouă 
ipoteză e cu atît mai puţin convingătoare cu cît igno¬ 
răm aproape totul despre „religia megalitică" protoisto- 
rică. 

Profesorul de Vries trece destul de repede asupra ex¬ 
plicaţiilor propuse de psihologi, subliniind mai ales 
contribuţia lui Jung (pp. 34 şi urm.). El admite con¬ 
ceptul arhetipului elaborat de Jung drept structura 
inconştientului colectiv ; reaminteşte însă, pe bună drep¬ 
tate, că basmul nu este o creaţie imediată şi spontană a 
inconştientului (ca, de pildă, visul), el este înainte de 
orice o „formă literară", ca romanul şi drama. Psiho¬ 
logul neglijează istoria motivelor folclorice şi evoluţia 

temelor literare populare ; el este tentat să opereze cu 
scheme abstracte. Aceste reproşuri sînt întemeiate. Evi¬ 
dent, cu condiţia de a nu uita că psihologul abisal fo¬ 
loseşte o scară care-i este proprie, şi noi ştim „ca scara 
e aceea care creează fenomenul". Tot ceea ce un fol¬ 
clorist îi poate obiecta unui psiholog e că rezultatele 
obţinute de el nu rezolvă problema ; ele îi servesc doar 
ca sa-i sugereze noi căi de cercetare. 

Cea de-a doua parte a cărţii e consacrată vederilor 
personale ale lui Jan de Vries. O serie de analize izbu¬ 
tite (pp. 38 şi urm.) demonstrează că explicaţia aşa- 
ziselor saga (aceea a Argonauţilor, aceea a lui Siegfried) 
nu se găseşte în basme, ci în mituri. Problema ridicată 
de poemul lui Siegfried nu e de a şti cum s-a născut 
din frînturile de legende şi de „motive" folclorice, ci 
de a şti cum dintr-un prototip istoric s-a putut naşte 
o biografie fabuloasă. Autorul reaminteşte foarte opor¬ 
tun că o saga nu este un conglomerat format dintr-o 
puzderie de „motive" ; viaţa eroului constituie un tot, 
de la naştere şi pînă la moartea sa tragică (p. 123). 
Epopeea eroică nu aparţine tradiţiei populare ; ea este 
o formă poetică creată în mediile aristocratice. Univer¬ 
sul ei este o lume ideală, situată într-o vîrstă de aur, 
identică cu lumea zeilor. Saga se înrudeşte îndeaproape 
cu mitul, iar nu cu basmul. E adesea greu de hotărît 
dacă saga povesteşte viaţa stilizată la modul eroic a 
vreunui personaj istoric sau, dimpotrivă, povesteşte un 
mit laicizat. Desigur, aceleaşi arhetipuri — adică ace¬ 
leaşi figuri şi situaţii exemplare — revin fără deosebire, 
în mituri, în saga şi în basme. Dar în timp ce eroul 
aşa-ziselor saga sfîrşeşte întotdeauna în chip tra¬ 
gic, basmul cunoaşte întotdeauna un deznodămînt 
fericit (p. 156). 

Autorul stăruie de asemeni asupra unei alte deose¬ 
biri, care i se pare capitală, dintre basme şi saga : aceasta 
din urmă mai accepta lumea mitică, în vreme ce bas¬ 
mul se detaşează de ea (p. 175). în saga eroul se si¬ 
tuează într-o lume guvernată de zei şi de destin. Dim- 

potrivă, personajul basmelor apare emancipat de sub 
tutela Zeilor ; ocrotitorii şi tovarăşii săi îi sînt de ajuns 
ca să repurteze victoria. Această detaşare, aproape iro¬ 
nică, de lumea zeilor e însoţită de o absenţă totală a 
oricărei problematici. în basme, lumea e simplă şi trans¬ 
parentă. Dar, observă Jan de Vries, viaţa reală nu e 
nici simplă, nici transparentă — şi el se întreabă în ce 
moment istoric existenţa nu era încă simţită ca o ca¬ 
tastrofă. El se gîndeşte la lumea lui Homer, la acel timp 
în care omul începea deja să se detaşeze de divinităţile 
tradiţionale, fără a căuta încă refugiu în religiile mis¬ 
terelor. într-o astfel de lume — sau în alte civilizaţii 
aflate într-o situaţie spirituală analogă — înclină pro¬ 
fesorul de Vries să vadă terenul propice pentru naş¬ 
terea basmelor (p. 174). Basmul este şi el o expresie a 
existenţei aristocratice şi, în această calitate, se apropie 
de saga. Direcţiile lor sînt însă divergente : basmul se 
detaşează de universul mitic şi divin, şi „cade" în popor 
de îndată ce aristocraţia descoperă ca existenţa este o 
problemă şi o tragedie (p. 178). 

O discuţie adecvată a tuturor acestor chestiuni ne-ar 
duce prea departe. Anumite rezultate ale lui Jan de 
Vries se impun, de pildă : solidaritatea de structură 
dintre mit, saga şi basm, opoziţia dintre pesimismul 
caracteristic celor mai multe saga şi optimismul basme¬ 
lor : progresiva desacralizare a lumii mitice. Cît des¬ 
pre problema „originii" basmelor, complexitatea ei ne 
interzice s-o abordăm aici. Principala dificultate rezidă 
în caracterul echivoc al termenilor înşişi de „origine" şi 
de „naştere". Pentru folclorist, „naşterea" unui basm se 
confundă cu apariţia unei piese literare orale. E un 
fapt istoric ce trebuie studiat ca atare. Specialiştii lite¬ 
raturilor orale au aşadar dreptate să neglijeze „preisto¬ 
ria" documentelor lor. Ei dispun de „texte" orale, în¬ 
tocmai aşa cum colegii lor, istorici ai literaturii, dispun 
de texte scrise. Le studiază şi le compară, reconstituie 
difuzarea şi influenţele lor reciproce, aproximativ aşa 
cum fac istoricii literaturii. Hermeneutica lor urmăreşte 

să înţeleagă şi să înfăţişeze universul spiritual al basme¬ 
lor fără a se preocupa prea mult de antecedentele sale 
mitice. 

Pentru etnolog şi pentru cercetătorul istoriei religiilor, 
dimpotrivă, „naşterea" unui basm, în măsura în care 
constituie un text literar autonom, reprezintă o pro¬ 
blemă secundară. în primul rînd, la nivelul culturilor 
„primitive", distanţa care desparte miturile de basme 
e mai puţin evidentă decît în culturile în care există 
o adevărată prăpastie între clasa „oamenilor cu carte" 
şi „popor" (aşa cum a fost cazul în antichitate, în 
Orientul Apropiat antic, în Grecia sau de-a lungul 
evului mediu european). Adesea miturile se amestecă 
cu basmele (şi, aproape întotdeauna, în această stare 
ni le înfăţişează etnologii), sau se întîmplă ca ceea ce 
la un trib este investit cu prestigiul mitului, la cel vecin 
să nu fie decît un simplu basm. Ceea ce-1 interesează 
însă pe etnolog şi pe istoricul religiilor e comportarea 
omului faţă de ceea ce este sacru, aşa cum reiese ea 
din toată această masă de texte orale. Dar, nu e în¬ 
totdeauna adevărat că basmul vădeşte o „desacralizare" 
a lumii mitice. S-ar putea mai curînd vorbi despre un 
camuflaj al motivelor şi al personajelor mitice ; şi în 
loc de „desacralizare", ar fi mai bine să spunem „de¬ 
gradare a ceea ce e sacru". Căci Jan de Vries a arătat 
foarte bine acest lucru : nu există o soluţie de continui¬ 
tate între scenariile miturilor, ale aşa-numitelor saga 
şi ale povestirilor minunate. Pe lîngă aceasta, deşi în 
basme zeii nu mai intervin sub adevăratul lor nume, 
profilurile lor se mai deosebesc încă în figurile ocroti¬ 
torilor, ale adversarilor şi ale tovarăşilor eroului. Ei sînt 
camuflaţi sau, dacă preferaţi, „decăzuţi" — dar con¬ 
tinuă să-şi îndeplinească funcţiunile. 

Coexistenţa, contemporaneitatea miturilor şi a basme¬ 
lor în societăţile tradiţionale pune o problemă delicată, 
deşi nu insolubilă. Ne gîndim la societăţile din Occi¬ 
dentul medieval, în care misticii autentici se pierd în 
masa simplilor credincioşi şi trăiesc chiar cot la cot cu 

anumiţi creştini la care credinţa e atît de puţin vie 
încît nu participă decît din afară la creştinism. O re¬ 
ligie e întotdeauna trăită — sau acceptată şi suportată — 
pe mai multe registre ; dar între aceste diferite planuri 
de experienţă există echivalenţă şi asemănare. Echiva¬ 
lenţa se menţine chiar şi după „banalizarea" experien¬ 
ţei religioase, după desacralizarea (aparentă) a lumii. 
(Ca să ne convingem e de ajuns să analizăm valorifi¬ 
cările profane şi ştiinţifice ale „Naturii" după Rousseau 
şi filozofia luminilor.) Regăsim însă astăzi comporta¬ 
rea religioasă şi structurile sacrului — figuri divine, 
gesturi exemplare etc. — la nivelurile profunde ale su¬ 
fletului, în „inconştient", pe planurile oniricului şi ale 
imaginarului. 

Aceasta pune o altă problemă, care nu-1 mai inte¬ 
resează nici pe folclorist, nici pe etnolog, dar care-1 
preocupă pe istoricul religiilor şi va sfîrşi prin a-1 in¬ 
teresa pe filozof, poate chiar şi pe criticul literar, dat 
fiind că se referă deopotrivă, deşi indirect, la „naşterea 
literaturii". Devenit în Occident, şi de demult, litera¬ 
tură distractivă (pentru copii şi ţărani) sau de evaziune 
(pentru orăşeni), basmul înfăţişează totuşi structura 
unei aventuri infinit de grave şi responsabile, deoarece 
el se reduce, de fapt, la un scenariu de iniţiere : regă¬ 
sim întotdeauna probele de iniţiere (lupte cu monstrul, 
piedici în aparenţă de netrecut, enigme de rezolvat, 
munci imposibil de îndeplinit etc.), coborîrea în Infern 
sau înălţarea la Cer, sau moartea şi învierea (ceea ce 
e de fapt acelaşi lucru), căsătoria cu o Principesă. E 
drept că, după cum a subliniat foarte just Jan de Vries, 
basmul se încheie întotdeauna cu un happy end. Dar 
conţinutul său propriu-zis se referă la o realitate extrem 
de serioasă : iniţierea, adică trecerea prin intermediul 
unei morţi şi unei învieri simbolice, de la neştiinţă şi 
nematuritate, la vîrsta spirituală a adultului. Dificul¬ 
tatea constă în a spune cînd şi-a început basmul cariera 
sa de simplă povestire minunată, decantată de orice 
responsabilitate iniţiatică. Nu este exclus, cel puţin în 

ceea ce priveşte anumite culturi, ca această transformare 
să se fi produs în clipa în care ideologia şi riturile tra¬ 
diţionale de iniţiere erau pe cale să cadă în desuetudine 
şi în care se putea „povesti" fără nici un risc ceea ce, 
altădată, reclama cel mai desăvîrşit secret. Dar nu e 
cîtuşi de puţin sigur că acest proces a fost general. In 
nenumărate culturi primitive, în care riturile de iniţiere 
mai sînt încă vii, se povestesc de asemenea istorii cu 
structură iniţiatică, şi asta de multă vreme. 

S-ar putea aproape spune că basmul repetă, pe un 
alt plan şi cu alte mijloace, scenariul exemplar de ini¬ 
ţiere. Basmul reia şi prelungeşte „iniţierea" la nivelul 
imaginarului. El nu constituie un divertisment, sau o 
evaziune, decît pentru conştiinţa banalizată, şi îndeo¬ 
sebi pentru conştiinţa omului modern ; în regiunile abi¬ 
sale ale sufletului, scenariile de iniţiere îşi păstrează 
gravitatea şi continuă să-şi transmită mesajul, să-şi ope¬ 
reze mutaţiile. Fără să-şi dea seama, şi crezînd că se 
amuză, sau că evadează, omul care trăieşte în societă¬ 
ţile moderne încă mai beneficiază de această iniţiere ima¬ 
ginară oferită de basm. Ne-am putea întreba deci dacă 
basmul minunat nu cumva a devenit foarte de timpuriu 
un „dublet facil" al mitului şi al ritului de iniţiere, 
dacă nu cumva a avut acest rol de a reactualiza „pro¬ 
bele de iniţiere" la nivelul imaginarului şi al oniricului. 
Un asemenea punct de vedere nu îi va surprinde decît 
pe cei care consideră iniţierea drept o comportare ex¬ 
clusivă a omului din societăţile tradiţionale. începem 
azi să ne dăm seama că ceea ce se numeşte „iniţiere" 
este consubstanţial condiţiei umane, că orice existenţă 
se constituie dintr-un şir neîntrerupt de „probe", de 
„morţi" şi de „învieri", oricare ar fi dealtminteri ter¬ 
menii de care limbajul modern se foloseşte spre a tra¬ 
duce aceste experienţe (religioase, la origine). 

NU E VORBA SĂ ÎNFĂŢIŞĂM ŞI SĂ DISCUTĂM 
aici diferitele interpretări ale mitului ; problema e foarte 
interesantă şi merită să i se consacre o carte întreagă. 
Căci istoria „redescoperirii" mitului în veacul al XX-lea 

MytboSy Miinchen, 1954. 

în lucrarea J. Melville şi France S. Herskowitz, A Cross- 
Cultural Approacb to Mytb , în Dahomean Narrative, 
Evanston, 1958, pp. 81—122. în ceea ce priveşte rapor¬ 
turile dintre mituri şi rituri, cf. Clyde Kluckhohn, 
Mitbs and Rituals : A General Theory , în Har - 

culegerea Myth, Ritual and Kingship, îngrijită de 
S. H. Hooke, Oxford, 1958, pp. 1—21 ; Stanley Edgar 
Hyman, The Ritual View of Myth and the Mytbic, 
în culegerea Myth. A Symposium, îngrijită de Thomas 
A. Sebeok, Philadelphia, 1955, pp. 84—94. 

în ceea ce priveşte o interpretare structuralistă a mi¬ 
tului, cf. Claude Levi-Strauss, The Structural Study of 
Myth, în Myth. A Symposium, pp. 50—66, şi La Struc- 
ture des mythes, în UAnthropologie structurale , Paris, 
1958, pp. 227—254. 

Un studiu critic al celor cîteva teorii recente, scris 
în perspectiva aşa-numitului storicismo assoluto , în lu¬ 
crarea lui Emesto de Martino, Mito, scienze religiose e 
civilta moderna în Nuovi Argomenti, nr. 37, martie- 
aprilie 1959, pp. 4—48. 

Mai multe articole asupra mitului se găsesc în caie¬ 
tele 4—6 ale revistei Studium Generale, VIII, 1955. 
Cf. mai ales W. F. Otto, Der Mythos, pp. 263—268 ; 
Karl Kereny, Gedanken iiber die Zeitmdssigkeit einer 
Darstellung der griechischen Mythologie, pp. 268—272 ; 
Hildebrecht Hommel, Mythos und Logos, pp. 3IC— 
316 ; K. Goldhammer, Die Entmythologisierung des 
Mythus als Problemstellung der Mythologien, pp. 378— 
393. 

Un studiu bogat în puncte de vedere noi asupra struc¬ 
turii şi funcţiunii miturilor în societăţile arhaice a fost 
publicat recent de H. Baumann, Mythos in ethnolo - 
gischer Sicht, în Studium Generale, XII, 1939, pp. 1—17, 
5S3—597. 

Volumul Myth and Mytmaking, New York, 1960, 
publicat sub direcţia lui Henry A. Murray, conţine 
şaptesprezece articole asupra diferitelor aspecte ale mi¬ 
tului, raporturilor dintre mituri şi folclor, mituri şi lite- 
Tatură etc. Cf. şi Joseph Campbell, The Masks of God : 
Primitive Mythology, New York, 1959. 

O redefinire a mitului e înfăţişată de Theodore H. 
Gaster, în studiul-său Myth and Story , în Numen , I, 
1954, Rp. 184—212. 

Trecerea de la gîndirea mitică la gîndirea raţională 
a fost recent studiată de Georges Gusdorf, Mythe et 
metaphysique , Paris, 1953. Cf. de asemeni şi II Pro¬ 
blema della demitizzazione , Roma, 1962 şi Demitizza- 
zione e Immagine, 1962, publicate sub conducerea lui 
Enrico Castelli ; Roland Barthes, Mythologies , Paris, 
1958. 

